
V. Krėvės realistinė beletristika. 


Juozas Grušas 


l. 


Vincas Krėvė — Mickevičius -- vienas turtingiausių savo kūryba 
lietuvių rašytojų tarpe. Jo kūryba, tiek literatūros meno žanrų atžvilgiu, 
tiek idėjinių kūrybos pradų atžvilgiu, yra plati ir turtinga. Stiliaus įvai- 
rumu ir turtingumu V. Krėvės kūryba taip pat užima vieną pirmųjų vietų 
lietuvių literatūroje. 

Literatūros meno žanrų atžvilgiu V. Krėvės kūryba taip pat apima 
visus tris pagrindinius žanrus. 

Idėjiniais pradais V. Krėvės kūryba, gal, plačiausiai pasireiškia visoje 
lietuvių literatūroje. V. Mykolaitis ir savo paskaitose universitete ir straip- 
snyje „Idėjiniai pradai V. Krėvės kūryboje“ !), iškėlė, suformulavo tris pa- 
grindinius bendruosius V. Krėvės kūrybos pradus: gamtą, žmogų ir ant- 
gamtinį pasaulį —  Dievybę. Tuos tris pradus galima pastebėti visoje 
V. Krėvės kūryboje, net ir trumpose realistinio stiliaus novelėse, kurios 
bus imamos šio rašinio objektu. 

Stiliaus bei literatūros srovių atžvilgiu V. Krėvės kūryba nėra vien- 
lypė. Daugumas V. Krėvės kūrinių, ypač stambesniųjų, yra romantiniai, 
tačiau V. Krėvė yra parašęs ir realistinio stiliaus vertingų dalykų. Pa- 
prastai, V. Krėvė laikomas romantiku, o dėl liaudiškųjų kūrybos formų 
bei motyvų, dėl etnologinio elemento ir tautos praeities pamėgimo — jis 
laikomas tautiniu romantiku (tautinio romantizmo atstovu). Tačiau kai 
kuriuose kūriniuose V. Krėvė yra sykiu ir romantikas ir realistas. Pav. 
„Siaudinės pastogės “ kai kuriose apysakose realistiškasis elementas yra 
labai artimai susijęs su romantiškuoju. k 

„Siaudinėj pastogėj“ pavadinta V. Krėvės raštų II ir III tomas. Šis var- 
das duotas, matyti, dėl to, kad čia vaizduojamas kaimo žmonių gyvenimas. 
4 Sio rašinio tikslas ir yra išnagrinėti „Šiaudinės pastogės“ apysakas, 
kurių yra dvylika. „Žentas“, nors savo turiniu tikdamas į šią grupę, 
bet dėl dramatinės formos neįeina į šio rašinio temą. 

Siame rašinyje nusistatyta kalbamąją beletristiką vadinti apysakomis, 
nors, tiksliau apibrėžiant ir precizuojant, daugumą jų tektų vadinti apysa- 


kaitėmis, kitas — novelėmis. Tatai daroma dėl to, kad jos po vieną ne- 
bus visos nagrinėjamos ir nebus progos išrodinėti, kaip kurią tiksliausia 
"pavadinti. 


Rašinio tema bendra ir sintetinė, neapibrėžianti vieno kurio šios apy- 
sakų grupės atžvilgio. Tad, aišku, teks ieškoti bendrų ir charakteringų 
V. Krėvės realistinės kūrybos bruožų. Ir rašinio pabaigoje, kaipo išva- 


1) „Pradai ir žygiai“, 1926 m. 7 Nr. 

doje, teks nustatyti, ar yra ir kiek yra romantinio elemento šiose V. Krė- 
vės realistinio stiliaus apysakose. 


II. 


1. Fonas V. Krėvės realistinės beletristikos yra kaimas ir gamta. 
Tai „šiaudinė pastogė“ su visu savo skurdu, netvarka, gyvu ir negyvu in- 
ventorium. Didelis rašytojo pažinimas kaimo gyvenimo, žmonių papročių 
ir darbų žymu iš kiekvienos eilutės. Siose apysakose neturi vietos nei 
miestas nei dvaras. 

Vaizduojamasis kaimo gyvenimas yra apibrėžiamas laiko ir vietos at- 
žvilgiais, nors aktualijų daug ir nėra. Laiko atžvilgiu apibrėžia bendra 
kultūros lyguma ir žmonių gyvenimo stilius. Tai prieškarinis kaimo žmo- 
nių gyvenimas. (Viena „Kūčių vakaro“ apysaka yra iš Didžiojo Karo laikų). 

Nors tai netolimi laikai — tai prieš 15 ar 20 metų — bet V. Krė- 
vės čia vaizduojamasis kaimas daug kuo skiriasi nuo šių dienų kaimo. , 
Skiriasi ne tik visuomeniniu, tautiniu bei politiniu gyvenimu, bet ir kultū- 
riniu bei ekonominiu. (Cia vaizduojamaisiais laikais inteligentas. kaime 
retenybė, tiksliau sakant, vienintelis inteligentas — kunigas. 

Savotiškos žmonių pažiūros ir į mokslą. Jei ūkininkas įstengia leisti 
mokytis sūnų, tai jis jį „leidžia į kunigus“. 

Mokas rašyti ir skaityti visame kaime retenybė. - Medžiaginė kultūra 
labai primityvi. 

Stambiųjų įvykių bei aktualijų pažymėtinas Didysis Karas (tik vie- 
name „Kūčių vakare“) ir emigracija į Ameriką (U. S. A.) bei jos bloga 
moralinė įtaka. V. Krėvė, nespręsdamas socialinių klausimų, neduoda daug 
nė įvykių iš visuomenės gyvenimo, kad jų fone atvaizduotų savo žmones. 

Vietos atžvilgiu V. Krėvės apysakų foną apibrėžia viena Lietuvos pro- 
vincija. Jose vaizduojamas Dzūkijos kaimo gyvenimas. Ir vietų vardai yra 
daugiausia tikri. Daug čia aprašomų papročių, darbų bei darbo įrankių 
kitose Lietuvos vietose yra visai nežinomi. 

Tas lokalinis atžvilgis iš vienos pusės apysakas daro originališkesnes, 
o iš kitos pusės, siaurina jose etnografinį bei etnologinį elementą. 

Svarbią vietą šių apysakų fone užima gamta. Apysakų veikėjai, 
svarbieji ir antraeiliai, vaizduojami gamtos fone. Be gamtos fono kai 
kurie jų nubluktų arba pasidarytų visiškai nesuprantami. 

Šiosę apysakose V. Krėvė gamtos vaizdų dėl pačių vaizdų daug ne- 
duoda. Čia nėra ilgesnių gamtos aprašymų, kaip kituose rašytojo vei- 
kaluose. 

Tačiau apysakos gamtos apsuptos ištisai. Kaimo žmonės juk tik 
gamtoje ir tegyvena, o čia vaizduojami vien tik kaimo žmonės. Todėl ir 
gamtą mes matome vaikščiodami sykiu su apysakų veikėjais, kiekviename 
žingsnyje susitinkame su įvairiais jos veiksniais. Eidami su praktiškaisiais. | 
ūkininkais, gamtą matome iš praktiškosios žemės ūkiui ir jo darbams pu- 
sės, o eidami su nepaprastais žmonėmis, „filosofais“, panteistais, nepa- 
prastais, senovės garbintojais — gamtą matome daugiau iš poetiškosios 

usės. 
r Kiekvienas rašytojas, kiekvienas menininkas atjaučia gamtą skirtingai, 
savaip pastebi ir iškelia vienas kurias, jam artimesnes gamtos savybes. 

Dabar klausimas: kas yra individualaus V. Krėvės gamtos vaizdavime ? 
Tam klausimui tiksliai atsakyti tektų remtis ne vien tuo gamtos vaizda- 
vimu, kuris sutinkamas šiose realistinio pobūdžio apysakose, bet ir kitų 
V. Krėvės kūrinių gamtos aprašymais, kurie yra net charakteringesni. 

V. Mykolaitis straipsnyje „Idėjiniai pradai V. Krėvės kūryboje“ ana- 
lizuodamas, kaip pasireiškia gamtos pradas visoje V. Krėvės kūryboje pri- 
ėjo išvadą, kad V. Krėvei artimesnė akustinė gamtos pusė. Šį V. Myko- 


Taičio teigimą patvirtina ir realistinio pobūdžio V. Krėvės apysakų gamtos 


aprašymai. V. Krėvė labiau iškelia akustinę gamtos pusę, ypač dar ten, 
kur labiau įsigyvena, suriša gamtą su žmogaus nuotaika. Jis ne mato, o 
„girdi, kaip nuo šakos ant šakelės paukštis šokinėja, kaip pilka voverėlė 
lipinėja“... (K. r. II, 11). Aprašinėdamas mišką nesistengia duoti plastinio 
vaizdo, nesižavi spalvų gausumu, nėstilizuoja vaizdingais palyginimais bei 
metaforomis, bet įsijaučia, įsigyvena į miško „bylą“, į miško šlamėsį, kuž- 
dėsį, švokštimą, skambėjimą... 

„Įeinu, būdavo, ir net kūnas pagaugais nueina: ir ramu ir gudu, lyg 
kokiame užburtame rūme. Medžiai, būdavo, stovi tylūs, lyg daugel matę 
seneliai, ir nė vienas lapas nesukužda, nesuskamba... . £ “ 

„„„Toli kur dar šilas suūžejo, sušlamėjo... Arčiau, arčiau. Štai lapai 
sukrutėjė, suskambėjo — nušvokštė giria toliau... ir vėl tylus ir ramus ši- 
las“ (Kr. >>, 11)i 

2. Sioje V. Krėvės beletristikoje susiduria du pasauliai: senovė 
ir dabartis. Tatai negalima priskirti tik apysakų fonui. Senovės 
dvasia yra gyvas veiksnys V. Krėvės beletristikoje ir reiškiasi įvairiomis 
formomis. Ypač ji darosi aktuali ir spalvinga ten, kur antitezėje sugreti- 
nama su dabarties gyvenimu. Senovės dvasia laiko apgobusi šią V. Krė- 
vės kūrybą ir skundžiasi dabarties žmoniškumo stoka. i 

Svarbiosiose apysakose būtinai bus vienas charakteringas senis se- 
novės atstovas ir ypatingas jos garbintojas, dažniausiai skerdžiaus „pra- 
fesijos“. Naujosios kartos — dabarties dažniausiai jaunimas, skerdžiaus 
„partneriai“ — piemenys. 

V. Krėvės beletristikoje senovės dvasia reiškiasi žmonių psichikos, 
pažiūrų ir tikėjimo savotiškumu. Senovėje žmogus buvo labiau pavergtas 
gamtos jėgų ir kiekvienas gamtos reiškinys buvo jam paslaptis. Jis buvo 
suaugęs su gamta ir romantiškai žiūrėjo į ją. Jam gamta (ypač miškas) 
buvo močiutė, kuri ir baudžia, ir užtaria, ir globoja, ir be kurios žmogui 
gyventi negalima. Jis analogiškai sau priskyrė gamtos reiškiniams visus 
jutimus ir gamtą sugyvino. Nesistengė jos nugalėti ir kultivuoti, bet ją 
gerbė ir mylėjo. Joje viešpatauja paslaptingos gyvybės įstatymai ir jų 
sulaužyti žmogui nevalia, 

Dabarties žmogus galvoja apie racionalų ir pozitingą gamtos įėgų 
panaudojimą ir gamtos turtų eksploatavimą. Ir skundžiasi mistiškosios gy- 
vybės kupina praeities dvasia dabartinio žmogaus rankos žiaurumu. 

„— Seniau miško niekas nei sėjo, nei sodino, patsai sau augo, kaip 
siena; o dabar mišką, kaip kopūstus, ir sėja ir sodina, o jisai vis nyksta 
ir nyksta. Kokios pirma buvo girios. Atsimeni žmogus, net širdį su- 
spaudžia... 

„— Ne, ne sodinti reikia girios, bet mylėti... 

„— „Ir žmonės dabar, neduok Dieve. Tai ne žmonės, bet nežinau 
kas. Kad aš eitau miško kirsti“. (Kr. r. II. 13). 

Nevaržoma proto kritikos, senovės žmogaus fantazija, sukūrė turtin- 
gą mitologiją, „monų“ pasaulį. Kiekvieną įvykį, kiekvieną nuotykį priskyrė 
kaž kokiai nematomai esybei. Ir visas gyvasis ir negyvasis pasaulis, žmo- 
gus, gamta ir veiksmas, buvo sujungti srovenančios gyvybės. Visas regi- 
masis pasaulis buvo šventovė neregimos amžinosios gyvybės. Tame gyvy- 
bės susiliejime buvo šventi įstatymai ir šventa kalba, kurią senovės žmo- 
gus suprato. Tos gyvybės pasireiškimas senovės žmogui buvo įvairesnis 
negu dabarties žmogui. Be matomųjų gyvųjų būtybių buvo dar nemato- 
mosios. Tai visokie monai, laumės, undinės... Jie turėjo savo moralę ir 
analogines žmogui savybes. 

Šiose V. Krėvės apysakose tas animistinis ir mitologinis pasaulis turi 
svarbią vietą. Svarbieji senovės atstovai tuo šventai tiki ir negali suprasti 
. jaunųjų jais netikėjimo. 

— Ką gi, dėde, jokių laumių nėra, tai tik gražios pasakos“... 

„— Nėra, nėra. Iš kur tu žinai, kad nėra? Kaip gi jau ir žmogui 
gyventi, jei nėra jau nei miškinių, nei monų, nei laumių“. (Kr. r. II. 17). 

Gyvas tikėjimas senovės mitais, padavimais ir pasakomis ne tik žmo- 
nių vaizduotę auklėja, bet turi įtakos ir žmonių moralei. Laumės geriems 
žmonėms nieko pikta nedarančios, dėl to, gyvenant laumių ir monų ap- 
suptame pasaulyje, reikia būti geram. 

Animistinės pažiūros turi įtakos mirusiųjų gyvenimui savotiškai su- 
prasti. Senieji net gali susikalbėti su mirusiaisiais, kažkokia mistine nuo- 
jauta gali suprasti jų gyvybę ir išgirsti jų balsą. Jie jaučia, kad mirusiųjų 
gyvybė, ar tos gyvybės dalelė, įgavusi kitokį savo reiškimosi būdą, įeina 
į negyvus daiktus, arba mirusiųjų viešpatijoj srovena, kaip nematomas, 
ramus tylus vėjelis. 

„— Bet gi ir aš vis jaučiu, kad ten kas gyvena, ir gana. Ten kry- 
žius, ir tasai, rodos, gyvas. Tik gyvybė ten kitoniška, rami, ne tokia, kaip 
žmonių tarpe. Sėdi ten žmogus ir vis tau rodosi, kad štai, štai vienas 
akimirksnis — ir tu sužinosi didelę didelę paslaptį ir būsi toks pat ramus“. 
[Kr. r. II, 208]. 

Taip gali poetizuoti ir mūsų laikų kritiškojo proto žmogus, tačiau 
jam bus tiktai poezija, nors ir nepaprastai graži poezija. O šiam seniui 
(Vainorui) tatai turi realios prasmės. 

ia kyla mums pamatuotas klausimas, kaip galėjo taip ilgai užsilikti 
toks nuoširdus ir gyvas tikėjimas pirmykštės žmogaus fantazijos sukurto- 
mis būtybėmis, pagonybės pažiūromis. Juk jau apie penketas šimtų metų, 
kai katalikybė lietuvių priimta. Tatai galėjo palikti tik kaip mitologija, 
kuriai tikima, kaip pasakai. 

Tam klausimui atsakyti mums duoda raktą viena V. Krėvės apysa- 
ka, „Antanuko rytas“. Toje apysakoje praskleidžiama paslaptis, kaip se- 
novė perduodama naujajai kartai. Tatai susidaro dėl labai paprastų sąly- 
gų. Vaikui auklėti ir su juo bendrauti motina ar tėvas neturi daug laiko. 
Tatai paveda senelei-bobulei. O bobulė moka labai daug pasakų ir pati 
dažniausiai jomis tiki: Ir seka vaikui visokias pasakas. Pasakose visokios 
metarmorfozos ir stebūklai galimi, o Antanukas, be abejo, tuo šventai 


» 

tiki. Kiekvieną Antanuko klausimą bobulė aiškina animistiškai ir priverčia 
bijoti monų ir mylėti gamtą. Kiekvieną daiktelį, kiekvieną gamtos reiški- 
nį bobulė aiškina gyvą esantį ir turintį visas gyvo daikto, ar net žmo- 
gaus savybes. Ir medžiams skausta, ir dūmai kruvini, ir žemelė pavargsta 
ir berželis verkia. Tas jautrioj vaiko vaizduotėį greit prigyja, ir formuoja 
jo psichiką šiąja linkme. Bobulės mokyklą dažniausiai dar papildo sker- 
džius. Skerdžius, turėdamas pakankamai laisvo laiko, taip pat seka piemenims 
pasakas; tas pasakas dar pats papildo, pritaiko, animistiškai aiškina gamtos 
reiškinius, nupasakoja monų darbus. Tuo vaikų mokykla ir baigiasi. Kny- 
gų mokslas ir toliau palieka jiems nežinomas. Tatai, galima sakyti, dėl 
visiems žinomų istorinių sąlygų truko iki šių paskutiniųjų laikų. Dabar, 
aišku, visa mitologija ir aninizmas paliko pasakose ir V. Krėvės raštuose, 
nes mokslas (nors ir pradžios) jų gyvybę sunaikino. 

3. Žmogus, kaipo įvairių psichinių veiksmų reiškėjas, žmogaus 
santykiavimas su išoriniu pasauliu, kitais žmonėmis ir antgamtiniu pasau- 
liu yra nepaprastai individualizuota medžiaga. Kūrėjas joje randa nesu- 
skaitomus antspalvius, asociacijas ir niuansus. Ir kiekvienas kūrėjas, turė- 
damas, gal, ryškesnių individualybės bruožų už kitą žmogų, į visą tą me- 
džiagą žiūri per savo individualybės prizmę, ar bent pasirenka įą tos spal- 
vos, kuri derinasi su įo dvasios spalva. Todėl, dažnai, nors ir didelėį ei- 
lėį, jo sukurtųjų žmogiškųjų tipų bei charakterių būna bendrų bruožų. 
V. Krėvės šių apysakų grupėje nemažame figūrų įvairume taip pat gali- 
ma rasti bendrų pagrindinių žymių. 

V. Krėvė nevaizduoja žmonių kolektyvo, taip sakant, žmonių skruz- 
dėlyno, ką, sakysim, daro Vaižgantas. V. Krėvė vaizduoja atskirą žmogų. 
Tamsaus ir skurdaus kaimo gyvenimo ir lietuviškos gamtos fone, kur, 
tarsi, ryto migla, tūno pasakingoji senovės dvasia, iškyla ištisa eilė įdomių 
žmonių figūrų, individų. 

Tačiau apie platų žmogaus psichologijos analizavimą, nepaprastų 
charakterių išrutuliojimą netenka kalbėti. Tatai sutinkama tik romanuose. 
Trumpoje apysakoje bei novelėje galimi tik atskiri charakterio bruožai, 
atskiri vaizduojamojo žmogaus individualybės atžvilgiai. Pagaliau dar gali- 
ma ir sudėtingesnė bei pilnesnė žmogaus individualybė atvaizduota ne 
pilname išsirutuliojime, bet viename ar keliuose pasireiškimo bruožuose, 

iose V. Krėvės apysakose ir nėra psichologijos išrutuliojimo, o tik 
fiksuojami žmogaus pasielgimai. Tų veikėjo pasielgimų rašytojas nesisten- 
gia suderinti, arba vieną iš kito išvesti, bet gretina vieną šalia kito, arba 
sustato juos vieną prieš kitą. Kontrastingi veikėjų pasielgimai susidaro dėl 
to, kad rašytojas staiga naujose aplinkybėse parodo naują, priešingą pirm 
vaizduotam, to paties veikėjo individualybės bei charakterio bruožą. Kon- 
trastingi pasielgimai atitinka žmogaus psichikos kontrastus. Tatai išeina, 
tarsi, veikėjų psichikos dvilypumas. Ir tikrai V. Krėvės apysakų žmonės: 
yra dvilypės psichikos. Gyvena konfliktą tarp proto ir širdies, tarp būdo 
savumų ir reikalingų veiksmų arba tarp nuotaikos ir pasiryžimų. Vienos 
kurios pusės šitam dvilypumo konflikte laimėjimas dažniausiai pareinanuo 
pašalinių veiksnių. 

Įdomus apysakos „Išsibarė“ Traibėno vidaus konfliktas, tarp jo bū- 
do savybių ir reikalingų veiksmų. Traibėnas pasielgė visiškai priešingai 

negu buvo pasiryžęs. Buvo pasiryžęs ir ėjo išbarti kunigo, o nuėjęs -pa- 
bučiavo į ranką ir paaukojo 10 rublių klebonijai statyti. Buvo pasiryžęs 
išbarti dėl to, kad jį kunigas įžeidė, neleisdamas dukteriai būti kūma ir 
dar dėl to, kad jam Dievas nepadedąs, niekas jam nesiseką. Tačiau Trai- 
bėnas turėjo nuolankumo ir nedrąsos kupiną būdą, buvo įpratęs kunigą 
gerbti. Ir vos tik įėjo į klebonijos kiemą — narsumas pradėjo nykti. O 
kai įėjo į kunigo butą, ir dar rado kunigą bepietaujant su svečiais — 
nebežinojo net ką sakyti. Traibėnas pasielgė visiškai priešingai negu buvo 
pasiryžęs ir išėjęs keikė savo tokį būdą. Pasiryžimą padarė vienas Trai- 
bėnas, o pasielgė — kitas ir abu tame pačiame asmenyje. 

„Tokį pat dvilypumo konfliktą išgyveno „Vargingo gyvenimo“ Dvai- 
nis. Sis buvo pasiryžęs ne kunigui, bet pačiam Dievui keršyti. Priežastys 
kerštui taip pat panašios: kunigo svainis arklį jo uždarė į kūtę ir Dievas 
jo nemylįs. Tačiau nors „Dievas ir jo nemyli“, Dvainys yra pamaldus ir tu- 
ri gilią Dievo baimę. Čia taip pat susiduria „du Dvainiai“. Dievobaimin- 
gajam Dvainiui laimėti padėjo labai paprasta aplinkybė. Dvainis nesusitiko 
„akis į akį“ su Dievu, kaip Traibėnas su kunigu, bet bekertant mišių lai- 
ke medį, vadinas bekeršijant Dievui, Dvainį išgąsdino kėkštas. Pamaldusis 
Dvainis prisiminė visokias pasakas, kas atsitinka tam, kuris mišių laike 
medį kerta ir išsigando savo baisaus keršto. Ir pagaliau taip pat išėjo: 
vietoj keršto Dievui, užpirko ekzekvijas už savo tėvų ir žmonos tėvų vėles. 

Taip pat priešingi pasiryžimams yra „Galvažudžio“ Kalpoko ir Petru- 
ko pasielgimai. Vienas buvo pasiryžęs keršyti, o kitas saugotis. Tačiau 
vieną kartą, tuo pačiu momentu, abudu, vargų suspausti ir skaudaus 
jausmo pagauti, apsiverkė. Ir kaip tik tuo momentu abu susitiko. Nebuvo 
nei keršto nei baimės, o žmoniškumas ir atleidimas. 

Tas V. Krėvės žmonių psichikos dvilypumas moraliniu bei savitvar- 
dos atžvilgiu taip pat turi savotiškų padarinių. Jie padaro blogą darbą 
lyg nenusikalsdami, patys būdami priešingi tam blogam darbui. Iš tokių 
jų pasielgimų susidaro nusikaltimas be kaltės. 

„Silkėse“ Marcelė pavagia iš vargšo žydo silkes, visiškai nejausdama 
vagystės nuodėmės. Tik kada kiti ją pagąsdino ir, to pagąsdinimo įtakoje, 
susapnavo „baisų“ sapną — Marcelė išgyveno sąžinės persekiojimą, arba, 
teisingiau sakant — pomirtinės bausmės baimę. 

Taip pat apysakoje „Vis toji Amerika, kad ji pražūtų...“ parodoma, 
kaip žmogus padaro kaltę nenusikalsdamas. Tokie yra ūkininkaičio Jono 
Kasiulio darbai. Jis instinktyviškai trokšdamas pasipuošti ir negaudamas 
iš šykščios motinos pinigų, vagia iš savo svirno javus ir pardavinėja. Ta- 
čiau jis visiškai nežino, kad tatai yra bloga, jis tik žino, kad motina tatai 
neleidžia. Jis geras vaikas, myli savo motiną, jos klauso ir norėtų nieko 
pikto jai nedaryti, jei mažesnį turėtų norą puoštis ir jei aiškiau žinotų, 
kad bloga yra ir iš savo svirno vogti javus. Jis negali suderinti savo no- 
rų ir teisingumo, svajonių ir pareigų ir nesupranta aiškiai savo darbus 
blogus esančius. 

Beveik visų V . Krėvės šių apysakų žmonių psichikoį dominuoja 
emocionalumas. Jie intuicijos, širdies ir emocijos žmonės. Itelektualinių ti- 
pų, kurie veiktų proto įsitikinimų vedami, apsispręstų pagal valios ir pro- 
to motivus — čia nerandame. Vienas „Bedievio“ Vainorus yra jau pro- 

tautojas, analizuotojas, „filosofas“, turįs tam tikrą pasaulėžiūrą ir pagal ją 
pasielgiąs. Tačiau ir Vainoraus pasaulėžiūra ir filosofavimai yra nudažyti 
emocijomis. Jis daugiau išjaučia, negu išprotauja, daugiau dvasios klausa 
girdi, negu protu supranta. Vainorus turi tiktai palinkimą prie abstraktiš- 
kų ir intelektualinių klausimų, tačiau juos spręsdamas labai daug vadovau- 
jasi intuicija ir jausmu. 

Reikia pastebėti, kad čia neieškoma žmonių su stipria, kultivuota ir 
rafinuota proto pajėga; tatai negalima reikalauti iš čia vaizduojamųjų žmo- 
nių, kurie yra išimtinai kaimiečiai. Cia turima galvoje žmogaus psichikos 
savybė, imama kokybišku, bet ne kiekybišku atžvilgiu. Juk tarp inteligento 
ir liaudies žmogaus psichinio gyvenimo yra tiktai laipsnio skirtumas, o es- 
mėje psichinė struktūra ta pati. Galima manyti, kad čia vaizduojamųjų 
psichinių savumų žmonės, jei būtų gavę ir aukštą išlavinimą bei išmoksli- 
nimą, esmėje paliktų tos pačios dvasios spalvos. Jų psichiniai savumai skir- 
tųsi tik laipsniškumo atžvilgiu, arba jie, gal, labiau sugebėtų esamąsias 
savo dvasios galias pareikšti bei sulaikyti. 

Visų šių apysakų žmonių proto ir širdies konflikte laimi širdis. Yra 
momentų, kad jie susigraudinimo ir jausmų išsiveržimo negali sulaikyti, 
nors labai stengiasi tatai padaryti. 

Įdomios šiuo atveju yra „Kūčių vakaro“ Rambio pastangos besiver- 
žiančius susigraudinimo jausmus sulaikyti (Kr. r. II, 115—116). 

Tie V. Krėvės žmonės ir godas begodami apie sunkią savo dalią, 
apie neišvargstamus gyvenimo vargus, kur, kaip liaudies dainoje „Vargai 
šakoja, vargai lapoja, vargai vartelius kilnoja“, susigraudina ir nebesulaiko 
prasiveržiančių vargo ašarų. Ir dažnai tas liūdesys, tas graudesio ūžtelėji- 
mas ateina be aiškios išorinės priežasties. Tatai yra jautrios, linkusios į 
melancholiją dvasios reiškinys. Jie nemoka keikti savo vargo — moka tik 
jį apraudoti. Charakteringos yra „Galvažudžio“ Kalpoko godos apie neiš- 
brendamus gyvenimo vargus, privedusios jį prie ašarų. Jis ilgai galvoja 
apie savo nederlingą žemę, ūkininko bėdas, nelaimes ir apima jį tamsos 
liūdesys ir jis nebesulaiko ašarų ir paskui gėdisi jų. 

Įdomu dar tas, kad čia vaizduojami tokie linkę į melancholiją ir 
jausmų tipai beveik išimtinai vyrai. 

Apysakos „Vis toji Amerika, kad ji pražūtų“ Kačiulienė, tiesa, grau- 
dinasi ir verkia, bet ji verkia sūnaus, laidoko, išvažiavusio į Ameriką ir 
ten laimės nerandančio. Bet nėra moterų čia, kurios verktų vidaus grau- 
dumo, melancholijos pagautos, kada ašaros ne tiek iš širdies, kiek iš žmo- 
gaus sielos ateina. . 

Tąja proga reikia pastebėti, kad V. Krėvė šiose apysakose centrines 
figūras yra paėmęs daugiausia vyrus. Tik „Bobulės varguose“ pagrindinis 
asmuo yra bobulė, „Silkėse“ — Marcelė (tarnaitė), ir apysakoje „Vis toji 
Amerika, kad ji pražūtų“... lygiai svarbi Kačiulienė ir lygiai svarbus jos 
sūnus Jonas. Gal būt, dėl to čia rašytojui teko daugiau vyrų vaizduoti, 
kad apysakose visiškai nėra erotikos bei su jąja surištu žmogaus išgyveni- 
mų (Išimtis „Perkūnas, Vaiva ir Straublys“, bet ši yra pasaka). 

V. Krėvės šių apysakų žmonės nėra valingi žmonės. Jie ne tik ne- 
įstengia kovoti su sunkiomis gyvenimo aplinkybėmis, bet visiškai su jomis 
nekovoja. Jie neparodo bent kiek didesnės energijos, tačiau jie nėra tin- 

giniai. Priešingai — jie net darbštūs yra. Tačiau jų darbštumas yra tik: 
krutėjimas, be jokio kūrybingumo, be iniciatyvos ir be užsimojimų. Dau-- 
giausia ką jie stengiasi, tai išlaikyti tą, ką turi. Jų darbas turi tam tikro- 
pasyvumo pobūdį, bet ne aktyvumo, į kurį būtų įdėta ir žmogaus inte- 
lekto. Jie dirba laikydamiesi senoviško Lietuvos ūkininko tipiškų „konser-- 
vatoriškų“ pažiūrų, išreiškiamų žodžiais: „Mano tėvas taip nugyveno ir aš 
taip nugyvensiu“, arba: „Man pakaks, o vaikai tegu pasirūpina sau“. 

„Charakteringos šiuo atveju yra „Vargingo gyvenimo“ Dvainio pa- 
žiūros (Kr. r. II, 120—121). 

Čia vaizduojamieji V. Krėvės žmonės ne tik nemoka kovoti su sun- 
kiomis gyvenimo aplinkybėmis bei ieškoti racionališkos išeities, bet jie ne- 
parodo nei valingumo nei energijos ir visur kitur, kur reikia nugalėti 
kliūtis bei su kuo nors kovoti. Jie negali įsakinėti, valdyti ir nugalėti. Pa- 
vyzdžiui apysakos „Žmona pamokė“ Rupeika visiškai pasidavęs, smarkios 
žmonos valdomas. Ir tada, kada pritrūkęs kantrybės, nutarė „žmoną pa- 
mokyti“, „dėl drąsos“ pasigėrė. Tiesa, pasigėręs „pamokė“, tačiau išsiblai- 
vęs vėl tas pats nuolaidus, kantrus ir be energijos Rupeika. Cia galima 
prikišti iš antros pusės Rupeikienės energingumą. Tačiau Rupeikienė yra 
šalutinis apysakos asmuo, ir ją rašytojas tik labai trumpam „iššaukia į 
sceną“. 

Apysakos ,,Vis toji Amerika, kad įi pražūtų“ Kačiulienė yra energin- 
gesnė ir beveik centrinė apysakos figūra. Tačiau ir ji, pakovojusi su 
savo sūnaus laidokavimu, pagaliau nusileido įam. Apskritai V. Krėvė čia 
vaizduoja moteris valingesnesir energingesnes už vyrus. 

Sių apysakų V. Krėvės žmogus veikia varomas išvidinės įėgos. Tų 
žmonių veiksmų motyvai yra daugiausia jų išvidiniame gyvenime. Tatai nėra 
valia, kuri verstų žmogų veikti, siekiant kokio nors tikslo, arba norint re- 
alizuoti kokią nors proto priimtą gerybę. Tas žmogus daugiausia veikia 
jausmų varomas — ko nors trokšdamas, pykdamas, neapkęsdamas arba 
mylėdamas. Pavyzdžiui apysakos „Vis toji Amerika, kad ji pražūtų...“ 
Kačiulienės pasielgimas, išleidžiant sūnų į Ameriką, yra priverstas jos mei- 
lės sūnui, nors jos protas to žygio nepateisino. Arba ,„Vargingo gyveni- 
mo“ Dvainio toks irracionališkas kerštas Dievui yra jo įžeistos širdies pa- 
stūmėtas. Nenuoseklus, besibloškiąs net į prieštaraujančius kraštutinumus 
tų žmonių veiksmas yra jų psichikos dvilypumo padarinys. 

“Jų kai kurie veikia varomi vien tik išvidinės energijos, kažkokio ne- 
ramumo, dvasios įėgų pertekliaus, arba susidarusios tuo momentu nuotai- 
kos. Net tokio „„Galvažudžio“ Petruko pramuštgalviškumas kyla iš to, kad 
Petrukas turi per daug energijos. Arba Petruko draugo Miko „išdaviko“ 
darbas yra susidarusios momento nuotaikos reiškinys. Mikas nuoširdžiai 
prižadėjo neišduoti Petruko ir buvo įsitikinęs neišduosiąs, tačiau kai pa- 
matė Kalpokienę kiaules bešeriančią, jam pasidarė perdaug sunki, per- 
- daug reikšminga paslaptis apie Kalpokų kiaulės žuvimą, kad jis tą pas- 
laptį galėtų išlaikyti. 

Sutrauktai baigiant, reikia pasakyti, kad V. Krėvės šių apysakų žmo- 
nės yra daugiausia emocijų, nuotaikos, vidaus neramumų ir vidaus kon-- 
fliktų žmonės. Gal būt, tokių žmonių psichika yra gilesnė, įvairesnė, spal- 
vingesnė ir literatūrai, gal dėkingesnė medžiaga. Gal būt daugiau ir indi- 


T SAP YVPMSSPTTRPAPAP PRN LT 


Juozas Grušas: V. Krėvės realistinė beletristika. 9 


viduališkumo tokios psichikos žmonės turi. Tačiau stipriai intrigai,  di- 
deliems konfliktams, valingai kovai — jie permažai atsparūs ir permažai 
pastovūs. 


b). Kalbant apie senovės dvasią ir dabartį, šio rašinio antrame 
punkte, buvo paliestas senovės žmogaus susigyvenimas su gamta. Tačiau 
tas susigyvenimas buvo nušviestas tik charakterizuojant senovės dvasią ir 
nurodant senovės žmogaus pažiūras bei tų pažiūrų susidurimą su dabar- 
ties žmogaus pažiūromis. Gamta gi yra vienas stipriausių aplinkumos 
veiksnių žmogaus psichiką, būdą veikiančių. Ypač stiprus gamtos veiki- 
mas žmogų yra tada, kada tas žmogus nuolat bendrauja su gamta, 
kada jis neturi progos susidurti su kitokiais aplinkumos veiksniais, kaip 
sakysim, miesto kultūra ir jos padariniais. O V. Krėvės šių apysakų žmo- 
nės visi gyvena gamtos prieglobstyje, visi yra laukininkai, žemininkai, visi 
yra laukų bei miškų sūnūs. Tad ir jų pasyvumo, emocingumo, pasida- 
vimo nuotaikai ir sentimentams yra viena svarbiausių priežasčių — lietu“ 
viškoji gamta. 

Per maža pažymėti gamtos įtaką žmogui, bei žmogaus sąryšį su gamta, 
reikia pažymėti, kaip veikia žmogų tokia gamta, kaip Lietuvos, ypač pra- 
eities Lietuvos ir iš antros pusės, kaip tokioj gamtoj išaugę žmonės ver- 
tina gamtą bei jos reiškinius. Juk, sakysim, grynai jūros klimate išaugę 
žmonės ir bekovoją su jūra bei jos pavojais yra daug energingesni, valin- 
gesni ir racionališkesni už kontinento žmones. Arba kalnų žmonės savo 
ne tik fiziniu, bet ir psichiniu užsigrūdinimu taip pat praneš lygumų žmo- 
nes. Kitomis psichinėmis savybėmis — jausmingumu, nuoširdumu, reli- 
gingumu, problematiškumu — lygumų žmonės praneš jūros ir kalnų žmones. 

Dabar pirmiausia kyla klausimas, kokioj gamtoje V. Krėvė savo šių 
apysakų žmones „išaugino“. Turint galvoje dabartinį lietuvio kaimiečio, 
žemdirbio gyvenimą, atsakymas būtų savaime aiškus. Mūsų dienų Lietu- 
vos gamtą galima būtų apibrėžti paprastais tiksliai apskaičiuotais Lietuvos 
geografijos daviniais. Tačiau lietuvis išaugęs ir lietuvio būdas susiforma- 
vęs kiek kitokios gamtos įtakoje. Ir V. Krėvės įdomiausi šių apysakų 
žmonės išaugę, dar mažai paliestoje žmogaus rankų ir žmogaus, se- 
novės Lietuvos gamtoje. Nors jie ir gyvena jau naujesniais laikais, bet 
dar tebeturi senąjį supratimą, senąsias pažiūras ir jų psichika dar tebėra 
ryškus tęsinys nuo amžių susiformavusios senovės lietuvio psichikos. 

„Kiti dabar laikai, kiti dabar ir žmonės. Jau jie dabar T nebe- 
girdi ir nebemato, kaip būdavo senovėj. 

„Kur jiems, kad jie nieko nesupranta. Naikina girias, kerta visa, kad 


. tik skatiką uždirbtų. Toki godūs pinigams. 


AT nyksta miškai, girios, skursta „žemė, pievos. Upės — ir tos jau 
padžiūvo, o ežerai maurais užėjo, užako. 

„Bet būdavo pasaulis puikesnis. Būdavo, kur dabar sodžiai, laukai, 
kur dabar skynimai, ten tokios girios siūbuodavo, jog vidudienį ten bū- 
davo tamsu, kaip vakare. 

„Įeini žmogus tankumynan, klonin, kūnas tik eina pagaugais, tik eina. 

„Ir ko nebūdavo, kas negyvendavo tų girių gelmėse, jų tankumy- 


nuose. Kur tik balelė, ten jau kelios laumės apsigyvenę, kur upelė ar 

„ežerėlis, ten, žiūrėk, pakraščiais vakare undinės maudosi; kur tik šlaitelis, 
ten jau monas švirkštauja“ (Kr. r. II, 181-182). 

Tai ryškus pavyzdys ne tik to, kaip senovės žmogus, gyvendamas 
apsuptas miškų, kuriuose ir „vidudienį ten buvo tamsu, kaip vakare“ su- 
kūrė monų ir laumių pasaulį, bei gamtos animizmą (šio rašinio antrame 
punkte plačiau nagrinėto), bet ir to kaip žmogus prisiriša prie gamtos, 
laiko ją be galo reikšminga, net ir dvasinių gerybių šaltiniu. 

Svarbiausias gamtos veiksnių, turįs įtakos ir reikšmės žmogui, šiose 
V. Krėvės apysakose yra miškas. Nors šiose apysakose vaizduojamieji 
"žmonės išimtinai yra kaimiečiai, kurie nuolat susiduria ir su kitais gamtos 
"veiksniais, tačiau tų kitų gamtos veiksnių mažai pastebi, mažai junta. Jie 
nefilosofuoja taip apie maitintoją žemelę, arba apie visokios gyvybės šal- 
tinį saulę, kaip filosofuoja apie mišką. Greičiausia tatai susidaro dėl to, 
kad tie žmonės gamtą, kaipo visokių gerybių šaltinį ne protiškai supranta, 
bet jausmais jaučia, fantazija kuria ir poetine nuotaika apgaubia. Ir dar 
„dėl to, kad pats rašytojas, V. Krėvė, kaip prof. Mykolaičio pastebėta, pir- 
miausia gamtoje pajunta akustinį elementą. O miškas daugiau už kitus 
„gamtos veiksnius duoda medžiagos ir fantazijai, ir emocijoms, ir lyrišku- 
mui ir muzikos nuotaikingumui. 

Protiškai galvodamas apie gamtos „gerybes, greičiau žmogus prieis 
prie praktiškojo tų gerybių panaudojimo, negu širdimi jas mylėdamas ir 
prisirišdamas prie jų. O V. Krėvės daugumas šių apysakų žmonių ne- 
žiūri praktiko racionalisto akimis į gamtos gerybes. Net ir praktiškoji 
gamtos reikšmė jiems daugiausia yra tik jų nuotaikos, jų emocijų paten- 
kinimas. Ypač tatai pažymėtina kalbant apie senesniuosius labiau prisiri- 
šusius prie gamtos žmones. 

„— Bet ganyti lauke kur kas geriau: ir linksmiau ir gyvulio nepa- 
mesi. Vis tiek, kaip rugienoje, — išreiškė savo nuomonę Mykoliukas. 

„— Koks jau ten gerumas. Svilina tave visą vasarą, kaitina, kaip 
puode. O kad užėjo lietus, niekur nepasislėpsi. Vėl, kaip gali būti gerai, 
kur miško nėra. Be miško užkursti žmogus. Čia tau ir pušelė pašvokščia, 
ir apušė pamirga lapais, ir eglė pasiūbuoja, ir berželis kasas taiso. Cia ir 
paukštukai... Ne, be miško niekur nėra gero, kad net ir Amerika ten bū- 
tų“ (Kr. r. II, 14). 

Nuolatinis bendravimas su gamta turi įtakos žmogaus būdui, veikia 
jo pasielgimus ir nuotaiką. Tas bendravimas turi net tam tikros moralinės 
įtakos. Tik ta moralė nėra žmogaus valios nustatoma — ji greičiau nuo- 
taikos padarinys. Gamtos ramumas ir giedrumas atneša dvasios ramumą 
ir saulėtumą. Kada vasaros rytas apgaubia žmogų, kaip bežodė gyvybės 
muzika, kada kiekvienas žiedas, kiekvienas lapas, kiekvienas rasos lašelis 
kupinas viską vienijančios gyvybės, kada tylus ryto vėjelis yra tarsi gyvy- 
bės Dievo dvasios dvelkimas — tada ir žmogų gaivina, žadina, kelia nau- 
jam gyvenimui, naujam gėrio ir palaimos pajautimui. Ir V. Krėvės apy- 
sakų žmonėms gamtos įtaka labai svarbi. Nuolat pastebime, kad tie žmo- 
nės gamtos įtakoje pakeičia ne tik nuotaiką, jausmus, bet ir pasiryžimus. 

„Petrukas, nors gerai žino, — bobulė jam visa išpažino — kad Mi- 
kas jį išdavė Kalpokui, tačiau spiovė ir, lyg patikėjęs, nuėjo šalin. Jis 
„dabar visai nei rautis, nei širsti nenori. i 

„Ir kaip čia būsi užpykęs, kad taip linksma širdy ir smagu, kad taip 
Aengva. Oras toks gardus, kad atsidūsi, lyg duonos su medumi kąsnį 
-suvalgai.  Kvepia, kaip sodely, kur pilnas bičių. Visur, ant lapų, ant žolių, 
net ant sausų rugienų žverbia rasa, tvoros, akmens, žiba saulės spindu- 
liuose, lyg pasidabruoti“ (Kr. r. II, 100-101). 

Dėl to šie žmonės mišką gerbia, brangina; jiems miškas, medis tarsi 
„gyva būtybė, dar daugiau — jiems medis kartais svarbesnis už kitokį gy- 
vą padarą, medis jiems pasidaro kupinas kažkokios mistiškos gyvybės ir 
kartais net neperskiriamai surištos su žmogaus gyvybe. „Kas tau medis 
toks, tai musė. Paėmiau, sugnybau — ir nėra“ kalba skerdžius Lapinas, 
kada Grainis pažadėjo savo liepą nukirsti. „Nukirsti kokį medį, vis tiek, 
kaip žmogų užmušti“. „Rankos nudžius, kojas sau palaužysi“. 

Visose V. Krėvės, vadinamose, realistinėse apysakose įdomiausias ir 
nepaprasčiausias žmogaus su gamta bendravimo reiškinys yra skerdžiaus 
Lapino magiškas surišimas savo gyvenimo su Grainio liepa. Cia išvestas . 
tam tikras įdomus paralelizmas tarp žmogaus ir medžio, tiktai galimas 
tada, kada žmogus yra nepaprastai susigyvenęs, tiesiog suaugęs su gamta, 
ypač mišku. Sis paralelizmas yra daugiau negu poetinis, kuris (pastarasis) 
remiasi asociacijomis, palyginimais bei panašumais. Cia yra mistinis, au- 
tosugestijos galios, magiškasis paralelizmas. 

B. Sruoga straipsnyje „Magiškasis elementas Krėvės skerdžiuje“ !) iš- 
rodinėja tą paralelizmą esantį grynai magiškos prasmės. Tai, be abejo, 
teisinga, tik nesvarbu, ar tai pavadinsime magija, ar nepaprasta autosu- 
gestija; svarbu tai, kad ta magija kilusi iš skerdžiaus nepaprasto susigy- 
venimo, tiesiog suaugimo su gamta. Juk nėra esminis dalykas čigonės iš- 
pranašavimas, kad Lapinas mirsiąs tada, kada Grainio liepą nukirs. Tejti- 
kinkie čigonė taip kitą žmogų, nesuaugusį taip su gamta (mišku), nors ir 
turintį prietarų. 

B. Sruoga sako, kad senio numarinimo fiziškosios priežastys pa- 
šauktos į pagalbą esančios tam, kad šitą magiją pateisintų mūsų laikų 
kritiškajam protui. Dėl šito B. Sruoga ginčijasi su A. Voldemaru, kuris 
senio numarinimo fiziškąsias priežastis laiko nereikalingomis, kurios net 
pakenkusios rašytojo nuoseklumui ir meninei kūrinio vertei. Turi tiesos 
ir viena ir kita nuomonė. Juk iš tikrųjų liepos nukirtimą ir skerdžiaus 
mirtį V. Krėvė nenorėjo parodyti, ir neparodė, supuolimą esantį. (Tai ne- 
sako nė B. Sruoga). Liepos nukirtimas ir yra pirmoji ir pagrindinė sker- 
džiaus mirties priežastis, ar jis mirė, taip sakant, kūno liga susirgęs, ar 
jis būtų miręs be jos. Tik, be abejo, nuo liepos nukirtimo iki skerdžiaus 
mirties turėjo praeiti tam tikras laikas. Jei jo įsikalbėjimas, blaškymasis, 
elgimasis taip, kaip nebūtų „elgęsis, jei liepa būtų nenukirsta, iššaukė fizinę 
ligą — jis mirė greičiau, jei be fizinės priežasties, jis ilgai turėjo vysti, 
senis ir pagaliau mirti, mes liepos nukirtimas atėmė norą jam gyventi. Ta- 
tai ir yra svarbiausia. 

Ir patsai Lapinas sirgdamas kalbėjo: „Kad jau žmonės kerta medžius, 
kuriuos tėvai jų naudai sodino, tai man nėra ko čia veikti“. Arba „nu- 
mirsiu ir be jūsų gydymo“. 


1) „Pradai ir žygiai“ 1926 m., 7 Nr. 

Kritiškasis protas gali statyti klausimą, kas būtų buvę, jei Grainis 
liepos nebūtų nukirtęs. Ar daugiau kaip šimto metų Lapinas dar būtų 
kita tiek, ar tris syk tiek, gyvenęs? Kritiškasis. protas, įei nepripažins 
žmoguje irracionalinių net antgamtinių dvasios galių įstengiančių pratęsti, 
ar sutrumpinti žmogaus gyvybę — tas kritiškasis protas šiame atsitikime 
ras tik. supuolimą. 

V. Krėvė „Skerdžiuje“ ir parodė esančią žmoguje tokią dvasios galią, 
pajėgiančią iki tam tikro laipsnio žmogaus gyvybę pratęsti arba sutrum- 
pinti. Ir ta autosugestija, ar magija, ta autosugestijos psichologija dar 
įdomi tuo, kad žmogus savo gyvenimą surišo su medžiu. Šiuo atveju ta 
magija ar nepaprasta autosugestija turi senovės lietuvio psichikos ir pa- 
žiūrų ypatybių. Cia galima įžiūrėti ne tik nepaprastą lietuvio susirišimą su 
mišku, bet ir senovės lietuvių tikėjimo pėdsakus, skelbusio visokias me - 
tampsichozes, inkarnacijas, animizmą. Medžiai ir kai kurie gyviai dėl to 
galėdavo tapti labai reikšmingi ir net garbinami, nes mirusiojo žmogaus 
siela į juos galinti pereiti ar perėjusi. Ypač tatai patvirtina „Bedievio“ 
Vainoraus įsitikinimas, kad medžiai kapinėse gyvi kažkokia kitokia gyvybe, 
negu kitur augantieji. 

Pilnai išrodyti Lapino psichikos tikėtinumui reikia atsakyti dar į vieną 

klausimą. Ar galima tais apysakų vaizduojamaisiais, taip netolimais laikais 
tokia žmogaus psichika, kaip Lapino? Juk įo įsitikinimas, kad jo gyvybė 
esanti surišta su liepa galimas buvo tiktai prieš keletą šimtmečių. Kaip 
jis taip ilgai, beveik iki mūsų laikų užsiliko? 
Tam klausimui atsakymą taip pat „Antanuko rytas“ duoda. Šio ra- 
šinio antrame punkte minėjau, kaip senovės pažiūras priaugančiai kartai per- 
duoda bobulės „mokykla“. Bobulės, auklėdamos savo anūkus, aiškinda- 
mos gamtos paslaptis, padaro jas dar paslaptingesnes. Ir Antanukui bo- 
bulė aiškina kiekvieną daiktelį, kiekvieną gamtos reiškinį gyvą esantį ir 
turintį gyvo daikto ir net žmogaus savybes. Ir medžiams skausta, ir dū- 
mai kruvini, ir žemelė pavargsta, ir berželis verkia... Tais dalykais ir bo- 
bulė tiki, ir Antanukui jie šventa tiesa. 3 

Paaugęs vaikas išgena į mišką gyvulius ganyti. Čia jis nuolat ben- 
drauja su gamta, čia jam gamtos pasaulis dar įvairesnis, o toks pat sker- 
džius, kaip Lapinas papildo, pagilina bobulės suteiktas vaikui žinias. Toks 
nuolatinis bendravimas su gamta, fantastiškas senųjų žmonių gamtos pas- 
lapčių aiškinimas, padaro žmogų labai daug kur pareinantį gamtos reiški- 
nių. Todėl visiškai suprantamas darosi taip ilgai užsilikęs žmogus tokios 
psichikos, kaip skerdžius Lapinas. 

c. Esamuose šių apysakų žmonių tarpusavio santykiuose galima pa- 
stebėti du bruožu: individualinį ir bendrinį. Individualiniais galima pava- 
dinti tuos santykius arba atskirus santykių bruožus, kurie plaukia grynai 
iš veikėjo individualybės pasireiškimo. Jie dažnai pareina nuo veikėjo vi- 
' daus gyvenimo, nuo nuotaikos ir jie nesikartoja tapatybiškai kituose. Ben- 
driniais pavadinsime tuos veikėjų tarpusavio santykius, kurių pobūdis pa- 
reina nuo žmonių luomo, profesijos, papročių. Jie turi panašumo beveik 
visuose šių apysakų veikėjuose, kaip žemdirbiuose, kaimiečiuose ir netu- 
rinčiuose, galima sakyti, jokio teoretinio išmokslinimo bei išlavinimo 
žmonėse. 

Kalbant apie čia vaizduojamųjų santykių formas bei sritis, pirmoj 
vietoj reikia paliesti šeimą. Seimos santykiuose čia galima pastebėti du 
momentu: moralinį ir ekonominį (juridinis šeimos santykių momentas apy- 
sakose nėra liečiamas). 

Jau iš to, kad apysakos vaizduoja lietuvišką kaimą, aišku, įog mote- 
rystė vaizduojama, kaipo amžina ir nesuardoma. Nors tatai teoretiškai ne- 
liečiama, tačiau vaizduojant konkrečius žmones, moterystė piešiama dau- 
giausia šviesiomis spalvomis. Net originalas, ne perdaug sugyvenamas se- 
nis Lapinas puikiausiai ilgą amžių su savo žmona išgyvenęs, ilgai liūdi 
jos mirusios ir... neranda sau kitos. 

Apysakoje „Kūčių vakarą“ labai įspūdingai atvaizduotas Didžiojo 
karo išblaškytos šeimos vargas ir didis liūdesys dėl kare kankinamų kitu 
šeimos narių. 

„Vargingo gyvenimo“ apysakoje parodyta, kaip skurdas ir tamsumas 
neigiamai veikia šeimos narių santykius. Sioje apysakoje skurdas ir žmo; 
nių tamsumas yra šeimos narius pavertęs vienus kitiems neprieteliais; o 
gyvenimą padaręs slogučiu. Paprasčiausi jų pasikalbėjimai yra vienas kito 
graužimas; gal būt, normaliausi, jų akimis žiūrint, santykiai yra kuo di- 
džiausias vulgariškumas, kuo didžiausias šiurkštumas. Apsileidimu, vulgariš- 
kumu, nešvara ir tamsumu čia vaizduojamoji šeima yra pasiekusi rekordo. 

Apie auklėjimą, tokiems šeimoms santykiams esant, negali būti nė 
kalbos. Tėvai duoda vaikams visur blogiausį pavyzdį ir paskui dar reiškia 
nepatenkinimą vaikų blogu išauklėjimu. — „Tai vaikai pasidarė dabar, 
kad juos suplaškintų“... 

ių apysakų žmonėms grynai ekonominis momentas sudarant šeimą 
labai reikšmingas. Dažnai jis yra vienas svarbiausių motyvų vedyboms. Ir 
senis skerdžius Lapinas aiškinasi norįs vesti grynai ekonominiais išskaičia- 
vimais. Ir ,„Vargingo gyvenimo“ Dvainis savo sūnaus praturtėjimą mato 
per vedybas. „Ves, paims gerą pasogą““... 

Įdomiai V. Krėvė šiose apysakose vaizduoja suaugusios kartos ben- 
dravimą su nesuaugusiąja. Iš suaugusios paima seną bobulę arba seną sker- 
džių, iš nesuaugusios — vaikus. Ir auklėjimą V. Krėvė „paveda“ ne tė- 
vams, o bobulėms. Ypatingai daug vietos paskirta bobulės ir vaikų ben- 
dravimui dviejose apysakose — „Bobulės varguose“ ir „„Antanuko ryte“. 

„Bobulės varguose“ vienas stambus bobulės vargas — globoti, pri- 
žiūrėti, auklėti vaikus. Cia bobulė vaikams ir teisėjas, ir mokytojas, ir gy- 
nėjas ir taikintojas. ,„Antanuko ryte“ bobulės ir Antanuko pašnekėsys su- 
daro visą apysakos esmę. ,Bobulės auklėja vaikus geriau už skerdžius. Jos 
vaikus moko tiktai gero, o skerdžius, ypač skerdžius Lapinas, moko vai- 
kus ir nedorybių. 

„ — Tik žiūrėkite, kad man pavogtute iš tėvo krepšio tituno; O tu, 
— atsigręžęs į mažesnį, kuriam davė lazdelę: — nors dešimtį degtukų: 
ne, tai atimsiu lazdą ir atiduosiu Jonukui: jisai man visą saują atneš deg- 
tukų. Atneši, Jonuk?“ (Kr. r. II, 31). 

Charakteringos čia vaizduojamos mūsų kaimo vyrų pažiūros į mote- 
ris. Vyrai į moteris žiūri iš aukšto, su tam tikra panieka, moters nelaiko 
pilnu žmogumi. lr šiose apysakose, kur tik vyrai savo kalboje užkliudo 
moteris — visados jas pajuokia ir dažnai net tam tikrą panieką reiškia 

joms. „O merga kvaila, kaip višta“ kalba skerdžius iš „Perkūno, Vaivos 
ir Straublio“. „Moteriško juk plaukas ilgas, o protas trumpas. Ką ji daro 
— visad kvailai daro, ir gera nelauk iš jos darbų“. (Kr. r. II, 196). 

Tačiau, iš tikrųjų, vyrai moteris žemina ne dėl to, kad jos būtų men- 
kesnio intelekto, bet dėl to, kad fiziškai silpnesnės. Ir čia kalbamose apy- 
sakose kai kur šita tiesa patvirtinama. 

„Ar boba plūsta, ar kalė loja“ — vis tiek vėjas nuneša. Kas kita 
vyriškis. Tam žmogus ir pakaušin gali įsiskverbti ir teisman patraukti. O 
bobai ką padarysi? Negu su ja imsi kautis? Geriau neliesti... (Kr. r. III, 35). 

Tačiau vyrai čia tik teoretiškai, savo pažiūromis žemina moteris, iš 
tikrųjų gyvenime jie nei žodžiais, nei darbais čia neįžeidinėja moterų. Mo- 
terys pačios dažniau tarp savęs piaunasi ir blogiau sugyvena. Charakte- 
ringas apysakoje „Vis toji Amerika, kad ji pražūtų...“ Kačiulienės ir Pet- 
rulienės kivirčas. „Ir ėmė abi rodyti visiems susirinkusiems, kuri geresnius 
turi nasrus. Pasirodė, kad abiejų gerų būta, ir kita kitai neapsileido“. „Ir 
ėmė bėginėti čia viena, čia kita į kunigėlį, kol tasai, abi išbaręs, pavarė 
ir uždraudė į savo butą vaikščioti“. 

Luomų santykių klausimas šiose V. Krėvės apysakose visiškai nelie- 
čiamas. Visi apysakų veikėjai yra maždaug vieno luomo, beveik vienos so- 
cialinės padėties. Apysakose nėra nei dvarininkų, nei inteligentų miestie- 
čių, nei pirklių, nei amatininkų. Visi svarbieji veikėjai ūkininkai žemdir- 
biai arba ūkininkų tarnautojai, išskyrus vienur kitur minimą kunigą ar klie- 
riką ir „Silkėse“ svarbesnę figūrą žydelį pirklį Kušlių. 

Tačiau, kur nors ir pripuolamai paliečiamas luomų klausimas, socia- 
linės lygybės klausimas, žmonės, ypač senesnieji, pasirodo ponų garbinto- 
jai ir nepasitiki iš liaudies kilusia inteligentija. 

„— Kunigas. Kunigas. Kas tasai jūsų kunigas. Pirma tai buvo ku- 
nigai. Vis iš ponų, ir kokių dar ponų. O dabar kas kunigas? Stai, prieš 
keletą metų Makičio Janka kiaules ganė, ir aš jį dar botagu šveičiau, o 
nūnai jisai jau kunigas, ir moterys jam rankas bučiuoja“. (Kr. r. II, 17). 

Tokių pažiūrų priežastys visiems žinomos. Tai baudžiavos atsimini- 
mai, kur paprasto žmogaus vertė buvo labai menka, rusų įtaka, kurių in- 
teligentija ir liaudis toli viena nuo antros buvo, neprieinamas Lietuvos 
liaudžiai mokslas ir t. t. 

Čia vaizduojamųjų žmonių santykiai su dvasininkais blogi. Kur tik 
kalba žmonės apie kunigus, būtinai reiškia jais nepasitenkinimą ir dažnai 
net širsta ant jų. Priežastys esančios tos, kad kunigai per daug linkę prie 
turto esą. „Vargingo gyvenimo“  Dvainis širsta ant kunigo ir ant visos 
kunigo giminės, kam kunigo svainis jo arklį uždarė į tvartą ir reikalauja 
trijų rublių. Apysakos „Išsibarė“ Traibėnas taip pat plūsta kunigą ir visą 
jo giminę už rinkliavas, už kažkokią loterėją ir už tai, kad jis ant jų pyk- 
sta. Pagaliau „Bedievio“ apysakoje pats autorius „išvedęs į sceną“ klieri- 
ką, kaipo savo draugą, taip pat neigiamai jį nucharakterizuoja. Vaizduo- 
damas žmonių santykius su dvasininkais rašytojas ne visur paslepia savo 
nusistatymą prieš dvasininkus. Tatai kartais kiek pakenkia apysakų rimtumui, 

„Silkių“ apysakoje yra įdomus ir charakteringas skirtingų tikybų ir 
skirtingų tautų žmonių bendravimo atvaizdavimas: Čia iš vienos pusės pa- 
imtas keliaujantis pirklys žydelis Kušlius, iš kitos — kaimiečiai: moterys, 

vaikai, jaunimas. Žydelis Kušlius ir kaimiečiai yra labai susigyvenę ir vie- 
nas prie kito moka prisitaikinti. Net ir sveikindamasis Kušlius randa for-. 
mulę, kuri ir jam ir kaimiečiams katalikams primtina — „Pagarbintas 
Dievas“. Jam atsakoma „per amžius“. A. Voldemaras straipsnyje „Krė- 
vė romantikas bei klasikas“ sako: „Jei toks pasisveikinimas nėra pradžia 
tikybinio sinkretizmo, tai jis rodo bent tolerantingumą*)“. Tačiau šitas ti- 
kybinis skirtumas yra priežastis ir tam tikros neapykantos, ypač iš jau- 
nesniųjų, mažiau patyrusių ir mažiau sugebančių galvoti, žmonių pusės. 
Jie žydą pajuokti ir apgauti pateisina ir prieš etiką ir prieš sąžinę, iki 
jiems neišaiškina kas jų klaidas. „Būta žmogaus. Bekrikštis“. „Dar jau ten 
prieš Dievą nusidėsi, kad iš žydo pasijuoksi“. „...jie gi mūsų Viešpatį Die- 
vulį nukankino...“ 

Baigiant apie apysakose vaizduojamųjų žmonių tarpusavio santykius, 
tenka dar paliesti artimo meilės ir broliškumo principą tuose santy- 
kiuose. Sis principas apysakų žmonių santykiuose įvairiai suprantamas. 
Artimo meilė, humaniškumas, broliškumas apskritai mažiau pareina 
nuo žmonių luomo, profesijos ir sunkiau duodasi apibendrinamas. Jų 
pasireiškimas pareina daugiau nuo individualinių asmens savumų. Tiesa, 
čia katalikiškoji etika duoda principus, tačiau apysakose vaizduojamųjų 
žmonių artimo meilė nėra analizuojama šiokiame ar kitokiame sąryšyje 
su katalikų etika, išskyrus „Silkių“ Gerdvilienę, kuri artimo meile remia 
Dievo meilę. 

Apysakose yra keletas žmonių, kurie trokšta savo artimui bloga ir 
džiaugiasi jų nelaimėmis ir stengiasi iš jų pasinaudoti; ir yra tokių, kurie 
gera' linki ir padeda artimui atsidūrusiam nelaimėje. Tačiau pirmųjų skai- 
čius viršija antruosius. 

Jau skerdžius Lapinas, neturėdamas bent kiek aiškesnių etikos prin- 
cipų, o elgdamasis pagal savo nuotaiką ir vaizduotę, džiaugiasi žmones 
sukurstęs iki muštynių. O Lapino sukiršinti, jau iš seniau besipykstą, bro- 
liai Čepuliai ir jų žmonos ir mušasi, ir plūstasi, ir koneveikiasi. 

Apysakos „Vis toji Amerika, kad ji pražūtų...“ Kačiulienės kaimynai 
yra tokie, kurie visokiais būdais stengiasi pasinaudoti iš artimo nelaimės. | 

Dar vienas įdomus dalykas: šie žmonės mėgsta tarsi magiškus lin- 
kėjimus kitiems nelaimės. „...kad jis sau kojas palaužtų, sprandą nusisuk- 
tų...“. „Kad jo žemė nenešiotų...“ „,„kad jį Perkūnas dievulis nutrenktų...“. 

Artimo meilė, gailestingumas, atleidimas pareina tų apysakų žmo- 
nėms ne nuo kito asmenybės vertinimo, bet nuo jų pačių nuotaikos. Jie 
pasigaili ir atleidžia ne dėl to, kad tatai jų protas nuspręstų ir valia įvyk- 
dytų, bet dėl to, kad jų pakilęs jausmas verčia tatai daryti. 

d. Antgamtinio gyvenimo supratimas bei relingingumas beveik visuose 
šių apysakų žmonėse stipriai reiškiasi. Tik vieniems jis reiškiasi sąžinės 
persekiojimu už blogus darbus, kitiems paviršutinišku pamaldumu, tretiems 
gamtos sudievinimu. Visiems trūksta religinio sąmoningumo, nuoseklumo 
ir tikėjimo suderinimo su darbais. 

Pagal metrikas visi (išskyrus Kušlių) yra katalikų tikėjimo žmonės, 
tačiau praktikoje arba jokio nusimanymo apie katalikybę neturi, arba la- 


*) „Skaitymų“ XXI knygoje. 

bai paviršutiniškai ir net klaidingai tikėjimo tiesas supranta, arba turi są- 
moningus įsitikinimus, net tam tikrą pasaulėžiūrą, nesuderinamą su kata- 
likybe („Bedievio“ Vainorus). 

Skerdžiui Lapinui, įdomiausiam senovės atstovui, katalikybė yra terra 
incognita. 

Skerdžius Lapinas neturi supratimo nei apie vieną tikrąjį Dievą nei apie 
žmogaus sielos nemirtingumą, tačiau turi religinį gyvenimą ir religines pažiū- 
ras. Jo religinės pažiūros yra pirmykštės lietuvių religijos liekanos. Tos 
liekanos nėra paliestos katalikų tikėjimo dvasios, tačiau ir nebeturi visų 
savumų pirmykštės lietuvių religijos. Užsilikęs tiktai gamtos ir jos reiškinių 
garbinimas metampsichozės, animizmo dvasia, o Dievybės (dievų) suprati- 
mas, religinė praktika, ir kiti pirmykštės lietuvių religijos atributai visiškai 
išnykę. Tačiau ir užsilikusieji bruožai skerdžiaus Lapino suindividualinti, 
savaip išgyventi, apgaubti magijos dvasios. Visa tatai yra padaras sker- 
džiaus nepaprasto susigyvenimo su mišku, jau sparčiai naujųjų žmonių 
naikinamu. Jei skerdžius Lapinas ir nebūtų girdėjęs pasakose ir senų žmonių 
lūpose monus ir laumes miške gyvenant — jis pats savo fantazija ir savo 
jausmu juos būtų sukūręs. 

Tarsi tęsinys, tolimesnis etapas, einant iš pirmykštės lietuvių religijos 
į katalikų religiją, yra „Bedievio“ Vainoraus religijos pažiūros. Skerdžiaus 
Lapino religijos pažiūrose trūksta intelektualinio elemento. Vainoraus re- 
liginėse pažiūrose ir, jomis besireiškiančioje tam tikroje jo pasaulėžiūroje, 
yra daugiau intelektualinio elemento, ir tų pažiūrų bei pasaulėžiūros su- 
sidarymo procesas kitoks. Tačiau senis Vainorus, kaip ir skerdžius Lapi- 
nas, savo pažiūrų pagrinde turi animizmą ir pirmykščio lietuvių tikėjimo 
dvasią. Tik senis Vainorus skaitęs šventųjų gyvenimą, Sv. Raštą, buvęs 
tarcijonu, o Lapinas toliau savo tiesioginio patyrimo ir pirmykštės religijos 
dvasios nenuėjęs. . 

Vainorus netiki kai kuriomis katalikų tikėjimo tiesomis, ne iš nežino- 
jimo, kaip skerdžius Lapinas, bet dėl to, kad jis yra susidaręs savo religijos 
tiesas, kurios nesutinka su katalikų religijos tiesomis. 

. „— O aš savo kvailu protu manau, — prabylojo jisai vėl: — kad 

pragaras tik kolei žmogus gyvas. Dangus čia žemėj, mūsų giriose, šlai- 

tuose, kapinynuose, tik mes jo per darbą nemokam pamatyti. Dangus 

tenai tam, kurs jau nieko nereikalauja, gaus sielą jau laisvą, kaip paukštutę. 

Manau, kad gyvas žmogus neklaustų savo uverių akių, tik sielos balso, 

iai nieko nereikia, jis dar šiame gyvenime dangų sau rastų. (Kr. r. 
„ 210.) 

Vainorus turi ne tik religinį jausmą, bet ir religinius isitikinimus, su- 
fomuluojamus į tam tikrą pasaulėžiūrą. Vainoraus pasaulėžiūra yra pan- 
teistinė pasaulėžiūra, tačiau tik atskiruose bruožuose, 0 ne pilnumoje. Be 
to, Vainoraus panteizmas surištas su animizmu. Panteistinė pasaulėžiūra, 
gal, geriausiai tinka žmogui, gyvenančiam nujautimais, emocijomis, santy- 
kiuojančiam su gamta ir romantiškai garbinančiam gamtą ir jos reiškinius. 
Ir Vainoraus pažiūros susidariusios ne tiek jo protavimu, kiek nujautimu. 

Stai Vainoraus žodžiai apie Dievo buvimą charakterizuoją, parodą jo 
'panteistines pažiūras. 

„Jis yra šitame medyje, šitoj vejelės žolelėje, kur sėdime, šitame ore, 


| Nada ai 

šitame vėjely, kur dabar mums kužda ausysna. Visur jis yra... O kaip 


žmogus elgiasi, ką jis veikia, jam visai ne daboj. Blogai, gerai — jam vis 
tiek“ (Kr. r. II, 223 — 224). 

B. Sruoga straipsnyje „Magiškasis elementas Krėvės skerdžiuje“ kal- 
bėdamas apie „Bedievio“ Vainorų sako: „Krėvė jokio panteizmo neskelbia, 


jis kuo toliausiai nusikrausto nuo romantiškojo gamtos sudievinimo“ *). 


Visų pirma, jei rašytojas duoda literatūros charakterį, kuris turi pan- 
teistines pažiūras, dar nereiškia, kad jis skelbia panteizmą. Antra, aukščiau 
paduotoji citata (Kr. r. II, 223 — 224) aiškiai parodo, kad senis Vaino- 
rus ne tik romantiškai gamtą sudievina (tatai dar ne viskas panteistinėje 
pasaulėžiūroje), bet turi tikrai panteistines pažiūras. Juk panteizmas sako, 
kad Dievas, būdamas tas pats kas ir gamta, kas ir visada, tiksliau sakant, 
Dievas būdamas susiliejęs su gamta, negali nustatinėti žmonių pasielgimų 
bei jiems sankcijų. O Vainoraus aiškiai kalbama, kad Dievui vis tiek, ką 
žmogus veikia ir kaip jis elgiasi. Jau minėjau, kad čia nėra panteizmo vi- 
soje pilnumoje. Pav. panteistinio determinizmo, determinuoto vyksmo 
ir kiti klausimai visiškai neliesti. Tatai per tolima Vainoraus protui ir ta- 


tai reikalauja didesnio teoretiškojo išsilavinimo. 


Pagaliau senis įsitikinęs akla būties kova, be metafizinės teisybės ir 
be pomirtinio atlyginimo. V 

„Nėra, vaikel. Sunku prisipažinti žmogui, bet tikrai jos nėra. Stai, 
musė lakioja, tu ją užmušei, sutrynei, ir sako žmonės — nėra tau jokio 
nusidėjimo. Paukštį nušauk — nėra, kiaulę paskersk — nėra. Vien jei 
žmogų užmušei — didelis jau nusidėjimas. Kodėl gi? Ar visi — musės, 
paukščiai, žvėrys, gyvuliai — nenori gyventi? Ar jie mirties nebijo? Ar 
juos, gal Dievas ne tam leido, kad jie saulės šviesa džiaugtųsi? Ar jiems 
gal nesopa? Kur gi čia yra teisybė! Kad nors nusidėjimas būtų, žmogus 
— skriaudėjas — ne čia, šiame gyvenime, nors ten kitame pasauly keršto 
lauktų. Bet kur tau! Nukovei, nužudei, kraują praliejai — nei tau nusidė- 


jimo, nei keršto. Ne, čia teisybės nėra. Kaip sau žmogus nori, taip gy- 


veni (Kr. r. II, 224), 

Ši aklos būties kovos teisybės ir nuodėmės filosofija taip pat surišta 
su panteizmu ir filosofiniu pesimizmu. 

Tačiau senis nėra nuoseklus pesimistas, nors ir abejoja pomirtiniu 
gyvenimu, kurį katalikybė pripažįsta „Kažin, ar jausiu aš ten ką, ar gal 
tik sudulėsiu, kaip mėšlas“. (Kr. r. II, 205). Bet gi jis, pamėgęs kapines, 
milžinkapius, įauste jaučia pomirtinį kažkokį ramybės gyvenimą. 

Trečia šių V. Krėvės apysakų žmonių grupė, pagal jų religinį gyve- 
nimą bei jų santykius su Dievybe, yra išpažįstantieji katalikų tikėjimą su 
visais jo nuostatais. Tų žmonių apysakose yra daugiausia. Katalikybės 
dvasia bei jos etika yra stipriai apėmusi tuos žmones. Tačiau jiems trūksta 
religinio' gyvenimo nuoseklumo ir tikro sąmoningo katalikų religijos prin- 
cipų bei jos etikos supratimo. Religinis gyvenimas, žmogaus santykiavimas 
su vienu tikruoju Dievu čia reiškiasi ne Dievo meile, bet realia psicholo- 
giška Dievo baime. 


*) „Pradai ir Žygiai“. 1926 Nr, 7, 25 p. 

Katalikybės dvasia ir Dievo baimė dažnai apipinta pirmykščio lietus- 
vių tikėjimo veiksniais. Visokios pasakos, kad aplink kaklą apsivynioja: 
žaltys ir nusmaugia tą, kuris per mišias medžius kerta, ar riešutauja, yra. 


mišinys katalikybės ir pirmykščio lietuvių tikėjimo. 
Tie žmonės visus nepasisekimus ir skurdą priskiria tik Dievo valiai, 


o už maldą ir gerus darbus nori gauti iš Dievo jau šioje žemėje materia-- 


linę kompensaciją. 


Visi šitie jų tikėjimo bruožai žymu jau „Antanuko ryte“ labai vaiz-. 
dingose ir pilnose konkretiškumo bobulės „teologijos pamokose“. Bobulė. 


aiškina Antanukui, kad Dievas darąs fantastiškiausių ir smulkmeniškiausių 
dalykų. Už blogą kalbą Dievas ir liežuvį vaikui per pakaušį galįs ištraukti 
ir pasiųsti kirmėlę, kad pirštelį nugraužtų, Dievulis kiškeliui šiltus kailinius 
dovanojęs ir žmonėms pirkioje pastatęs kaminą, kad dūmai į pirkią ne- 
rūktų. Antanukas jokio supratimo apie patį Dievulį neturi, tik stebisi jo 
nepaprastu sugebėjimu viską padaryti, bijo jo, už gerus darbus laukia 
dovanų. 

„Vargingo gyvenimo“ Dvainis, pagautas liūdnų svajonių išskaičiuoja 
visas savo nelaimes, vargus ir bėdas ir suverčia jas Dievui, nors jis pats, 
kaip matyti iš apysakos, yra didžiausias laužas apsileidėlis, tamsuolis ir 
tinginys. Tačiau čia V. Krėvė tarp Dvainio nelaimių išskaičiuoja tokias 
nelaimes, kurios visiškai nepareina nuo Dvainio apsileidimo ir tinginiavimo. 
Jei „Jo javai visad menkesni nei kitų jo kaimynų“, tai visiškai suprantama, 
nes Dvainis žemės neišdirba, tačiau jei jo labiau negu kitų kaimynų ledai 
javus išmuša, arba visokios kitos fatališkos nelaimės tik jį persekioja—čia 
jau nebesuprantama darosi. Tatai atrodo, kad iš tikrųjų Dvainio nusis- 
kundimas Dievu turi pagrindo. Jei taip būtų, tada apysaka įgautų likimo 
apysakos pobūdį, apysakoje būtų veiksniu aklas fatumas, moira. Ir tada 
apysaka nustotų dabar turimosios meninės vertės. Tačiau rašytojas, kaip 
matyti iš visos apysakos, norėjo parodyti žmogų, kuris savo kaltes verčia 
Dievui ir iš Dievo už maldas ir kitus gerus darbus laukia materialinės 
kompensacijos.  Dvainio logika tokia, jei jis meldžiasi ir pasninkus pasni- 
kauja, jo javai turi gerai augti. 

Tačiau tas pats Dvainis, laukdamas už religinę praktiką iš Dievo 
meilės ir malonių, tą religinę praktiką atlieka labai paviršutiniškai. 

Toliau, ir Dvainiui ir daugumai kitų šios grupės apysakose vaizduo- 
jamų žmonių, charakteringa nenuoseklumas tarp veiksmo ir religinės pra- 
ktikos. Tas nenuoseklumas kartais siekia keisto irracionalumo, alogišku- 
mo. Pavyzdžiui Dvainis, pradėdamas kerštą prieš Dievą, per mišias medį 
kirsdamas, persižegnoja. Vadinas, intuityviškai, nejučiomis tam kerštui 
prieš Dievą prašo paties Dievo pagalbos. Arba „Silkių“ Marcelės pasiel- 
gimas—ji, atitaisyti vienai vagystei, padaro kitą vagystę, atlyginti Kušliui 
už pavogtas silkes, pavagia iš šeimininkės kiaušinių. 

Tas keistas nenuoseklumas, tas irracionalumas plaukia iš paviršutiniš- 
ko supratimo katalikiškos etikos ir iš savotiško žmonių psichikos dvilypu- 
mo, kuri dėl to atrodo taip pat irracionali. Jie negali suderinti savo są- 
žinės balso su darbais, o darbų su katalikiškąja etika. Jų jautrumas dides- 
nis už jų sąmoningumą, o norai didesni už valią. 


4. Ketvirtas rašinio plano punktas—apysakų formalinė pusė. 

Išeina, kad iki šiol rašinyje buvo kalbama apie apysakų turinį, o tik čia— 
apie apysakų formą. Tačiau, kur baigiasi apysakų turinys ir kur praside- 
da jų forma—ne taip jau lengvai nustatoma. Ne visiems formos ir turi- 
nio sąvokų talpos ir tąsos yra lygios. Vieni formos sąvokai teskiria sti- 


liaus ypatybes, poetines priemones, o visa kita palieka turiniui; kiti, antro 


kraštutinumo, turiniui teskiria idejas, rašytojo mintis, o visa kita palieka 
formai, kaipo priemonei idejoms išreikšti. Tarp jų dar yra daug ne tokių 
kraštutinumų tiek literatūros teoretikų—kritikų, tiek rašytojų — praktikų 
tarpe. 
2 Kokio turinio ir formos paskirstymo principo laikytasi šiame rašinyje? 
Reikia sutikti, kad žmogus, jo psichika, žmonių tarpusavi santykiai, 
peizažai ir pan. yra vienu atveju turinio, kitu — formos dalykas. Patsai 
daikto, fakto, ar veiksmo apysakoje buvimas yra turinio dalykas, tačiau 
jau jo apysakoje buvimo būdas yra formos dalykas. Pav. žmogaus santy- 
kių su kitais žmonėmis faktą kiekvienas beletristas naudoja savo apysakose 
ar romanuose, tačiau kiekvienas jį naudoja kitaip: kitos išvidinės ir išvir- 
šinės priežastys, kiti motyvai, nustatą tų santykių pobūdį, kitokia tų san- 
tykiu veikiančioji įtaka santykiuotojams ir t.t. Tą individualų rašytojo 
pasirinktosios medžiagos apdirbimą ir galima vadinti jau formos dalyku. 
Fabulos atžvilgiu šios apysakos nevienodos, vienos turi fabulą, kitos 
—ne. Be fabulos apysakos yra „Bobulės vargai“, „Antanuko rytas“, „Be- 
dievis“ ir „Kūčių vakarą“. Tose apysakose rašytojas neima vaizduoti žmo- 
gaus, kuriam „kas nors atsitinka“, kurį koks nors nuotykis išmuša iš tipiš- 
kų normalaus gyvenimo vėžių, ir kurie paskui turėtų pergyventi konfliktą 
tarp buvusio savo normalaus gyvenimo ir tarp naujai susidariusių, ar kas 
kart susidarančių sąlygų. Šiose apysakose žmonės vaizduojami, kuriems 
„nieko neatsitiko“. Tatai yra žmonės, begyveną savo kasdieniškąjį nor- 
malų gyvenimą, nors kartais originališką ir individualų. Pavyzdžiui „Bo- 
bulės vargai“ yra tipiškas darbščios kaimo bobulės dienos gyvenimas. 
Rytas aušta — vėl tas pats prasideda, kitą dieną — vėl tas pats, taip vis 
diena dienoms panaši, iki bobulė dar vis turės įėgų dirbti. „Antanuko 
rytas“ taip pat yra vienas Antanuko ir bobulės pasikalbėjimo rytas. Kitą 
rytą Antanukas atsikėlęs, ir pamatęs bobulę apie pečių betrūsiančią, vėl 
tuos pačius klausimus užducs, bobulė vėl tuos pačius fantastinius atsaky- 
mus duos, nes jiems abiems tokie pasikalbėjimai įdomūs. Ir taip tęsis iki 
išauš pavasaris, iki nebereikės pečiaus kurenti, iki Antanuko dėmesį pa- 
trauks kiti dalykai. Ž 
Antras dalykas šiose be fabulos apysakose—epizodai i: ir motyvai jun- 
giami ne išvidinio priežastingumo dėsniais remiantis, bet išviršiniu faktų 
susigretinimu. (Cia neplaukia nuotykis iš nuotykio, epizodas iš epizodo, su 
logišku ir psichologišku būtinumu. Pav. „Bobulės vargų“ bobulė, ar vieną 
darbą anksčiau padarys, ar kitą—nesugriaus veiksmo nuoseklumo. Nors, 
be abejo, ir šių, be fabulos apysakų, epizodų sugretinime ir veiksmo ru- 
tuliojime tam tikras priežastingumas yra, tačiau jis yra išviršinis, ne išvi- 
dinis, kaip, sakysim, kad yra išvidinis „Silkių“ apysakos epizodų priežas- 
tingumas. Marcelė pavogė silkes — sulaužė teisingumą, nusidėjo, po to turi 
eiti bausmė, šiuo atveju moralinė bausmė: sąžinės balsas, ir pagaliau nuo 
tos bausmės išsipirkimas. Tarp šių pagrindinių fabulos (kiti tatai vadina 

siužetu) epizodų yra išvidinis būtinumas, priežastingumas. O „Bobulės 
vargų“ bobulės veiksmų eilę nustato ūkio dienos darbo ir dienos gyveni- 
mo tvarka. 

„Išnešiojo rūbus, iššlavė trobą — kaip ir erdviau pasidarė. Net akyse 
šviesiau; kaip ir smagiau, tarytum, darbas einasi... Bobulė tuoj už dubenų, 
už šaukštų, perplaudė visą, sudėjo lentynon, apsišluostė rankas ir atsisėdo... 

„Ačiū Dievui, gal dabar atsidus! 

„Kaip tik! Lauk tiktai: Žiūrėk, vienas vaikas keliasi, kitas subliovė, 
kaip telias... Kiekvieną dabar papenėk, kiekvienam valgyti paduok, šau- 
kštą; paskui visa priimk, vaikščiok aplink juos, tūpčiok, kaip aplink kokius 
ponus. 
„Vos apėjo vaikus, vos paskutinis išbėgo kieman, jau saulė šit kaip 
aukštai, tuoj pareis iš lauko pusryčiautų, o dar bobulės nieko negaminta: 
nei agurkų neparinkta, nei batvinių nepalaužta, nei nieko... 

Ir taip toliau ir taip toliau. Taip per visą apysaką, tiktai išviršiniai 
faktai tvarko bobulės veikimą. 

Tą patį būtų galima pasakyti ir dėl kitų, neturinčių fabulų apysakų, 
epizodų jungimo priežasčių. Pavyzdžiui, „Bedievio“ apysaka turi du pa- 
grindiniu epizodu ir jie tarp savęs sujungti tik autoriaus asmeniu: ir vieną 
sykį ir kitą autorius pripuolamai sutinka „Bedievio“ herojų senį Vainorų 
ir pradeda su juo kalbą. Tie du epizodai jokio sąryšio neturi su svar- 
biausiu apysakos dalyku—senio Vainoraus pažiūromis bei jų susiformavimo 
vyksmu. 

Sios apysakos yra tokio, be fabulos, apysakų tipo, meninę vertę 
turėdamos kitose savo ypatybėse. 

Kitą grupę sudaro apysakos turinčios fabulą. Jų yra daugiau negu 
pirmųjų. Tik vienos jų turi ryškią, klasišką fabulą, kaip, sakysim, minėto- 
sios „Silkės“, o kitos tik vieną nuotykį, vieną pagrindinį epizodą, kaip, 
sakysim, „Išsibarė“. 

Įdomi fabulos atžvilgiu yra „Skerdžiaus“ apysaka. Pusė apysakos yra 
be fabulos, o nuo antrosios pusės (ne tik turinio, bet ir tūrio atžvilgiu 
pusės) prasideda fabula. Iki Grainio liepos nukirtimo vaizduojamas kas- 
dieniškasis skerdžiaus Lapino gyvenimas, apysakoje vadinamas biografine 
dalimi. Cia praskleidžiama Lapino pažiūros, tų pažiūrų priežastys, gyve- 
nimo sąlygos, įtaka pašalinių veiksnių (gamtos, pirmykščio tautos tikėjimo), 
iki išrodoma, kad psichologiškai galimas toksai prisirišimas Lapino prie 
Grainio liepos. Toksai Lapino gyvenimas jau trunka, be abejo, labai se- 
niai. Lapinas išmušamas iš paprasto gyvenimo vėžių tik Grainiui liepą 
nukirtus. Nuo čia prasideda ir beletristinė fabula. (Cia jau Lapinas neša- 
mas naujos srovės kita kryptimi. Jis jau turi kovoti, išsikasti, arba pasi- 
duoti ir žūti. Lapinas nekovoja, Lapinas pasiduoda, Lapinas žūva. Jis 
greitai žūva dėl to, kad nebuvo pasirengęs kovai; visiškai jis nemanė, ne- 
norėjo ir nebuvo pasirengęs dar gyventi ir tada, kada bus Grainio liepa 
nukirsta. Dėl to išėjo palyginti trumpa fabulinė apysakos dalis, nes po 
liepos nukirtimo veikimas ėjo prie galo. 

Kai kurie literatūros teoretikai intrigą skiria nuo fabulos, tačiau bene 
nuosekliau bus intrigą įglausti į fabulos sąvoką. Ir tikrai, sunku rasti, sun- 
ku sudaryti fabulą, kurioje nebūtų intrigos plačiąja prasme. Jei jau skai- 

tome fabulą nuo to fakto, kada veikėjui „kas nors atsitinka“ ir fabulos 
rutuliojimą skaitome šitą sudėtingesnį, komplikuotesnį, pilną kovos ir 
įvykių veikėjo gyvenimą po „nuotykio“, tai šitame gyvenime būtinai turės 
būti susidūrimas su kitais žmonėmis, su kitokių įsitikinimų, kitokių norų ir 
pasiryžimų asmenimis. Šita žmonių kova jau ir yra intriga, ji tarsi fabu- 
los ašis. - 

Kaip vedama „Skerdžiaus“ intriga? 

„Skerdžiaus“ pagrindinė intriga prasideda kartu su fabula. Pagrin- 
dinę šios apysakos intrigą sudaro konfliktas taip skerdžiaus Lapino ir 
Grainio. Šiai intrigai charakteringa du dalykai. 1. Intriga staiga prasidė- 
jo ir greitai baigėsi. Grainis staiga sumanė liepą nukirsti, o skerdžiui La- 
pinui liko drausti, išrodinėti, kolioti ir net grasinti „rankos nudžius, kojas 
sau palaužysi“.  Grainis savo nusistatymą ištesėjo: liepą nukirto, ir jau 
nebeatstatys. Tuo jau intriga ir turi baigtis: Skerdžiui lieka... mirti. Cia 
dramatinė intriga. 2. Lapino ir Grainio, taip sakant, intrigos žmonių, 
labai nelygūs veiksmų motyvai. Lapino įsitikinimas yra nuoširdus, ir jo 
veiksmas eina iš jo nuoširdaus, tikro įsitikinimo. Grainio ir pasiryžimas ir 
pasiryžimo realizavimas yra jo kapryzų, lengvabūdiškumo padaras. 

— Mano liepa ir nukirsiu. Rytoj nukirsiu! Ot pamatysiu, ar užgins 
man kas!-—-įsispyręs net rėkė Grainis. (Kr. r. II, 28.) 

Dar ir iš to matyti, kad Grainio pasiryžimas nukirsti liepą buvo tik 
momento pasikarščiavimo padaras, jog Grainis rytą buvo užmiršęs savo 
pasiryžimą. 

„Atsikėlė nūnai vėlai—galva skaudžia, burnoj kartu, lyg čemerų pa- 
valgė, pikta. Atsikėlęs išėjo kieman, norėjo darbo imtis, bet galva kaip 
puodas, darbas patsai iš rankų puola. Paėmė žagrę taisyti, tik rankeną 
nulaužė, dalgę ėmė tinti, tik kūkeliu nagus sau apgurino. Metė žmogus 
tynęs, kūkelį pavarė pasvirnėn, o vaiką, kur skiedryne žaizdamas, pasi- 
painiojo po kojų, supylė diržu. 

„Kas daryti? Stojosi Grainis vidury kiemo, kaso pakaušį ir dairosi į 
visas šalis. Ątsiminė jisai, kad vakar pas Valainį ketino liepą nukirsti. 
Dirsterėjo, pakėlęs galvą į aukštą, į liepą, ir tokia piktybė jį paėmė ir ant 
liepos ir ant paukščių, kur visokiais balsais čirškė jos šakose, kad atsine- 
šęs iš trobos kirvį, nuėjo daržan“ (Kr. r. II. 33.). 

Į „Skerdžiaus“ apysaka fabulos atžvilgių panaši „Vargingo gyveni- 
mo“ apysaka. Čia taip pat fabula prasideda ne nuo pradžios apysakos. Pir- 
moji apysakos dalis yra apsileidusios tinginių šeimos tipiškojo gyvenimo 
aprašymas, panašus į Žemaitės „Marčios“ Vingių šeimos gyvenimo apra- 
šymą. Fabula prasideda nuo mažo įvykio — Dvainio arklio paėmimo į 
tvartą: Čia fabulą savotiškai nukreipia ir užbaigia nepaprastai persimetusi 
intriga. Intriga prasidėjo tarp kunigo svainio ir Dvainio, arba tarp visų 
kunigų ir visų kunigų giminių iš vienos pusės ir Dvainio iš kitos pusės. 
Ir tai ta intriga nėra tiesioginė intriga, nes kunigai ir kunigų giminės apy- 
sakoje visiškai nesirodo — Dvainis kovoja tik su tokiais jais, kokius jis 
įsivaizduoja, girdėdamas kalbant apie juos ir apie jų darbus. Įdomiausias 
momentas, kada Dvainis savo įsivaizduotąjį priešą pakeičia: vietoj kuni- 
gų, paima Dievą ir savo įskaudintos, sukilusios maištingos dvasios varo- 
mas jam paskelbia kerštą. Kokia intriga, tokia ir jos atomazga. Dvainis 

kovojo su savo fantazija, su įsivaizduotu ir išjaustu priešu — jo fantazija, 
jo įsivaizduota bausmė (žaltys apsivyniojęs aplink kaklą) įį ir nugalėjo. Su 
savim kovojo, ir paties savęs buvo nugalėtas. Nesusipratimai su kunigo 
svainiu dėl arklio savaime išsirišo: arklys pats atsirado gatvėje. 

Fabulos atžvilgiu yra geriausiai vykusi „Silkių“ apysaka, teisingiau 
būtų pavadinus ją novele. Tai yra klasiškas vieno įvykio beletristinis išru- 
tuliojimas, su visomis logiškai ir psichologiškai pagrįstomis pasekomis. Apy- 
sakos pradžioje, ekspozicijoje, rašytojas plačiau supažindina su žydelio 
Kušliaus tipu ir tuo pačiu charakterizuoja žmonių ir Kušliaus santykius. 
Po to užsimezga intriga ir sykiu su tuo prasideda fabula. 

Pirmasis įvykis -— Marcelė silkes pavagia. Tačiau, vagystės nuodė- 
mės ji dar nesijaučia padariusi; priešingai, jį mano gerą darbą padariusi 
paimdama iš žydo silkes, nes „jie gi mūsų Viešpatį Dievulį nukankino, nu- 
kryžiavo“. Antras laipsnis — įsitikinimas Marcelės, kad ji padariusi va- 
gystės nuodėmę. Čia fizinis nusikaltimas paverčiamas moraliniu nusikalti- 
mu, ir palyginti, dideliu nusikaltimu, nes „gal visos dienos uždarbį pavo- 
gei. O ten jo pati gal alkana guli“ (serga). O už Dievulio nukankinimą 
nesą ko keršyti, nes „mes jį kasdien, mieliausį Dievulį, kiek kankinam, 
kiek kryžiuojam. Ir jis mums vis atleidžia“. Šitą misiją atlikti rašytojas pa- 
vedė Marcelės šeimininkei Gerdvilienei. Pradžioje Marcelė dar vis nori at- 
sispirti prieš Gerdvilienės argumentus, tačiau, kai prisideda baimė kunigo 
per išpažintį, Marcelė pasiduoda, sutinka, pajunta, jog ji tikrai didelę nuo- 
dėmę padariusi. 

Trečias laipsnis liko Marcelei įvaryti pomirtinės baimės, 

Tam panaudota sapnas. Danguje išbarta ir pragaro baisiausiai iš- 
gąsdinta Marcelė nubunda. „Nubudus atsisėdo Marcelė patale, visa nu- 
prakaitavusi, drebanti, lyg ją drugys būtų krėtęs“. 

Čia jau fabula turi baigtis, Marcelė turi atgauti normalinę dvasios 
būklę. Tatai padaryti ji turi atpirkti nuodėmę. Žinome, kad Marcelė 
padaro sąžinės ekvilibristiką: pavagia kiaušinių, kad užmokėtų už pavog- 
tąsias silkes. 

Marcelė atgavo normalinę dvasios būklę, ji ir toliau taip pat gyve- 
na, kaip iki silkių pavogimo gyveno, iš žydo silkių nebevogs, bet, jei reiks, 
ir dar kartą iš šeimininkės kiaušinių pavogs ir kitokių blogybių padarys. 
Tatai įvyko ir įvyks dėl to, kad Marcelė gali suprasti tik konkretų faktą 
konkrečiose aplinkybėse, o vagystė apibendrinta prasme, vagystės esmė, 
kaip buvo Marcelei nepakankamai žinoma, taip ir paliko. 

Fabulos ir intrigos atžvilgiu padaryta tobulas puslankis, kokį pada- 
ro sviestas į orą akmuo, o nukritęs vėl guli, kaip anksčiau gulėjęs. 

Į kompozicijos sąvoką galima įglausti ir apysakų konstrukcijos daly- 
ką. Vadinas, vieną veikalo kompozicijos dalį sudaro fabula (į ją įeina in- 
triga) kitą dalį sudaro veikalo konstrukcija arba architechtonika. 

Kalbant apie V. Krėvės šių apysakų konstrukciją, pirmiausia tenka 
pažymėti, kuria tvarka rašytojas išdėsto epizodus ir scenas. V. Krėvė 
šiose apysakose epizodams dėstyti daugiausia naudoja chronologinę tvar- 
ką. Vadinasi, apysaką pradeda, laiko atžvilgiu, pirmuoju įvykiu ir chro- 
nologiškai eina prie kitų įvykių, prie svarbiausio įvykio ir pagaliau prie 
užbaigos. Tokios yra apysakos — „Bobulės vargai“ „Skerdžius“, „Silkės“, 

„Galvažudys“, „Antanuko rytas“ ir k. Šiose apysakose skaitytojas maty- 
damas veikėjų pasielgimus žino ir tų pasielgimų priežastis bei motyvus. 
Nauji veikėjų pasielgimai yra pasekos jau mums žinomų veikėjų psicholo- 
gijos savybių. Pav. „Silkėse“ pirmiau nucharakterizuota, kaip žmonės, ypač 
jaunimas, elgiasi su žydeliu Kušlium, ir paskui Marcelė pavagia silkes. 
Cia mes jau nebesistebime Marcelės pas:elgimu, nes jos vagystė yra eilinis 
Kušliui daromas šposas. O visi šposai daromi jam dėl to, kad Kušlius yra 
žydas, nekrikšta ir dėl to, kad žydai „mūsų Viešpatį Dievulį nukankino“. 
Tolimesnieji Marcelės pasielgimai, ir dėl jų susidariusi veikėjų psichinė 
būklė, yra motyvai kitų tolimesniųjų pasielgimų. Cia skaitytojui aiškiai duo- 
dami suprasti visi motyvavimai. 

„Skerdžiaus“ apysakoje visi įvykiai ir epizodai taip pat chronologine 
tvarka išdėstyti, ir kiekvienam tolimesniam įvykiui prirengiamas psicholo- 
"ginis ir fizinis pagrindas. Skerdžiaus Lapino veiksmų motyvavimas yra 
„daugiau psichologinis, tačiau tas motyvavimas skaitytojui pakankamai iš- 
aiškintas, nurodant Lapino auklėjimą, veiksnius, kurie turėjo įtakos jo pa- 
žiūroms susidaryti ir aprašant jo gyvenimo sąlygas. 

Yra apysakų, kurių veikėjų svarbiųjų pasielgimų motyvai, tarsi, nuo 
skaitytojų akių paslėpti. Veikėjas pasielgė visiškai priešingai negu buvo 
rengiamas pasielgti. Toksai veiksmas pirmu pažvelgimu—nemotyvuotas. 
„Išsibarė“ Traibėno, „Vargingo gyvenimo“ Dvainio ir dar, galima sakyti, 
„Galvažudžio“ Kalpoko pasielgimai yra, tarsi nemotyvuoti. Tačiau iš ti- 
krųjų motyvavimas yra. Jis yra išvidinis, tų žmonių psichikoje. Tatai 
buvo įrodinėjama kalbant apie šių V. Krėvės apysakų žmones. 

Yra apysakų, „kurių epizodų jungimas ir veiksmų grupavimas bei jų 
motyvavimas turi kitokią tvarką, ne vientisai chronologinę, bet mišrią. Cia 
pirmiausia skaitytojas pastatomas prieš jau įvykusį faktą ir tik vėliau su- 
žino jo priežastis. Pavyzdžiui apysakoį „Žmoną pamokė“ skaitytojas iš 
karto susitinka su visiškai nusigėrusiu Rupeika ir čia pat sykiu sužino, jog 
Rupeika niekados negerdavo. „Jisai juk blaivus žmogus“. Paskui tik Ru- 
peika išsipasakoja, kas jį privertė pasigerti. Vadinas, po vėlyvesnio įvykio 
pasakojimosi būdu grįštama prie ankstyvesnių. Toliau jau šioje apysakoje 
"veiksmas eina chronologine tvarka. 

Panašus ir „Bedievio“ apysakos Vainoraus, nors trumpas, pasipasa- 
kojimas savo praeities. Skaitytojas, pažinęs visas Vainoraus pažiūras, įsi- 
"tikinimus, vėliaus, arti galo apysakos, sužino Vainoraus praeitį, kuri, kaip 
matyti, yra daug įtakos turėjusi susidaryti jo tokioms pažiūroms. 

Apysakos savo dalių proporcingumu taip pat nevienodos. Vienos 
"yra labai tiksliai proporcingos, kaip jau minėtosios „Silkės“, kitos, ir tai 
-daugumas, turi kiek ištęstas įžangas. Pav. „Vargingo gyvenimo“ beveik 
pusė apysakos skirta Dvainio šeimos vargingam gyvenimui nucharakteri- 
zuoti, nors apysakos esmė yra savotiškas maištingasis Dvainio kerštas Die- 
“vui. Sis Dvainių vargo aprašymas yra perdėm realistinis, jau net su na- 
tūralizmo priemaišomis, kada apysakos esmė yra tokio slapto individualaus 
"žmogaus dvasios kampelio atidarymas, žmogaus dvasios irracionalumo, 
maištingumo ir paradoksališkumo pabrėžimas. „Pradžioje kalbama apie 
"blakes ir kitokius nešvarius gyventojus ir apie vulgariškus ir žiaurius šei- 
mos narių santykius, o toliau, antroj daly — apie tokį gilų ir didelės reikš- 

mės dalyką: žmogaus kovą su Dievu. Tatai nėra kontrastai sudaryti di-- 
desniam reljefingumui ir stipresniam estetiniam įspūdžiui išgauti, kaip, sa- 
kysim, G. Hauptmano „Hannelėj“. „Vargingame gyvenime“ sutirštintas 
realizmas neparyškino Dvainio tikėjimo irracionalumo ir jo dvasios maiš-- 
tingumo. 

Apysaka „Vis toji Amerika, kad ji pražūtų...“ dėl tos įžangos ištęsi- 
mo priežasties yra įgavusi, tarsi, du centru. Vienas centras — tėvo mirtis. 
ir surišti su tuo išgyvenimai ir nelaimės; antras, pagrindinis, — sūnaus iš-- 
keliavimas į Ameriką. Tėvo mirčiai paskirta beveik pusė apysakos, nors 
jis labai staigiai mirė, nors jo mirtis yra tik sąlyga aprašomajai šeimos. 
dramai, kurios priežastis — Amerika. 

Kai kurias apysakas pradeda autorius nuo savęs. Taip ypač ten, 
kur svarbiausias veikėjas skerdžius, ar šiaip pasakotojas kaimo senelis, ku- 
riems autorius ypač daug parodo simpatijos. 

„Perkūną, Vaivą ir Straublį“ rašytojas paduodamas pasakoti skerdžiui, 
per daug vietos paskyrė pačiam pasakotojui aprašinėti, charakterizuoti. 
Dėl to išėjo, tarsi, dvi paralėlės. Skaitytojo dėmesys kreipiamas į pasaką 
ir į pasakotoją, jo atsiminimus ir pažiūras. Ir tikrai, perskaičius aiškesnis 
vaizdas palieka skerdžiaus, negu, sakysim, pasakos personažo Straublio. 

iose minėtose apysakose daugiausia aprašinėjama ir vaizduojama, o 
mažai pasakojama. Daugiausia leidžiama veikėjams patiems „išeiti į sceną“, 
vesti dialogus, pareikšti savo psichiką. Retai kada kitas nucharakterizuoja 
veikėją, kaip, sakysim, apysakos „Žmoną pamokė“ Rupeika savo žmoną. 
Autorius ne tik vaizduoja žmonių gyvenimą, jų santykius, jų kalbas, bet 
ir savais žodžiais juos aprašinėja, charakterizuoja. V. Krėvė moka labai 
trumpais bruožais nucharakterizuoti žmogaus veiksmą ir sykiu pažymėti 
tą intenciją, su kuria veiksmas atliekamas. „Vargingo gyvenimo“ Dvainio 
maldos paviršutiniškumą štai kaip trumpai nucharakterizuoja. Teisingiau 
sakant, visiškai neužsimena apie maldos paviršutiniškumą, o tik jo meldi-- 
mąsi sugretina su kitais labai paviršutiniškai atliekamais darbais. 

„Prisigėręs vandens pilną burną, liejo rieškučiosna ir prausėsi. 


„— Tu gi nors kaklą nusipraustai! — patarė jam žmona, gulėdama 
ant krosnies: — dabar juodas, lyg pušnų aulas, net žiūrėti negražu. 
„— Kad tau negražu, nežiūrėk! — atrėžė jisai žmonai ir, nutraukęs 


nuo duonos rankšluostį, ėmė šluostyti burną ir rankas. Kaklo, ausų, pa- 
ausių jis nė nepajudino. 

„Nusišluostęs atsiklaupė pas suolą poteriauti“ (Kr. r. II, 14). 

Ir tik tiek tepasakyta apie Dvainio pamaldumą; juk antrojoj apysa- 
kos daly tas Dvainio religingumas sudaro visą svarbą. 

Labai ryški ir vaizdinga „Silkių“ Kušliaus charakteristika; gyvos, 
vaizdingos ir reališkai tikros Kušliaus derybos su Gerdviliene dėl silkių. 
Daug yra apysakose geros charakteristikos pavyzdžių, tačiau jau, palyginti, 
daug kalbėjus apie šių apysakų žmones, pakanka čia paduotų. 

iose apysakose rašytojas kartais per daug duoda vietos daiktams. 
aprašyti, žmonių darbams išskaičiuoti, bei nereikšmingiems veiksmams pa- 
žymėti. 

Jie kartais nieko apysakai neduoda, ypač, kada tatai grupuojasi ne: 
apie pagrindinį apysakos veikėją. 

Apysakų stilius paprastas realistinis, šnekamosios kasdieninės žmonių 
kalbos stilius. Nėra stilistinių sąmojų, kurie, paprastai, paskatina skaity- 
mą, nėra ypatingų, naujų epitetų, metaforų, naujų daiktų apibrėžimų. 

ačiau įdomybių šių apysakų stilius turi pakankamai. Jas sudaro 
vaizdingi, įdomūs liaudies kalbos išsireiškimai, provincionalizmai ir t. t. 

Ypač turtingos apysakos liaudies kalbos charakteringų išsireiškimų 
bei tų išsireiškimų formų. Štai keletas pavyzdžių : „kad drožė akmeniu 
viduausiu Žvynei, tai drožė“. „Petrukas ją botagu, botagul“ „arta ir nu- 
arta, knista ir nuknista visas užuoganos galas“. „Udžiu namo, udžiu na- 
mo...“  „Janka-Kanka, žydo pastaranka..“ „Juoza kuosa, kiaulių tekis 
beuodegis“. 

Yra ir vaizdingų palyginimų, tačiau jų daugumas, matyti, paimti iš 
liaudies kalbos, arba bent panašūs į liaudies kalboje vartojamus palygi- 
nimus. Pavyzdžiui: „— tupėk, tupėk, kaip višta ant tvoros! Pamatysi 
uodega užaugs — gąsdina jį Petruškė“, „ar boba pliauškina liežuviu, ar 
višta uodega mala“ , „E, varliukštės, dar šaiposi, kaip pelė žirniuose“, 
„du agurkų kaip jaučiu“, „darbuoja, kaip šlapias dega“, „girtas, kaip 
pėdas“, „klauso, lyg joms avinas koja ausį numynė“. 

Daugiansia yra provincionalizmų, dzūkų tarmės žodžių, bei dzūkų 
tarmėį vartojamų žodžių formų, — „šatra“, „ceberiai“ „guruliai“, „uve- 
rus“ „apsmogėti“, „atpotrinti“ „skujinė“, „titunas“,  „kukurė“ „darytut“, 
„netektute“ „nusipraustai“. 


III 


Pabaigoje tenka atsakyti į klausimą, ar šios V. Krėvės apysakos yra 
grynai realistinio pobūdžio, ar turi jos ir romantizmo žymių. 

M. Banevičius, straipsnyje „V. Krėvės realistinės novelės“ „Darbų ir 
dienų“ II 1931 m. tvirtindamas dėsnį, kad literatūros veikalų apskritai ne- 
galima suskirstyti į realistinius ir romantinius ir iš to bendro dėsnio daro 
išvadą, kad ir V. Krėvės šių apysakų negalima klasifikuoti pagal literatū- 
ros sroves ir visą šią V. Krėvės beletristiką vadina realistine. Tvirtinant 
tokį dėsnį, tada visiškai atpuola ir reikalas ir galimumai nagrinėti literatūrą 
pagal jos sroves. Tačiau šio rašinio autorius yra kitokios nuomonės ir imasi 
panagrinėti šių apysakų realistiškumą bei romantiškumą. 

Nagrinėjant apysakas paaiškėjo daug savybių, išskiriančių jas (nors. 
ne visas) iš gryno, typiškojo realizmo srovės. Senovės garbinimas, pasakų, 
vaizduotę žadinančios mitologijos pamėgimas, parinkimas kai kurių savo- 
tiškos psichikos žmonių, išaugusių tiktai paslaptingosios senovės dvasios 


įtakoje — apysakoms duoda romantizmo bruožų. Ir A. Voldemaras „Skai- 
tymų“ 21 knygoj, rašydamas apie V. Krėvės beletristiką, savo straipsnį 
pavadino —- „Krėvė romantikas bei klasikas“. (A. Voldemaras nagrinėjo 


čia šiame mano rašinyje kalbamas apysakas plius dar „Senų žmonių Dai- 
navos šalies padavimus“ ir dramatinės formos dalyką „Zentą“). 

Visiškai galima sutikti su A. Voldemaru, kad V. Krėvė yra roman- 
tikas; ir net šiose realistinio stiliaus apysakose nėra grynas realistas. Ta- 
čiau negalima su A. Voldemaru sutikti, kad V. Krėvė yra klasikas. (Kla- 
siku vadinant klasikinio stiliaus atstovą. Taip rodos ir A. Voldemaras mi- 

nimam rašiny klasiko sąvoka suprato). Visų pirma, V. Krėvės apysakų 
žmonės nėra tipai, bet yra charakteriai O klasikai daugiausia duoda ti- 
pus, tik romantikai ir realistai mėgsta charakterius bei individus. Toliau, 
klasikai iškelia žmogaus valią, protą, patvarumą, pastovumą, ramų džiaugs- 
mą ir gyvenimu gerėjimąsi. V. Krėvė šiose apysakose kaip tik priešingai: 
iškelią jausmą, fantaziją, sielvartą, mirties ilgesį (Vainorus, vėliau ir sker- 
džius Lapinas). Tatai, paprastai, charakteringa romantinės srovės rašytojams. 

Gal būt, V. Krėvės apysakas galima pavadinti klasiškomis, kaipo pa- 
vyzdines, išbaigtas, gal, ir tobulas, tačiau negalima jų skirti klasikiniam 
stiliui. 

Romantizmo žymių duoda kai kurioms šios grupės V. Krėvės apy- 
sakoms charakteringos romantikams idejos ir romantinė kai kurių apysakų 
veikėjų psichikos struktūra. Tačiau yra šioj grupėj ir grynai realistinių 
apysakų. Tokios yra šios apysakos: „Bobulės vargai“, „Žmoną pamokė“, 
„Išsibarė“, „Vis toji Amerika, kad ji pražūtų...“ „Kūčios vakarą“. Paga- 
liau nieko romantiško dar nėra „Silkėse“ ir „Galvažudy“, nors pirmojoj 
vaizduojama pirmykštės žmogaus sąžinės nenuoseklumai, antrojoj žmogaus 
psichikos vingiuotumas ir išorinių veiksnių (gamtos) įtaka žmogaus pasi- 
elgimams. Tačiau tatai yra tik psichologijos analizavimas, dar neišeinąs iš 
realistinių apysakų veikėjų psichologijos, dar neduodąs apysakoms roman- 
tizmo žymių. Kiek sunkiau telpa į realizmo rėmus „Vargingo gyvenimo“ 
Dvainio irracionališkas, paradoksališkas religingumas, (jau nebe tik sąži- 
nės balsas, kaip „Silkių“ Marcelės), jo psichikos chaotiškumas. Iš kitos pu- 
sės „Vargingo gyvenimo“ apysaka prasimuša pro typiškąjį realizmą ir sie- 
kia natūralizmą. Pirmojoj daly skurdas, tamsumas ir tinginystės padari- 
niai vaizduojama per daug sutirštintais dažais. Dėl to atrodo, kad Dvai- 
nių šeima yra ne tik tamsuolių šeima, bet jau degeneratų šeima, nors ne- 
minima nei šeimos blogi palinkimai (kaip girtuokliavimas) nei paveldėji- 
mai. Tačiau ši apysaka per maža duoda davinių daryti platesnėms išva- 
Aoms apie V. Krėvės kūrybos natūralistinius bruožus. Taip pat, iš kitos 
nusės, nėra dar joje nė pakankamai charakteringų romantizmo bruožų. Ji 
yra, kiek nevienodo stiliaus, realistinė apysaka. 


Aiškių romantizmo žymių jau galima rasti šiose apysakose: „Sker- 
džiuje“, „Bedievyje“, „Antanuko ryte“ ir „Perkūne, Vaivoje ir Strau- 
blyje“. 

Pirmiausia šiose apysakose pastebima didelis autoriaus pamėgimas 
lietuvių senovės. Siose apysakose V. Krėvė nenaudoja istorinės medžiagos 
bei istorinio fono, o tik atkelia senovės dvasią į mūsų laikus. Tatai nėra 
istorinės apysakos — apysakų kūnas iš mūsų laikų, tik apysakų siela iš 
senovės. Ir tas duoda joms tik dar daugiau romantiškumo. 

Iš senovės rašytojas paima patį romantiškiausį elementą: fantastišką 
mitologijos pasaulį, pasakas, gamtos animizmą... Vis tatai fantastiškasis, 
xomantikų mėgstamasis elementas. 

Istorinę apysaką rašydamas, su istoriniu fonu ir istoriniais žmonėmis, 
rašytojas negalėtų duoti tiek fantastiško senovės elemento, nes jis būtų 
priverstas apysaką užversti išviršiniais nereikšmingais praeities dalykais, 
ir tų pačių senovės veiksnių negalėtų taip sufantastinti. Be to, tie veiks- 

niai, nesusidurdami su dabarties dvasia, nustotų tokio reliefingumo, kurį 
dabar turi. 

Rašytojas šiose apysakose kupiną fantastiškumo senovę vaizduoja 
dvejopai: 1) leisdamas kuriam apysakos veikėjui pasakoti apie ją (senovę) 
ir 2) nejučiom, visiškai neminėdamas senovės vardo, atvaizduoja senovės 
dvasią ir iškelia jos įtaką. Pav. „Skerdžiaus“ Lapinas ir „Perkūno, Vai- 
vos ir Straublio“ pasakotojas skerdžius daug kalba ir garbina senovę; 
„Bedievio“ Vainorus labai maža tekalba apie pačią senovę, tačiau tatai 
ką jis kalba yra daugiausia tik senovės dvasios įtakoje susidarę; „Anta- 
nuko ryte“ visiškai nekalbama apie senovę, tačiau visas bobulės teikiamas 
Antanukui „mokslas“ yra senovės dvasios esmė. 

Ir vienu atveju, kur pasakojama tiesiog apie senovę, ir kitu atveju, 
kur nejučiomis iškeliami senovės veiksniai — imama tik fantastiškiausias 
ir romantiškiausias senovės elementas: monai, undinės, animizmas, gamtos 
garbinimas ir personifikavimas. Nei vienoje nei kitoje formoje visiškai ne- 
liečiami tautiniai, militariniai, visuomeniniai nė kiti, mažiau fantastiški ir 
mažiau romantiški, senovės reiškiniai. 

Antras dalykas, kuris duoda šioms keturioms apysakoms romantizmo 
pobūdžio, yra romantinė jų pagrindinių veikėjų psichika. Pirmiausia, „Sker- 
džiaus“ apysakos skerdžius Lapinas yra visiškai romantinė figūra. Sker- 
džius Lapinas taip yra paveiktas senovės fantastiškųjų veiksnių, kad ir 
tikrumoje neskiria fantazijos nuo realybės. Lapinui gyvenimo realybė, tar- 
si, sapnuojančiojo realybė: viskas fantastiška, chaotiška, nenuoseklu. Vie- 
na tik jam aišku, pastovu ir realu — visos senovės pažiūros, kurios yra 
paremtos laisva kritiškojo proto nevaržoma fantazija. Vadinas, Lapinui fan- 
tazija yra didesnė realybė už tikrąją empirinę realybę. Kada jo fantazija 
susiduria su realybe — ne fantazija turi nusileisti realybei, bet realybė 
fantazijai. Jo surišimas savo gyvybės su Grainio liepa yra fantazijos daly- 
kas ir, kada ta fantazija susidūrė su pasikeitusia realybe: nukirsta lie- 
pa, ji nesitaikė prie naujos realybės. Realybės gi negalima pakeisti pagal 
fantazijos reikalavimus — Lapinas turėjo žūti. 

Dėl to Lapinas yra perdėm romantinė figūra. 

Lapinas yra senovės žmogus, tačiau jis atvaizduotas ne senovės, o 
dabarties fone. Visa aplinkuma, visi kiti žmonės yra realistiškai papras- 
ti, gyvenimiškai tikri. Ir rašytojas, kur kalba apie skerdžių Lapiną, apra- 
šinėja jo pažiūras, yra daugiau romantikas, o kur kalba apie kitus tos 
pačios apysakos veikėjus (pav., puotos epizodas pas Valainį) yra grynai 
realistas. O kadangi foną sudaro aplinkuma, visi kiti žmonės, (apysakos 
„Statistai“) ir jų santykiai, tai apysakos fonas ir stilius yra realistiški. Va- 
dinas, apysaka yra realistinio kūno, romantiškos dvasios. Nors, tiesa, pati 
apysakos koncepcija yra sapniška. Lapino susikirtimas su Grainiu dėl lie- 
pos, nelauktas ir be reikalo liepos nukirtimas, dėl to Lapino liga ir mir- 
tis — visa tai, tarsi, sapno raizginiai. Rodos, Lapinas atbus ir nusispiaus: 
„Och, sunkų sapną turėjau“. 

„Bedievio“ apysaka dar daugiau romantizmo bruožų turi negu „Sker- 
-džiaus“ apysaka. „Bedievio“ stilius lakesnis, romantiškesnis ir vaizdai dau- 
giau suromantinti; „Bedievyje“ lyrikos ir emocijų daugiau. 

„Bedievyje“ galima užtikti ir neoromantizmo bruožų. Pamėgimas filo- 

sofuoti apie gyvenimą, apie mirtį; gvildenimas teisybės ir nuodėmės klau- 
simų, pamėgimas būties ir žmogaus sielos slėpinių; linkimas į panteizmą, 
— visa tatai charakteringos neoromantikams savybės, kurios daugiau, ar 
mažiau pasireiškia „Bedievio“ apysakoje. 

„Bedievyje“ taip pat, kaip ir „Skerdžiuje“ charakteringa romantiškas 
gamtos garbinimas, animizmas; Vainoraus tipas, nors skiriasi nuo sker- 
džiaus Lapino, tačiau taip pat yra romantinis. Kai kuriais bruožais Vai- 
noras romantiškesnis už Lapiną. Pavyzdžiui mirties pasiilgimas, kapinių 
pamėgimas yra vienas charakteringiausių Vainoraus dvasios bruožų. O tuo 
tarpu Lapinas mirties pradėjo ilgėtis, kada Grainis liepą nukirto. Vaino- 
rus neranda žemėje niekur teisybės — jam tik mirtis yra didi teisybė. La- 
pinas nė negalvoja apie teisybę, nei šiame gyvenime esančią nei aname. 

Grynai realistinėmis priemonėmis išreikštas turinys „Perkūno, Vaivos 
ir Straublio“ apysakoje. Iš tikrųjų „Perkūnas, Vaiva ir Straublys“ yra mi- 
tologinė pasaka. Si pasaka, matyt, ne žmonių fantazijos sukurta, kaip 
daugumas pasakų, bet paties V. Krėvės, nes viena, ši pasaka nerandama 
tarp liaudies sukurtųjų pasakų, antra, šios pasakos koncepcija yra ne,pa- 
sakiška, o romantiška — beletristiška. Tai viena moteris tarp dviejų vy- 
rų; ir intriga pinasi grynai psichologiniais, o ne fantastiniais motyvais. Ta- 
čiau fantazijos šioje pasakoje yra pakankamai. Monų gyvenimo aprašymai, 


rūmai jūrų dugne, Vaivos darbai užduodami Dunduliu: (Perkūnui) — vis 
dalykai, kurie daro seno skerdžiaus pasaką pasakišk4 ir romantišką. Ta- 
čiau priemonė tą pasaką atvaizduoti — skerdžiaus pasakojimas su viso- 


mis jo pastabomis — yra realistinė. 

„Antanuko ryto“ apysaka taip pat realistinio kūno, o romantinės 
dvasios. Jau patsai fonas — viskuo užgrozdyta ūkininko pirkia, moterų 
ruoša ir t. t. yra grynai realistinis. Ir tarp tų neįdomių daiktų atsiranda 
bobulė su nuostabia fantazija ir neišsemiamu pasakų šaltiniu, ir Antanu- 
kas su tokia gyva, vaikiška ir taip artistiškai autoriaus atvaizduota siela. 
Bobulės žodžiai sėja į Antanuko sielą tokią sėklą, iš kurios išaugs Lapino 
ir Vainoraus pažiūros. 

Baigiant tenka vienu sakiniu pasakyti — šios V. Krėvės apysakos 
yra visos savo fonu realistinės, o turinio vienos taip pat realistinės, o ki- 
tos romantinės. Romantinės turiniu yra minėtosios keturios, iš kurių „Be- 
dievis“ ir savo fonu stovi tarp realizmo ir romantizmo. 

Kultūrinis Prūsų lietuviu gyvenimas 
18. amžiuje" 
Par. Ignas Skrupskelis, Viena, 


. 1. Prasidedant 18 amžiui, Senprūsių valstybė gauna karalystės var- 
dą. Brandenburgo kurfiurstas ir Prūsų hercogas Fridrichas III, būsimasis 
karalius Fridrichas I, 1701 metų sausio mėn. 18 dieną iškilmingai vainika- 
vosi karalium Karaliaučiaus pilies bažnyčioje. Tačiau ši naujoji karalystė 
buvo tam tikru susitarimu įpareigota karui ištikus padėti vokiečių kaize- 
riui, visuose Imperijos reikaluose paremti ir eiti kartu su austrais. 

Sios naujos karalystės įkūrimas senprūsių žemėje, jau senai numaty- 
tas ir dešimtmečiais lauktas, subloškė įvairius krašto gyventojus, sujungė 
juos vienu bendru „Prūsų“ vardu ir pažadino tautinę sąmonę. Teisinė 
naujos valstybės padėtis būtinai reikalavo prikelti krašto senovę ir atida- 
ryti jos teisės šaltinius. Ir tai netrukus įvyko. Kultūros istorikai įknibo 
studijuoti senus šaltinius. Du stambūs rinkiniai — „Erlūutertes Preussen“ 
(1724-42) ir „Acta Borussica“ (1731-32) patiekė gausybę vertingų krašto 
istorijos dalykų.  Senprūsių likimas ir jų istorija kreipė į save dėmesį. 
Tirta senprūsių kalbos kilmė ir pobūdis. Atsiminta ir lietuviai, kurie dirbo 
Alberto universitete. Stai, pavyzdžiui, lotyniškomis eilėmis iškeliami St. Ra- 
pagelionio (mirė 1545 m.) nuopelnai. 

Pagrindinius Prūsų valstybės teisės klausimus pirmutinis išdėstė Ka- 
raliaučiaus mokslininkas ir teisės žinovas Jakob Heinrich Ohlius (+ 1751) 
dviejuose lotyniškai parašytuose veikaluose. Juose jis griežtai paneigė bet 
kurias vokiečių reicho pretenzijas į karalystės Ypatingai jis pabrėžė 
tai, kad Prūsai niekuomet nėra buvę Romos imperijos dalimi, kad ordino 
riteriai čia yra atvykę ne kaip vokiečių kareiviai, kad jų tarpe yra buvę 
įvairių tautų vyrų, kad iš šventojo karo jie negalėję tikėtis jokios „pasau- 
linės naudos“. Taip pat ir prūsų karalystės įkūrimas buvo jam svarus 
įrodymas, kad Prūsai nėra buvę vokiečių reicho priklausomi ir nuolat 
gynę savo savarankiškumą. Pabrėžiamas ir Prūsų nepriklausomumas nuo 
Brandenburgo. Tai įrodoma pačiu karalystės įsteigimo faktu. Prieš lenkų 
pretenzijas į šį kraštą, kelia savo balsą Theodor Warth (1689-1743) ir 
Dietrich Dunker (+ 1739). *) 

2. Ginčas tarp katalikiškosios, nuo Romos priklausomos Vokietijos 
ir protestantiškos Prūsijos padėjo susidaryti ir naujai nuomonei apie vo- 
kiečių riterių ordiną ir jo veikimą. Stengtasi prūsų karalystės istoriją be- 


'» P. Ignas Skrupskelis, Prof. D-ro J. Nadlerio vadovaujamas, yra parašęs ir 

tarpiškai susieti su senprūsių istorija ir protestantizmą padaryti vieninteliu 
ir svarbiausiu kultūros veiksniu. Ir tikrosios teisės į kraštą tebuvo pripa- 
žįstamos senprūsiams. Ordino veikimas, kuris tarnavo kaizeriui ir katali- 
kybei, buvo dėl to griežtai pasmerktas. Labiausiai piktintasi dėl ordino 
riterių žygių, nes jie buvo pasižadėję skelbti krikščioniškąjį mokslą prūsų 
pagonių tarpe, o, iš tikrųjų, užkariavo kraštą, žiauriai išnaikino ar pavergė 
pirmykščius gyventojus. „Ordinas, kuris norėjo čia skelbti Kristaus mokslą, 
geriausią iš visko, ką tik pasaulis turi, iš tikrųjų kariavo ar net žudė per 
trisdešimt trejus metus; metus, kuriuos mano šalies metraščiai turi ne kuo 
kitu, kaip tik krauju, savo brolių krauju, pažymėti. Nei krikščionybė, nei 
mokslas negalėjo būti Ordino brolių čia skelbiami, nes jie patys buvo jo- 
kie arba labai mznki krikščionys ir mokslininkai“.!) (Ordinas nenorėta 
pripažinti ne vien tiktai kaip kultūros kėlėjas, bet sakė jį net nusikaltus 
pačiai krikščionybei ir savo paties užsibrėžtiems uždaviniams. Tos pačios 
nuomonės buvo ir Johann Christoph Gottsched (1700-1766) rašydamas: 

„Jėga ir karo žiaurumai, plėšimas, kraujas ir ugnis greičiau suklaidins, 
negu parodys tikrąjį Dievą..., kai sakyklos yra apsuptos mirusiųjų kūnais. 
Vokiečių ordinas nori kardu pavilioti pagonis, skelbti Kristaus mokslą, 
plienu ir ugnimi išnaikinti visus, kurie nenori paklusti įėgai. Toks elgesys 
ardo jų pačių užsimojimus: pagonys ima nekęsti krikščioniškosios kariuo- 
menės, kuri yra galinga vien tik savo ginklais, bet ne žodžiais“. ?) 

Johann Gottfried Herder (1744-1803) šitaip nusako negatyvų riterių 
ordino veikimo bilansą: „Vokiečių riteriai... viešpatavo... pagaliau nuo 
Vyslos iki Dauguvos ir Nevos, gyvendami didžiausioje prabangoje. Senoji 
prūsų tauta buvo išnaikinta, lietuviai ir žemaičiai, kuršiai, latviai ir estai 
buvo kaip vergai išdalinti vokiečių bajorams. Po ilgų karų su lenkais 
jie neteko pradžioje pusės, o paskui ir visų prūsų, pagaliau ir kuršių bei 
livių žemių. Pasitraukdami jie nieko nepaliko šiems kraštams, vien tik 
įsitikinimą, kad joks kitas kraštas negalėtų būti žiauriau ir negailestingiau 
valdomas, kaip kad jie valdė šitas pajūrio tautas, kurios kitų kultyvuoja- 
mos, be abejo, būtų buvusios visai kitokios“. *) 

1701 metų karaliaus vainikavimas žymiai sustiprino Prūsijos gyventojų 
tautos ir valstybės savarankiškumo sąmonę, priešingai vokiečių Imperijai ir 
vokiečių riterių ordinui. Sis nusistatymas, nuolat stiprėdamas, tvėrė per 
visą 18 amžių. Dar 19 amžiųį jis atsispindi Ludviko Baczko (1756-1825) ir 
Augusto Kotzebue (1761-1819) istorijos veikaluose. 

Dėl negailestingo riterių ordino elgesio ir sąmoningo krašto germa- 
nizavimo, pirmykštė krašto kalba beveik visiškai išnyko. Prūsų istorinin- 
kų imta apgailestauti, kad tokiu būdu naikinami senprūsių, pirmykščių 
šio krašto gyventojų, kultūros paminklai. „Tiesa, kad mes, ar mūsų tėvai, 
išžudėm senprūsius kartu su jų giriomis..., o su jais, savo žiaurumui pa- 
klusnūs, išnaikinome ir estų bei sembų kalbą ir kultūrą, vietoj ju įves- 
dami savo kalbą“.*) Prūsų valstybinio savarankiškumo sąmonei, kuri mė- 


4 Borowski, Ueber die allmšhlichen Fortschritte d. gelehrt. Kultur... 
Pr. Arch. IV. (1793), 105 psl. 

"*) (Gottsched), Ottokar oder das erziegte Praussen. Der kgl. deutschen. 
Gesellschaft eigene Schriften. Kūnigsberg 1754, 40 psl. 

* Suphan 14, 473. . 

*) K(reutzfel)dt „Uber die preussische Dichtkunst“. Pr. ,Tempe, II 
(1781), 365. 

gino betarpiškai susieti dabartinius gyventojus su senaisiais prūsais, trūko 
tokiu būdu nuoseklumo: „be prūsų kalbos, be vaidilų ir ąžuolų, be Vai- 
devučio“ !) vadintis prūsais buvo ne kas kita, kaip prieštarauti pačiam. 
sau. Kadangi lietuviai buvo artimiausios senųjų prūsų giminės, tai ma- 
nyta jų kalboje surasti mirusios seserį. Nuosekliai ir patys lietuviai buvo. 
laikomi ainiais ir artimiausiais papėdininkais į pagoniškųjų prūsų krašto 
teises. Per visą 18 amžių į juos žiūrėta kaip į pirmykščius jų gyvena- 
mojo krašto gyventojus. Jų kalba ir jų dainos buvo „tikrai vieninteliai 
tautiniai dalykai“.?) Tokiu būdu visų žvilgsnis savaime krypo į lietuvius, 
ir tai turėjo žymios įtakos naujos karalystės kultūrinei ir dvasinei raidai. 

3. Lietuvių buvo gyvenama (kaip ir šiandien dar, tik ne taip gausiai) 
karalystės šiaurės rytų dalyje, šiuose apskričiuose: Klaipėdos, Tilžės, Ra-- 
gainės, Insrutės, iš dalies Labiau. Dėl to šie apskričiai ir buvo vadinami. 
„lietuvių apskričiais“ (vardas prigijęs jau nuo 1618 metų)?), o visa pro- 
vincija — „Lietuva“. Sie lietuvių apskričiai buvo vėliau (1724) sujungti. 
į vieną apygardą, kurios centras buvo Gumbinė. Nuo 1736 metų ši apy- 
garda pasidarė visai nepriklausoma nuo Karaliaučiaus ir buvo pavesta 
Gumbinės karališkosios „karo ir civilinės valdžios“ žinion. Norėta, kad 
Gumbinės apygarda apimtų visą lietuviškai kalbančią sritį Prūsuose. 
1747 metais ji žymiai padidėjo, prie jos prisidėjo dar mozūrų žemės — 
Oletzko, Lyck, Johannisbung ir Loetzen. Pietuose lietuvių kalbos riba 
ėjo per Labiau, Petersdorfą, Norkitus, Muldžius, Juodlaukius, Trempius, 
Darkiemius, Žabinę, Goldapius ir Dubeninkius. Bet ir į pietus nuo šitos. 
ribos pasitaikydavo atskiros lietuvių sodybos. Si lietuvių gyvenama sritis 
dar padidėjo, kai prie jos buvo prijungti Tauragė ir Seirijai (1691). Per 
pirmą ir antrą Lenkijos padalinimą jaunoji karalystė dar prasiplėtė į va- 
karus. Per trečiąjį padalinimą (1795) prie Prūsų prisidėjo dar ir Lietuvos 
dalis dešiniuoju Nemuno krantu. Si dalis ir sudarė „Naujuosius rytprū-- 
sius“, kurie po Tilžės taikos (1807) atiteko Varšuvos hercogystei, o 1814 m. 
Rusijai. Prūsų Lietuvos ir Didžiosios Lietuvos sienų nepastovumas vargu - 
beturėjo įtakos lietuvių ir viso laikotarpio dvasios gyvenimui. Jis apsiri- 
bojo Didžiojoje Lietuvoje beveik vien tik religine sritimi. Senoji lietuvių 
valstybė gyveno paskutines liūdnas dienas po svetimųjų jungu. 

Kaip tirštai lietuvių buvo gyvenama Prūsuose, šiandien yra sunku 
tiksliai nustatyti, nes trūksta iš 18 amžiaus tikslių statistikos davinių. Ch. 
G. Mielcke mano, kad „lietuvių valdinių skaičius visoje Prūsijoje, dabar- 
tinėse jos ribose, siekia per 200.000“. *) Mielckės spėliojimą maždaug ati- 
tinka ir 1848 metų gyventojų surašinėjimas, pagal kurį lietuvių skaičius 
prašoka 160.000.*) Be to reikia dar turėti galvoje ir tuo laiku prasidė-- 
jusį lietuvių nutautėjimą. 18 amž. pabaigoje lietuviškose srityse lietuvių 
buvo tirštai gyvenama, tik kai kuriose apylinkėse į jų tarpą buvo įsimaiš= 
vokiečių kolonistai. „Kai kuriose šios apygardos (Klaipėda, Tilžė, Ragainė, 
Insrutė) apylinkėse senieji gyventojai yra susimaišę su vokiečių kolonistais;- 


*) Ibid. 373 psl. 

') K(reutfel)dt, Ueber die preussische Dichtkunst. Pr. Tempe 2 (1781), 
373 psl. 

*> Grube, Const. P. I, 23. 

*) Mielcke, Ch. G., Litauisch— Deutsches W6rtebuch. Kbg. 1800 Vorrede:. 

*) Mittlg. d. Litauisch. lit. Ges. (1887), 1 pusl. 

tačiau kitur lietuvių beveik vienų gyvenama, ypač Klaipėdos krašte ir pa- 
gal rytinę sieną; ten dažnai dvidešimty kaimų vos gali rasti vieną vo- 
kietį“.!) Po kelerių metų ir S. Ostermeyer tvirtina tą patį: „Daugumas 
šitų parapijų turi po 5000 ir 6000 parapijiečių, ir kaip tik tokiose didžiose, 
kurios daugiausiai sutinkamos iš dalies buvusiam Ragainės apskrityje, iš 
dalies Klaipėdos krašte, daugumas yra lietuvių; vadinasi, vokiečiai yra lie- 
tuvių apsupti, bet ne atvirkščiai“. ?) 

4. Gerokai sumažino lietuvių gyventojų skaičių 1709 ir 1710 metų ma- 
ras. Tuo metu Prūsuose mirusiųjų skaičius statistikos daviniais svyruoja 
tarp 80.000, 150.000, net siekia 200.000. Vien tik lietuvių gyvenamose apy- 
linkėse, apie Insrutę, Ragainę ir iš dalies Tilžę, kur maras labiausiai siau- 
tė, Lucanus'o apskaičiavimu mirė 30.000 žmonių?). Marui pasibaigus lietu- 
vių skaičius taip žymiai ir staiga padidėjo, kad jų gyventojų skaičius apie 1783 
metus atrodo yra buvęs daug didesnis už vokiečių kolonistų. Si liaudies ne- 
laimė davė medžiagos gausiems, kad ir menkos literatūrinės vertės, kūri- 
niams: „O nelaiminga šalis, tu tikrai esi nuskurus, nes su tavim gedulin- 
gai žaidė mirtis; žaibas taip staigiai neperskelia perlų ar kiaukutų, kaip 
greitai buvo sunaikinta tavo gerovė. Liūdna žiūrėti į gražiąsias Lietuvos 
lankas, visa šalis ištuštėjusi, žmonės išmirę, vietoj duonos valgoma pelenai“*'). 

5. Reikėjo energingai griebtis darbo ir prikelti mirštąs kraštas. Jau 
Fridrichas I atkreipė savo dėmesį į šį kraštą, kur jis buvo gimęs ir vaini- 
kuotas karaliumi. Jis norėjo, kad Prūsai „karališkąja garbe ir kilnumu, 
kuriuos jis jiems buvo suteikęs, toli pralenktų visas kitas provincijas ir 
kad gyventojų gerovė bei turtai pakiltų ne mažiau, kaip paskutiniaisiais 
metais prieš marą?). Į ištuštėjusius prūsų lietuvių kaimus karalius siuntė 
vokiečių kolonistus. Fridrichas Wilhelmas I tęsė atkakliai pradėtąjį darbą 
toliau. Pirmiausia jis patriotiniais sumetimais norėjo, kad „visi tušti Lietu- 
vos kaimai „būtų vienos tautybės žmonių gyvenami“?). Tačiau šis planas 
nebuvo pilnai įvykdytas. (8 apskričiai buvo ištisai vien tik lietuvių gyvena- 
mi, kiti — turėjo įvairių tautų gyventojų?) 

Fridrichas Wilhelmas I rūpinosi pažanga ir kultūros bei socialinėje 
srityje. Jis net leido Prūsų vyriausybei (turima galvoj toji centralinė vy- 
riausybė, kuri buvo Rytprūsiuose iki 1724 metų) patiekti jam administra- 
cijos reformos projektą. Šis projektas rezervavo Prūsų bajorams tam tikrų 
privilegijų, kad galėtų apsaugoti krašto savarankiškumą nuo Brandenbur- 
go. Tačiau karalius labai griežtai pasisako vienoje rašto pastaboje: „Visos 


*> Mielcke, Ch, G.: „Lit.—Deutsch. Wėrterb. Kbg. 1800 Vord. 

> Ostermeyer, S.: „Ist es anzuraten die lit. Sprache zu verdringen?“ 
Gumbin. 1817, 17 psl. 
- 3 „Der Staat Preussen“, 1748. Mskr. B. 10 fol. Geh. Pr. Statsarch. zu K6- 
nigsberg Pr. 

* Joh. Erh. Etmūller (I. c. Rogge: Schattenrisse aus dem Kirsch. Le- 
ben d. Prov. Preussen“. Altpreuss. Monatsschrift 17, 84.). 4 

> Beheim-Schwarzbach, M.: „Friedrich Wilhelm I Colonizations- 
werk i. Lit. Kbg. 1879, 8 psl. 

“ Stadelmann, R.: „Fried. Wilh. I i. S. Tatigkeit f. d. Landeskultur 
Preusen“. Lpz. 1878 247 pusl. 

"> Beheim-Schwarzbuch, a.a. o. xxxxx 74 s. pusl. 

prūsų intrygos, kurios stengiasi pašalinti vokiečius iš Prūsų, nieko iš ma- 
nęs nelaimės; aš pasiliksiu kietas, kaip deimantas, ir jie turi žinoti, kad 
„aš nesu kvailys, ir neturi man nieko vaidinti“! Taip pat karalius atmetė 
ir vieną prūsų prašymą pirmykščių gyventojų gerovei apriboti krašto ko- 
lonizavimą ir pareiškė: „Juo daugiau čia ateis vokiečių, juo bus maloniau 
ir geriau; jais reikėtų pakeisti lietuvius, nes lietuviai yra blogi ūkininkai“?). 
Po metų pasirodė naujas įsakymas: „negalima priimti kaip kolonistų žemai- 
čių, lenkų ar gudų, kurie gyvena anapus sienos“. Karališkieji ūkiai tegali 
būti duodami vokiečiams, bet ne prūsams, lietuvių ūkininkai turi būti iš 
jų kiemų pavaryti. Kolonizavimo reforma buvo sumanyta grynai ekono- 
miškais sumetimais, — lietuviai buvo pagarsėję kaip blogi ūkininkai, — 
"tačiau juose lengva įžiūrėti valstybinius bei politinius Brandenburgo mo- 
tyvus. Iš tikrųjų, statistikos daviniais, iš kurių karalius sprendė apie kraš- 
to ūkininkų vertingumą, lietuvių būta palyginti geresnių šeimininkų, kaip 
vokiečių kolonistų. (Vokiečiai: 1341 geri, 586 blogi. Lietuviai: 7172 geri, 
1159 blogi). Be to, reikia atsiminti, kad sąvokos „geras“, „blogas“ yra la- 
bai subjektyvus dalykas. 


Vokiečių kolonistų veržimasis į rytus per visą svarbiausiąjį koloniza- 
vimo periodą buvo nepaprastai didelis ir smarkus, o tai turėjo žymios įta- 
kos ir tolimesniam tautos gyvenimui. O vis dėlto 1763 metais lietuvių 
skaičius buvo prašokęs vokiečius (8367 lietuvių ir 3722 vokiečių šeimos). 
Dėl to ir Beheim-Schwarzbacho išvada yra visai pamatuota: „Iš šių tiks- 
lių davinių (deja, mes turim tokių tik iš dešimties apskričių) rezultatas yra 
visai nelauktas, būtent: paaiškėjo, kad tiktai lietuvių ar vokiečių „kolonis- 
tas“ yra žinomas šiuose apskričiuose, bet ne pirmykščiai vokiečių kaimo 
gyventojai. Nesunku padaryti išvadą, kad tiek šioje dešimty apskričių, tiek 
ir kituose apskričiuose, turinčiuose mišrius gyventojus, jų santykis yra maž- 
daug toks pat; tokiu būdu kolonizavimas marui pasibaigus padėjo pagrin- 
»dą pastoviam ir nuolat stiprėjančiam Lietuvos germanizavimui, kurį gali- 
ma išrodyti vienur tiesiogiai, kitur netiesiogiai““). 

Tarp seniau!gyvenančių ir naujai atkeliavusių galima buvo pastebėti tam 
tikro trynimosi; vieniems Brandenburgas teikė tam tikrų privilegijų, ant- 
riems buvo palankesni Prūsų valdininkai. Fridrichas Wilhelmas Pikikė sa- 
"vo pareiga perspėti valdininkus, kuriuos jis atsivežė su savimi į Prūsiją, 
kad jie „kreiptų dėmesį į tai, kad „lietuvių valdininkai netraktuotų blogai 
"vokiečių valdinių“*). 

Tačiau šiaip ar taip, abi šalys veikė viena antrą. Abi buvo ir duo- 
-danti ir imanti kartu. Taip pat ir karalius rūpinosi krašto pažanga. Jis 
pajudino baudžiavos įstatymą, kad ir išskirdamas pradžioje lietuvius. Jis 
taip pat žiūrėjo, kad su baudžiauninkais būtų elgiamasi žmoniškai neiš- 
skiriant nė lietuvių. Čia prasideda ir pirmieji mėginimai išlaisvinti lietuvius 
iš dvasinio skurdo. 


'* Stadelmann, aa. a. O. 330 pusl. 

> Stadelmann, a. a. O. 327 pusl. 

3 Beheim-Schwarzbach, a. a. O. 75 ss. pusl. 
* Stadelmann, kitoj vietoj, 219 pusl. 

II. Lietuvių mokykla ir bažnyčia 18 amžiuje. 


1. Gausūs 18 am. pradžios šaltiniai aiškiai liudija apie vargingą liau-- 


dies švietimo padėtį Prūsų Lietuvoje. Nebuvo jokios mokyklų sistemos, 
jokių mokyklų moderniąja šio žodžio prasme. Ūkininko trobelė ar mažu- 
tis kambarys pastorio namuose dažnai buvo panaudojami mokyklų patal- 
poms. Piemuo, kokia sena moterėlė ar ištarnavęs kareivis mokydavo už 
labai menką atlyginimą. Jokio priverstino mokymosi nebuvo. Bet ir pas- 
torių paruošimo dalykai nebuvo geresni. Būta tokių, kurie net per visą 
savo gyvenimą nebuvo skaitę biblijos ir dažnai išnaudodavo savo šventąją 
tarnybą savo paties asmens reikalams. Lietuviai buvo dar blogesnėį padė- 
ty, nes jiems trūko mokančių lietuvių kalbą. Reikšmingas ir charakteringas 
racionalistinei laiko dvasios krypčiai yra Lysiaus (1719) pranešimas kara- 
liui: „Daugumas lietuvių pamokslų pasižymi tuo, kad jų klausyti susirenka 
dažnai menkai išsilavinę, ir pastoriai dėl to gali visai nestropiai eiti savo 
pareigas. Nieko tat nėra nuostabu, kad lietuviai (apie lenkus nieko neži- 
nau) taip mažai nusimano tikybos dalykuose. Aš pats esu girdėjęs, kal- 
bant su panieka, kad lietuviai esą jau pašerti. Dėl to aš įjaučiuos turįs 
pareigos tokius dalykus iškelti ir nubausti. Tačiau liūdno patyrimo esu 
pamokytas, kad dirbti lietuvių tarpe nevienam yra nepaprastai sunku, 
nes valstiečiai nieko nesupranta, ką sako pastorius; atrodo, kad jie ir ne- 
turį nieko suprasti iš jo kalbos. Atsiranda nuomonių, kad valstietis nieko 
neturįs suprasti iš pamokslo, užtenka, jei jis laikas nuo laiko atlieka savo 
baudžiavą Dievui. Girdėti pasakojant, kad kai kurie pamokslininkai pasi- 
rūpina kas sekmadienis pamokslus iš gretimųjų miestų ar iš kaimynų, kiti 
pamokslus rašo vokiškai ir duoda moterims išversti į lietuvių kalbą“!). Ro- 
dosi taip pat, — įei mes norėsime tikėti valstiečių nemėgstančio Th. Lep- 
nerio žodžiams, — kad lietuviai tais laikais būtų sunkiai galėję daryti ko- 
kią pažanga dvasios gyvenime. „Prūsų, taip pat ir Didžiosios Lietuvos lie- 
tuviai nemoka nei skaityti nei rašyti; daugumas nė nenori išmokti. Jie yra 
labai prisirišę prie savo ūkio darbų... iškyrus kai kuriuos, jų yra nedaug, 
kurie pramoko vokiečių kalbos ir galėjo eiti kokią viešą tarnybą“?). 

2. Dėl šių priežaščių visai suprantama, kad kova dėl liaudies mo- 
kyklos ir švietimo buvo labai sunki. Fridrichas Wilhelmas I, pietizmo ša- 
lininkai, energingai griebėsi darbo. Jis ragino pastorius stropiai eiti savo 
pareigas, ir, grasindamas piniginėmis pabaudomis, liepė tėvams leisti vai- 
kus į mokyklą. Jis pabrėžė, kokių blogų padarinių turi lietuvių kalbos ne- 
mokėjimas, ir įsakė: „kad kiekvienas pastorius, ypač tie, kurie prieš pra- 
dėdami savo darbą nebuvo pakankamai pasiruošę ir išsilavinę, uoliai ir 
"atsidėję studijuotų ir toliau, ir visiškai gerai išmoktų lietuvių kalbą“?). 
Ypač rūpinosi karalius liaudies mokyklomis, kad pakeltų švietimą plačio-- 
se liaudies masėse. | 

Lietuvių mokyklos ir bažnyčios organizavimo planus turėjo paruošti 
pietistai Heinrich Lysius (1670—1731) ir August Hermann Franke (1663—- 


') Mskr. Etats Minist. 91 e 3. Geh. Staatsarchv. Kgb. 
") Lepner, Th., „Der preussische Lithauer“, Danzig 1744, 119 pusl. 
*) Grube, kitoj vietoj I, 129 s. 

1727). Lysiaus planas, — jis pats nebuvo prūsas, ir jo planas iš anksto 
buvo smarkiai vietinių kritikuojamas, — siūlė, susitarus su lietuvių depar- 
tamentu, auklėti lietuvių vaikus vokiškai, kad po kelerių metų būtų gali- 
ma įvesti vokiškas knygas ir pamokslus. Kaip energingai lietuviai, saugo- 
dami savo tautines teises, pasipriešino šiems naujiems sumanymams, rodo 
vienas Pilypo Rūgio (Philipp Ruhig, 1675—1749) pareiškimas: „Prieš ke- 
lerius metus buvo pasiūlyta mokyti skaityti lietuvių jaunuomenę ir dėsty- 
ti jai tikybą vokiškai. Tai, žinoma, visai sutinka su buvusio magistro von 
Feuchtwageno įsakymu, bet jokiu būdu ne su mūsų Išganytojaus noru, 
kuris savo mokinius išmokė tos kalbos, kuri jiems būtų reikalinga moks- 
l4 skelbiant. Ir mes turime dėkoti mūsų dangiškajam Tėvui, kad per mū- 
sų viešpatyje užmigusio karaliaus Fridricho Wilhelmo išmintingą ir visame 
pasaulyje pagarsėjusį švelnumą turime dabar ne vien tik daug lietuvių 
liaudies mokyklų, bet ir seminariją arti ir toli“!). -Bet šis reformų planas. 
nebuvo įvykdytas, ir vietiniai, rodos, laimėjo. Toliau mokyklų tvarkymo 
darbą varė Gabriel Engel (1685—1761). Sau padėjėju jis pasirinko Johan- 
n'ą Jakob'4 Ouandt (1686—1672) ir Christian'ą Sahme (1663). Visi trys bu- 
vo gimę Rytprūsiuose. Jie buvo pasiryžę vykdyti savo planus krašto įė- 
gomis, be jokios Brandenburgo pagelbos, o tai reiškia grįžimą į tas pa- 
čias vargingas gyvenimo sąlygas, iš kurių ką tik buvo išbrįsta. Be jokių 
vaisių komitetas turėjo darbą nutraukti. Tuomet karalius vėl energingai 
įsikišo į dalyką: „Tai yra niekai. Matyt, valdžia nori ir toliau palikti šį 
kraštą barbarišką. Juk jei aš ir kelčiau krašto gerovę, nesirūpindamas jo 
sukriščioninti, iš to nieko neišeitų“?). 

3. Reikšmingas momentas kovoje dėl Prūsų Lietuvos mokyklos ir 
bažnyčios buvo lietuvių seminarijos įsteigimas Karaliaučiaus universiteto 
teologijos fakultete. Šis tam tikru aplinkraščiu pasiūlė lietuvių valdinin- 
kams raginti visus, kas tik moka lietuviškai, stoti į teologijos fakultetą 
studijuoti. Tokiu būdu susikūrė lietuvių seminarija (1725), kurios vedėju 
buvo paskirtas Lysius. Karaliaus, rodos, nelabai palankiai žiūrėta į lietuvius ir 
rytprūsius. „Kai kurie vokiečiai“ turėjo išmokti lietuvių kalbos, kad galėtų 
užimti pamokslininkų vietas Lietuvoje. Tam tikslui net buvo įsteigta Halė- 
je lietuvių seminarija (1727). Įsteigėjas H. Franke buvo gavęs tokių nuro- 
dymų: „Į pamokslininkus ir profesorius siųsti į Prūsus pirmiausia tuos 
žmones, kurie nėra Prūsų kilimo““). Tuo tarpu prūsams mėginta duoti 
vietos Brandenburgo provincijose. — Senoji Alberto Didžiojo mintis kelti 
lietuvių kultūrą buvo tokiu būdu iš naujo atgijusi. Kiek karalius buvo su- 
sirūpinęs lietuvių klausimu, matyti iš to, kad jis daugelyje savo įsakymų 
liepęs visų pirma duoti vietos lietuvių seminarijos dalyviams priimant gy- 
venti į alternatą, — ten buvo iš viso 16 laisvų vietų, kurių 8 lietuviams ir 
8 lenkams. Jis manė, kad „tie studentai, kurie moka lietuvių ir lenkų kal- 
bas, o be to dar ir vokiečių, — ši kalba yra visame krašte vartojama —, 
turėdami progos ir Karaliaučiuje toliau lavintis, reikalui esant, gali ir vo- 
kiečių gyvenamose vietose būti mokytojais mokyklose ir bažnyčiose“*). 


5 Ruhig, Ph., „Lit —Deutsch. Deutsch—Lit. Lexikon“, Kgb. 1747 Vorrede. 

*) Rep. 69, 3. Geh. Pr. Staatsarch., Kgb. Pr. 

* Keil, A., „Das Volksschulwesen im Kėnigreich Preussen“. Altpr. Mo- 
natsschrift. Bd. 23., 127 pusl. 

* Arnoldt, Historie d. Kgb. Universitūt. Kngsb. 1746, I tomas. Priedas 
54, 559 p. 

Lietuviai ir lenkai studentai būtinai turėjo seminariją lankyti, nes ne- 
lankydami jos neturėdavo teisės toliau gauti stipendiją. Seminarijos daly- 
viai, atsižvelgiant į jų atitinkamą kalbos mokėjimą, buvo suskirstyti į dvi, 
reikalui esant ir į tris, grupes. Pirmajai grupėi buvo „dėstoma pradeda- 
mieji dalykai iš lietuvių kalbos. Antroj grupėį buvo daromos pamokslų ir 
katekizmų pratybos atitinkamomis kalbomis. Kalbos mokytojai buvo senes- 
ni lietuviai studentai, kurie patys geriausiai lietuviškai mokėdavo. Kilimo 
lietuvių seminaro dalyviai buvo daugiausia vokiečiai, nes turinčių teisę 
mokytis lietuvių buvo neperdaugiausia. Dėl to ir lietuvių mokyklos bei 
raštija aštuonioliktame amžiuje išaugo daugiausia besidarbuojant vokie- 
čiams. Apie iš Didžiosios Lietuvos kilusių studentų skaičių ir apie suteiki- 
mą jiems stipendijų — nuo 17 amž. buvo skiriamos jiems trys stipendijos 
— negalima nieko tikslesnio pasakyti. 

Atrodo, jog lietuvių seminarija Karaliaučiuje patenkino to laiko rėi- 
kalavimus, nes sakoma, kad jai beveikiant „taip mažai paruoštų žmonių 
betrūko, kad ne tik vakuojančios pastorių, bet ir jų padėjėjų vietos arba 
rektoratai bažnytkaimiuose buvo įų užimamos. Sie padėdavo pastoriams 
pamokslus sakydami ir katekizuodami bažnyčiose bei kitokiais būdais. O 
lenkų seminarija davė žmonių, kurie tiko vietoms užimti net vokiečių mo- 
kyklose“!). 

Ir lietuvių seminarija Halėį paruošė nemaža žmonių lietuvių mokyk- 
loms ir bažnyčioms, apie ką H. Franke taip sako: „Jau dešimt žmonių, 
kurie čia lietuviškai išmoko, maloningu karaliaus įsakymu yra nusiųsti į tas 
apylinkes pastorių vietoms užimti. lr dabar 13 studentų, kurie visi duoda 
daug vilčių, lavinasi ir mokosi šios kalbos. Kai kurie iš jų padarė šioj sri- 
ty geroką pažangą... Tegul palaimina Dievas ir šitą nedidelį darbą, kuris 
yra pradėtas sieloms išganyti lietuvių tautoje“?). Tokiu būdu lietuvių ir 
lenkų seminarijos virto svarbiu kultūros faktoriu Prūsų karalystėje ir pa- 
darė nemaža įtakos ano meto prūsiškai ideologijai susidaryti bei savaran- 
kiškumo sąmonei prūsuose kelti. 

Lietuvių seminarija Karaliaučiuje gyvavo iki naujausių laikų (Halės 
liet. seminarija buvo uždaryta 1765 metais). Smulkiau apie jos veikimą be- 
veik nieko negalima pasakyti, nes dokumentų šiam reikalui nebegalima 
rasti. Galimas daiktas, kad jie yra jau žuvę. Tais laikais, kai Rėza vedė 
lietuvių seminariją, buvo paskelbtas jos naujas statutas. Lietuvių kalbos 
programa liko tokia pat, kaip ir seminarijos gyvavimo pirmaisiais metais. 
Seminarijos dalyvių uolumas ir skaičius jo laikais buvo gerokai sumažėjęs, 
ir Rėza pats skundžiasi sakydamas: „Dalykas iš tikrųjų yra rimtas ir gali 
turėti svarbių padarinių. Nes netrukus turi ateiti ir ateis laikas, kada mo- 
kykloms ir bažnyčioms pritruks kalbą mokančių žmonių ir kraštas, netu- 
rėdamas mokytojų, vėl turės grįžti į ankstyvesnę barbariją“?). 

Kad išvengtų šito pavojaus, Rėza siūlė įvesti lietuvių kalbą Tilžės, 
Gumbinės ir Insrutės gimnazijose, kaip dėstomą dalyką. Taip pat turėjo 
būti padidinti reikalavimai stojantiems į universitetą, o į lietuvių gyvena- 


5 Arnoldt, Hist. d. Kngsb. Universitat. II, 138 p. 
>) Haack, F. W., Vocabul. Lithuanico—Germanicum. Halle 1730. Įžanga. 
* Rhesa, Gesch. d. lit. Bibelibberst. Kngsb. 1816, 38 p. 

mas vietas skiriami tik mokantieji lietuviškai. Rėzos planai negalėjo įvykti, 
nes laikas dirbo jo nenaudai, o atbundanti vokiečių tautinė sąmonė sten- 
gėsi visiškai išnaikinti lietuvių kalbą. 

4, Lietuvių seminarijos Karaliaučiuje ir Halėį 18 amžiuje įsteigimu 
padarytas didelis žingsnis į priekį mokyklų ir bažnyčių tvarkymo srity Prū- 
sų Lietuvoj. Tai turėjo nemažos reikšmės ir to laiko lietuvių dvasiniam su- 
brendimui apskritai. Užtenka čia tik Duonelaičio ir Rūgio vardus paminėti, 
kad galima būtų pamatyti tų seminarijų reikšmę. Seminaro vedėjai (Lysius, 
Abraomas Wolfas (1680—1731), Jurgis Fridrichas Rogallis (1701—1733) 
ir Pranas Albertas Schulzas (1692—1763)] sudarė mokykloms steigti pla- 
nus ir juos iš dalies patys vykdė. Daugiausia pasidarbavo Pranas Alber- 
tas Schulzas. Jis naudojosi ypatingu pietistų pasitikėjimu ir labai ilgai tu- 
rėjo užėmęs svarbiausias vietas Karaliaučiuje. Jo veikimas ir pietizmui pa- 
dėjo pasiekti plačiausias liaudies mases. Jis rūpinosi tuo, kad būtų įvestas 
privalomas mokymasis (1734), kunigai rūpintųsi tinkamais mokytojais, ir 
vaikai tol mokyklą lankytų, kol jie bus „išmokę gerai skaityti ir pa- 
kankamai su religijos dalykais susipažinę“. Pati Bažnyčia turėjo ypatingai 
liaudies išsilavinimu rūpintis, ir katekizmo mokymasis sekmadieniais, nors 
antipietistai tam ir labai priešinosi, buvo padarytas privalomas visiems gy- 
ventojams be luomų skirtumo. 

Lietuviškuose apskričiuose buvo daug daugiau rūpinamasi mokyklo- 
mis, kaip kitur. Lietuvių dvasininkai patys prašė karalių, kad jų parapi- 
jose būtų steigiamos mokyklos. Dėl to Fridrichas Wilhelmas I 1737 pa- 
skyrė 50.000 talerių (Mons Pietatis), iš kurių turėjo būti apmokami moky- 
tojai lietuviškuose ir lenkiškuose apskričiuose, „kur patys ūkininkai dėl 
neturto maža arba nieko negali padėti“. Tik dabar galėjo būti įvykdytas 
planas, pagal kurį 1160 mokyklų turėjo būti įsteigta Prūsijoj. Iš jų 340 
buvo numatyta steigti lietuviškuose apskričiuose. 

Mokyklų nauda netrukus pradėjo reikštis“ Ano laiko dokumentai 
aiškiai apie tai kalba. Lietuviai patys džiaugėsi, kad jų vaikai jiems gali 
paskaityti. Suaugusiems buvo ruošiami kursai sekmadieniais. „Senas užsi- 
spyrėlis lietuvis, pakėlus švietimą, yra tapęs visai kitokiu žmogumi  visuo- 
menėj.Jis žino ir pildo savo pareigas vyresnybei, ypač mokyklose išlavinta 
karta. Koks gražus atlyginimas už visas pastangas“!). Jeigu kas dabar 
pagalvojo apie liūdną švietimo padėjimą 18 amžiaus pradžioj arba anks- 
čiau, tai galėjo lengvai įsitikinti, kad susidariusi nuomonė apie lietuvio 
valstiečio menką sugebėjimą buvo visai nepagrįsta. „Lietuvis turi sugebėjimo 
bet ką suprasti, kaip ir bet kas kitas iš labiausiai apsišvietusios tautos“?). 

Bet antroj 18 amžiaus pusėj valdžia jau nebe taip rūpinosi lietuviais. 
Jų mokyklų raida buvo tokia, kaip ir Brandenburgo provincijoj. Fridri- 
chas II pareiškė, kad mokyklų skaičius Prūsų Lietuvoj turi pasilikti toks, 
koks yra. 1765 buvo net išleistas įsakymas, kuriuo valstiečių sūnums buvo 
draudžiama lankyti universitetas. Fridrichas Didysis apskritai mažai sim- 
patijų Rytprūsiams terodė. Pasityčiodamas jis sakė, jog toji provincija ne- 


ŲY Sūssmilch, J. P., Die gėttl. Ordnung in den Verūnderungen d. menschl. 
Geschlechts. Bln, 1765, I, 87 p. 
"> Ostermeyer, G., Erste Lith. Lieder-geschichte. Kngsb. 1793, 78 p. 

turinti nė vienos galvojančios būtybės. Viename laiške jis net rašo, kad 
iš dviejų dovanų geriau pasirinktų kumelę, kaip lietuvaitę, nes pirmoji 
atrodanti gudresnė už antrąją. Vis dėlto ir jis žiūrėjo į Prūsų Lietuvą, 
kaip į „non plus ultra“ civilizuoto pasaulio, kaip žydintį ir derlingą kraš- 
tą, ir ragino Voltaire savo žmonių meilę skirti ir „broliams lietuviams“. 

Fridricho Wilhelmo II laikais nedaug planų mokyklų srityje buvo 
įvykdyta. Mokyklų komisijos nutarimas įsteigti Ragainėj pavyzdinę mo- 
kyklą nebuvo įvykdytas. Ir mokytojų seminarija nebepasisekė Karaliaučiuje 
įkurti, nes lietuviai mokytojai miesčionims pasirodė per daug neišlavinti ir 
paniekos verti'). Buvo dar bandoma lietuvių mokyklą Karaliaučiuje skirti 
mokytojų pratyboms, bet ir šis projektas dėl lėšų stokos liko projektu. 

5. Pradžios mokyklose daugiausia buvo mokoma rašyti, skaityti, skai- 
čiuoti ir katekizmas. Katekizmais ir Biblija naudotasi kaip vadovėliais. 
Jeigu kur jų pritrūkdavo, tai vietos pastorius pats sustatydavo vaikams 
vadovėlius. Per giedojimo pamokas naudotasi lietuviškomis psalmių ir 
giesmių knygomis. Mokyklą prižiūrėdavo vietos parapijos pastorius. Jis 
turėdavo mokyklas lankyti ir pamokų tvarkaraštį joms sustatyti. Auklėjama 
buvo pietistiškai ir ši pietizmo įtaka aiškiai matyti ir iš 1763 metų mo- 
kykloms nuostatų. 

Lietuvių mokyklose buvo dėstoma lietuviškai. Buvo vietų, kur mo- 
kyklose buvo dėstoma lietuviškai ir vokiškai, arba dar ir lenkiškai. Kaip 
daug 18 amžiuje buvo atsižvelgta į lietuvių reikalus, galima matyti iš to, 
jog vokiškų mokyklų skaičius vos 400 tesiekė. Kiek galima matyti iš vie- 
nos 1800 metų statistikos, *) lietuviškos mokyklos buvo taip lietuviškuose 
apskričiuose paskirstytos: Gumbinės apskr. 58 lietuviškos pradžios mo- 
kyklos (8 bajoriškos), Insrutės (Insterburgo) 127, Tilžės 52, Ragainės 69, 
„ Labiau 20, Klaipėdos 85, iš kurių 8 pusiau lietuviškos ir pusiau vokiškos. 
Tilžės provincijos mokykloj buvo vienas mokytojas, kuris dėstė lietuvių 
kalbą. *) Ir Karaliaučiuje buvo viena lietuviška mokykla. Bet čia buvo 
dėstoma vokiškai, ir tik tėvams pageidaujant lietuviškai. *) Buvo rengiami 
ir trumpi lietuviški vaidinimai. Tai matyt ir iš Pisanskio palikime rasto 
eilėraščio, kuris yra parašytas 1704 metais. Jis parašytas vasario 18 die- 
nos, t. y. Fridricho I vainikavimo dienos metinių sukaktuvių proga, ir 
buvo dainuojamas per vieną vaidinimą Klaipėdos mokykloj. Turime juk 
Aš vieną kitą įsakymą Fridricho Wilhelmo I ir Fridricho Didžiojo lietuviškai 
išleistą. 

6. Panašiai kaip ir mokyklos plėtojosi ir bažnyčios gyvenimas. Pra- 
džioj 18 amžiaus prie vienos parapijos priklausė dažnai 70 arba 90 kaimų. 
Vienam kunigui jos buvo per didelės, o pati bažnyčia žmonėms per toli. 
Vis dėlto buvo karaliaus įsakoma, kad kiekvieną sekmadienį ir šventa- 
dienį lietuviai bažnyčią lankytų. Dėl to pradėta ir bažnyčių statyba rū- 
pintis. 19 amžiaus pabaigoj buvo 92 bažnyčios, kuriose pamaldos buvo 


X Hollack, E. u. Tromnau PF, Geschichte des Schulwesens d. kgl. 
Haupt- u. Residenzstadt. Kngsb. 274 p. 

*) Etats. Minist. 37 £. Slapt. Prūsų Valst. Archyvas Karaliaučiuje. 

*) Rhesa, „Geschichte der lit. Bibelibers“. Kngsb. 1816, 37 p. 

*) Goldbeck, J. F., Nachricht. v. d. kgl. Universitūt Kėonigsberg. Kngsb. 
1782, 255 p. 

laikomos lietuviškai ir vokiškai. Ir katalikų bažnyčiose buvo laikomos lie- 
"tuviškos pamaldos. Tilžėje darbavosi nuo 1700 metų trys įjezuitai, kurie 
"visi buvo išmokę lietuviškai. Schembeko rituale, išleistame 1765 metais, 
visi klausimai, statomi per krikštą ir jungtuves, buvo taip pat ir lietuviškai 
„atspausdinti. 

Grynai lietuviškos bažnyčios buvo Karaliaučiuje, Tilžėj ir Klaipėdoj. 
Visur kitur buvo laikomos pamaldos pirmiau vokiškai, o paskui ir lietu- 
viškai. Tokia pamaldų tvarka buvo nepatenkinti lietuviai ir jiems prijau- 
čiantieji kunigai. Jiems atrodė, kad tai yra jų įžeidimas ir pažeminimas. 
Jie jautėsi esą pirmykščiai ir pilnateisiai to krašto gyventojai. „Lietuviai 
yra čia svarbiausia tauta, pirmykščiai gyventojai ir daugely vietų gausin- 
giausi. (O vis dėl to leidžiama vokiškas pamaldas laikyti pirmiau, kaip 
lietuviškas. Viso to pagrindas bene bus tas, jog jau iš seno lietuviai buvo 
laikomi niekinga tauta ir vokiečių tarnais. Yra vietų, kur vokiečių taip 
maža, jog visiškai neišsimoka jiems atskiras pamaldas laikyti. Jie turi pa- 
sitenkinti tuo, kad jiems pamaldos laikomos kas antras arba trečias sek- 
madienis“. 1 

Pietistų judėjimas, kuris rado nemaža pasekėjų ir lietuviuose, veikė 
ir toli už oficialios bažnyčios ribų. 18 amžiaus pradžioj per mokyklas, 
bažnyčias ir seminarijas, kurios buvo daugiausia pietistų organizuojamos ir 
vedamos, buvo paruošta dirva pietizmui lietuvių tarpe. Ir pietizmo pagrindėjas 
grafas Zinzendorfas ir Herrenhuto broliai keliavo į Rytus ir patys kėlė naują 
religijos dvasią lietuvių tarpe. Tiesiogiai veikė lietuvius šiuo atžvilgiu ir 
salzburgiečiai. Tai matome kad ir iš tokio aprašymo: „Ypatingai lietuviai 
buvo salzburgiečių pamaldumo paskatinami ir padrąsinami. Ponas Bre- 
neris rašo apie juos šitaip: „Jam labai gaila tų vargšų lietuvių. Daugelis 
iš jų yra visai gerai nusiteikę. Galima pastebėti, kaip jie, man bažnyčioje 
katekizuojant arba pamokslą besakant, susirenka ir verkia, kai mato, kaip 
salzburgiečiai verkia. Jie manęs nesupranta, bet visuomet į mane žiūri. 
Kartą kažkoks žmogus jų paklausė, kodėl jie susirenka į salzburgiečių 
pamokslus. Jie gi nieko nesupranta kas pamokslininko sakoma. Į tai kai 
kurie ašarodami atsakę, kad jie nieko nesuprantą ir tai esanti jų nelaimė. 
Bet jie, žiūrėdami į salzburgiečius, lieką sujaudinti, nes šie yra tokie pa- 
maldūs ir taip dažnai verkia“. ?) 

Salzburgiečiai sąmoningai skelbė pietizmą lietuvių tarpe. Salzbur- 
gietis Gofferis išmoko lietuviškai ir laikydavo religinius susirinkimus.  Til- 
žės ir Insrutės apskrityse naująjį mokslą skelbė lietuviai Kristijonas Demke 
ir broliai Jurkšaičiai. Ypatingai daug pasidarbavo iš kaimo į kaimą ke- 
liaujantieji maldininkų pamokslininkai. Jie rašė taip pat psalmes ir giesmes, 
iš kurių ne viena pateko ir į vėlyvesnius giesmynus. Tais pamokslininkais 
būdavo daugiausia padorūs ūkininkai, kurie savo tautiečiams ne tik žodžiu, 
bet ir darbais padėdavo. Jie, kilę iš pačios liaudies ir kartu su ja gyven- 
dami, turėjo didesnį pasisekimą, kaip dvasininkai. Stipriausiai laikėsi pie- 
tizmas 18 amžiaus pabaigoj ir 19 amžiaus pradžioj. Susidarė net ypatingi 
ir griežti sektantai, kurie dar ir šiais laikais tebeveikia. 


') Ostermeyer, Ueber die ostpreussischen Kirchen... Pr. Archiv 6 
11795), 342 p. 

Pietistų judėjimas lietuviams buvo naujas ir tose aplinkybėse tinka-- 
miausias būdas savo religiniams jausmams patenkinti. Tai buvo gelbėji-- 
masis tautos, kuri neturėjo savos inteligentijos. Jie klausėsi savo tautiečių 
pamokslų ir giedojo lietuviškas giesmes, kurios dabar pavadavo mėgsta- 
mas liaudies dainas. Taip keliant religinį gyvenimą, stiprėjo ir jų tautiš- 
kumas, kuris, privažiavus į Mažąją Lietuvą vokiečiams kolonistams, pasi- 
juto atsidūręs pavojuose. 

7. Mokyklų ir bažnyčių įtakoj pradeda abiejų, vokiečių ir lietuvių, 
tautų kultūros susilieti. Lietuviai vaikai mokosi vokiškai ir bežaisdami 
moko vokiečių vaikus lietuviškai. Taip pat ir abiejų tautų kilimo dvasi- 
ninkai rūpinasi lietuviškomis mokyklomis ir lietuviška raštija. Bet tuo pa- 
čiu laiku ir Brandenbugo politikai stengiasi kraštą germanizuoti. Lysius 
už bandymą lietuvius germanizuoti lietuviškos ir prūsiškos ideologijos 
žmonių pašalinamas. Netrukus po to (1739) Brandenburgo ministeris von. 
Kunheim sudaro planus, kaip lietuvių ir lenkų vaikus išmokyti vokiškai: 
„Jeigu Jo Karališkoji Didybė ir pastebėjo, kad lietuviškam jaunimui krikš- 
čionybės dalykai tik lietuviškai dėstomi, tai nuo šiol Jo Karališkoji Didy- 
bė įsako, kad viskas būtų paruošta tam, kad visiems lietuvių ir lenkų 
vaikams, tiek liaudies, tiek kunigų mokyklose krikščionybės dalykai būtų 
dėstomi vokiškai. Tokiu būdu jie turi nuo mažens tos kalbos pramokti, 
kad galėtų pasinaudoti vokiškais pamokslais ir knygomis. Ta prasme turi 
būti duodami visur atitinkami įsakymai“. !) 

Sitie parėdymai vis dėlto nebuvo taip lengva įvykdyti, nes dvasi- 
ninkai negalėjo arba nenorėjo šio uždavinio sau pasiimti. 

Abi tautos, besikartojant kasdieniniams nesusipratimams, žiūrėjo 
viena į antrą su nepasitikėjimu. Sie priešginumai ir nepasitenkinimas ke- 
lia ir tautinę sąmonę, leidžia pajusti abiejų tautų skirtingus reikalus. Be- 
gyvenant kartu su naujais kaimynais vokiečiais, nevienas lietuvis atsiža- 
dėjo savos kalbos. Kiti vėl peikė tokį jo elgesį. Vienoje vietoje Oster- 
meyeris taip sako: „Įsteigus kaimų mokyklas, daugelis lietuvių moko savo 
vaikus vokiškai, vienur iš puikybės, kitur savo viršininkų verčiami. Tai 
yra jau vien dėl to žalinga, jog tokie vaikai mokosi ir klauso to, ko jie 
visai nesupranta. (O kalbėdami visi namuose lietuviškai, niekuomet gerai 
suprasti neišmoksta. Ateity bus iš to ir daugiau žalos“.?) Ir vokiečiai 
kolonistai neretai atsižadėdavo savo tautybės ir sulietuvėdavo: „... tokiuose 
kaimuose, kuriuose daugiausiai vokiečių gyvenama, visi vokiečiai moka 
gerai lietuviškai, bet nė vienas lietuvis vokiškai...“ *) 

18 amžiaus pabaigoj ir 19 pradžioj abi tautos pasijunta sąmoningos. 
Nuo šio laiko prasideda bandymai lietuvių kalbą iš gyvenimo išstumti. 
1802 metais mokyklų komisija padarė karaliui „gerai apgalvotus planus, 
kaip pamažu panaikinti lietuvių kalbą, kurių Jūsų Didenybė norėjo“, nes 
kalbų dvilypumas Prūsijoj esanti „kliūtis“ mokslo pažangai. *) Sia krypti-- 
mi veikiančius mokytojus pradėta geriau apmokėti už kitus. 


*') Rep. 69 3. 70 p. Slaptas prūsų valstybės archyvas Karaliaučiuje. 

") Ostermeyer, Hist. Nachr. v. Trempschen Kirchspiel. Pr. Archiv.. 
1793, 523 p.“ 

*) Etats Min., 37 £. Slapt. Prūsų valst. archyvas Karaliaučiuje. 

2), Rep. 69. 17. „» „ » » » 

Bandymai germanizuoti lietuvius buvo daromi ir Naujuose Rytprū- 
siuose. Bet čia, šio krašto greitai netekus, beveik visi planai liko neįvykdyti. 

Ir viešai pradėta germanizacijos metodai svarstyti. Danielius Jenišas 
(1762—1804) vienoj vietoj pasakė, kad „nieko negalima turėti priešinga 
prieš vokiečių kalbos įvedimą, kuris būtų naudingas“ nebent tai, „kad 
prie dabartinio lietuvių prisirišimo prie savo kalbos tai apskritai yra ne- 
įmanoma“ '), Zėllneris (1753—1804)*) manė, kad vien mokykliniais meto- 
dais ir priemonėmis bus galima išstumti lietuvių kalbą iš gyvenimo. A. 
G. Krause?) (gim. 1787) siūlė dar ir kitas, sekmingesnes priemones. Sykiu 
su tuo jis pranašavo, kad lietuvių ir lenkų kalbos Prūsijoj netrukus išmir- 
siančios. Po to, kai „Jenaische Literatur-Zeitung“ 1814 įdėjo žinutę iš 
Gumbinės, kad lietuvių kalbą reikia visiškai išnaikinti, pakėlė savo balsą 
ir lietuviai bei prūsiško nusistatymo žmonės. L. Rėsa apeliuoja į vokiečių 
kilnumą. „Reikėtų pageidauti, kad mūsų gerbiamoji krašto valdžia, kuri 
nelaimingiausiu Prūsijos gyvenimo periodu taip daug nusipelnė, gerinda- 
ma mokyklų padėjimą, tikrai susirūpintų lietuvių kalba, tuo brangiausiu 
lietuvių tautos perlu Lietuvos mokyklose. Aukštesnis išsilavinimas ir dva- 
sinis kilnumas gali būti tautai tik jos gimtąja kalba perduotas. Ji yra ne- 
lyginant įeinamieji vartai, per kuriuos visos didelės ir vaisingos idėjos ga- 
li būti tautai perduotos. Tvirtinimas, kurį mes randame viešame laikrašty, 
(Jen. Lit. Zeitung Intel. Bl. 59 lapkričio 1814 vienoj tariamoj žinutėj iš 
Gumbinės), kad įau yra atėjęs Jaikas ir būtų naudinga panaikinti lietuvių 
kalbą, rodo labai menką žmonių psichikos pažinimą. Tai reikštų bet ko- 
kiam auktešniam tautos išsilavinimui uždaryti duris ir jos charakterį su- 
naikinti, jeigu tą neskiriamą tautos turtą, kurį ji gavo iš Dievo, išplėšti. 
Nejaugi, iš tikrųjų, būtų galima bet kuriomis priemonėmis išnaikinti kal- 
bą, kuri šiandien dar vieno milijono kalbama? Napoleono tiranija to ne- 
galėjo padaryti su vokiečių tauta. Ir kaip būtų buvę skaudu kilniems vo- 
kiečiams pakeisti savo brangų tėvų palikimą, jų jėgos ir didvyrių kalbą, 
švelnia ir išdailinta prancūzų kalba. „Toji mintis savaime yra tokia nekilni, 
taip žeminanti kiekvieną humanišką ir išlavintą žmogų, jog visai nėra rei- 
kalo dar daugiau tai išrodinėti“), 

Lygiai griežtai, bet tik plačiau, rašo Siegfridas Ostermeyeris (1759— 
1821) prieš germanizacijos ideją. Jis išrodinėjo, kad lietuvių tauta ir jos 
kalba gali pakilti į aukštesnės kultūros laipsnį, tik reikia duoti jai prie- 
mones ir galimybes. Jos priešai, kurie norėtų lietuvių tautą ir kalbą išnai- 
kinti, būdami atėjūnai, galėtų drąsiai iš to krašto išsinešdinti, Jis net tvir- 
tino, kad lietuviai žymiai geriau laikosi savo tautybės, kaip vokiečiai: 
8 „Jau yra žinoma lietuvių, kurių seneliai dar buvo vokiečiai, o vaikai 
priešingai yra virtę lietuviais. Tai aiškiai įrodo, kad persvara yra buvusi 
lietuvių pusėj“?). 

Iš tikrųjų Rėsa ir Ostermeyeris tebegalvoja apie lietuvybę taip, kaip 
apie ją buvo galvojama 18 amžiuje, nors jau 19 amžius jautė pareigą lie- 
tuvius suvokietinti ir prie šios pareigos viešai prisipažino. 


) Jielcke, žiūr. kitoj vietoj. Įžanga. 

*> Zūllner, Ideen iber National-Erziehung, Bln. 1804. 

*, Krause, A. G., Lithauen und dessen Bewolmer“. Kngsb. 1834 (paraš.. 
apie 1814 m.). 

> Rhesa, L, „Gesch. d. lit. Bibelibers.““ Kngsb. 1816, 37 s. p. 

"> Ostermeyer, S., Ist es anzurathen die lit. Sprache zu verdrūngen. ..? 
Gumbinnen 1817, 17 p. 

I. Kęstučio ir Jogailos konflikto užuomazga. 


Lietuvos didžiojo kunigaikščio sosto paveldėjimui nebuvo nei tradi- 
cijų, nei įstatymų, nei papročių. Ir, tiesą pasakius, nebuvo nė kada to- 
kioms tradicijoms susidaryti, nes jau antra karta po Gedimino Lietuvos 
sostą supynė su Lenkijos sostu. Nuo Mindaugo iki Gedimino laikų Lie- 
tuvos didžiojo kunigaikščio vietą užėmė kilę iš įvairių giminių valdovai. 
Tik Gediminas, tiesioginiai gavęs sostą iš savo brolio Vytenio, sukūrė di- 
nastiją, kuriai sostas atiteko ilgiems laikams. (Gediminas, skirdamas sau 
įpėdinį, nesivadovavo tais dėsniais, kurie mums rodos gana įprasti ir na- 
tūralūs, kuriuos praktikavo daugelis tautų, — pavesti sostą vyriausiam 
sūnui, — jis pasirinko tą, kurį norėjo. Jis (1341) pavedė sostą Jaunučiui, 
kuris nebuvo nei vyriausias nei jauniausias (kaip daugelis istorikų mano), 
bet vidurinis. ') jaunutis tačiau sostą neilgai atlaikė, nes iš jo išveržė 
Kęstutis susitaręs su Algirdu (1345). Vilnių Kęstutis atidavė vyresniam 
savo broliui Algirdui, o pats paėmė valdyti Trakus, kuriems priklausė 
visos žemės, esančios į vakarus ligi Prūsų sienos, Žemaitija ir pietuose 
esančios Lydos, Gardino, Pagirio ir Lietuvos Brastos žemės. ?) 

Algirdo ir Kęstučio valdymas istorijoje yra ypatingas. Per 32 metu 
abu broliai randa būdų artimai bendradarbiauti, nesueina į konfliktus, ne- 
siskiria jų politinės nuomonės, nepavydi viens kitam viršenybės, nes iš 
tikrųjų abu buvo lygūs, *) neatsiranda tuo pačiu momentu valstybei svar- 
bių reikalų, kurie galėtų pastatyti abu valdovu diametraliai priešinguose 
žygiuose. Tai parodo, kad viskas būdavo abiejų iš anksto sutariama ir 
numatoma. Tas faktas, kad Algirdas gavo valdyti rytinę Lietuvos dalį, 
daugumoje rusiškas žemes, o Kęstutis vakarinę dalį, dar neparodo, kad 
šie kunigaikščiai kiekvienas atskirai valdė savo sritį ir jų politinis veiki- 
mas neturėjo jokio kontakto. Daugelis jų žygių kaip tik parodo labai 
artimą bendradarbiavimą. Kęstutis valdė didesnę tikrosios Lietuvos dalį, 
dėl to ir jo gyvenimas bei šeima yra artimai suaugę su pačiu kraštu. Jis 
mums atrodo idealus, grynai lietuviškas mūsų tautos karžygis. Algirdui 


*) Kestučio mirtis istorijoje yra problematiška. Tas problematiškumas iškyla todėl, kad 
istoriniai šaltiniai apie šitą faktą duoda mažai ir nevienodų žinių. Tačiau ir tos mažos nuo- 
trupos, išsklaidytos įvairių tautų. istoriniuose šaltiniuose, nusako dauge!į dalykų sutariamai, kas 
duoda pagrindo imtis tą klausimą svarstyti ir prieiti tinkamų išvadų. Šitas darbas neturi tikslo 
diskutuoti su įvairių tautų istorikais, vienaip ar kitaip tą faktą nušvietusiais, bet pasirėmęs 
šaltinių daviniais nori išaiškinti atsiradusio tarp Kęstučio ir Jogailos konflikto priežastis ir pa- 
sekti visą jo eigą iki tragingos Kęstučio mirties. 

1) Wolff, Rėd Gedimina, 8, 34-35. 

2) Stadnicki K., Olgierd i Kiejstut, 23. 

3) Plg. Pfitzner J., Didysis Lietuvos kunigaikštis Vytautas kaip politikas, 59. 

zi teko daugiau susidurti su rytais ir rusais, todėl ir jo pakrypimas rusų 
pusėn buvo didesnis: jį rusų pusėn traukė ir šeimynos ryšiai ir politinio 
veikimo arena. Tačiau Vilnius ir Trakai buvo arti ne vien erdvės atžvilgiu 
— juodu jungė dvi pilna to žodžio prasme broliškos širdys, juodu jungė 
bendri dviejų valdovų sumanymai ir siekimai. Vilnius ir Trakai — štai 
-ano meto Lietuvos sostinė, iš kurios ėjo į rytus tolyn Lietuvos sienas ple- 
čianti jėga ir kietas atsparumas prieš atkaklias Vokiečių ordino pastangas 
užgrobti Lietuvos vakarus. 

Iš paviršiaus žvelgus Algirdas atrodo didesnių nuopelnų valdovu, 
nes jo karo žygiai davė apčiuopiamų rezultatų — išplėtė Lietuvos sienas. 
Bet Kęstučio žygiai buvo nemažiau vertingi, nes jų vertė slėpėsi ateities 
amžių gelmėse. Iš Algirdo nukariautų kraštų mes šiandien neturime nė 
pėdos žemės, o Kęstučio apgintoji Žemaitija ir tikroji Lietuva šiandien 
yra mūsų nepriklausomos valstybės pagrindu. Kęstutis išgelbėjo Lietuvą 
nuo to likimo, kurio susilaukė prūsai — jis prieš vokiečių „Drang nach 
Osten“ atkreipė savo kalaviją ir atidavė viso savo gyvenimo ramybę, įė- 
gas ir džiaugsmą. Štai kur Kęstučio asmuo iškyla visu skaistumu ir di- 
dingumu. 

Algirdas su Kęstučiu buvo abudu patenkinti bendru valdymu. Tą 
valdymo sistemą, kuri truko apie trisdešimt metų ir kuri buvo ilgais pa- 
tyrimais išbandyta, tuodu valdovu norėjo palikti ir po savo mirties savo 
sūnums. Iš dvylikos savo sūnų Algirdas labiausiai mylėjęs Jogailą, o Kęs- 
tutis iš šešių sūnų — Vytautą. Juos tad tėvai norėję palikti savo įpėdi- 
niais, nes juodu (vo velikoi droužbie) buvę geri draugai. 

1377 m. mirė Algirdas. Jo žemės ir Vilniaus sostas teko Jogailai, 
antros žmonos Julijonos, Tvero kunigaikštytės, pirmajam sūnui. Tokia 
buvo Algirdo valia, kuriai nusilenkė ir senas Kęstutis. Aišku, kad įeigu 
būtų buvusios kokios nors tradicijos, pagal kurias sostas turėtų atitekti 
vyriausiam, tai Vilnius būtų tekęs Kęstučiui, arba vyriausiam Algirdo iš 
pirmosios žmonos Marijos, Vitebsko kunigaikštytės, sūnui Andriui. Ąndrius 
dar bandė savo tėvo valiai priešintis, mėgino apginti savo teises įėga, bet 
tai jam nepavyko. Kodėl iš visų dvylikos sūnų Algirdas išrinko savo įpė- 
diniu Jogailą? Atsakymą į šitą klausimą jisai nusinešė į kapus. Spėjama, 
kad Jogailos paskyrimui turėjusi daug įtakos jo motina Julijona, kurios 
vaidmuo gana gyvai pasireiškė vėlybesniuose Kęstučio ir Jogailos san- 
tykiuose. : 

Kęstutis po Algirdo mirties uoliai ėmėsi vykdyti savo brolio valią ir 
su visu atsidėjimu palaikė senovišką valdymo sistemą, važinėjo iš Trakų 
į Vilnių tartis valstybės reikalais, kaip seniau darydavo. *) Vytautas savo 


1) Polnoje sobranie ruskich lietopisej, XVII, 72 pusl. „Synov že bylo u velikogo kniazia 
"Olgirda 12, » u kniazia velikogo Kestutija synov 6 bylo. A meži vsich sinov liubili: kniaz 
"Olgird kniazia velikogo Jogaila i kniaz veliki Kestuti poliubil kniazia velikogo Vitovta; i na- 
rekli pri svoich životech ich, što im byti na ich miestech, na velikich kniaženiach. Oni... (Jog. 
ir Vyt.) vo velikoi družbie byli“. — Ištrauka iš „Lietopisec velikich kniazei Litovskich“ pagal 
„Supraslio sąrašą, 

2) „I kniaz veliki Kestuti... počnet deržati kniazem velikim vo Vilni syna ego (Alg.) 
kniazia velikogo Jogaila i počnet pak prijezditi ko starym dumam, kak ko bratu prįjezčival“. 
Poln, sobr. XVII, 72 ir kituose sąrašuose. 

skunde pažymi, kad jo tėvas Kęstutis galėjęs lengvai paimti vyriausią val-- 
džią, bet jis to nepadaręs, jauną Jogailą pasodinęs Vilniuje ir saugojęs įį, 
kol jis subręs ir kol žmonės prie jo pripras.!) Žinoma, Jogaila nebuvo toks 
jaunas (apie 27 metų), kaip Vytautas sako, bet jis buvo naujokas valdy- 
tojas, kuriam Kęstučio patarimai galėjo labai praversti. 

Tačiau tokiems idiliškiems santykiams, koki buvo brolių tarpe, dabar 
atsirado kliūčių, kurios abudu valdovus tolino nuo glaudaus bendradar- 
biavimo. (Cia susidūrė seno kovose užgrūdinto vado politinė išmintis su 
jauno Jogailos nepatyrimu. Kęstutis nuo senų laikų turėjo didžiojo ku- 
nigaikščio teises ir drauge su Algirdu per 30 metų lėmė Lietuvos valsty- 
bės likimą, jis turėjo didelį lietuvių tautos pasitikėjimą, kurio trūko rusiš- 
kos dvasios prisigėrusiam Jogailai. Iš kitos vėl pusės reikia prisiminti 
žmogaus psichologiją: retai įaunatvė ir senatvė savo galvosenos ir veikimo 
gijas suveda į vieną punktą.*?) Jaunatvės užsimojimus sutramdo senatvės 
patyrimas ir už tai energinga jaunatvė kerštingai šiaušiasi prieš darančią 
užtvarus senatvę. Jaunatvės ir senatvės susidūrimas Jogailos ir Kęstučio 
santykiuose pareikalavo savo duoklės. 

Be šitų asmeniškų dalykų, kurie abu valdovu skyrė, buvo ir daugiau 
tokių, kurie gilino atsirandančią prarają. Algirdo ir Kęstučio valdymo 
pabaigoje Lietuvoje kasdien aktualėjo religijos keitimo reikalas, kuris buvo 
labiau suprantamas jaunesnei kartai. Kęstutis gi iki paskutinės savo gy- 
venimo valandos pasiliko nepalaužiamas stabmeldis, ištikimas seniems pa- 
pročiams ir seniems dievams. 

Konitlikto tarp Jogailos ir Kęstučio priežasčių dar galima paieškoti 
ir trečiuose asmenyse. Cia pirmon vieton tenka prisiminti Jogailos mo- 
tiną Julijoną. Ji buvo rusė ir pravoslavė pilna šių žodžių prasme. Ne- 
buvo tai pasyvus tipas. Kiek iš nedidelių šaltinių nuotrupų galima spręsti, 
ji aktingai dalyvavo tame konflikte ir net to laiko politikoje.3) Kitas 
asmuo, pasireiškęs kaip didžiausias Kęstučio priešininkas, buvo Vai- 
dila. Pasak Lietuvos metraščių *) Vaidila buvęs Algirdo vergu (nevolny 
cholop), paskui kepėju, paskui klojęs jis patalą, nešiojęs vandenį; Algirdas 
jį pamylėjęs ir davęs jam Lydą valdyti. Dviem metam praslinkus po Al- 
girdo mirties Jogaila už Vaidilos išleidęs savo seserį Mariją. Kęstučiui 
tas labai nepatiko ir jis atvirai savo nepasitenkinimą pareiškė; tuo, žinoma, 
Vaidilą padarė sau didžiausiu priešu. *) Vaidila Jogailos dvare turėjo daug 
įtakos ir jam buvo pavedamos svarbios diplomatinės misijos, ypač santy- 
kiuose su vokiečių ordinu. Salia šitų dviejų asmenų dar labai svarbią 
vietą užima Jogailos brolis Skirgaila, dešinioji Jogailos ranka, siekęs aukšto 
posto Lietuvoje. 

itie nurodyti asmenys mezgė intrigas prieš Kęstutį. O tai lengviau 


') „„„vnd saczte herczog Jagaln jn das hus czur Wille vnd behutte jn von allen siten 
als lange bis das her uff gewuchs, vad els lange bis das di lute sin gewonten“. — Dis ist 
Witoldes sache wedir Jagaln vnd Skargaln, Scriptores rerum Prussicarum, II, 712 psl. 

2 Plg. Plitzner, op. c. 59-60 psl, 

*) Apie tai plačiau St. Smolka, Kiejstut i Jagielto, 87-85 psl. Pfitzner, op, c. 61 p. 

*) Poln. sobr, XVII, 72-73 p, 

5) Yra nuomonių, kad Vaidila nebuvęs visai praščiokas, bet buvęs bajoras“ Apie tai 
žiūr» K. Stadnicki, Olgierd i Kiejstut, 172 p. 385 pastaba. 

padaryti sekėsi tose aplinkybėse, kuriose Lietuva atsidūrė tuoj po Algirdo 
mirties. 

Keletą metų siautę smarkūs Vokiečių ir Livonijos ordenų užpuldinė- 
įimai po Algirdo mirties griūte užgriuvo. Ypač audringi buvo 1379 metai. 
Livonijos ordenas puolė Žemaičius, Vokiečių ordenas — Žemaičius, ti- 
krąją Lietuvą ir Kęstučio valdomas rusų krikščionių žemes: kryžiuočiai 
nusistūmė net iki Lietuvos Brastos, smarkiai nuteriodami Drahičino, Miel- 
niko, Kamienco, Bielsko ir Gardino apylinkes.!) Tuo pat metu Skirgaila 
buvojęs ordene ir iš ten keliavęs į Vengriją ir Romon pas popiežių Urbo- 
ną ir norėjęs priimti katalikų tikėjimą.?) Ryšy su ta kelione Ordeno ma- 


„gistras siuntė pasiuntinius pas Julijoną su laišku, kuriame prašoma tikėti 


pasiuntinio žodžiais, nes ne viską esą galima parašyti. Tame pat laiške 
įspėjama, kad Kęstutis kasdien siekiąs atimti iš jos sūnaus Jogailos valdžią. 3) 
Krikščioniškų Kęstučio žemių užpuldinėjimas buvo daromas ne kitokiu. 
tikslu, kaip tik norint sukurstyti krikščionis rusus pavaldinius prieš stab- 
meldį valdovą. Kęstutis tačiau siekė taikos su ordenu ir ji buvo pada- 
ryta 1379 m. rugsėjo m. 29 d. Trakuose. Taiką darė su Ordenu Jogaila 
ir Kęstutis drauge. Taika buvo padaryta 10 metų. Ordenas pasižadėjo 
nepulti Volkovisko, Suražo, Drahičino, Mielniko, Bielsko, L. Brastos, Ka- 
mienco, Gardino ir jiems priklausančių žemių. Lietuva gi pasižadėjo ne- 
pulti Osterodės, Ortolfsburgo, Allensteino, Seeburgo pilių ir joms priklau- 
sančių žemių. Iš suminėtų žemių abi pusės turi teisės rinkti kariuomenę, 
įeigu ji renkama kariauti sutartimi neapimtose srityse. *) 

Šita sutartimi nebuvo apsaugota Žemaitija ir su ja susisiekiančios 
Ordeno sienos. Žemaitija iš sutarties išskirta kaipo pagoniškas kraštas, 


:su kuriuo krikščionys negalį daryti sutarčių. Tokiu būdu ji pasiliko at- 


vira abiejų ordenų žygiams. Pasirašius sutartį, po karališkų vaišių, Or- 
deno pasiuntiniai išvyko į Vilnių, kur praleido tris dienas ir tris naktis 
slaptai tardamiesi su Jogaila (cum rege Jagal secreta tractantes), o paskui 
grįžo Prūsijon.*) Apie ką taip ilgai ir slaptai tartasi Vilniuje, šaltiniai 


žinių neturi. Galima spėti, kad tai buvo preleminarinės derybos 1380 m. 


sutarčiai. 

Tuo laiku, kai vokiečiai puldinėjo Lietuvą, atsirado pavojus ir ru- 
siškoms Lietuvos žemėms. Maskvos kunigaikštis Dimitras jau seniai laukė 
progos pulti Lietuvą, bet privengdamas totorių nesiryžo didesniam žygiui. 
Tačiau kai atvyko Maskvon buvęs Polocko kunigaikštis Andrius (Jogailos 
brolis), nuo 1378-9 m. Pskovo kunigaikštis, Dimitras surengė žygį prieš 
Lietuvą, ypač, kad dabartinis momentas, prasidėjus tarp Kęstučio ir Jo- 
gailos konfliktui, jam atrodė labai palankus. Maskvos kunigaikštis 1379- 
80 m. žiemą pasiuntė kariuomenę į Briansko žemes, paėmė Trubčevską 
ir Starodubą. Trubčevsko kunigaikštis Dimitras (Algirdo sūnus) pasidavė 


„Maskvai ir gavo valdyti Perejaslavlį. ") Tokiu būdu Lietuvos rytuose at- 


1) Wigand (Ser. r Prus. II) 593, 594 p. St. Smolka, op. c. 89-90 p. Fritz Boldt, Der 
(Deutsche Orden und Litauen, 416 ir kt. psl. (Altpreussische Monatsschrift, X Bd.), 
2) Wigand 592, 
- 8) K. Stadnicki, op. c. 164, 165, 
4) Raczyfiski, Cod. dipl. Lit, 53 psl. 
5) Wigand 605. 
S Poln, sobr, VIII (Voskres, liet) 34 p. St, Smolka, op, c. 103-104, 

sirado rimtas pavojus, su kuriuo teko skaitytis, ypač, kad brolis Andrius. 
ėjo išvien su priešu ir grėsė pirmiausia Polockui. 

Andrius į Pskovo kunigaikščius pateko Livonijos ordeno magistro 
padedamas ir todėl dabar, kai Maskvoje organizavosi koalicija prieš Lie- 
tuvą, to ordeno vaidmuo galėjo būti svarbus. Jogaila padėjo tiek pa- 
stangų, kad jos davė visai realių rezultatų: taikos sutartį su Livonijos or- 
denu. Sutartis buvo padaryta, tiesa, trumpam laikui, nuo 1380 m. va- 
sario 27 (sudarymo dienos) ligi tų pačių metų Sekminių (geg. 13), bet 
vis tik ji garantavo kuriam laikui saugumą iš žiemių pusės. Sutartis apė- 
mė Polocko ir Jogailos valdomas Lietuvos žemes, o Žemaitija ir Kęstutis 
expressis verbis iš tos sutarties buvo išskirti (ab istis vero pace et treugis 
rex Keystuten, sui ac terrae suae, ac illi de Samoyten omnino esse de- 
beant exclusi...!. Ar paties Jogailos, ar Ordeno iniciatyva pasireiškė iš- 
"skiriant šias Kęstučio žemes, čia sunku nuspėti. Tačiau šios, taip trumpos, 
sutarties auka neabejojamai turėjo būti Kęstutis, kuris apie tą sutartį, kaip 
mano manymu visai teisingai St. Smolka spėja, nieko nežinojo. ?) 

Vis kaskart bedidėjančiu abiejų valdovų nesutarimu tuojau pasinau- 
dojo Vokiečių ordenas, kuris dabar jautė radęs progą suvesti sąskaitas 
su tuo senu vadu, kurio per tiek laiko neįveikė jų kalavijas. Sitam tikslui 
pasiekti Ordenas rado Jogailos asmeny gerą talkininką, kuris ir pats ieš- 
kojo Ordeno pagelbos. Nors buvo su Ordenu pasirašyta dešimčiai metų 
sutartis, nors ta sutartimi nuo Ordeno užpuolimų visiškai buvo apsau- 
gotos Jogailos valdomos žemės, tačiau jis su Ordenu vedė naujas slaptas 
derybas, kurių išdavoje gimė nauja sutartis, nukreipta tiesiog prieš Kęs- 
tučio asmenį. 

Tos slaptosios sutarties vyriausiu Jogailos agentu buvo Vaidila“). 
Gerai suprantama, kad Vaidila uoliai atliko visa, kas tik galėjo pražudyti 
Kęstutį, tą nekenčiamą žmogų, kuris nenorėjo pripažinti jo giminystės ry- 
šių, kuris jį paniekino ir pažemino. 

ad vedamos derybos neišeitų aikštėn, Jogailos ir Ordeno magistro 
buvo sutarta Dovydiškių“) apylinkėse padaryti medžioklę. Į tą medžioklę 
atvyko magistro įgaliotas didysis Ordeno komtūras ir drauge Elbingo 
komtūras Ulrich v. Fricke ir Dyrscvo komtūras Albrecht von Luchten- 
berg; iš Lietuvos pusės buvo Jogaila, Vytautas, Jonas . Algimantaitis (iš 
Alšėnų?) ir Vaidila. Medžioklė tęsėsi keturias dienas; per tas dienas me- 
džiojo ir pasikeisdami kėlė puotas, o po puotų vedė slaptas derybas (pe- 
racto prandio tractatus mutuos habebant, et inter regem et ordinem pax 


facta est, et in 5ta die redeunt a stacione“). Derybas iš Jogailos pusės 
vedė Vaidila. 


Še ) Bunge, Liv. Esth, und Kurlūndische Urkundenbuch, III, 361 p.; Kwart histor. XXIII, 
5 usl. 
. 2) St. Smolka, op. c, 105, 

3) Tai pažymi ir Liet. metr. Poln. sobr. XVII, 73. 

*) Dovydiškiai turėjo būti tarp Gardino ir Ordeno sienos. Ten galėjo būti Gardino va- 
do Dovydo dvaras ar pilis, Scr. r. Prus. II, 599, 1343 past. nurodo Dovydiškius buvus netolž 
šių laikų Šiaudiniškių (Virbalio apyl.). Tačiau šitokia nuomonė turi maža pagrindo, nes anų. 
laikų Sudavija, taigi ir Virbalio apylinkės, buvo be gyventojų. 

3) Ser. r. Prus. II, 604 p. 1420 past. 

5) Wigand 604. 

Nauja slapta sutartis buvo padaryta 1380 m. gegužės 31 d. Tą su- 
tartį didysis kunigaikštis Jogaila (obirster kung der Littouwen!) sudarė su 
Vokiečių ir Livonijos ordenais neribotam laikui. Kęstučio valdomos žemės 
taika nesinaudoja. Jeigu kartais Jogaila būtų priverstas Kęstučiui padėti, 
tai tas dar nereikštų sutarties sulaužymo. Jeigu gi Ordeno kariuomenė 
spiriama įsiveržtų į Jogailos teritoriją ir ją apnaikintų, tai taip pat nebūtų 
nutraukta sutartis. Per tokias kovas Jogailos ar Ordeno kareiviai patekę 
nelaisvėn grąžinami be išpirkimo, bet dėl akių patys turėtų išsipirkti, kad 
niekas nepastebėtų susitarimo. Prie sutaries prikabinti Jogailos ir Vaidilos 
antspaudai. 

Tariamoje Dovydiškių medžioklėje dalyvavo ir Vytautas. Koks čia 
buvo jo vaidmuo, apie tai šaltiniuose nieko nekalbama. Kyla tad klausi- 
mas, ar Vytautas žinojo apie vedamas derybas, ar ne. Iš viso tolimesnio 
Vytauto laikymosi šitas klausimas nepaaiškėja, nes jis ilgai netikėjo savo 
tėvo tvirtinimams, kad Jogaila susinešė su Vokiečių ordenu?), ir visą laiką 
nepritarė tėvo ruošiamoms apsisaugojimo priemonėms. Savo nusistatymą 
Vytautas rėmė draugyste su Jogaila, kuris jam esą būtų pasakęs apie ve- 
damas derybas. Bet labai galimas dalykas, kad Jogaila tyčia išnaudojo 
Vytauto draugiškumą kviesdamas medžioklėn. Jo dalyvavimas juk turėjo 
Kęstučiui parodyti, kad prieš jį nieko čia neruošiama. Jogaila galėjo pasi- 
rūpinti ir, reikia manyti, pasirūpino, kad Vytautas būtų užimtas kuo kitu. 
St. Smolkos spėliojimai, kad šalia šitos sutarties galėjo būti padaryta ki- 
ta vieša trumpalaikė sutartis, kurioje figūravo ir Vytautas?), mums rodos, 
turi maža pagrindo, nes juk 1379 m. sutartis dar galiojo, tad kokia galė- 
jo būti čia kita sutartis? Jeigu jos dokumentas, kaip spėja, galėjo dingti, 
tai vistiek kur nors kitur būtų apie tokią sutartį užsiminta. Taigi, antros 
atviros sutarties, daromos tik „dėl akių“, kaip teisingai pastebi A. Pro- 
chaska, nebuvo). 

Kokia buvo Dovydiškių sutarties nauda Lietuvai? Ji naujo, kaip 
aukščiau sakyta, nedavė nieko. Tai buvo vien asmeniškais sumetimais pa- 
daryta sutartis prieš Kęstutį, kuris Jogailai atrodė pavojingas konkuren- 
tas. Vokiečių ordenas šita sutartimi labai džiaugėsi, nes pamatė, kad ga- 
lės ne tik pašalinti atkakliausį priešą, bet ir sugriauti tą harmonigą dvi- 
lypę valdymo. sistemą, kuri Lietuvai davė įėgos ir apsiginti ir plėstis. 


II. Kęstučio ir Jogailos kovos. 


Po Dovydiškių tutarties Ordenas dar negreit puolė Kęstučio žemes. 
Matomai Ordenas norėjo gerai pasiruošti didesniam žygiui, kuris buvo pa- 
darytas pačioje 1381 m. pradžioje (vasario m.). Tas žygis buvo nukreip- 
tas į Trakus. Ordeno kariuomenė persikėlė per Nemuną aukščiau Strė- 
vės intako ir eidama į Trakus pakeliui užpuolė Naujapilį. Sitam užpuoli- 
me pirmą kartą panaudojo ugninį ginklą (bombardis) pilių sienoms griau- 


1 Bunge, III, 352. 

2) Poln. sobr. XVII, 73. 

3) Kiejstut i Jagielto, 108. 

1) A. Prochaska, Upadek Kiejstuta, 500 p. (Kw. hist. XXIII). 


. 

ti. Pilis neilgai laikėsi ir tuoj pasidavė. Kryžiuočiai paėmė nelaisvėn 3.000 
žmonių, subėgusių apsisaugoti pilin, ir daug grobio, o pačią pilį sudegino. 
Toliau nežygiavo, nes persunkus buvo griobis, o grįždami užpuolė Dar- 
sūniškį, kurį gyventojai, išsigandę kryžiuočių, sudegino, o patys pasi- 
traukė!). J 

Birželio mėn. į Žemaitiją įsiveržė Livonijos Ordenas su didele ka- 
riuomene ir nusistūmė net ligi Medininkų, teriodamas visą kraštą ir daug 
pagonių išmušdamas?). Tuojau po šios kovos su nedideliu būriu Žemaiti- 
'jon (artyn Nevėžio) įsiveržė Ragainės komtūras*). 

Šitie Ordenų puolimai vargino Žemaičių kraštą ir teikė daug rūpes- 
čių Kęstučiui. Jis jautė, kad čia yra kas negero, jautė taisomas pinkles. 
Tuo momentu jis gavo slaptą pranešimą iš Osterodės komtūro apie Jo- 
gailos ir Ordeno slaptą sutartį*). Apie tai Kęstutis tuoj pasakė savo sū- 
nui Vytautui, bet tas netikėjo pranešimo tikrumu, sakė, jog tai esančios 
kryžiuočių pinklės, norinčios sukelti valdovų nesantaiką?). 

1381 m. vasarą Polockiečiai sukilo prieš Jogailą. Kunigaikštis nu- 
siuntė Skirgailą su kariuomene malšinti nepaklusnius polockiečius. Jam į 
talką atvyko Livonijos ordeno magistras. Polockas ilgai nepasidavė, ketu- 
riolika savaičių didvyriškai laikėsi. Kęstutis vėl priminė Vytautui, kad 
Skirgailai padedą vokiečiai. Vytautas pareiškė, kad gyvenąs su broliu san- 
taikoje ir jam būtų žinoma, jeigu kas būtų daroma išvien su vokiečiais. 
Jis tuoj išvyko į Drahičiną“) o senas Kęstutis, likęs vienas, ryžosi vėl pa- 
kartoti žygį, kurį gelbėdamas valstybės saugumą ir vienybę padarė prieš 
35 metus: ruošėsi įėga atimti iš Jogailos Vilnių. Kęstutis Medininkuose 
surinko didelę kariuomenę ir buvo paskleistas gandas, kad ji turėjusi žy- 
giuoti prieš lenkus ar prūsus“). Kęstutis iš tikrųjų persikėlė per Nemuną 
ir nužygiavo ligi Prūsų sienos. Iš čia tuojau pasuko kariuomenę į rytus, 
vėl perėjo dešinėn Nemuno pusėn ir patraukė tiesiog ant Vilniaus. Vilnių 
(pradžioj lapkr. mėn.) Kęstutis paėmė be jokio pasipriešinimo, nes niekas 
nesitikėjo užpuolimo. Vilniuje paėmė nelaisvėn Jogailą ir visą jo šeimą“), 
ir rado slaptosios sutarties dokumentą"). 

Rastasis sutarties dokumentas galutinai įtikino Kęstutį, kokias pink- 
les ruošė jam brolėnas. Šitas radinys davė pakankamą pagrindą nubausti 
Jogailą visu griežtumu. Tačiau kilnus ir geraširdis dėdė parodė didelį at- 
laidumą: vieton nubausti, atidavė Jogailai valdyti tas žemes, kurias kita- 
dos valdė jo tėvas (Krevės ir Vitebsko). Jogaila turėjo raštu!') išsižadėti 


1) Wigand, 601; Annal. Thorun., Dastmar, Joh. v. Posilge—Scr. r. Prus. III, 115—116; 
F. Boldt, I. c. 428-29 p. 121 pastaba. 

2) Ser. r. Prus: III. 116; Wigand, 605, 610. 

3) Wig. 605. 

*) Poln. Sobr. XVII, 73, 221 p. Ser. r. Prus II, 712; St. Smolka visai įtikinančiai įro- 
do, kid Osterodės komtūras Kuio von Liebenstein tą pranešimą padaręs su Ordeno vyriau- 
sybės žinia. L. c. 134. Už tai kalba tas faktas, kad vėliau K. v. Liebanstein buvo išrinktas 
Ordeno vicemagistru.. Plg. F Boldt, L. c. 430—431 p. 126 past. 

5) Poln. sobr, XVII, 73, 

6) Tbid. 

5 Wigand, 603. 

3) Ser. rer. Prus. III, 117. 

2) Poln. sobr, XVII, 73, 

10) Ser. r. Prus, II, 712 (mit sinen briven vorschreib), 

Kęstučio naudai didžiojo Lietuvos kunigaikščio valdžios. Prižadėjo nieko 
prieš Kęstutį neveikti ir su kitais prieš jį nesitarti (nesusidėti). 

Vilniaus paėmimas Kęstučiui suteikė vyriausią valdžią visoje Lietu- 
voje. Dabar Kęstutis pats sugriovė tą tvarką, kokia buvo Algirdo laikais 
ir kurią jis uoliai rėmė broliui mirus. Vėl grįžo prie vieno valdovo val- 
džios. Visai negalima įtarti, kad Kęstutis būtų siekęs savo tariamos asme- 
niškos viršenybės ir būtų norėjęs vienas įsiviešpatauti. Šito žygio Kęstu- 
tis griebėsi tik tada, kai jau aiškiai pamatė, kad viskas, dėl ko jis per vi- 
są savo gyvenimą kovojo, griaunama ir prieš jį patį pasitelkiami didžiausi 
jo tėvynės ir jo dievų priešai — vokiečiai. Negalėjo jis to pakęsti ir dėl 
to kardą nukreipė prieš savo brolėną. 

Paėmęs Vilnių Kęstutis nusiuntė pasiuntinius pas Vytautą, kurį jie 
užtiko Gardine. Vytautui atvykus Vilniun, Kęstutis parodęs sutarties do- 
kumentus ir taręs: „Netikėjai, o štai raštai“ — ty mnie nievieril, a se tyje 
gramoty!). Paskui nusiuntė pasiuntinius į Polocką: vieną į miestą, kitą į 
apsupančią kariuomenę. Pasiuntiniai pareiškę, kad Vilniaus valdovas esąs 
Kęstutis, o visi su džiaugsmu priėmę tą žinią ir kariuomenė apleidusi Skir- 
gailą, kuris turėjęs pabėgti į Livoniją?) Polockas vėl pateko į Andriaus 
rankas. Turbūt jam atidavė jį Kęstutis, nes Jogaila būtų nedavęs. 

Kęstutis, pasidaręs vyriausiu Lietuvos valdovu, tuojau visas savo įė- 
gas nukreipė į vakarus. 1382 m. sausio 18 d. jis užpuolė Prūsus, apiplėšė 
Vėliau, Tapiau, Friedlandą, Altenburgą, Pregelio ir Alės krantus, išmušė 
daug gyventojų, paėmė 500 žmonių nelaisvėn ir greitai grįžo Lietuvon?) 
nes tikėjosi, kad greitai Ordenas puls Lietuvą. Iš tikrųjų toks puolimas bu- 
vo 21 d. vasario: kryžuočiai įsiveržė į Pūnios Alytaus apylinkes, bet čia 
juos tuoj su 300 vyrų atmušė Vytautas'). Tų pačių metų bal. mėnesį (apie 
6 d.) Kęstutis Nemunu laivais nuvyko pas Jurbarką ir užpuolė pilį tokiais 
pat ginklais (cum bombardis), kokiais kryžiuočiai kariavo Naujapilę. Jur- 
barko paimti nepavyko, nes kryžuočiai narsiai gynė ir net pilies priemiestį 
padegė, kad būtų sunkiau Kęstučiui prieiti. Paskui, neaišku kieno inicia- 
tyva, buvo padarytas pasitarimas, kuriame dalyvavo Kęstutis, Ordeno ma- 
gistras, vicemagistras ir trys komtūrai. Pasitarimas baigėsi be ypatingų re- 
zultatų?). Kęstutis taikos su Ordenu negavo padaryti, nors ji buvo labai 
jam reikalinga, nes reikėjo skubėti į rytus prieš Kaributą. 

Novgorodo Sieversko kunigaikštis Kaributas, Jogailos brolis, atsisakė 
Kęstučiui mokėti duoklę, suėmė duoklės rinkėjus, tokiu būdu pareiškė at- 
virą pasipriešinimą. Kęstutis, palikęs Vilniuje Vytautą, vyko su kariuome- 
ne į rytus ir kvietė talkon Jogailą, tačiau šis nestojo. Pakeliui pateko į 
jo rankas Vaidila. Kęstutis liepė jį pakarti“), nors iš Vilniaus anksčiau bu- 
vo paleidęs laisvą. Matomai dabar Kęstutis susekė, kad Kaributo maištas bu- 
vo Vaidilos sukeltas. Kova su Kaributu Kęstučiui nepasisekė. 

Tuo tarpu, kai Kęstutis kovojo su Kaributu, Vilnius (12 birž.) vėl 


1) Poln, sobr, XVII, 74, 

2) Ibid. 

3) Ser, r. Prus, II, 602; III, 118, 
4) Ibid, II, 611; III, 118, 

5) Wigand, 613, 

5) Poln, Sobr. XVII, 74, 

pateko į Jogailos rankas. Tai įvyko nepaprastai greitai. Vytautas tuo lai- 
ku su žmona ir motina buvo išvykęs į Trakus (vok. kron. sako išvykęs 
medžioti — causa spacii; uff der jayt was). Pasakojama, kad nakčia kilęs 
mieste triukšmas: keletas žmonių vijęsi į pilį kažkokį piktadarį. Menka pi- 
lies apsauga nesigynė ir juos užpuolę sukilėliai išžudę!). Visą šitą puolimą 
suorganizavęs Jogailos šalininkas stambus Vilniaus pirklys Hanulas*). Jo- 
gaila tuojau iš Vitebsko atvyko Vilniun ir pasidarė vėl didžiuoju Lietuvos 
kunigaikščiu. 

Vigando kronikoje pažymėta, kad Vytautas bandė Vilnių iš Jogailos 
atimti. Ties Vilnium įvykęs mūšis, kuriame žuvę apie 1.000 žmonių, o ki- 
toje vietoje apie tą patį mūšį kalbėdamas sako, kad iš abiejų pusių krito 
300 žmonių (ex utrague parte 300 sunt occisi)“). Lietuvos metraščiuose 
apie šitą mūšį nieko neminima, tik pažymėta, kad Vytautas pasitraukė į 
Gardiną. Vis tik reikia manyti, kad Vytautas stojo ginti Vilniaus. Kova 
jam nepavyko laimėti todėl, kad mažai turėjo kariuomenės, — visą kitą. 
išsivedė Kęstutis į Novgorodo Sieversko žemes. Po nepasisekusio mūšio 
Vytautas pasitraukė į Trakus, o iš ten, kai sužinojo atvykstant Ordeno 
kariuomenę, bijodamas patekti į dviejų priešininkų vidurį, pasitraukė su 
žmona ir motina į Gardiną. i 

Iš tikrųjų, Ordeno kariuomenė jau žygiavo į Lietuvą. Apie 30 birže- 
lio užpuolė Eigulių pilį, kurią sunaikinę keliavo į Trakus. Netoli Trakų 
susitiko su Jogailos kariuomene. Jogaila išsyk esą išsigandęs ir ėmęs trauk- 
tis, bet pamatęs, kad čia ne priešai, o draugai, vėl sugrįžęs į savo vietą*). 
Šitas Jogailos manevras buvo tik vaidinimas, nenoras savo kariuomenei 
parodyti draugavimą su Ordenu, nes Ordenas tikrai iš anksto pasiruošęs 
vyko įpagelbą Jogailai. Tas susitarimas turėjo įvykti Jogailai esant Vi- 
tebske, ar Skirgailai tarpininkaujant, kai jis buvo pabėgęs pas Livonijos 
magistrą Kokį Ordeno žygis turėjo tikslą, galima spręsti iš atviro Vigan- 
do pareiškimo: „...marschalkus proponit castrum  Tracken superare pro 
utilitate ordinis et tocius christianitatis“?). Kokia čia (suprantama) nauda 
ir tikslas — pakankamai aišku. Taigi Ordenas turėjo pasiruošęs laukti, ka- 
da gaus pranešimą vykti pagelbon. 

Jogailos ir Ordeno kariuomenė liepos 18 d. apsupo Trakus. Skirgai- 
la pradėjo vesti derybas su apsuptaisiais. Jis pareiškė, kad magistras ne- 
atsitrauks nuo Trakų, kol paims ir besipriešinančius tinkamai nubaus; pa- 
tarė, kad pasiduotų Jogailai, tai jis tarsiąsis su magistru, kad įgulos ne- 
baustų. Skirgailai pasitraukus, priėjo prie sienų Ordeno atstovas, siūlyda- 
mas pasiduoti, arba pilį sudeginsiąs. Jam buvo atsakyta, kad geriau mir- 


1) Ser. r. Prus, III, 122, 602; Poln, sobr, XVII, 74, 

>) Hanulas (Hans von Rige) yra kilęs iš Rygos vokietis, 1382—1387 m, ėjęs Vilniuje 
komendanto pareigas, titulavęsis: Capitaneus Wilnensis, Hanulo miles de Vilna, Figuruo'a jisai 
šalia Skirgailos diplomatiniuose žygiuose; buvęs Jogailos pasiuntinybėje pas karalienę Elžbie- 
tą. Vėliau gyvenęs Krokuvoje, matomai persikėlęs drauge su Jogaila, Spėjama, kad Hanulo gi- 
minė gyvena Lietuvoje seniai, gal jo tėvu buvo Gedimino vertėjas Hennike (Bunge, VI, 483 
P) GŠ505 Semkowicz, Hanul, namiestnik wileūski (1382—1387), i jego rod. Aten, Wilen, 

3) Wigand, 611, 613, 

4) Ibid. 613—614; 616, 

5) Ibid, 616, 

sim, negu pasiduosim. Buvo įgulai pasiūlyta pagalvoti ligi rytojaus. Kai 
rytojaus dieną nebuvo jokio atsakymo, Ordeno kariuomenė artinosi prie 
sienų. Cia vėl pasirodė Skirgaila ir klausė atsakymo. Apsuptieji sutiko pa- 
siduoti. Jogaila jiems prižadėjo laisvą išėjimą (kad paskui galėtų suimti) 
ir liepos 20 d. Trakų pilies vartai atsidarė. Ordeno kariuomenė paskui su- 
grįžo namo. — Taip, trumpai sutraukus, Trakų paėmimą vaizduoja Or- 
deno kronika!) 

Situo metu Kęstutis grižęs iš rytų žygio. Jam žinią apie Vilniaus pa- 
ėmimą ir Trakų užpuolimą greičiausiai davė Vytautas. Kęstutis grįžo tie- 
siog į Gardiną, o ne į Trakus. Iš to galima spręsti, kad Trakai jau buvo 
Jogailos paimti. Savo žmoną jis nusiuntė į L. Brastą, kad būtų saugiau, 
Vytautą paliko Gardine“! o pats slapstydamasis (intrat lucos et se occul- 
tans) perėjo į Žemaičius?j. Žemaičiai buvo visa Kęstučio viltis: ten mažiau- 
sia siekė Jogailos įtaka, ten dar giliai buvo gerbiamos senos tradicijos ir 
senieji dievai. Sunkus ir pavojingas buvo kelias iš Gardino į Žemaičius, 
nes jis buvo Ordeno kariuomenės perkirstas, todėl Kęstučiui teko slapsty- 
tis panemunių giriose (veikiausiai jis keliavo kairiu Nemuno krantu, per 
Sudaviją). Nuvykęs į Medininkus, susišaukė žymesniuosius atstovus ir pra- 
šė pagebos prieš Jogailą. Tačiau žemaičiai jam aiškiai pareiškę, kad Jo- 
gailą pripažįsta savo valdovu ir nuo jo nepasitrauksią, jeigu jis pasiliks 
ištikimassavo kilimui ir lietuvių dievams; įeigu gi jis taps krikščioniu, tai 
jo neklausys. Ir nusiuntė pasiuntinius klausti Jogailos: jeigu laikys seną 
tikybą, tai jam nori priklausyti, jeigu gi nori pasidaryti krikščioniu, tai jie 
nori turėti savo valdovu Kęstutį. Ir tuoj toliau Vigandas sako, kad 9.000 


- žemaičių su Kęstučiu patraukė į Trakus“). 


Iš tikrųjų, kyla klausimas, kas čia atsitiko, kad Žemaičiai, pastatę to- 
kias sąlygas Jogailai, dabar stojo Kęstučio pusėn. Logiškai galvojant išei- 
tų, kad iš Jogailos gavo neigiamą atsakymą, kurio Vigandas nepažymėjo. 
Sitą atsakymo nutylėjimą kai kas bando aiškinti, kad Jogailai nebuvo pa- 
togu aiškiai savo nuomonę pareikšti, nes čia reikėjo išspręsti dilęma: jei 
taps krikščioniu — neprisidės žemaičiai, jei pasižedės likti pagoniu — atsi- 
trauks rusai. Taigi, Jogailai, liko geriau nutylėti?). Rusų istorikas Antono- 
vičius Žemaičių pareiškimą supranta kiek kitaip: jis mano, kad tokį pareiš- 
kimą Žemaičiai padarė Jogailos pasiuntiniams“). Boldt“as tokį Kęstučio ir 

emaičių derybų aprašymą vadina anekdotišku?). 

Mums rodos, būtų pravartu čia kiek sustoti ir panagrinėti šitą Vi- 
gando aprašymą. Kęstučio ir Jogailos konfliktas, išaugęs į naminį karą, 


1) Wigand, 617—618, 

2) Poln Sobr. X VII, 75 

3) Wigand; 618, | 

*) „Jagel confitemur dominum nostrum, a guo non discedemus sub tali condicione, si 
Jagel voluerit manere in ritu paganoram et origine sua; si vero velit christianus fieri, non 
obediemus ei. Et mittunt legatos guerentes: si velit ritum originis retinere, in omnibus velint 
ei obedire; sin vero christianus fieri, velint Kynstut in regem suum sublimare. Et Samaite si- 
mul transeunt cum Kynstut numero 9.000 virorum propenentes Tracken vincere, nec poterant“ 
— Ser, r. Prus. II, 619. 

5) St. Smolka, op. c. 149; K. Stadnicki, op. c. 191, 

6) V. B. Antonovič, Monografii po istorii..., 89 p. 3 past. 

3 Der D utscbe Orden und Litauen, 444 p. 166 past, 

turėjo atgarsio, visuose aplinkiniuose kaimynuose. Tų kaimynų kronikose 
randame apie tai daugiau ar mažiau žinių. Visose kronikose, kurios apra- 
šo tų laikų įvykius, yra užfiksuoti žymesnieji konflikto etapai. Tačiau Kęs- 
stučio derybų su Žemaičiais etapas yra tik vieno Vigando pažymėtas. | Ir 
tai jis nėra atbaigiamai parašytas. O tas etapas nėra toks menkas, — Že- 
maičių nusistatymas galėjo nulemti Kęstučio likimą, — čia turima reikalo 
su viso Žemaičių krašto atstovų pareiškimu, todėl jis visai užsitarnautų ir 
kitų kronistų dėmesio. Taigi mums kyla abejonė dėl šito vaizduojamo 
faktų tikrumo. Ar nebus tik koki pašaliniai motyvai nukreipę Vigandą nuo 
teisingo faktų vaizdavimo? Pažvelkim eilę motyvų, kuriais pasirėmę galė- 
tume aiškiau pasisakyti dėl šito fakto tikrumo. 

Žemaitijos santykiai su didžiuoju kunigaikščiu iki šiol tyrinėtojų dar 
nėra tiksliai nustatyti. Tas faktas, kad Žemaitiją ginti nuo Ordeno puoli- 
mų stodavo ir patys didieji kunigaikščiai, mums parodo, kad Žemaitija 
buvo artimai susijus su didžiaisiais kunigaikščiais. Tačiau jeigu dėl didžiųjų 
kunigeikščių ir Žemaičių santykių kyla kokių neaiškumų, tai šitų abejonių 
nėra dėl Kęstučio. Kęstutis buvo tikras Žemaičių valdovas, visą amžių gy- 
nė juos nuo kryžiuočių ir jo asmuo Žemaičiuose buvo populiarus. Žemai- 
čius su Kęstučiu jungė prisirišimas prie senos religijos ir nepaliaujama ko- 
va su didžiausiu priešu — Ordenu, nešusiu plėšimus, ugnį ir mirtį. Ne- 
reikia čia kalbėti apie romantišką Žemaičių prisirišimą (dėl jo aš neabejoju) 
prie Kęstučio, užtenka tik suprasti, kad juos jungė bendras pavojus. Ogi 
tas pavojus dar labiau padidėjo, kai Jogaila, linkęs krikščionybėn!), susi- 
dėjo išvien su didžiausiu jų priešu kovai prieš Kęstutį, Nereikia manyti, 
kad Žemaičiai nesiorientavo esamoje padėtyje, kad jiems nebuvo žinomas 
Jogailos nusistatymas dėl religijos. Jeigu jiems nebūtų buvęs aiškus Jogai- 
los palinkimas į krikščionybę, ar būtų statę jam tokias sąlygas (jeigu ne- 
priimsi krikščionybės — klausysim, jei priimsi — neklausysim)? Mums ro- 
dos ne visai yra racionalu manyti, kad tokį svarbų reikalą, ir dar tokiose 
aplinkybėse, Žemaičiai statytų į abejingą kelią. Nebuvo jokių rimtų prie- 
žasčių, kurios galėtų sukelti nepasitenkinimą Kęstučiu, lygiai kaip nebuvo 
jokių atrakcijų prie Jogailos, kuris buvo abejotino nusistatymo, su kuriuo 
Žemaičiai dar nesusidūrė jokiuose reikaluose ir kuris dar taip neseniai su- 
sidėjęs su priešais atėmė iš Kęstučio sostą. Juk Kęstutis Žemaičių akyse 
buvo vyriausiu jų valdovu visais (Algirdo ir Jogailos) laikais. Todėl Že- 
maičiams negalėjo kilti abejonė, kas gėriau jų senas tradicijas apgins ir 
ko labiau jie turėjo klausyti. 

Sakysim, kad žemaičiai tikrai padarė Jogailai tokį pasiūlymą. Ar 
Jogaila, kuriam dabar pasiduoda toks didelis kraštas, tokiu momentu bū- 
tų daug abejojęs ir svarstęs, ar priimti pasiūlymą, ar atmesti? Jis ramiai 
būtų galėjęs priimti savo valdžion žemaičius, atsisakyti, jei ne viešai, tai 
bent žemaičių akyse, nuo krikščionybės, kurios jo širdis ne taip jau giliai 
troško, ir turėti stiprią paramą kovoje su Kęstučiu. O jeigu būtų pareiš- 


kęs kokių pretenzijų Ordenas, tai būtų užtekę įėgų ir prieš jį, Matomai | 


Jogaila iš žemaičių tokio pasiūlymo nesusilaukė, nes jie tvirtai laikėsi se- 
no vado. į 


1) Plg, Boldt, op, c, 448 p. ir 179 past, 

Dabar sugretinkime įvykių eigą ir pažiūrėkim, ar galėjo būti laiko 
panašioms pertratakcijoms. Žinome, kad Kęstutis iškeliavo į Novgorodo 
Sieversko žemes iš Vilniaus pabaigoje gegužės m.!), Vilnių Jogaila paėmė 
birželio 12 d., o Trakus liepos m. 20 d. Rugpiūčio m. 3 d. Kestutis jau 
buvo su Vytautu atvykęs pas Trakus. Kęstutis iš Novg. Sieversko žygio 
turėjo grįžti po Trakų paėmimo?), nes jis grįžo ne į Trakus, bet į Gardi- 
ną, kur buvo Vytautas. Jeigu Trakai būtų buvę dar nepaimti, kai Kęstu- 
tis grįžo, tai be abejonės jis būtų sugrižęs į Trakus ir būtų gynęs nuo 
užpuolimo. Tokiu būdu išeina, kad į Gardiną Kęstutis atvyko ne anksčiau, 
kaip 20 liepos (reik manyti, kad vėliau). Nuo liepos 20 iki rugpiūčio 3 d. 
yra 13 dienų tarpas. Per tas 13 dienų (maximum!) Kęstutis turėjo duoti 
parėdymus Gardine ir sutarti su Vytautu dieną, kada jie turės atvykti ir 
susitikti Kaune. Iš Gardino Kęstutis vyko į Medininkus, į kuriuos tiesiu 
keliu būtų netoli 300 kilometrų, bet Kęstutis vyko slasptydamasis ir dėl to 
padarė daug užuolankų. Atvykęs į Medininkus dar nerado čia susirinku- 
sių vadų, todėl reikėjo juos sukviesti. O paskui reikėjo surinkti kariuo- 
menę — oO jos surinkta net 9.(00 — ir su įa nukeliauti per Kauną į Tra- 
kus (apie 200 klm.). Taigi, per tas trylika dienų reikia atlikti mažiausia 
500 kilometrų kelio, padaryti pasitarimą su žemaičių vadais ir surinkti de- 
vynių tūkstančių kariuomenę. Atsižvelgdami į anų laikų susisiekimo prie- 
mones, turim pasakyti, jog visa tai atlikta nepaprastai greitai. Bet, jei ti- 
kėti Vigandui, į šitą trumpą laiką reiktų dar įterpti Žemaičių pasiuntinių 
kelionę į Vilnių ar į Trakus ir atgal. Visa tai jau sunku būtų atlikti per 
tą trylika dienų. Taigi matom, kad ir laikas prieštarauja tokiai Vigando 
nuomonei. k 

Iš viso šito darome išvadą, kad Žemaičiai Kęstučiui pagalbą suteikė 
tuojau, kad jokių pasiuntinių pas Jogailą nesiuntė ir su juo jokių derybų 
nevedė. Kam tad Vigandas savo kronikon šitą tiesai neatitinkančią žinią 
įdėjo? Atrodo, kad ne kuriam kitam tikslui, kaip tik Ordeno pateisinimui. 
Vienoj vietoj jis buvo pareiškęs, kad kryžiuočiai Trakus ruošėsi paimti pro 
utilitate ordinis et tocius christianitatis ''. Taigi čia gal norėjo parodyti, kad 
Ordenas tikrai nesuklydo, kad dirbo krikščionybės labui, padėjo Jogailai, 
kurį Žemaičiai būtų parėmę, jeigu jis būtų pasižadėjęs likti senos tikybos 
išpažintoju; bet kadangi neparėmė, tai matomai žemaičiai pajuto, kad pa- 
gonybės Jogaila išsižada. Iš kitos pusės Ordenas gal norėjo diskredituoti 
Kęstutį, parodyti, kad jis neturi tautoje jokio pasitikėjimo, nes ir seną re- 
ligiją ginti Žemaičiai nori pavesti Jogailai, o ne Kęstučiui. O gal Vigandas * 
tuo pasakojimu norėjo parodyti, koki Žemaičiai atkaklūs ir užsispyrę pa- 
gonys, kiek dar daug dirvos čia lieka „misijoms“, kurias taip uoliai iki 
šiol Ordenas pildė... Koki bebūtų Vigando motyvai, vis tik nukrypta nuo 
tiesos ir sugalvotas nebūtas faktas. 

Po šito nedidelio nukypimo į šalį, grįžkim vėl prie Trakų puolimo. 
Kęstutis buvo dar anksčian pakvietęs talkon savo seną brolį Liubartą iš 
Volynijos, kuris drauge su Vytautu atvykęs pagelbon.*; Buvo kvietęs 


1) Geg, 25 d, Ser. r. Pr. III, 121. 

2) Wigand, 618. 

3) Ziū . aukščiau, 50 psl. 

1) Wigand, 618. Liubarto dalyvavimas atrodo abejotinas. 

talkon ir savo žentą Mozūrijos kunigaikštį Janušą, tačiau šis ne tik nepa- 
dėjo Kęstučiui, bet pats užpuolė Pagirio žemes. Paėmė Drahičiną ir Miel- 
niką, smarkiai apnaikino Suražą, Bielską, Kamiencą, pasislinko iki L. Bras- 
tos, bet nedrįsęs jos pulti grįžo Mozūrijon.!) Tokiu būdu prie Trakų at- 
vyko Kęstutis su 9000 žemaičių ir Vytautas su savo kariuomene, kurios 
skaičiaus neparodo joki šaltiniai. Jogailai talkininkavo Livonijos magistras, 
kuris „divina ordinacione... intravit Samaytarum terram cum potencia“ ?) 
visa degindamas ir naikindamas pasislinkęs iki Nerio upės, kur susitikęs 
su Jogaila. Ir taip rugpiūčio m. 3 d. ties Trakais susitiko dvi priešingos 
kariuomenės į lemiamą kovą, nuo kurios turėjo pareiti tolimesnis Lietuvos 
likimas ir politiniu ir religiniu atžvilgiu. Tačiau kovai nebuvo lemta įvykti. 
Kokios tam buvo priežastys, tenka plačiau panagrinėti, nes istoriniai šal- 
tiniai apie tai paduoda prieštaraujančių žinių. 


III. Kęstučio suėmimas ir mirtis. 


Lietuvos metraštis visai ramiai, nieko nesmerkdamas ir negirdamas 
nupasakoja Kęstučio ir Jogailos susitikimą ties Trakais. Kai jau abiejų 
pusių kariuomenės buvo pasiruošusios kovai ir viena nuo kitos buvo trijų 
ar keturių vilyčių atstume, į Kęstučio pusę atvyko pasiuntiniai, kurie pra- 
šė Vytautą, kad tas tarpininkautų tarp Kęstučio ir Jogailos, nes pasta- 
rasis pasiryžęs taikintis ir grąžinti Kęstučiui tas žemes, kurias anksčiau 
turėjo (što bychom deržali svoje, a vy by svoje, a boju by meži nas ne 
bylo a krovoprolitija ne včinilosia). Vytautas pareikalavo, kad atvyktų 
Skirgaila, kuris turėjo prisiekti Vytautui neliečiamybę. Paskui su Skir- 
gaila Vytautas nuvyko į Jogailos pusę ir ten tarėsi. Abu paskui grįžo 
prašyti Kęstučio, kad jis vyktų deryboms į Jogailos stovyklą. Buvo pa- 
tvirtinta Jogailos ir Skirgailos priesaikomis, kad laisvai galės grįžti prie 
savos kariuomenės. Kai nuvyko Kęstutis su Vytautu pas Jogailą, tasai 
duoto žodžio nesilaikė (kniaz že velikii Jagailo perestupil, kvietė neva 
derybų tęsti Vilniun, o ten Kęstutį ir Vytautą suėmė. Kęstutį sukaustytą 
nugabeno Krevėn ir uždarė pilies bokšte, o Vytautą paliko Vilniuje. Kre- 
vėje penktą naktį Kęstutį nužudė (pasmaugė) Jogailos žmonės (... udavili 
komarniki kniazia velikog Jagailovy. Prokša što vodu daval jemu, a byli 
iny Mostev brat a Kučiuk, a Lisica Žibentiaj). Taip kunigaikštis Kęstutis 
baigė savo gyvenimą. *) 

Beveik visai taip pat pasakoja apie tą įvykį ir lenkų istorikas Dlu- 
gošas. Tik jis įdeda smarkesnių žodžių, pažymėdamas Jogailos klastin- 
gumą. Pažymi, kad po kunigaikščių suėmimo buvo kariuomenei pranešta, 
jog kunigaikščiai susitaikė ir jiems galima skirstytis. Vytautas buvo pa- 


') Poln. sobr. XVII, 223; Ser. r. Pr. II, 719, Toji teritorija, kurią užpuolė Janušas, Lie- 
tuvai buvo labai svarbi, nes per ją ėjo didieji prekybos keliai, kurie jungė Rygą, Vilaių, Gar- 
diną, Drahičiną, L. Brastą, o iš ten ėjo į Volyniją ir Lenkiją (Lvovas, Krokuva). Vilnius ir 
Ryga jau Gedimino laikais turėjo prekybinių santykių. Plg. WI, Semkowicz, Hanul, namiestnik 
Wilefski (1382-1387) i jego rūd, psl. 5 ir 9, 

+) Wigand, 619. Tačiau ankščiaų jis pažymėjo, kad Liv, o, pagelbos davė 200 vyrų (614 p.) 
taigi „potencia“ nelabai didelė. 

8) Poln. sobr. XVII, 75-76. 

Aiktas Vilniuje, o Kęstutis, geležiniais pančiais surakintas (ferreis catenis 
vinctus!, nugabentas Krevėn ir įmestas į bokšto rūsį (ad fundum turris). 
Penktą naktį Jogailos įsakymu buvo pasmaugtas (iugulatur). Pasmaugė įį 
Prokša (Jagellonis pincerna), Bilgen, Mostev, Getkone, Krevlanin, Kučuk 
ir Lisica Žibinta, kuris iškilmėse šviesą žiebdavęs. Kęstutis mirdamas 
šaukęs, kad žūsta nekaltai, kad laužoma tautų teisė ir priesaika patvir- 
tinta santaika (iure gentium et foederum violato). !) 


Lygiai taip, kaip Lietuvos metraštis, abiejų kariuomenių susitikimą 
ties Trakais ir Jogailos klastingumą aprašo Vytautas savo skunde. Pažy- 
mėjęs, kad buvo duota tvirta priesaika, apie Kęstučio suėmimą ir mirtį 


„plačiau nepasakoja, pasitenkindamas pareiškimu: „vff der truwe nomen 


sy vnszn fatir vnd vorterbten įn vnd mine mutir ouch alzo vorterbten“. ?) 


Vokiečių kronikose šitų įvykių nupasakojimas kiek kitoks. Plačiau- 
siai tuos visus įvykius aprašė Vigandas Marburgietis, kurio kronika išviso 
apie Lietuvą daug rašo. Vigandas net keliose vietose mini apie kovą dėl 
Trakų ir Kęstučio mirtį. Vienoje vietoje jis pasakoja, kad Kęstutis, atėjęs 
ties Trakais su didele kariuomene (cum grandi exercitu), kai pamatęs, kad 
Livonijos kariuomenė atvykus pagelbon Jogailai (300 žmonių), drauge su 
Vytautu nuvykęs pas Jogailą tarėsi. Po tarybų norėjęs grįžti pas savo ka- 
riuomenę, bet Jogaila juos sulaikęs (in dolo... captivatur). Abi kariuo- 
menės (Jogailos ir Kęstučio) išsiskirsčiusios. Kęstutis nelaisvėje nužudomas, 
Vytautas suimamas, motiną (Birutę) gi paskandina.*) Kitoje vietoje pa- 
sakoja, kad Kęstutis su 9000 vyrų atvykęs pas Trakus. Daėjus gandui 
apie tai iki ordeno, magistras liepė būti visiems pasiruošusiems, prisiga- 
minusiems 6 savaitėms maisto, kad galėtų vykti Jogailai pagelbon. Bet 
(divina ordinacione) Livonijos magistras atvykęs anksčiau ir su Jogaila su- 
sijungęs. Tai pamatę Kęstutis ir Vytautas pasidavė Jogailai ir prašė, kad 
kariuomenė ir gyventojai nebūtų naikinami (... animo premeditato subiciunt 
se regi dederuntgue se captivos et petunt pro religuo populo, ne per- 
datur). Jogaila perkalbėjęs magistrą, paėmęs 5000 žmonių nelaisvėn, ku- 
rie prisiekę jam ištikimybę. Paskui juos paleidęs laisvėn. Kęstutį ir Vy- 
tautą suimtus nusigabeno į Vilnių. Magistras Jogailą iki Vilniaus paly- 
dėjęs ir nukeliavęs namo niekam žalos nedarydamas. Kęstutį ir Vytautą 
laikė suimtus sargybos priežiūroje (in arta custodia et vinculis... servavit) *) 
Kitoje vietoje rašoma, kad Kęstutį Krevėn nugabeno Skirgaila, ir pats 
tuojau sugrįžo Vilniun. Po keturių dienų, norėdamas aplankyti savo dėdę, 
vėl nuvyko Krevėn, bet jau rado negyvą. Ir čia tuoj Vigandas priduria: 
„Sed guomodo obierit, nemo umguam cognovit“. Skirgaila parvežė Kęs- 
tučio lavoną į Vilnių, kur jis buvo iškilmingai stabmeldiškomis apeigomis 
sudegintas. Su juo drauge buvo sudeginti arkliai, rūbai, ginklai, me- 
džioklės paukščiai ir šunes. Deginant įvykęs stebuklas, kurį visi matė: že- 


1) Joannis Dlugosii Historiae Polonicae, t. III, 410-411 p. 

2) Ser. r. Pruss. II, 712-713 

3) Ibid, 614, „Kynstut in captivitate strangulatur, W,taut vineulatur; matrem autem 
ubmereunt“., 


*) Wigand, 619. 

mėje prasivėrė pusantro žmogaus ilgio gilus plyšys, kuris prarijo visus 
pelenus. !) 

Kiti vokiečių metraštininkai, k. a. Annalista Thorunensis, Detmar ir 
Johann von Posilge beveik sutartinai pasakoja, kad Kęstutis, pamatęs di- 
delę Jogailos ir Livonijos ordeno galybę, pats su sūnum pasidavė. Apie 
jo mirtį kiek nevienodai pasakoja. „Kinstut postea circa festum assump- 
tionis Mariae (Žolinės, rugpiūčio 15 d.), ut dicebatur, se ipsum interemit“ 
(Annal. Thorun.). „In der vengnisse vorlos Kinstotte sin lyf“ (Detmar). 

„Totte sich Kinstod selbir in deme gefengnisse, als man sagete“ (Posilge). 2 
Nė vienas iš šitų metraštininkų netvirtina, kad tikrai Kęstutis pats nusi- 
žudęs. Jie paduoda tik kaipo gandą — ut dicebatūr, als man sagete; o 
Detmar paduoda tik patį faktą — vorlos sin lyf, — visai nieko nėpasa- 
kydamas tiksliau. 

Įdomus yra Die Aeltere Hochmeisterchronik nupasakojimas. Kęstutis 
surinko Lietuvoje ir Žemaitijoje didelę kariuomenę (eyn gros heer) ir ap- 
supo Trakus. Jogaila siuntė į abu ordenus pasiuntinius prašydamas pa- 
gelbos ir žadėdamas apsikrikštyti. Livonijos ordenas pagelbon atvyko 
(mit grosser macht). Kęstutis, kadangi buvo senas žmogus, o jo žemės. 
ir žmonės buvo jam nepaklusnūs (ungehorsam), labai išsigando Ordeno 
galybės, ir, manydamas, kad jo pasigailės kaip giminės, pasidavė su savo 
sūnum Jogailos malonei (gab sich mit Witawt seyme sone em in gnade). 
Jogaila juos nusiuntė tuojau Vilniun į kalėjimą, kur Kęstutis: nusižudė. 
(In dem gefengnisse totte sich selbir Kynstutte).*) 

Dar įdomesnis yra Gnezno Archidiakono pasakojimas, parašytas tuo 
metu, kai Jogaila buvo Lenkijos karalium, o Skirgaila Lietuvoje buvo vy- 
riausiu kunigaikščiu. Po Trakų paėmimo Kęstutis nuvyko su kariuomene 
pas Vilnių ir jį supo. Bet kai pamatė Skirgailos kariuomenę, tuoj išsi- 
gandęs ėmė bėgti. Skirgaila prisivijęs taip jį sumušė, kad lietuviai niekad 
nėra turėję didesnio smūgio. Kęstutis pabėgęs į kažkokią nedidelę pilį, 
kurią Jogaila nukariavo ir jį suėmė. Netrukus nelaisvėje sakoma nusižudęs 
(seipsum dicitur įugulasse). Taip didžiausias krikščionių priešas, norėjęs 
išveržti iš brolėno sostą, dėl ambicijos žuvo, o su juo drauge žuvo ir jo 
garbė. *) 

Rusų metraščiai trumpai pasako, kad Kestutis buvo nužudytas“). Taip- 
pat vadinamas „Summarium von Jagel und Wytaut“, perbėgdamas trum- 
pai Lietuvos istorijos įvykius nuo Vytenio laikų; tiesiog pasako, kad Jo- 
gaila nužudęs Kęstutį (worgete er Kynstotten), prigirdęs (vortrenckte) jo- 
EEona, o Vytautą kalinęs*). 


1) Ibid. 620. Labai vaizdžiai Kęstučio laidotuves aprašo Stryįkowskis: „Aprėdę jį kuni- 
gaikštiškais rūbais, apvilkę šarvais, su kardu, ragotine ir lanku paguldė jį ant sukrauto laužo, 
šalia jo paguldė gyvą ištikimą tarną, išpuoštą geriausią žirgą, pora skalikų ir sakalą, lūšio 
ir meškos nagus ir medžioklės ragą. Paskui atliko dievams maldas ir atidavė aukas, apdai- 
navo jo darbus, kuriuos gyvas nuveikė, uždegė smaluvtų medžių laužą ir taip visas kūnas 
sudegė, o pelenus ir sudegusius kaulus grabe palaidojo“. Kronika Polska, Litewska,,., 63 p. 

2) Ser. r. Prus, III, 122-123. 

3) Ibid. 602-603, 

*) Ser. r. Prus. II, 718. 

) Še Ci, iš St. Smoikos, op. c. 151, 1 past., nes patys šaltiniai buvo neprieinami. 

Ser. r. Prus. 223, 

Tai ir visi mums prieinami istoriniai šaltiniai, kurie vienaip ar kitaip. 
paminėjo Kęstučio ir Jogailos konflikto epilogą. Iš tų šaltinių galime pa- 
daryti tokias išvadas: 19 Jogaila su Livonijos ordeno pagalba iš vienos pu- 
sės ir Kęstutis su Vytautu iš kitos pusės susitinka ties Trakais. 2? Į kovą 
nestoja, nes a) Kęstutis pabūgęs priešininkų pats pasiduoda, 6) Jogaila 
pasiūlė derėtis. 3? Jogaila Kęstutį ir Vytautą suima ir 49 Kęstutis kalėjime 
a) kaip sakoma, pats nusižudęs, 6) nužudytas. | 

Dabar bandysime kiekvieną punktą panagrinėti atskirai ir pasidaryti 
atatinkamas išvadas. 

1* Kokios įėgos susitinka ties Trakais, tiksliai K ešaima pasakyti, nes 
kronikos mažai paduoda žinių. Vigandas mini, kad Livonijos magistras 
atvyko Jogailai pagelbon su 300 vyrų, o Kęstutis surinkęs vien tik Ze- 
maičių 9.000 vyrų!). Nežinome nei kiek turėjo Jogaila kariuomenės, nei 
kiek jos atsivedė Vytautas bei Liubartas. Atsižvelgiant į tai, kad Kęstučio 
Vytauto pusėje buvo žemaičiai (kurių skaičius gal kiek perdėtas), Gardino, 
Pagirio ir dar Volynijos kraštų kariuomenė, galima spėti, kad šita kariuo- 
menė buvo žymiai didesnė už Jogailos, kuris gavo menką Livonijos para- 
mą ir galėjo nedaug surinkti rusų žemėse. Taigi ties Trakais įėgos nebu- 
vo lygios. Ofensyvinę pusę laikė Kęstutis, o Jogailai liko defensyva. Jo- 
gailai rūpėjo, neatsižvelgiant kokia kaina, atlaikyti didžiojo kunigaikščio 
sostas, o Kęstučiui ne tik buvo noras atimti Vilnių, bet ir padaryti galą 
svetimų šeimininkavimui savo krašte ir apginti senas Lietuvos tradicijas. 
Vilniaus paėmimas nefigūravo Kęstučiui kaip tikslas, bet tik kaip priemo- 
nė apginti senai religijai ir valstybės vienybei, kurios didžiausiu reiškėju bu- 
vo pats Kęstutis. 

27 — 3" Kodėl neįvyko kova? Vokiečių kronikos, nevisur griežtai, 
betgi pareiškia, kad Kęstutis pabūgęs stoti kovon, nesitikėjęs, matyt, ją 
laimėti ir dėl to pats pasidavęs. Tuo tarpu pats Vytautas, Lietuvos met- 
raščiai ir Dlugošas tvirtina, kad Jogaila pirmutinis pradėjęs derybas ir at- 
siuntęs pas Vytautą pasiuntinius prašyti tarpininkavimo. Ir tik po to, kai 
keleriopai buvo patvirtinta priesaikomis, Kęstutis su Vytautu ryžtasi „vykti 
Jogailos stovyklon derėtis. Taigi dabar lyg turėtume pasirinkti, kam tikė- 
ti. Iš to, kas buvo aukščiau pasakyta apie kariuomenių didumą, galime su- 
prasti, kad galingesnis nepasiduos gražumu silpnesniam. Siuo kartu silp- 
nesnis buvo Jogaila. Kęstutis ne tam rinko kariuomenę ir ruošėsi į kovą, 
kad priešą pamatęs išsigąstų ir tuoj pasiduotų. Tokių progų Kęstutis tu- 
rėjo pakankamai daug ir anksčiau, bet niekam nepasidavė. Nereikia ma- 
nyti, kad Kęstutis nesuprato, Kiek šita kova lemia ateičiai: laimėti kovą, 
tai reiškia Lietuvoje atstatyti seną tvarką, kurią taip karštai gynė Kęstu- 
tis, pasiduoti, — tai susitikti su visomis naujybėmis, kurios jį taip erzino. 
Reikia nepažinti žmogaus psichologijos, kad galėtum. manyti, jog šitokiu 
momentu Kęstutis galėtų susilaikyti nuo kovos kad ir su didesniu bei ga- 
lingesniu priešu. Todėl tas pats humaniškas Kęstutis buvo pagautas į 
pinkles kitokiomis priemonėmis: Jogaila siūlo derybas ir žada viską pa- 
likti, kaip buvę seniau, kam esą lieti brolių kraujas. Kęstutį patraukia ši- 
tas taikus pažadas ir prasideda derybos. 


1) Ser.r. Prus, 614 ir 619, 

Vigando kronika vienoje vietoje pažymi, kad Kęstutis su Vytautu 
atvykę Jogailos stovyklon derėtis, o paskui norėję išeiti, bet Jogaila jų 
neleidęs ir klastingai (in dolo) suėmęs; kitoje vietoje sako, kad Kęstutis 
su Vytautu pasidavę ir prašę Jogailos malonės!). Iš šito matome, kad Vi- 
gandas pats gerai tikrų įvykių nežinojo, ar nenorėjo atvirai pasakyti. To- 
dėl juo pilnai remtis negalima. Iš kitos vėl pusės turim prisiminti, kad 
Ordenas Jogailai talkininko, dėl to jis buvo suinteresuotas įvykius nu- 
šviesti palankiai Jogailai. Jis, be abejo, ir Jogailos informacijomis daugiau 
tikėjo, negu keno kito. 

Jeigu ir norėtume tikėti, kad Kęstutis pats pasidavė, tai šito mums 
neleidžia patys faktai. Jeigu Kęstutis su Vytautu gera valia pasidavė, net 
prašė malonės, tad kam juos suimti ir įmesti į kalėjimą? O kad Kęstutis 
su .Vytautu buvo suimti po to, kai jie nuvyko Jogailos stovyklon, tai vienu 
balsu liudija visi šaltiniai. Pats suėmimo faktas aiškiai parodo, kad čia 
būta, kaip Vigandas sako, klastos, kuri turėjo būti anksčiau numatyta. 
Todėl netenka abejoti, kad Jogaila pradėjo derybas ir įtraukė Kęstutį ir 
Vytautą į pinkles, kurios nešė Kęstučiui mirtį, o Vytautui nelaisvę. 

4? Kęstučio mirtis įvyko kalėjime ir nenatūraliu būdu — šitą pripa- 
žįsta visos kronikos. Vienos jų pareiškia, kad Kęstutis pats nusižudęs, ki- 
tos tvirtina, kad buvo nužudytas. Tos, kurios pareiškia,kad Kęstutis nusi- 
žudė, tuoj prikergia žodžius „kaip sakoma“ (ut dicebatur, als man sage- 
te). Tas parodo, kad jos tikrai įvykio nežino, arba jam netiki, arba pasi- 
kliauja gandais. Gali būti, kad jos pareiškia čia tą nuomonę, kuri išėjo 
iš Vilniaus dvaro. Man rodos, kad paskutinė mintis turi daugiausia pa- 
grindo, nes ji tais laikais galėjo plisti po Lietuvą, galėjo oficialiai išeiti ir 
iš Lietuvos, tuo tarpu kai skleidimas žinių apie nužudymą turėjo būti per- 
sekiojamas. Dėl to ir į kronikas pateko ne tvirtinimo, bet gando forma. 

Ar galėtume rasti rimtų motyvų, kurie pateisintų Kęstučio savižudy- 
bę? Sunku įtikėti, kad dešimčių metų kovose užgrūdintas karžygis, atsi- 
dūręs savo tėvynės kalėjime, pats savo valia tyliai ir gėdingai būtų pasi- 
traukęs iš gyvenimo. Jis veikiau ieškojo būdų iš kalėjimo pasprukti, kaip 
prieš porą dešimčių metų padarė Marienburge, stengėsi išsivaduoti ir ap- 
ginti savo ir savo tėvynės laisvę, bet jam kelią užkirto smurto mirtis. 

Vigandas, tasai didžiausias informatorius. tikrų žinių apie Kęstučio 
mirtį nepaduoda. Jis net pats sau prieštarauja ir tuo dalyką supainioja. 
Vienoje vietoje jis kategoriškai pareiškia, kad Kęstutis nužudytas (stran- 
gulatur), kitoje sako, kad radę negyvą ir priduria: „Sed guomodo obierit, 
nemo umguam cognovit“") Taigi išeitų, kad Vigandas arba tiksliai “ apie 
mirtį nežino, arba dėl kokių nors motyvų nenorėjo tiesos pasakyti. Iš čia 
galima spėti, kad Ordenas turėjo tikras žinias, bet diplomatiškais sumeti- 
mais jis skelbė tas, kurios oficialiai ėjo iš Vilniaus dvaro. . 

Taigi, tos kronikos, kurios paduoda Kęstučio nusižudymą pasirėmu- 
sios gandais ar tikro fakto nežinojimu, savo abejojimu stipriau paremia 


1) Wigard, 614 ir 619. < 

2) Ser. r. Prus 614 r 620. Šitais Vigando žodžiais pasirėmęs L. Kolankowskis sako, 
kad Kęstučio mirtis liko „na wieki niewyjasnioną“. Dzieje Wielkiego Księstwa Litewskiego, 
24 p. Beveik panašaus nusistatymo laikosi A. Prochaska, Upadek Kiejstuta. Pfitzneris taip pat 
mano, kad šio ginčytino klausimo aiškumas niekuomet nebus pasiekiamas Žiūr. op. c. 68 p. 
:2 pastaba, 

nužudymo faktą, kuris ryškiai Dlugošo ir Lietuvos metraščių užakcen- 
+tuotas!). 

Dlugošo liudijimu galima pasitikėti, nes jis gyveno tais laikais (gimė 
1414), kada galėjo būti gyvas ne vienas to šiurpaus laikotarpio liudinin- 
kas. Dlugošas buvo mokytas kunigas, vėliau kanauninkas, pasižymėjęs di- 
plomatas, dėl to jam buvo gerai žinomi istoriniai įvykiai, ir jis turėjo su- 
prasti jų reikšmę. Dlugošas savo didžiulei Lenkijos istorijai kruopščiai su- 
rankiojo faktus. Negalėjo jis pats prasimanyti tokių faktų, kuriais jis bū- 
tų pats netikėjęs ir kuriuos taip negailestingai smerkė. Jis sumini net Kęs- 
tučio žudytojų vardus, kuriuos turėjo paimti iš kokių šaltinių ar gyvų 
tradicijų. 

Lietuvos metraščiai, kurie atsirado kiek vėliau, smulkmeniškas žinias 
apie tų laikų įvykius taip pat turėjo imti iš kokių šaltinių ar tradicijų. Jų 
visiškai šiuo reikalu ignoruoti ir paneigti negalima. 

Tolimesnis Jogailos elgesys po Kęstučio mirties gali duoti daugiau šviesos 
tik ką įvykusiam faktui. Žinome, kad Jogaila nubaudė mirtimi keletą ba- 
jorų, keršydamas už Vaidilos mirtį. Jų tarpe paminėtas Birutės dėdė Vi- 
dimantas*/. Neabejotina, kad buvo žudomi ar kitaip baudžiami žymesnieji 
bajorai, Kęstučio šalininkai. Jogailos keršto aukų tarpe minima ir Kęstu- 
čio žmona Birutė?) Tuo pačiu metu, kada šalinami iš kelio Kęstučio šali- 
ninkai, nematome iš Jogailos pusės jokių pastangų išaiškinti Kęstučio mir- 
ties priežastis ir kaltininkus. Inkriminuojami jo paties dvaro tarnautojai, 
betgi Jogaila jų nebaudžia, nepakelia viešai niekur savo balso, kuris galėtų jį 
pateisinti. Matyti, Jogailai nebuvo galima išsiteisinti, nes Kęstučio, jo kalinio, 
paimto nelaisvėn klasta, o ne jėga, mirtis perdaug buvo visiems aiški. Ir 
kąjis galėjo sakyti prieš taip iškalbingai bylojančius faktus? Jis pasitenki- 
no tik tuo, kad suruošė iškilmingas laidotuves, žmonių akyse rodėsi neva 
teisus. Taigi, ir Kęstučio šalininkų terorizavimas parodo, kad Kęstučio 
mirtis įvyko pagal Jogailos norą ir valią. 

Iš viso Kęstučio ir Jogailos konflikto eigos, Trakų kovoje iškilusio 
iki aukščiausio įsitempimo laipsnio, matome, kad vyriausiu veikėju, pasi- 
nešusiu eiti intrigų keliais, yra Jogaila. Jam tad ir krinta Kęstučio mir- 
ties kaltė, kuri negalėjo įvykti be jo žinios. Krevės tragedija yra paties 
Jogailos sukurta ir iki galo jo įvykdyta. 

„Tas senelis pabaigė savo gyvenimą kalėjime, nužudytas įsakymu 
brolėno, kuriam norėjo būti tėvu ir globėju. Pavydint net jam kankinio 
garbės, garsinta, kad pats nusižudė, o priešininkų prakeiksmai vijosi jį už 
grabo“). 

Tačiau nereikia tą tamsią dėmę vienam tik Jogailai priskirti. Gerai 
žinome, kad jo politinius kelius savo intrigomis painiojo nenuilstamas Lie- 


1) Kęstučio mirties data nėra tiksliai žinoma. Iš šaltinių žinoma, kad po suėmimo, o 
gal Krevėn nuvežimo, buvo nužudytas penktą naktį. Suimtas K. 3 d. rugp., taigi, kokią 8 d. 
galėjo būti nužudytas. Mirties laiką pamini tik Annal, Thorun. „circa fesium assumptionis Ma- 
r.e“ — apie rugp. 15 d, Taigi, K, nužudytas tarp 8—15 rugp. 

2) Poln. sobr. XVII, 76, 226, 506 

3) Ser. r. Prus. II, 614, 713. Apie Birutės mirties laiką ir aplinkybes yra nevienodų 
nuomonių, Tačiau suminėti (Vigandas ir Vytautas) liudininkai atrodo verti pasitikėjimo, 

4) K. Stadnicki, op. c. 204 

tuvos priešas— Vokiečių ordenas; žinome, kad kasdien savo namuose Jogaila 
„girdėjo savo motinos, Vaidilos, Skirgailos, o gal ir Hanulo skatinimus, ra- 
ginimus bei drąsinimus. Taigi, šalia Jogailos, tiesioginio Kęstučio mirties 
kaltininko, nusipelno sau neišdildomą dalininko vardą ir jo pagelbininkai, 
o pirmoje eilėje Vokiečių ordenas, kuriam labiausiai rūpėjo pasėti Lietu- 
voje nesantaiką ir pasinaudoti jos padariniais. 

I. Anakreontika | 
1. Vaikystė (1749/57). 


Prie Maino, skiriančio Vokietiją į pietinę ir šiaurinę dalis, netoli 
Rheino, tarp vidurinės Europos rytinės ir vakarinės pusės, t. y. įvairiopų 
linijų susikirtimo punkte, nuolat ir greitai augo Frankfurto miestas. Pre- 
kyba buvo jo siela. Visais keliais į jį ėjo pirklių karavanai, gabendami 
frankfurtiečiams auksą ir prabangą. Jau Luther“'is vadino Frankfurtą „ply- 
šiu prikimštu sidabro ir aukso.“ Aštuoniolikto amžiaus vidury jis išmai- 
tino trisdešimt tūkstančių gyventojų, kuriems davė darbo daugiau, kaip 
šimtas stambių pirklių ir kapitalistų. Didžiausia frankfurtiečių šventė bū- 
davo kasmet įvykstančios mūgės, kuriomis tikra aukso srovė apdrėkindavo 
derlingą miesto komerciją. 

Tame aukso metropoly, kur pilna aliejum, sūriu bei silkėmis smirdančių 
kontorų, sruveno ir kultūros srovelė. Tik ji silpna, nes kas trokšdavo 
mokslo ir meno, turėdavo vykti kitur. Jokių gilesnių dvasios bruožų jo 
veide. Kultūrinis gyvenimas buvo lyg sustingęs. Galantiškas Leipzig“as 
verdančiu kultūringumu jį toli pralenkė. Tik retkarčiais glūdinčias kultū- 
rines įėgas sujudindavo jo didžiulėį katedroj įvykstą imperatoriaus vaini- 
kavimai. Tarsi susitelkdamas didesnei garbei, jis tuo tarpu tarnavo bent 
kaip tvirta socialinė ir ekonominė bazė savo ateities kultūrininkams. 

Lig šiol tenkinęsis pelningu vidutiniškumu, 18. šimtmečio vidury mies- 
tas sukoncentravo visas šimtmetines įėgas išdirbti savo tipingiems repre- 
zentantams, įamžinantiems Frankfurto vardą istorijoj: 1743 m. jame gimė 
Rothschildas, o 1749 m. — Goethe. Pirmas, žydas, atstovavo šio prekybos 
centro ekonominius siekimus, vaizdavo pinigingą praeitį. Juo ir jo šeimos 
skyriais, tikrais aukso sostais, pastatytais Paryžiuj, Londone, Vienoj, Ne- 
apoly, Frankfurt'as vykdė vieną dalį savo misijos Europoj. O antrą, iš- 
reiškiančią labiausiai jo svajones, pavedė Goethei. Jį vos mieste prigijusį, 
kaip tikrą savo kultūros ambasadorių, Frankfurt'as karališkai aprūpino. 

Moteris pagimdė (Goethę. Jo senelė iš motinos pusės, Anna Mar- 
gareta Textor, iš namų Lindheimer, visai į jį panaši: didelės reikšmin- 
gos akys, gilus žvilgsnis ir aukšta, galinga kakta. Lindheimer'iai 
kuone visi inteligentai — patarėjai, pastoriai, profesoriai. Jų tėvynė 
— aukštutinis Hessen'o kraštas, kur kadaise buvo romėnų stovykla. Iš 
tų laikų ne vienas romėniško kraujo lašas įsiliejo į germanų gyslas ir romė- 
niški bruožai įsispaudė vokiečių veiduose. Dažnai čia buvo galima sutikti 
žmonių tamsiai juodais plaukais, gelsva veido oda — pietiečių žymėmis. 
Cornelius Lindheimer'is (1671—1722), senelės tėvas, buvo teisininkas, drau- 
ge gabus literatas, apdovanotas stipria ironija, žymiais optiniais gabumais 

ir plastiniu stilium. Kokių dar gabumų buvo toj Lindheimer“ių šeimoj,. 
matyti iš Ferdinando Lindheimer'io (1801—79): jis sugebėjo kurti vaizdus, 
mėgo šviesą ir spalvas, atsidėjo botanikos ir geologijos mokslui, bandė 
suvesti patirties faktus į gamtos filosofijos stipriai nudažytą pasaulėvaizdį. 
Jo brolio sūnų jaunystėj visi laikė iš išvaizdos antru Goethe. Kas giliau 
studijuoja Lindheimer'ių genealogiją, su nusistebėjimu konstatuoja moterų 
persvarą. Jų kraitis pats vertingiausias: pilnos jų giminės menininkų, sti- 
listų, akademikų. Jos amžiais formavo šitą stebuklingą kūrėją. Vyrai 
antraeilis veiksnys. Kilę dažniausiai iš amatininkų, savo įautrianervėms, 
kultūringoms žmonoms jie skubėjo sudaryti tikrą atramą realiame gy- 
venime. 

Prieš pat užgimsiant genialiausiam giminės nariui, abiejose šeimose 
kažin kaip kunkuliavo, kas tampė nervus, sumaišė protus. Tai lyg garuo 
jantis chaosas prieš kosmui pasirodant. 2 

Protėvis iš tėvo pusės buvo kalvis viename miestely prie Unstrutt'o 
upės; senelis — siuvėjas, daug keliavęs, pasiekęs net Paryžių, atvyko į 
Frankfurtą. Cia 1685 m. jis vedė kito siuvėjo dukterį. Paskui, atsisakęs 
nuo savo pelningo amato, 1705 m. vedė antrukart, dabar turtingą smuk- 
lininko našlę. Nuo šiol laikė smuklę ir vertėsi vyno prekyba. Senatvėj 
sirgo psichine liga. 

Pirmos žmonos vaikais Georg'as Friedrich'as nelabai džiaugėsi, nes 
aštuonetas jų anksti mirė, devintam trūko vieno šulo galvoj, dešimtas buvo 
šiurkštus ir peštukas. Bet užtat jis galėjo girtis 1710 m. gimusiu Johann'u 
Kaspar'u. 

Ambicingi tėvai gabų savo vaiką stengėsi gerai išlavinti, kad paskui 
jis, palikęs priemiesčio smuklę, galėtų susidėti su miesto ponais, užkopti 
į aristokratų aukštumas. Jiems rodėsi, lengviausiai jis iškilsiąs per teisinin- 
ko karjerą. Todėl 1730 m. jam baigus Koburgo gimnaziją, pasiuntė į 
Strassburg“o ir Leipzig'o universitetus teisės studijuoti. Vyriausiame vo- 
kiečių imperijos teisme Wetzlar'e dar atlikęs praktiką, 1738 m. Giessen'e 
parašęs lotynų kalba disertaciją. pagaliau įsigijo juridinių mokslų daktaro 
laipsnį. Senųjų papročių laikydamasis, prieš pradėdamas pastovų darbą, 
1740 m. jis leidosi į kelionę po Europą: Viena, Venecija, Roma, Neapolis, 
Florencija, Milanas, Genua, Paryžius buvo svarbiausios tos kelionės stotys. 
Giliausią jam įspūdį paliko Italija, ypač antikinė Roma. Italija galinti mai- 
tinti žmogaus dvasią per visą gyvenimą — pripažino jis vėliau savo sū- 
nui Wolfgangui. Iš Romos parsigabentais šv. Petro Bazilikos, Kolizėjaus ir 
k. paveikslais išsipuošė savo namus Frankfurte. 

Grįžęs, pasitikėdamas savo žiniomis ir įgytu gyvenimo prityrimu, ry- 
žosi tėvų nurodytų aukštumų iš tikrųjų siekti. Pasirenkant tam kelią, ar 
tik nebus ir jį apnikęs koks visiems Goethes šeimos nariams įgimtas keis- 
tumas, kuris kituose senatvėį dažnai virsdavo psichiniu nenormalumu — 
jis prašė miesto valdovus skirti jam kokią vietą, tik -be taip nemalonių 
formalinių rinkimų, už ką jis apsiimtų tarnauti be atlyginimo. Bet šu to- 
kiu priešingu įstatymams pasiūlymu jie nesutiko. Juristą Goethę jam da- 
romas, pasak jo paties, „afrontas“, taip supykino, kad jis ryžosi, būda- 
mas dar tik 31 metų amžiaus, per visą savo gyvenimą jokios tarnybinės 
vietos daugiau neprašyti. Atsilygindamas už tokią „gėdą“, 1742 m. jis — 

tam nesigailėdamas pinigų — išsirūpino iš imperatoriaus, nuo kurio mies- 
tas tiesiog priklausė, patarėjo titulą — geheimer wirklicher kaiserlicher. 
Rat ir nuolat galvojo, kaip būtų galima, kad ir tam tikromis vedybų. 
kombinacijomis, pagerinti socialinę savo buklę ir dar kitokiomis gudrybė- 
mis prasimuštį į pirmų miesto patricijų eiles. Belaukdamas „stebuklo“, 
atsidavė asmeniniams pomėgiams. Nuolat taip stropiai papildinėjo savo 
kolekcijas, kad įo aristokratiški namai Hirschgraben'e virto tikru meno ir 
gamtos muzėjum. Taip užsidaręs nuo pasaulio, tapo dar didesniu keistuo- 
liu. Gausingą energiją suvartodavo ištaigingiems niekniekiams Emė, pav., 
redaguoti savo garsios kelionės dienyną kalba to krašto, per kurį keliavo. 
Kelionę po Italiją skrupulatiškai aprašinėjo kaip Viaggio per Italia fatto 
nel anno MDCCXL. Ir paskui, jau vedęs, sąžiningiausiai surašinėja įvai- 
rias namų knygas, išlaidų knygą net lotynų kalba (sic)—Liber domesticus 
arba Rerum sumtuarium sive oecumenicarum fere omnium liber. Joj, pav., 
sužymėta, ko ir kiek pirkta pas mėsininką Schmidt'ą—sarceti/or Schmidius, 
kiek gauta pinigų pro butyro sale condiendo ir t. t. 

Nors gyvendamas tokiame melancholiškai iškilmingame užsidaryme, 
Goethe vis labiau krimtosi, tačiau užsispyręs smuklininko sūnus dar vis 
nebuvo nustojęs vilties susigiminiuoti su įtakingiausiais miesto patricijais. 
Iš tikrųjų, jam nusišypsojo negirdėta laimė, ir jis godžiai griebėsi nesikar- 
tojančios progos: 1748 m. rugpiūčio 20 d. vedė miesto vyriausios galvos 
Textor'io dukterį Kathariną Elisabeth'ą. 

Jos senelė buvo jau minėta Ona Margareta i iš gabios Lindheimer'ių 
giminės. Visa šimtametinė kultūra per ją įsiliejo į Textor'ių šeimą. Tie 
Textor'iai iš tikrųjų buvo Weber'iai, kilę nuo Tauber'io upės Pietų Vo- 
kietijoj. Mokyti Weber'iai savo pavardę išsivertė į lotynų kalbą, ir pirma- 
sis jų atstovas, Altdorf'o ir paskui Heidelberg'o universiteto teisės pro- 
fesorius, vardu Textor, 1691 m. buvo priimtas į Frankfurt'o miesto valdi- 
ninkus. Jo sūnus, taip pat teisininkas, lengvai pasiekė aukščiausias admi- 
nistracijos viršūnes, kuriose išsilaikė iki mirties, pagreitintos protinių sutri- 
kimų 1771 m. Jis daug turėjo dukterų, kurias įpiršti turtingiems piliečiams 
labai rūpėjo. Viena jų buvo Katharina Elisabeth, gimusi 1731 m. vasario 
mėn. 19 d 

Tai buvo smagi, apsukri mergaitė. Nors ir neapsunkinta didelio 
mokslo, bet sveiko proto ir lengvo suvokimo. Nieko ji neimdavo giliai į 
širdį. Vienintelė jos filosofija buvo „juoko filosofija“, visokius nesmagu- 
mus ji nuplaudavo juokais ir buvo nepataisoma optimistė. „Nusilaužus ko- 
ją, reikia save sveikinti, kad nenusisukai sprando“, sakydavo ji. Supran- 
tama, kodėl Wielandas buvo mėgiamiausias jos mintytojas. 

Būdama meili ir maloni, ji galėjo sakyti poniai von Stein apie save: 
„Aš turiu dovaną, kad dar nė vienas žmogus nėra nuėjęs nuo manęs ne- 
linksmas... Žmones aš labai myliu, ir tai jaučia kiekvienas. Be pretenzijų 
žengiu per pasaulį,... niekam pamokslų nesakau, visados stengiuos susekti 
gerąją pusę, blogąją palieku tam, kuris žmones sukūrė ir kuris geriausiai 
moka nulyginti aštrumus, ir šiuo metodu jaučiuosi smagi, laiminga ir links- 
ma“ „ Kitą kartą ji vėl pasakė apie save: „Praryju velnią (t. y. negerumus), 
ilgai į jį nežiūrėdama“. Būdama apsaugota nuo visokių nelaimių, visų ant 
rankų nešiojama, nematė reikalo gilintis į gyvenimo problemas. Skrido vir- 

šum pasitaikančių sunkenybių kaip lengvutė, laimės švelniai glostoma pe- 
teliškė. „Ne karžygė“, sako apie ją sūnus, gerai žinodamas, kad ji nesisie- 
lojo dėl gilesnių klausimų. 

Klausydama tėvo valios, ji ištekėjo už šio gausiai žemės turtais ap- 
dovanoto ir skambiu titulu papuošto, keisto, jau 39 metų senbernio, pati 
turėdama vos 17 metų. Tą dieną — 1748 m. rugpiūčio 20 d. — saulė ne- 
šė spindulius į kitados tamsius imperatoriaus patarėjo namus. Ji apšviečia 
visus kampus ir šildo rūmus. Ji drauge ir praktiška šeimininkė, susirūpi- 
nusi vyru, kuris daugelio buvo laikomas jos tėvu, vaikais ir namų ruoša. 
Vyras dabar ėmė mokyti savo mitrią žmonelę, lyg kokią pensionato duk- 
terį ar gimnazistę. Leido jai mokytis itališkai, pianinu skambinti, dainuoti. 
Parinko jai skaityti knygų ir davė pinigų puoštis, ką ji, turėdama gerą 
skonį, visai mėgdavo. 

1749 m. rugpiūčio 28 d. šiai nelygiai porai gimė pirmas vaikas — 
Johann'as Wolfgangas, mūsų poetas. Gimė jis silpnas, su pajuo- 
davusiu veidu, be gyvybės žymių, ir maža buvo vilties, kad jis gyvens. 
Tačiau likimas lėmė kitaip — jis atsigavo, buvo rūpestingai auginamas ir 
auklėjamas. Greit pasidarė visos giminės paikinamas Žaetschelhans. 

Kokios įtakos turėjo tėvai ir seneliai, sūnus išreiškė šiomis klasiško- 
mis eilėmis — 

Vom Vater hab' ich die Statur, 

Des Lebens ernstes Fiihren, 

Vom Miūtterchen die Frohnatur 

Und Lust zum Fabulieren. 

Urahnherr war der Sch6nsten hold, 
Das spukt so hin und wider, 
Urahnfrau liebte Schmuck und Gold, 
Das zuckt wohl durch die Glieder. 


Ir tikrai, kur tėvas liepė tvarkingai mokytis, eiti atsargiai iš anksto 
sąžiningai nustatytu keliu, apgalvotai išsireikšti, numatant galimas kalbos 
pasekas, motina mokė skristi sūnų lengvučiais rausvais sparneliais, nepai- 
syti nesmagumų ir linksmai gyventi. š 

Lygią meilę ji skyrė ir 1750 m. gimusiai dukteriai Kornelijai. Si jau- 
nųjų frakcija gyveno atskirą gyvenimą, į kurį, dažniau negu jai patikdavo, 
įsimaišydavo ir tas keistokas senis, kurį motina turėdavo vyru, o vaikai — 
tėvu vadinti. 

Tėvas, neturėdamas kito darbo, visą savo energiją nukreipė į vidų, į 
savo šeimą. Joj viską nustatė iki smulkmenų, nepakęsdamas įokio pasi- 
priešinimo. Naminė diktatūra jaunuosius sunkiai slėgė. Su ja, tiesa, bent 
kiek sutaikė „globojamuosius“ geros tėvo intencijos. Jo griežtumą ir sy- 
kiu gerumą auklėjimo darbe jie lygiai patyrė. 

Turėdamas nesuvaldomą polinkį mokyti kitus, tėvas tuoj ėmėsi vyriau- 
sio pedagogo rolės. Jau nuo 1752 m. jis kviesdavosi į namus mokytojus, 
kurie, jo prižiūrimi, mokė vaikus skaityti, rašyti, skaičiuoti, dėstė geogra- 
fiją ir istoriją. Auklėjimą ir lavinimą jis vedė Apšvietos filosofijos dvasia, 
kurioj pats buvo išaugęs. £ 

Wolfgangas, arba Woelfchen, kaip jis būdavo vadinamas, ar tik ne 

daugiau bus laimėjęs iš tinkamesnio mokytojo — savo motinos. Ji, visa- 
dos judri ir šneki, mokėjo papasakoti tiek įdomių dalykų, kad jai — kaip 
pasakojama — būtų užtekę medžiagos be perstojimo kalbėti nors ir visą 
savaitę. Sėdėdamas ant jos kelių, Wėlfchen'as klausėsi jos sakomų pasa- 
kų, visa kita užmiršdamas. Visa jo būtybė — o kiek jos ten buvo! — daly- 
vavo toj kūryboj. „Aš negalėdavau pailsti pasakodama, pasisako jo moti- 
na, lygiai kaip jis nepailsdavo klausydamas. Taip aš sėdėdavau, ir jis ma- 
ne... rydavo savo didelėmis juodomis akimis.,.“ Ir nenuostabu, nės ji 
pasakotoja iš prigimimo: savo skambiais išsireiškimais ji užbūrė jo klausą, 
vaizdžiais posakiais žavėjo regėjimą. Netrukus jo laki fantazija jau pati jas 
kūrė, pirmiausia, kai jis, įsibėgėdamas baigdavo motinos pradėtus pasa- 
kojimus, o paskui žibančiomis akytėmis ištisai sekdamas jaunu išdykėliu 
susižavėjusiai aristokratiškai publikai. Jo džiaugsmui nebuvo galo, kai mo- 
čiutė dovanojo jam marionetų teatrą. Tuoj jis sudramatino savo pamokų 
turinį ir „savo dramas“ vaidino įauniausiems Frankfurt'o teatralams. 

Netikėtas įvykis — pagrindinis namų remontas — po kiek laiko (1755 
m.) išvarė vaikus iš namų ir atidavė juos į svetimųjų globą. Cia Wolf- 
gangas pradėjo antrą, kur kas įdomesnį, mokslo koncentrą. Jis lankė vie- 
šąją mokyklą. Ten įdomu, bet dar įdomiau mieste, gatvėj. Jis gudriai 
naudojosi proga — lyg iš narvelio pasprukęs, išlandžiojo siauras savo tė- 
viškės gatveles, kurių užkampiuos jo laukė baisiai įdomūs nuotykiai. Iš- 
plėstomis akimis žiūri nuo Main'o tilto į laivus, atplaukiančius iš ten, kur 
auga pipirai, plaukiančius ten, kur neša jo vaizduotė. Turguj žiūrinėja 
sensacingų paveikslų, kurių turinį aukštai kur užsilipę dainuoja liaudies 
dainiai. Ar tik ne čia pirmą kartą jis bus sutikęs daktarą Faustą ir išgir- 
«dęs apie įdomų jo gyvenimą ir šiurpų jo galą? 

Slankiojant po užkampius, marguojančius įdomybėmis, ne kartą tek- 
-davo ginti aristokratišką savo kailį nuo proletariškų vienmečių. Mat, jis 
duodavo suprasti kitiems, kad jis sulipdytas ne iš prastos medžiagos. Iš- 
kilmingai  vaikščiodamas, provokuodavo kitus vaikus. ' Paklaustas, 
kodėl jis taip pasipūtęs, išdidžiai atsakė: „Tai tik pradžia, toliau skir- 
siuos dar kitaip!“ Taip sakydavo, pasitikėdamas savo laimės žvaigždėmis, 
Jupiteriu ir Venera, kurios jo gimimo valandoj jam švietė. „Aš esu tikras, 
kad žvaigždės nepamirš manęs ir ištikimai išpildys pažadus, man duotus 
prie lopšelio“. „Bet kodėl, klausė jį kartą motina, tu būtinai trokšti 
žvaigždžių paramos tuo tarpu kai mes kiti turime apsieiti be jų?“. „Ha, 
atšovė jis tada, tuo, ko kitiems užtenka, aš negaliu pasitenkinti“. 

Jam buvo visai natūralu, kad visos šeimos ' dėmesys buvo į jį krei- 
piamas. Kiti vaikai, kurie joj augo, buvo lyg konkurentai, todėl, jiems mi- 
rus, jis nė kiek nesijaudino. Pav. mirus broliui Hermannui-Jokubui, jis to visai 
neatjautė ir stebėjosi, kad tėvas ir kiti vaikai dėl tokio įvykio gali liūdė- 
ti. Net pats tėvas, nelinkęs rodyti savo jausmų, dėl tokio nenaturalaus 
šaltumo smarkiai užsirūstino. 

Suprantama, kad toks išdidumas bei putlumas dar labiau erzino ki- 
tus vaikus ir skatino juos dar smarkiau papurtyti tą šilkinę lėlę, nuolat 
besigiriantį, kad miesto vyriausia galva yra jo tėvukas ir dėl to jis pats | 
viską galįs. Toki baudimai Wolfgangui buvo juo skaudesni, kad jis buvo 
jautrios prigimties ir trapios sveikatos. 

Remontui pasibaigus, jis turėjo grįžti namo. Bet — koks jam džiaugs-- 
mas! — juose jau nerado tos įkyrios ir nuobodžios šeimyninės idilijos — 
ją panaikino 1756 m. prasidėjęs septynerių metų karas. 


2. Pirmi žygiai (1757-65). 


Laimė, kad tas karas! 

Jau nuo 1756 m. karo žaibai skrodė Europos padanges. Smarkiai 
griaudė ir Frankfurt“e. Tėvukas, miesto galva, pasisakė už austrus, o tėvas 
už prūsus. Šeimos vienybė iširo. Bet kas suaugusiems nelaimė, vaikams: 
neretai laimė. Taip ir čia. Tas sąjudis buvo kiauriai suskaldęs 
ne tik Textor'ius ir Goethes, bet ir visus miesto gyventojus. Iš to darėsi 
gyvenimas įvairesnis, kuo Wolfgangas puikiai naudojosi. 

Tiesa, ir šiam karui tebevykstant, įprastas mokslinimas buvo varo-- 
mas tėvo kuo stropiausiai pirmyn. Mokslo porcijos vis didėjo ir buvo tei- 
kiamos pagal specialiai tam tikslui paruoštą kalendorių. Geriausiai sekėsi 
kalbos: italų, anglų, graikų ir hebrajų. Jas greit praktikos keliu išmoko, 
palikdamas gramatiką kiek galint nuošaliai. Todėl ir suaugęs jomis rašy- 
damas darydavo nemaža klaidų. Bet užtat išmoko jomis kalbėti. Lotynų 
kalbą, kuri anais laikais mokslo žmonių tarpe buvo visur vartojama, pasi-- 
kalbėdamas su savo mokytojais ir tėvu, taip sėkmingai išmoko, kad ga- 
lėdavo laisvai išsireikšti ir, eidamas aštuntus metus, vedė jau neblogą die- 
nyną. Apie ką ir kokiu stiliumi rašė, matyti kad ir iš to pavyzdžio: „Ego 
et frater meus resurreximus hodie mane paulo ante septimam horam nos- 
gue nemo expergefecit. Et postguam nos ancilla pectinavit, copulatis ma- 
nibus et flexis genubus preces matutinas diximus“! 

Kad geriau išmoktų svetimas kalbas, jis išgalvojo romaną, kurio įvairūs 
veikėjai, išsklaidyti po įvairius kraštus vienos šeimos nariai, susirašinėja 
gyvenamos šalies kalba: angliškai, prancūziškai, itališkai arba vokiškai. Vie- 
nas turėjo net žydiškai, kitas lotynų kalba pranešinėti. 

Ir gimtoje kalboje lavinosi gyvu žodžiu, kurio buvo meisteris nuo pat 
pirmųjų dienų. Taisyklės jam nerūpėjo, rašyba jo galvos nekvaršino, ski- 
riamieji ženklai jam iki mirties tik erra incognita. Egzaktinių mokslų vi- 
siškai nemėgo, o matematikos tai stačiai nekentė. ' 

Mokslo programa buvo vispusiška. Racionalizmo amžiuje įsigalėjęs 
intelektualizmas kiek galint buvo vengiamas. Tai pavyko įterpiant į abstrak- 
tinius mokslus meninį lavinimąsi. Tėvas, kaip visur taip ir čia, vienas pri- 
žiūrėjo savo vaikų mokymąsi (jis ir savo žmonelę buvo pasodinęs drauge 
su savo vaikais į mokyklos suolą!), duodamas taip pat progos piešti. Wolf- 
gangas labai mėgdavo pieštuku vaizduoti charakteringus asmenų ir peisa- 
žų bruožus, kas jam ir visai gerai sekdavosi. Su muzika buvo blogiau — 
neturėjo klausos. Tėvo verčiamas, išmoko kiek pianinu skambinti ir su- 
prasti paprastas muzikos formas, bet gilesnės nuovokos niekada neįsigijo. 
Dar būdamas studentu Strassburg“e, kad ir mokėjo kiek violončele groti, 
bet suderinti savo instrumento nesugebėjo. Beethoven'o, Schubert'o ir kitų: 
muzikos genijų suprasti nepajėgė, kai jo kūryba tuo tarpu ištisai muzikali|— 

Visų geriausiai suprato gamtos meliodiją. Išgirdo ją ne tik gilinda- 
masis į tėvo surinktus jos turtus — visokias mineralogijos ir kt. reteny-- 

bes — bet ypačiai bebėginėdamas po laukus, už miesto vartų, kur tėvas 
turėjo savo žemės ir vynuogyną. 

Tėvas, paprastai kiek paniuręs ir šiaip įpratęs tik lyg urzgiąs lokys 
aplinkui tūpčiuoti, bet norėdamas savo vaikus tikrai vispusiškai išlavinti, kartu 
su jais menueto taktu taip smagiai šokdavo, kad jo pariuko kasos į visas 
puses lėkiodavo. Be to Wolfgangas mokėsi dar įodinėtis ir fechtuotis. To- 
dėl nenuostabu, kad jis pasidarė geru pariuko amžiaus kavalieriu, kuris 
ilgėsi tik galimybės savo šaunumui parodyti. Ilgai laukti neteko. Puikiausi 
proga čia pat. Ją sudarė septynerių metų karas, įpynęs į savo verpetus. 
nuo 1759 m. pradžios ir Frankfurt“o miestą. 


Sausio 2 d. prieš Friedrichą žygiuoją prancūzai klasta bei smurtu, 
gal būt miesto galvai net pritariant, užėmė miestą ir jį padarė svarbiu 
etapo punktu. Kartu su prancūzais užlieja Frankfurtą neapmatoma ir kul- 
tūros ir nuodėmių jūra. Pilkasis miestas, atsidėjęs ligi šiol tik pinigų mai- 
nymui, medžiagos matavimui ir sūrio svėrimui, sukąs galvą dėl balanso ir 
bilanso, staiga pasikeitė nuo tų septynių tūkstančių svetimų kareivių. Jie 
įsteigė nuolatinį teatrą, atidarė kavines, laikė salonus ir įrengė mados. | 
krautuves. Gyvenimas virte užvirė. Tai visa traukte traukė, kaip milžiniška 
šviesa į save frankfurtiečius, kurie po kiek laiko savo gimtinės nė pažinti 
nebegalėjo. 

Iš pat pagrindų pasikeitė ir Goethes namų gyvenimas. Mat, į šiuos 
rūmus atsikraustė aukštas karo valdininkas, grafas Thoranc'as, Prancūzi- 
jos teismo vietininkas. Jis ėjo pusiau karo komendanto, pusiau policijos. 
vado pareigas. Nuo jo svečių ir interesantų durys, kurias saugojo ginkluo- . 
ta dviguba sargyba, nebeužsidarė. Tėvas, dėl okupantų su tėvuku taip su- 
sivaidijęs, kad net peiliu ir kardu vienas kitam pagrąsino, drebėdamas vi- 
sas iš pykčio, užsidarė savo kzmbary, nenorėdamas tų okupantų nė ma- 
tyti, nė girdėti. 

Kas kita motina ir vaikai: jie laisvi, o ypatingai Wolfgangas, kurs 
naujame gyvenime pasinėrė. Jis įsiteikė naujam namų „šeimininkui“, tam 
iš Provanso kilusiam grafui, tikrai maloniam ir aukštos kultūros žmogui. 
Iš karto susižavėjęs prūsų karaliumi, dabar plevesuojančiomis vėlia- 
vomis, perėjo į prancūzų pusę. Gavęs iš tėvuko nuolatinį teatro bilie- 
tą, reguliariai lanko vaidinimus, kur išmoko visai laisvai prancūziškai kal- 
bėti. Naujas jo prie teatro priklausąs draugas de Rosne, mėgstąs pasigir- 
tiir perdėti, atidarė jam scenos užkulisus, kuriuos smalsusis Wolfgangas vi- 
sus išlandžiojo. „Jis vesdavo mane į fojes, kur artistai ir artistės apsirėdy- - 
davo ir nusirėdydavo... abi lytys būdavo kartu ir atrodydavo, kad vieni ki- 
tų tiek mažai, kaip ir mūsų vaikų, drovėdavosi, nors apsivilkimas arba 
persimainymas drabužių įvykdavo ne visada gėdingiausioj formoj. Tokių 
dalykų man dar niekados nebuvo tekę matyti, tačiau papratęs radau tai... 
visai paprastu dalyku“. Taigi greit apsiprato. Ir ne tik apsiprato, bet dar 
ir pats vaikiškai pamėgdžiojo užkulisus: jis — dar tik pipiras -— flirtuo- 
davo sų savo gundytojo seserimi, rungėsi dvikovoje, trankydavosi po ka- 
vines. Šalia to trylikos metų smalsuolis gilinosi ir į prancūzų teatrą: skai- 
tė  Corneille'io traktatą apie tris vienumus, adoravo Racine'ą 
kaip kokį dievaitį, kiaurai išstudijavo Moličre'ą. Su prancūzų klasikais bu- 

vo taip gerai susipažinęs ir į juos įsimylėjęs, kad net dalyvavo Nerono ro- 
lėje mėgėjų ruošiamame Racine'o Britannicus vaidinime. — Kelias į Wei- 
marą ėjo per Versailles'į. ; 

Tėvas, nebesuvokdamas, kas dėjosi aplink ir su panieka žiūrėda- 
mas į įaunesniają savo šeimą, išdavikiškai palikusią Friedricho II. eiles, 
lengviau atsiduso, kai prancūzai 1762 m. pagaliau išsikraustė. Bet Wolf- 
gangas gailiai verkė, nes nusileido žavingiausio vaidinimo uždanga. Užgeso 
žiburiai ir vėl miestą apgaubė istorijos prieblanda. 

Jaunutis Wolfgangas buvo taip pamėgęs nuotykius, kad, prancūzams 
iš miesto issikrauščius, ėjo naujų ieškoti. Tokių rado apsčiai vienoje jau- 
nų vyrukų kompanijoje, kurios tikslas buvo prie vyno ir moterų leisti vi- 
sokiomis malversacijomis uždirbtus pinigus. "Tuos beūsius kriminalinių pa- 
linkimų išdykėlius jis aprūpindavo eilėmis, kurios būdavo pardavinėjamos 
turtingiesiems piliečiams įvairių švenčių proga. Taip parašydavo ir fikty- 
vius meilės laiškus, klaidindamas ir vargindamas taip visą eilę žmonių. To- 
liau buvo įtrauktas į dar „gražesnius darbelius“, nes jo bendrininkai pa- 
dirbinėdavo svetimus parašus, klastodavo testamėntus ir panašius doku- 
mentus, išgaudavo neteisėtu keliu pinigų ir t. t. Wolfgangas prisidėdavo 
savo gabia plunksna, daugeliui reikšmingomis rekomendacijomis ir pana- 
šiais būdais. Taigi jis puolė į miesto padugnes. Nors ir buvo įspėtas pri- 
sidėjęs prie įtartino darbo, tačiau su ta kompanija atsiskirti nepajėgė, nes 
buvo įsimylėjęs joje pasimaišiusią mergaitę. Margareta — toks buvo jos 
vardas — buvo padavėja vienoje smuklėje, kur tie aferistai rinkdavosi. 
Ten ir pamatė ją, sėdinčią kartą prie lango su rateliu ir iš pirmo pama- 
tymo ją įsimylėjo. Jo jautri širdis pirmą kartą giliau pergyveno meilės 
malonumus ir kančias. Ta meilė paliko jame neišdylantį, giliausią įspūdį ir 
tai dėlto, kad jis praleido drauge su Margareta įvykusio 1763 m. pavasarį 
imperatoriaus Juozapo II. vainikavimo iškilmingas dienas, per kurias myli- 
moji jį pirmą kartą pabučiavo. Bet tai buvo kartu ir paskutinis sykis, nes 
paaiškėję nusikaltimai atskyrė jį rytojaus dieną nuo jos draugijos. Tar- 
domas bandė iš pradžių melu išsisukinėti: prisiekdinėjo nesąs kaltas ir 
nieko nežinąs, bet, tam viskam negelbėjus, prisipažino. „Aš negalėjau pa- 
neigti, jog daug nakčių buvau vėlai parvykęs namo, jog man pavyko gau- 
ti namų raktas, įog aš daugiau, negu vieną kartą buvau pastebėtas pasi- 
linksminimų vietose su žemo luomo ir įtartinos išvaizdos žmonėmis, jog 
taip pat ir mergaitės esančios įpainiotos į aferą“. To paragintas, teisėjas 
pastatė keletą klausimų, kurie Wolfgangą sujaudino, sukeldami jame skaus- 
mą ir įniršimą. Išsipasakojęs bijo, kad jo bendrininkams ko nors blogo ne- 
darytų, tokiu atveju dėl to grasino net nusižudysiąs. „Visi šie manymai 
(kad bus baudžiami jo draugai) verždavosi vienas po kito į mano sielą, 
aštrindavo ir didindavo mano skausmą taip, kad aš nebežinodavau ką be- 
daryti, nerimdamas ilga nežinia, puldavau ant žemės, suvilgindamas grin- 
dis ašaromis“. Dūkdamas kankinosi kelias dienas taip skaudžiai, kad pa- 

protekciją. Keli jo bičiuliai buvo pasodinti į kalėjimą, o jo mylimoji, kas 
jam labiausiai buvo skaudu, iš miesto ištremta. Visi dokumentai, liečią 
šią Frankfurt'o padugnes bylą, prapuolė ir ligi šių dienų daugiau nebeatsi- 
rado ir tai ne dėlto, kad jie įrodė jaunojo Goethes nekaltumą. 

Jo nuo pat mažens meili ir meilės trokštanti širdelė ilgai neliūdėjo: 
netrukus susirado kitą mylimą — Charitą Meixner'aitę, savo sesers draugę. 
Bet be jos jo širdy tilpo dar Lisette Runkel'ytė ir kitos, su kuriomis, rokoko 
papročiu, laisvai žaisdavo. 

Ir vėl grįžo jis į demoniškąjį miesto gyvenimą, kuri šiuo kartu susi- 
rado žydmiesty. Tas žydų apgyventas kvartalas buvo tamsus, siauromis 
gatvelėmis ir nešvarus. Jame dvelkė keistas kvapas, besiverčiąs iš tų pa- 
slaptingų požemių, pilnų persekiojamų ir besislapstančių, tačiau apie di- 
delius biznius galvojančių, žydų.  Baugu vienam lįsti į šiuos urvus, kur 
žmonės gyvena kaip žiurkės. Bet smalsusis Wolfgangas, pastebėjęs, kad 
ten esama grakščių mergaičių nugalėjo ir tą baimę. „Aš nepalikau (tos 
miesto dalies) neaplankęs daug kartų jų mokyklos, nedalyvavęs apipiaus- 
tyme, vestuvėse“. 

Kvapą sulaikę, mes stebime jį, slankiojantį šioje žydmiesčio tvanku- 
moje, laukdami to didingo momento, kai didžiausieji Frankfurto sūnūs čia 
susitiks: Goethe su šešeriais metais už jį vyresniu Rothschildu. Gal mokyklo- 
je jį matė, gal kokiame bankely užėjo? Nėra žinios. Genijai turi savo kelią. 

Taip begyvenant, atėjo jo konfirmacijos laikas, kada reikėjo patyri- 
nėti savo sąžinė, kritiškai peržvelgti religinė būklė ir patikrinti jos susi- 
darymo istorija. 

Protestantų bažnyčia, kuriai priklausė Goethės šeima, pirmoje 18. 
šimtm. pusėje buvo gana ortodoksiška. Ji per vyriausybes ir savo pasto- 
rius giliai paveikė tiek į žmonių vidujinį, tiek į valstybių išorinį gyveni- 
mą. Šitai ortodoksijai pasipriešino Apšvietos judėjimas. Apie Sventą Raš- 
tą ir tikėjimą buvo laisviau galvojama, kultas buvo suprastinamas ir vie- 
toje dogmatikos dėstoma moralė. Racionalistinį religijos supratimą apvai- 
nikavimo ir platesnėse masėse išpopuliarino savo veikalais kūrėjai, kaip 
pav. Lessingas savo Nathan der Weise ir kiti. 

Proto religijai nedavė plėstis jau anksčiau prieš ortodoksiją kelęs sa- 
vo balsą pietizmas. Pastarasis čia pat Frankfurt“e dar 17. šimtmety pasireiškė 
Spener'io asmeny. Jis, nors ir nelietė tradicinio tikėjimo, tačiau norėjo tai 
padaryti širdies reikalu. Jam rūpėjo ne tiek tikras tikėjimas, kiek tikras 
tikėjimo būdas. Jis norėjo išugdyti gyvą ir artimui pasiaukojančią krikš- 
čionybę. Tokiai savo programai jis laimėjo daugelio pritarimą. 

Visos tos trys srovės gyvai sroveno Frankfurt'e, nors oficialiai mies- 
tas buvo ortodoksiškai protestantiškas. Didele kitaip mąstantiems toleran- 
cija jis nepasižymėjo. Taip pav. kalvinams neleido statyti bažnyčių, o ka- 
talikams užimti valdiškų vietų. Tokiu griežtu liuteronišku režimu buvo la- 
bai patenkintas. pav. Hamburg'o pastorius Goetze, žinomas mums iš po- 
lemikos su Lessingu, džiaugdamiesi, kad Frankfurt“e dar „gyvas esąs tik- 
rasis Dievas“. Ar jis būtų taip kalbėjęs, jei būtų geriau pažinęs Main'o 
metropolio religinį gyvenimą, reikia abejoti, nes čia buvo ir daug mate- 
rialistų, sėmusių savo mokslą iš prancūzų enciklopedistų ir jų pasekėjų 
vokiečių, Jie tik paviršutiniškai dalyvavo religiniame gyvenime, kad tik 
neprarastų patogių gyvenimo sąlygų, o šiaip davė sau pilną laisvę. Toki 
vad. Kirchenchristen labai nepatiko rimčiau susirūpinusiems religiniu gy- 
venimu pietistams, inspiratams ir pan., sudarantiems atskiras religines 
bendruomenes. 

Wolfgango tėvas, kaip ir dauguma frankfurtiečių, buvo liuteronas. 
Kadangi jį buvo auklėjusi ortodoksiška Koburgo gimnazija, tai jis sąžinin- 
gai atlikdavo savo išviršiniame gyvenime minimumą religijos uždedamų 
pareigų: reguliariai vaikščiodavo kas sekmadienį į bažnyčią, reikalavo iš sa- 
vo šeimos narių tvarkingai atlikti kasdienines maldas ir kt. Bet šis jo 
pedantiškai paisymas išviršinių bažnytinių formų nebuvo pagrįstas gilių ti- 
kėjimu. Jį buvo gerokai susilpninęs filosofinis racionalizmas ir antikinėje Ro- 
moje gauti įspūdžiai. Ta jo 1740 m. regėtoji senovinė Italija — kataliky- 
bę savo kelionėje visiškai ignoravo — galinti, anot jo, per visą gyvenimą 
maitinti žmogaus dvasią. Motina buvo taip pat protestantė, bet, būdama 
jausmingesnė už vyrą, religijos tiesas suprato ne taip racionalistiškai. Bū- 
dama apsaugota nuo visokių vargų, lengva jai žiūrėti į gyvenimą optimis- 
tiškai. Ir kadangi jos tikėjimo neišbandė išviršinės bei vidujinės katastrofos, 
tai tikėti į gerąjį Dievą taipgi jai nebuvo sunku. Savo viliojančiu pasa- 
kojimo talentu, ji pasakodavo vaizdžia ir daugybe citatų iš Švento Raš- 
to pamarginta kalba savo sūnui apie Senojo Testamento patriarchus. Nau- 
jojo Testamento centro Kristaus, ar tik nebus nustelbę tie jos taip mėgia- 
mi Senojo Įstatymo žydų herojai. Gal tik vėliau, jau pradėjusi dalyvauti 
jausmus gaivinančiose pietistų sueigose ir palaikant santykius su Zūrich'o 
pastorium Lavater'iu, uoliu vidujinio gyvenimo apaštalu, bus pradėję . rū- 
pėti jai ir Kristaus sekimas, o dabar vengdama gilesnių religinių proble- 
mų, ji teikdavo savo sūneliui iš savo neaiškaus nusistatymo ir negilaus ti- 
kėjimo bemaž tik praktiškų pamokymų. 

Wolfgangas labai mėgo religines temas, nes iš prigimties buvo reli- 

gingas. Todėl, įgavęs daugiau proto, be kitų dalykų mielai mokėsi ir re- 
ligijos. „Tačiau bažnytinis protestantizmas, kuris buvo perteikiamas, iš tik- 
rųjų buvo tik tam tikra sausos moralės rūšis .. tas mokslas negalėjo pa- 
tikti nei sielai nei širdžiai“. Daug geriau jo tikinčiai širdžiai patiko nuo 
viešosios bažnyčios atsiskyrę pietistai ir pan., „kurie turėjo tikslą prisiar- 
tinti prie dievybės, ypatingai per Kristų, labiau, negu kad jiems atrodė 
būtų tai galima per viešosios religijos formą“. Sekdamas jų pavyzdžiu, 
jis pasiryžo „betarpiškai prisiartinti prie didžiojo gamtos Dievo, dangaus 
ir žemės sutvėrėjo ir laikytojo“. . 
. Iš tokio religinio entuziazmo jis, lyg koks kunigas, buvo „sumanęs 
garbinti Dievą. Tam iš įvairių gamtos produktų pasistatė piramidos formos 
altorėlį. Jo viršūnėj pastatė kelias žvakes, kurias, saulei tekant, uždegdavo 
deginamu stiklu. Galbūt dar ilgai, kitiems nematant, būtų jis taip garbi- 
nęs Dievą, įei kartą altorėlis nebūtų per jo užsisvajojimą užsidegęs ir jo 
„panteistiškų mišių“ laikymas iškilęs aikštėn. 

Kad jaunasis Goethe tikrai religiniams klausimams nebuvo abejingas, 
rodo ir šis atsitikimas iš 1755 m.: tais metais ištikęs Lissabon'e baisus že- 
mės drebėjimas privertė daugelį susimąstyti ir sukėlė daug visokių aiški- 
nimų klausimo, kaip galėjo Dievas leisti tokią katastrofą. Išklausęs apie 
tai vieną pamokslą, kur pastorius gynė Kūrėjo išmintį prieš nuskriaustą 
žmoniją, ir, paklausus tėvui jo nuomonės tuo klausimu, kritiškai pa- 
brėždamas atsakė: pagaliau visa gali būti dar daug paprasčiau, negu 
pamokslininkas pasakė — juk Dievas žino, kad nemirtinga siela nė nuo 
tokios katastrofos negali nukentėti. 

“mas ir skelbiančius skepticizmą. Skelbiamų idėjų paveiktas, jis išvertė su 
mervingu smalsumu visą didžiulę tėvo biblioteką, nuo ko tik dar labiau 

paklydo tikėjimo labirinte, dar giliau įklimpo į nežinios pelkę. Taip besi- 
kamuodamas jis neturėjo jokių tikrų vadovų. Tokiu negalėjo būti 


(4 


atsakyti, aš stačiau reikalavimus, kuriuos sakė ateityj išpildysiąs“. 
Filosofijos sistemos dėstymas jam nepatiko; kiek labiau domė- 
josi jos istorija. „Ko pirmieji graikų filosofai siekė, man nepaaiškėjo. Sok- 
ratą laikiau išmintingu ir puikiu vyru, kurį lengvai būtų galima tiek savo 
gyvenimu, tiek mirtimi palyginti su Kristumi. Nei Aristotelio tikslumas, 
nei Platono pilnumas man nieko nedavė. Kadangi jau anksčiau aš buvau 
palinkęs į stoikus, todėl dabar pasirūpinau Epiktetą, kurį atsidėjęs stu- 
dijavau“. 

Atitraukti savo globojamąjį iš to vienšališkumo jo mokytojui nepa- 
vyko, taip pat nepasisekė įtikinti privesiant šias studijas prie netikrų re- 
zultatų, kurie buvo šie: jau seniausių išminčių galvojime religija, filosofija 
ir poezija sutampančios į vieną ir tam tikra prasme esančios iš tikrųjų 
vienas ir tas pats dalykas. „Tai... tvirtinau juo gyviau, kai tam mano- 
tvirtinimui vertingą liudijimą atrodė duodančios Jobo knyga, Giesmių gies- 
mė ir Saliamono priežodžiai lygiai taip pat kaip ir orfiškos ir Hesiodo. 
giesmės“. 

Pasitenkinęs tokiu įsitikinimu, rimčiau filosofijos nestudijavo. Įvairio- 
se sistemose jis ieškos toliau tik to, kas sutinka su jo palinkimais. Ką 
pats galvos, neišdėstys nieko sistemingai, bet išreikš pagal nuotaiką ir 
reikalą savo poezijoje. 

Poezijos padėtis vokiečiuose buvo ypatinga, kai jaunutis Wolfgangas 
rašė pirmuosius kurinius, t. y. antrosios 18. šimtm. pusės pradžioje. Praei- 
tame šimtmety svetimųjų nuteriota Vokietija ieškojo savo literatūrai pa- 
vyzdžių svetur. Netiksliai suprasta klasinės senovės kūryba ir prancūzų, 
tikriau sakant Versaillesio dvaro pseudoklasicizmas užliejo jos laukus. Pa- 
tys nesugebėdami sukurti tikrai vertingos savo literatūros, vokiečiai vos 
pajėgė suformuluoti savo poetiką. Nenuostabu, kad, plačiai viešpataujant 
tuomet nacionalistinei dvasiai, toji poetika buvo protiniais pagrindais su- 
daryta ir visai suprantama, kad Gottsched'o įtakoj išaugusi kūryba buvo 
daugiausia racionalistinė. Jos buvo pilnos visos, žinoma, ir patarėjo Goe- 
thės, bibliotekų lentynos. Išlandžiodamas zigzagais tėvo knygų lobyną, ap- 
tiko visus anų dienų „klasikus“ kaip antai: Gellert“ą, Haller“į, Hagedorn'ą, 
Canitz'ą, Dollinger'į ir kt., t. y. baroko ir Apšvietos literatūrą, kiek ji 
turėjo Gottsched'o placet. 

Netruko ir širdį gaivinančių veikalų. Tokiais buvo iš vidurinių amžių 
paveldėtos knygelės: Til! Eulenspiegel, Gražioji Meluzina, Gražioji Mage- 
liona, Fortunatus, Imperatorius Oktavianas ir kt. Jos, kaip ir iš svetur: 
atkeliavęs, vaikų fantaziją ypatingai žadinąs Robinson Crusoė, racionalisti- 
nės krypties vienšališkumo atbaidytų vaikų buvo godžiai gaudomos. Bene 
giliausią įspūdį Wolfgangui padarė savotiška „liaudies knyga“ — Biblija.. 
Įpratintas ją skaityti nuo pat jauniausių dienų, pamėgo ją labiau negu 
kitą kokią knygą. Patiko jam į vieną susipynusios joje religija, filosofija, 
ir poezija. Susižavėjo jos ryškiais palyginimais, akį patraukiančiais vaizdais, 

klausą svaiginančiais ritais. Ji ir toliau pasiliks jo mėgiamiausia poezijos 
ir gyvenimo išminties knyga. 

Liaudies knygelėse pasireiškią irracionalūs elementai, kaip pav. jaus- 
mingumas, fantastingumas ir kt. paruošė jų sielą besiartinančiai reakcijai, 
kuriai praskynė kelią Bodmer'is su Breitinger'iu. 

Pirma šio literatūros pavasario kregždė buvo Klopstock'as su savo 
Messias. Pasireiškianti jame dvasia ir panaudotos formos tiek suerzino 
senesnės gadynės pažiūrų besilaikantį tėvą, kad dėl jo net su geriausiais 
draugais susivaidijo ir savo bibliotekoje nelaikė. Bet vaikai, kuriems pa- 
vartotas hegzametras ir tryškąs iš jo religinis entuziazmas itin patiko, 
įšmugeliavo Messias į namus per užpakalines duris ir Wolfgangas drauge 
su Kornelija skaitė jį slaptomis tokiu užsidegimu, kad reikšmingesnes vie- 
tas išmoko net atmintinai. Jie gal būtų išmokę ir visą kurinį, jei ši už- 
drausta lektūra nebūtų per nelaimę išėjusi aikštėn. i 

Buvo taip. Vieną šeštadienio vakarą Wolfgangas su savo sesele už 
pečiaus atsisėdę pusbalsiai skaitė eiles iš tos uždraustos knygos. Priėjusi 
tą vietą, kur Adamelechas geležinėmis rankomis pagriebia Sataną, sesuo 
smarkiai nutvėrė savo brolį ir visus su didesniu užsidegimu ėmė dekla- 


muoti: 
Hilf mir! ich flehe dich an, ich bete, wenn du es forderst, 


Ungeheuer, dich anl.. Verworfner, schwarzer Verbrecher, 
Hilf mir... ir t. t. 


Visai pamiršdamas, kad tame pačiame kambary skutėjas skutė tėvą 
pagaliau ne savo balsu suryko: - 


O, wie bin ich zermalmt!.. 


nuo ko skutikas taip labai persigando, kad visą muiluotą vandenį išliejo 
savo ponui ant krūtinės. Visa laimė, kad dar nebuvo pradėjęs skusti! 
Supykęs tėvas, pravedęs griežtą tardymą, ištrėmė Klopstock'ą iš savo na- 
mų. Tuo jam buvo lyg ir išrištas moderniosios literatūros klausimas. Kas 
kita jaunajai kartai: ji Klopstock'o laivu iš siauro Apšvietos uosto išplau- 
kė į jausmų begalybę... į 

Savaime suprantama, kad W'olfgangas plačiausiai susipažino su seno- 
vės raštija. Ypač skaitė Homerą, Ovidijų ir Vergilijų. Perdem patiko 
jam Iliada. Tik nelabai buvo patenkintas, kad kūrinis baigiasi Hektoro 
mirtimi, nepasakydamas nieko apie Trojos užkariavimą. 

Anksti pradėjo ir pats kurti. Savo jaunų draugų, tėvų ir mokytojų 
pagirtas, uoliausiai rašė. Eilės birėjo iš jo, kaip tinkas nuo sienos. Ką 
anksčiau be atodairos į visas puses pabėrė, nuo 1763 m. pradėjo rinkti. 
Užpuolė jį tikrą Reim-und Versewut. Per vienus metus surašė daugiau, 
kaip penkis šimtus puslapių. Ir ko mes juose nerandame!-—-lirinių poezijų, 
epų, dramų. Pastarųjų daugiausia. Pirmąsias savo „dramas“ rašė mo- 
čiutės jam dovanotam marijonetų teatrui.  Pasišaukęs į pagalbą tėvų tar- 
nus, režisavo David und Goliath. Paskui savo scenai pritaikė surinktas iš 
Gottsched'o pjeses ir tėvuko bibliotekoje rastas operas. Norėdamas pats 
vaidinti, sudarė vėliau iš vienminčių „artistų“ trupę, kuri vaidino tai jo sce- 
nai sukarpytas svetimųjų, tai jo paties sugalvotus kūrinėlius. Atvykęs 

prancūzų teatras padidino jo karštį iki tokio laipsnio, kad drįsta net vie- 
šam teatrui rašyti mitologinę - alegorinę dramą. Nors ji ir nebuvo sta- 
+tyta, bet tai jo uolumo nė kiek nesumažino — rašė be atvangos. Visuose 
tuose raštuose religinės temos maišosi su pasaulietiškomis. Iš vienos pusės 
sudramatino Biblijos, kaip pav. Izabelės, Ruthos, Selinos ir kitus senovės 
siužetus (pav. Belzacar“o), o iš kitos pusės, rokoko dvasios apimtas, rašė 
lengvučius veikaliukus, kaip die koenigliche Einsiedlerin ir italų „operą“ — 
La sposa rapita. 

Ir epe pasižymėjo. Jo religinės dvasios pagimdytas ir namų draugės, 
giliai tikinčios panelės von Klettenberg globojamas Joseph išaugo į storiausį 
epą. Ta pačia dvasia dvelkia visa eilė odų, kurių žinomiausia yra 
1765 m. vienam žmogui prašant sukurta Poetische Gedanken ueber die 
„Hoellenfahrt Jesu Christi. Be ko kita čia skaitome: 


Welch ungewGhnliches Getiimmel! 
Ein Jauchzen tėnet durch die Himmel. 
Ein grosses Heer zieht herrlich fort. 
Gefolgt von tausend Millionen, 
Steigt Gottes Sohn von seinen Thronen, 
Und eilt an jenen finstern Ort. 
Er eilt umgeben von Gewittern; 
Als Richter kommt er und als Held. 
Er geh: und alle Sterne zittern. 
Die Sonne bebt. Es bebt die Welt. 


Ich seh“ Ihn auf dem Siegeswagen, 
Von Feuerraedern fort getragen, 

Den, der fir uns am Kreuze starb, 
Er zeigt den Sieg auch įenen Fernen, 
Weit von der Welt, weit von den Sternen, 

Den Sieg, den Er fūr uns erwarb. 
Er kommt die Hėlle zu zerst6ren, 

Die schon sein Tod darnieder schlug; 
Sie soll von ihm ihr Urteil hOren, 

H6rt! Jetzt erfūllet sich der Fluch. 


Tos eilės, turiniu ir ritmu panašios į Klopstock'o, sako jau tada tu- 
rėjusį Wolfgangą gražų talentą. Ar jos išreiškia kūrėjo ar tik užsakytojo 
jausmus, nėra visai aišku; žinoma tik, kad (Goethe, būdamas aštuonias- 
dešimt pirmų metų, jas taip pašiepė: „Tos eilės, pilnos ortodoksiško 
siauraprotiškumo, man bus puikus pasas į dangų“. 

Kad jis mokėjo ne tik pietisto, bet ir Voltaire“o „rašysena“ rašyti, rodo 
ir šios eilės, įrašytos į jo vieno draugo albumą, sukankant pastarajam 
16-kai metų: 

Dieses ist das Bild der Welt 
Die man fiir die bestę haelt: , 
Fast wie eiae Mėrdergrube, 
Fast wie eines Burschenstube, 

Fast so wie ein Opernhaus, 
Fast wie ein Magisterschmaus, 
Fast wie K6pfe von Poeten, 
Fast wie schone Raritaeten, 
Fast wie abgehatztes Geld 
Sieht sie aus, die beste Welt, 


Sis pašiepimas „mūsų geriausio visų pasaulių pasaulio“ rodo Wolfgangą 
išvidiniai beišsilaisvinant iš savo aplinkumos, ieškant besiformuojančiai 
naujai jo dvasios struktūrai tinkamesnės atmosferos. 

Jau senai ugdytą norą pasprukti iš namų ir dar labiau padidintą 
mums žinomos nelaimingos kriminalinės aferos, galutinai pribrendino su- 
pratimas, jog Frankfurt'as kultūros atžvilgiu tikra „provincija“, gyvenanti 
kitų miestų dvasinio gyvenimo nuotrupomis ir šviečianti tik iš kitų saulių 
pasiskolinta  nublukusia šviesa. Jam buvo aišku, kad viešėdamas ilgiau 
tėviškėje save skriaudžia. Ne narveliuose arai skrajoja. 

Jausdamas daugiausia pasitenkinimo „poetiškame vaizdavime to, kas 
pastebėta pačiame savyj, kituose ir gamtoje“, ir įsitikinęs, galėsiąs kada 
nors atsistoti šalia tokių garsenybių, kaip Hagedorn'as, Gellert'as ir pa- 
našių, nutarė studijuoti klasiškąją filologiją ir jai artimus mokslus. Dėl 
to jau prieš kiek laiko buvo nukreipęs akis į Gėttingen'o universitetą. 
Įsitikinęs galėsiąs dėstydamas daugiausia prisidėti prie savęs ir kitų išla- 
vinimo, ketino ruoštis ten profesūrai. 

Tačiau kitokios nuomonės buvo tėvas. „Visų tėvų pia desiderata, 
sako apie tai Wolfgangas, yra realizuoti per savo vaikus tai, ko jie patys 
savo laiku pasiekti negalėjo, ir, tokiu būdu lyg antrą kartą gyvenant, 
pritaikyti pirmo gyvenimo prityrimus“. Iš tikro, tėvas norėjo matyti savo 
sūnų žengiantį jo keliais ligi pat galo tos karjeros, kuria eiti jam 
pačiam nepasisekė. Dėl to norėjo lyg pats įsikūnyti savo vaike ir taip 
pasiekti savo išsvajotus tikslus. Tą mintį, gyventi per Wolfgangą tik savo 
„paties nelemtų aplinkybių sutrukdytą gyvenimą, tėvas jaučiamai ugdė nuo 
pat savo sūnaus gimimo. Sį pasiryžimą bus dar labiau sustiprinęs faktas, 
kad šis buvo vienintelis gyvas išlikęs sūnus. Visą lavinimą taikė iš pra- 
-džių šiam tikslui. Poetiniai Wolfgango gabumai jį nelabai žavėjo. Tai 
bene bus kliūtis būsimam teisininkui ir magistratui. Suprantama, kad 
atėjus laikui ruoštis akademijon, tėvas įspraudė jam be jokių ceremonijų 
į rankas visokius teisių mokslų vadovėlius, kaip pav., Hoppės, Struvės ir 
kitus. Be to dar pats dėstė jam skrupulingiausiai Corpus iuris ir Justi- 
niano /nstitutiones. Būsimam studentui buvo -numatytas Leipzig'o univer- 
sitetas, kur kadaise pats tėvas sėmėsi sau juridinės išminties. 
Ir sūnus turėjo ten pat pradėti savo studijas. Jos turėjo tapti tėvo 
pradėtų žygių patobulintu tęsiniu. Sūnus, paneigdamas savo individualybę, 
teturėjo gyventi tėvo asmenybės ir siekių rėmuose. Tai baisi pedagoginė 
klaida ir baisios bus jos pasekmės. 

Ramiai išklausęs per ištisas valandas ir net dienas duodamus atkak- 
laus tėvo pamokymus ir ateities planų išdėstymus, jaunasis Goethe be są- 
*žinės graužimo nusprendė tik išviršiniai eiti tėvo pėdomis, o iš tikrųjų 
studijuoti savo mėgiamuosius dalykus. „Aš patylomis sugalvojau priešin- 

gą kursą, arba, tiksliau sakant, pasistačiau pilį ore;... man atrodė roman- 
tiškai garbinga pačiam nusistatyti savo gyvenimui karjerą...“  Degdamas 
nekantrumu, laukė 1765 m. rudens, kada turės atsidaryti jo kalėjimo var- 
tai. Savo paslaptį išdavė tik savo mylimajai seselei Kornelijai. Iš karto 
ji baisiai nusigando dėl tokio negirdėto maišto, ir nusiramino tik išgavusi 
prižadėjimą, kad brolis pasiims ją pas save. Ir visai suprantama: išvažia- 
vus broliui, jai nebebūtų šiuose namuose gyvenimo, nes tėvo tiek nekęs- 
davo, kiek brolį mylėdavo. Ji buvo vieneriais metais už jį jaunesnė ir 
viena išlikusi gyva iš visų kitų  sesučių ir broliukų, kuriuos likimas, tarsi 
pavydžiai saugodamas savo favoritą, pašalino visus iš gyvenimo kelio ir 
koncentravo tėvų dėmesį į vieną W'olfgangą, prie kurio Kornelija atrodė 
esanti tik tylus ir nereikšmingas priedas. Gamta ir fiziškai buvo ją nus- 
kriaudusi—visą grožį, kuris paprastai tenka seserims, buvo atidavusi bro- 
liui. Rimtas tėvas lavino didžiausiu nuoseklumu ir geležiniu griežtumu ir 
ją, apdovanotą nepaprastais protiniais gabumais. Todėl jį, būdama dau- 
giausia uždaryta namuose, galėdavo beveik vien tik su Wolfgangu drau- 
gauti. Tarp brolio ir sesers išsivystė santykiai, kurių tikrą charakterį 
stengėsi paslėpti šiais nelabai miglotais žodžiais: „Ir taip kaip pirmaisiais 
metais brolių ir seserų žaidimas ir mokymasis, lavinimasis ir augimas bu- 
vo visiškai bendras, taip kad jie galėjo laikyti save dvynais, tai šis ben- 
rumas, šis pasitikėjimas pasiliko taip pat ir besivystant fizinėms ir dvasi- 
nėms jėgoms. Tie jaunatvės interesai, tas didelis stebėjimasis pabundant 
kūniškiems palinkimams, kurie prisiima sau dvasines formas, dvasiniams 
reikalavimams-gašlius pavidalus, visi sąryšyj su tuo įsistebėjimai, kurie mus 
labiau aptemdo negu išaiškina, kaip kad ketinąs pakilti iš slėnio rūkas jį 
labiau apdengia nekaip praskaidrina, kilę iš to kai kurie nesusipratimai 
ir paklydimai brolius ir seseris skirstydavo ir vėl tvirtai sujungdavo ir taip, 
kai šventas artimo giminingumo drovumas juos, norinčius vienas prie kito 
kuo labiau prisiartinti, vienas kitą geriau suprasti, visada smarkiai skyrė, 
savo nepaprastas padėtis juo sunkiau išsiaiškindavo.“ Negalėdama kitiems. 
užimponuoti, Kornelija prisiglaudė prie savo brolio taip artimai, kad į kiekvie- 


ną kitos mergaitės prie jo prisiartinimą atsakydavo smarkiu pavyduliavimu. 


Jos mylinčiai širdžiai buvo nebaisūs nė artimiausio giminingumo ryšiai, 
kuriuos jau senas Goethe savo Dichtung und Wahrheit viešai kalbė- 
damas bandė mistifikuoti. 

Iš to galima suprasti Kornelijos širdgėlą išvykstant broliui iš namų. 
Ji gerai žinojo, kad toliau, atiduota tėvo pedagoginiam „uolumui“, pasi- 
liks viena ir be paguodos. Nors Wolfgangui jos ir gaila, tačiau ilgiau pa- 
silikti jis negali. . 

Kitur vyksta didžiosios kultūrinės kovos ir literatūriniai mūšiai. (Ga- 
na jam maišytis su etapo  puskarininkiais ar su iš fronto išmuštais ir į 
Frankfurtą užklydusiais invalidais ir pabėgėliais. Jam vieta generolų 
tarpe. Dėlto nekantraudamas laukė 1765 m. rudens, kada „brangu miestą, 
kuriame aš pagimdytas ir užaugintas buvau, abejingai palikau užpakaly, 
lyg kad jau niekados nebenorėčiau į jį įžengt“. 

[ 

3. Leipzig'as (1765 — 1768). 


Tų dienų Saksonija, prie kurios Augustas Stiprasis, priėmęs 1687 m. 
katalikų tikėjimą, buvo prijungęs ir Lenkiją su Lietuva gyveno bent išori- 
niai puikius laikus. Kaip tikra Versaillesio prošvaistė švietė Saksonijos 
karaliaus dvaro blizgąs iškilmingumas, kuris ambicingų ir turtingų leipzi- 
giečių buvo ypatingai  pamėgdžiojamas. Leipzig“as, taip pat kaip ir Frank- 
furt“as, buvo prekybos miestas, tačiau kur kas gražesnis, nes čia, 0 ypa- 
tingai didžiųjų mūgių metu, maišėsi daugybė tautų atstovų; jų tarpe ir 
skaitlingi lenkai su lietuviais, užmokėdami už brangias prekes dar bran- 
gesniu auksu. Bet Leipzig“as nevien prekybos, bet ir mokslo sostinė, nes 
čia jau nuo 1410 m. klesti garsus universitetas, skleidžiąs mokslo šviesą 
net ir ten, kur Leipzig“o prekės negarsino Saksonijos metropolio. Cia ir 
knygų sostinė, į kurią kasmet traukdavo karavanai leidėjų ir rašytojų, 
spaustuvininkų ir knygininkų. Būdami turtingi, leipzigiečiai gyveno ištai- 
gingi ir, nusižiūrėję į skaitlingą ir įtakingą vietos prancūzų koloniją, praš- 
matniausiai išdailino rokoko gyvenimo stilių. Nenuostabu, kad jau 1725 
m. miestas buvo vadinamas „visoje Europoje garsiu ir galantišku Leipzig'u“. 
Į jį nuvykti geidė visi ištroškę smagesnio gyvenimo ir žibančios kultūros. 
Dėl to visi keliai į Leipzigą pilni visokeriopų troškimų kupino jaunimo. 
Ir septynerių metų karas nedaug tepamažino jo garbę. Net priešingai — 
jo gyvenimą padarė dar margesnį ir judresnį, nors ir kartu labiau pseudo 
— elegantišką. Tarp padorių piliečių dabar maišėsi čia ir aibės įtartinų 
tipų: pasakiškai greit praturtėjusių pirklių, palaidų menininkų, labiau įvai- 
rių nuotykių negu mokslo ištroškusių studiozų ir lipšnių bei plėšrių ko- 
kečių. 

Į tą kosmopolitiškai platų ir versailles'iškai elegantišką centrą, apie 
kurį pats pasakė, kad 


Leipzig ist ein klein Paris 


Und bildet seine Leute, 


1765 m. spalių mėnesio pradžioje atvyko vos septynioliktus metus pradė- 
jęs studentėlis Wolfgangas Goethe. 

Kiek apsidairęs naujoje aplinkumoje, jis skaudžiai pajuto skirtumą 
tarp savo patriarchalinės ir pilkos tėviškės ir šio šaunaus klein Paris. 
Dalyvauti jo gyvenime daug kas trukdė. Pirmiausia jo pasenusios mados 
drabužiai, nors ką tik pasiūti pagal Frankfurt“o skonį. Draugų dėl to pa- 
šieptas, tuoj pakeitė juos františkesniais. Jautriems leipzigiečiams nepatiko 
ir jo natūrali, artima liaudies kalbai, pilna ryškių vaizdų ir skambių Bi- 
blijos citatų frankfurtiečių tarmė. Todėl Wolfgangas visaip laužė savo lie- 
žuvį, kad tik išmoktų saksiškai plonai čiauškėti. Taip nenatūraliai pasi- 
keitęs, pirmesniems savo draugams jis pasidarė labai juokingas, net nepa- 
kenčiamas dar ir dėlto, kad įsitikinęs savo verte ir kitų nevertumu, žiūrė- 
davo į juos iš aukšto. Nekokios žinios pasiekdavo tada Frankfurt'ą. Vie- 
nas draugas rašė: „Ką pasakyti apie mūsų Goethę! — jis vis dar toks 
pat išdidus fantastas, koks buvo man atvykus. Jei tu jį pamatytum, turė- 
tum arba pasiusti iš pykčio, arba sprogti iš juoko. Aš visai negaliu su- 
prasti, kaip gali žmogus taip greit pasikeisti. Visi jo papročiai ir visas 

dabartinis jo elgesys skiriasi nuo pirmykščio, kaip dangus nuo žemės. Jis. 
ne tik išdidus, bet ir išpuikėlis, ir visi jo drabužiai, nors ir gražūs, yra 
tokio kvailo skonio, kad padaro jį žinomą visoj akademijoj (t. y. univer- 
sitete)... Visas jo galvojimas ir siekimas sukasi tik apie tai, kaip patikti 
savo maloningai panelei ir sau pačiam. Visose draugijose jis pasirodo 
daugiau juokingas negu malonus. Jis priprato prie tokios eisenos, kuri 
visai nepakenčiama. Kad tu tik pamatytum! 


il marche 4 pas comptės 
Comme un Recteur suivi des Guatre facultės.“ 


Pasiryžęs iš karto pamesti teisių mokslus, tuoj pasakė savo su- 
manymą profesoriui Bėhmei, bet tas subarė ir niekino Wolfgango sieki- 
mą filologiją ir literatūrą. Negalėdamas pasipriešinti savo vis stipriau pa- 
sireiškiančiam pašaukimui, buvo priverstas apgaudinėti ne tik tolimą savo 
tėvą, bet ir artimus savo profesorius. Taigi nors ir vaikščiodavo į teisių 
fakulteto auditorijas, bet jau senai iš mokyto tėvo girdėtas dėstomas 
mokslas jam nebuvo įdomus. Todėl nuobodžiaudamas išdykaudavo, pav., 
piešdavo profesorių karikatūras, kas pašiepiamuosius gerokai įsiutindavo. 
Nė privatūs teisiškais klausimais pasikalbėjimai negalėjo jo suinteresuoti. 
B6hme, iš pradžių kiek imponavęs, paskui darėsi daug neįdomesnis už jo 
žmoną, su kuria praleisdavo ilgus vakarus ir išmoko daug žaidimų kor- 
tomis. 


jamas racionalizmas ir Mendelssohn'o, Nicolai“o, Lichtenberg“o ir kitų va- 
dovaujamas jo populiarizavimas. 

„Paskaitas iš pradžių lankiau uoliai; tačiau filosofija man jokios švie- 
sos nesuteikė. Logikos paskaitose man buvo keista, kad tos pratybos, 
kurias iš pat mažens buvau įgudęs atlikti didžiausiu lengyumu, buvo taip. 
labai išdraikytos, susmulkinamos ir tarsi naikinamos, kad įrodžius jų nau- 
dingumą. Apie daiktus, Dievą ir pasaulį aš, rodos, tiek pat nusimanau, 
kiek ir pats mokytojas, ir man atrodo, kad jo nuomonėse daug kur spra- 
gų esama.“ Dėl to visai suprantami Mefistofelio ironiški pamokymai 
Fauste: 

Zuerst Collegium Logicum! 
Da wird der Geist Euch wohl dressiert, 
In spanische Stiefel eingeschnūrt, 
Dass er bedūchtiger so fortan 
Hinschleiche die Gedankenbabhn, 
Und nicht etwa die Kreuz und Ouer 
lrrlichteliere hin und her... 
Der Philosoph, der tritt herein 
Und beweist'euch, es misst so sein: 
Das Erst' wžre so, das Zweite so, 
Und drum das Dritt“, und Vierte so; 
Und wenn das Erst“, und Zweit' nicht war“, 
Das Dritt“ und Viert“ war nimmer mehr. 


Sistemingos filosofijos studijos, dar nesenai vos tik pradėtos, netru- 


Bandė jis ir filosofiją studijuoti. Buvo dėstoma Wolff“o atstovau- 


. 


r" 


k Al k ki ai 


Juozas Eretas: Jaunasis Goethe. | T9- 


kus baigėsi, ir prie jų jis daugiau jau nebegrįžo. Todėl nenuostabu, kad 
filosofijos mokslui jis nebuvo palankus — priešingai, dar vengdavo. 

Kalbos, literatūra ir poezija buvo dabar paskutinės žvaigždės, žiban- 
čios jau gerokai jam apsiniaukusiame Leipzig'o danguje. Filologas Ernesti, 
nors ir neblogai aiškino Cicerono kalbas, tačiau nedavė jaunojo Goethes 
siekiamo „estetiško sprendimo maštabo“. Ir kitas profesorius, Morus, nors 
ir labiau patenkino jauno studento pageidavimus, tačiau ir jis neatvėrė 
jam visiškai akių. Dar buvo vilties sulaukti naudingų žinių iš anų dienų 
germanistikos garsenybės, kaip, pav., Gellert“o. Dėl to lankydavo pasta- 
rojo vedamą dabar taip vadinamą seminarą. Bet ir šitas — sentimentalus. 
ir verkšlenantis — rašytojas jam ilgainiui nebepatiko. Ypatingai 
Wolfgangą atbaidė jo įeremiados, kuriomis jis atkalbinėdavo nuo poezi- 
jos, liepdamas tik proza rašyti. Bet blogiausia, kad ir Goethės proza jam 
nepatiko: jis jam sugrąžino įteiktus raštus, skersai ir išilgai subraukytus. 
raudonu rašalu. Prikergtos moralinio pobūdžio pastabos padarytų žaizdų 
nė kiek negydė. Ir kai dar kitas profesorius (Clodius) jo stilistinius ban- 
dymus kritiška savo plunksna visai subadė, užgautas ir suklaidintas po- 
etas sukišo juos visus, drauge su jais ir visą ligšiolinę savo kūrybą, į 
krosnį, sukurdamas tokią ugnį, kad visas būtas paskendo dūmuose. 

Tada jį apniko baisi desperacija: 


Habe nun, ach! Philosophie, 

Juristerei und Medizin, 

Und leider auch Theologie! 

Durchaus studiert, mit heissem Bemiihn, 
Da steh' ich nun, ich armer Tor! 

Und bin so klug als wie zuvor... 


Kas dabar lieka jam daryti? Mesti universitetą ir pasinerti gyvenime! 

Čia jam iš karto neblogai sekasi, nes buvo socialus. „Kompanijos, 
koncertai, teatras, rautai, puotos, pasivažinėjimai... hal... Įsivaizduokite ant 
žalios šakelės bedžiūgaujantį linksmą paukštelį taip aš gyvenu...“ Ta- 
čiau neilgai taip smagiai čiulbėjo. Mat, jis kitus komilitonus niekinąs šim- 
taspalvis povas. Įsivaizduoja studentų ašis beesąs. Su nesutinkančiais su 
jo hegemonija rungėsi dvikovoje. Jo kaprizų pilnas pasielgimas gadino ir 
kuone visus jo santykius su miesto diduomene. Nedovanoju jam, kad šis 
per misericordiam į jų salonus įsileistas studenčiokas, smuklininko anūkas, 
savo aštriu liežuviu ir ironiška plunksna, iki gyvų jų aristokratiškumo kau- 
lų juos užgauliojo. Netrukus ši gaidžio svorio poečiuką mažai kas bekentė. 

Už kitų panieką Wolfgangui su kaupu atsilygino vienas keistuolis, 
vardu Behrisch'as. Sis buvo apie 30 m. amžiaus, vieno grafo sūnelio auklė- 
tojas. Bet jis nebuvo joks pedagogas, o ekstravagantas. Visuomet apsitaisęs 
kaip frantas, jau pagyvenusio veido bruožais, jis darė nusigyvenusio pran- 
cūzo įspūdį. Kadangi dailiai kalbėjo prancūziškai ir sugebėjo elegantiškai 
dėstyti aukštose sferose mėgiamas temas, tas įspūdis dar labiau pasitvir- 
tino. Mėgdavo ciniškai pajuokti žmones, o ypač be pasigailėjimo plakti li- 
teratus, neliesdamas Goethes gal būt tik dėl to, kad ir šis turėjo nemen- 
ką liežuvį. Juodu susidraugavo ir leisdavo ilgus vakarus ir dar ilgesnes. 

naktis „Auerbach'o“ vyno rūsy, kur Behrisch'as, it koks Mefistofelis, su- 
karikatūrindavo visą pasaulį. 

Beūsis „Faustas“ turėjo ir savo „Margaretą“. Mat, Wolfgangas ne 
tiek mėgo kramtyti plunksnakočius, kiek bučiuoti žydinčias savo mylimų- 
jų lūpas. Tokių progų jis turėjo daug, nes buvo jaunas. gražus, iš geros 
šeimos, turėjo apsčiai pinigų ir mokėjo sekmingai paveikti dailiąją lytį. My- 
lėjosi tai su viena, tai su kita, kol nepermaldaujama aistra sviedė įį į 
Annchen Schėnkopf'aitės glėbį. 

Buvo taip. Maždaug nuo 1766 m. Velykų Wolfgangas pietaudavo pas 
smuklininką ir vyno pardavėją Schėnkopf“'ą kur susirinkdavo gražūs jau- 
nuomenės būrelis. Jam kartais patarnaudavo šeimininko duktė Anna Ka- 
tharina. Wolfgangas iš karto ją įsimyli, nors amžiumi buvo už jį vyres- 
nė ir socialiniu padėjimu už ji žemesnė ir prie to ne kažin kokia gražuo- 
lė. Į ją bus panašios kuone visos vėlybesnės Goethės mylimosios, kurios 
paveikdavo jį ne savo grožiu, kiek sunkiai išaiškinamomis irracionalybė- 
mis, kurių taip pilna meilės sfera. Jos visos savo ramiu būdu švelnindavo 
jo visokias konvencijas laužantį, jokių draugų įspėjimų neklausantį tempe- 
ramentą. Jo puikybė iš pradžios smarkiai priešinosi jo širdies demokratiš- 
kai krypčiai, bet veltui: jis bejėgis tos padavėjos belaisvis. „Kokius peikti- 
numus turi mano meilė?... Kas yra luomas? Kvaili dažai, kuriuos žmonės 
išrado, norėdami kitus, kurie to neužsidirba, taip pat aptepti. Ir pinigai 
yra tokia pat niekinga pirmenybė akyse to žmogaus, kuris mąsto. Aš my- 
liu mergaitę be luomo ir turto, ir dabar aš pirmą kartą jaučiu laimę, ku- 
rią padaro tikra meilė. Už mano mergaitės palankumą aš neturiu dėkoti 
toms niekingoms, menkoms įsimylėjusio meilės intrigoms, bet aš ją laimė- 
jau tik savo charakteriu, savo širdimi“. Bet kažin ar turėjo pagrindo taip 
girtis savo charakteriu, savo širdimi? Jis žinojo, kad Katchen vesti nega- 
lės, vienok ne tik kad neturėjo drąsos pasipriešinti savo jausmams, bet 
davė jiems pilną laisvę; juk jis nebuvo iš tų anakreontikų, kurie apdai- 
nuodami meilę, bučiuoja tik šaltas marmurines statulas. 

Katchen'os tėvų smuklė ir butas antrame namų aukšte buvo per 
dvejus metus Wolfgango dažniausiai lankoma auditorija. Ji buvo jam juo 
labiau meilesnė, kad joje, Kžtchen'ai padedant, būdavo repetuojami ir 
kartais net statomi veikalai. Užsidegęs pats dalyvauja tuose vaidinimuose, 
pav., Lessing“o veikale Minna von Barnhelm vaidino Tellheim'o rolę. Ne- 
ilgai jo demonas leido jam ramiai džiaugtis savo mylimosios atsidavimu. 
Prasimanė įvairiomis kaprizomis kankinti ją, kad iš jos širdgėlos tik dar 
daugiau turėtų smagumų. „Aš buvau apniktas aistros... iš mylimosios kan- 
kinimo pasigaminti sau malonumų“. Bet iš to artimo sadizmui „žaislo“ 
maža jam laimės, „nes nepagrįstais ir nuvalkiotais pavyduliavimais aš pra- 
žudžiau ir sau ir jai gražiausias dienas. Ji pernešė tai kurį laiką neįsivaiz- 
duojamu kantrumu, ir aš buvau pakankamai žiaurus privesti tai ligi kraš- 
tutinumo“. Net ir tos aitraus pavyduliavimo persekiotos Katchen'os ais- 
tringiausi glamonėjimai pagaliau jo nebejtikino ją ištikimą esant. „Beh- 
risch'ai, tuose pabučiavimuose yra nuodų! Kodėl jie tokie saldūs!“ „Dar 
viena tokia naktis, Behrisch'e, ir aš dėl tokios savo nuodėmių gausybės net 
nė į peklą nebepakliūsiu... Iš karto negalėjau miegoti, vartydavausi lo- 
voje, šokau iš jos, dūkau, kol pailsęs užmigau. Bet neilgam, aš turėjau 

kvailus sapnus... ji įkišo mane maišan.., Aš filosofavau ir vaitojau maiše... 
Aš sujoviau savo lovą, sukramčiau dalį nosinės ir užmigau... ant savo lo- 
vos rūmojgriuvėsių“. 

Jo prastą būklę dar pablogina ir toji aplinkybė, kad jis, taip dėl savo 


"tariamos neištikimybės dūkdamas, pats nė manyte nemanė būti jai ištiki- 


mas ir dėlto be sąžinės graužimo lankėsi pas „mergaites, kurių reputacija 
buvo geresnė už jas pačias, bet nuo kurių jo reputacija nepakilo“. Mote- 
rys šiuo tarpu kuone viską reiškė. „Ką aš patyriau, tai ir žinau. Patyrimą 
(su moterimis) aš laikau vieninteliai tikru mokslu“. O to patyrimo jam ne- 
trūko. „Ir be priesaikos — aš jau drįstu mergaites suvedž... kaip, po 
velniais, man reikia tai vadinti?“ 

Jau gerokai pusiausvyros netekus;  Wolfgangą kiek prilaikė gerasis 
profesorius Oeser'is. Nuo 1763 m. šis buvo tapybos akademijos direkto- 
rius, tikras menininkas, švelnus žmogus. Savo studijoje jis suspietė jaukų 
menininkų būrelį, į kurį pakliuvo ir buvęs teisių mokslo studentas Goethe. 
Su keliais aristokratais mokėsi privačiame Oeser'io bute. Paišybos ir ta- 
pybos pamokų turinį profesorius plačiau suprato, todėl supažindino mo- 
kinius ir su meno teorija, kurioje visai neblogai nusimanė. Būdamas prie- 
šingas visokiems perdėjimams ir apkrovimams, nuolatos skelbė mene pa- 
prastumą. Taip atitraukdavo savo mokinius nuo baroko ir prisaikdydavo 
tam paprastam natūralumui, kuris buvęs antikiniame mene. Iš jo jau ir 
didis Winckelmann'as bus, tikriausiai, girdėjęs tvirtinimą, jog graikai įkū- 
niję tikrą grožio idealą, kuris slėpęsis formulėje edle Einfalt und stille 
Groesse. Apaštalaudamas šiam kilniam  paprastumui ir ramiam didingu- 
mui, Oeser'is padėjo į rokoko puošnumus įsimylėjusiam  Wolfgangui gry- 
ninti savo skonį ir kreipti grožio išalkusias akis į tobulesnius pavyzdžius. 
Dėlto vėliau, jau grįžęs į Frankfurtą, Goethe rašo giliai dėkodamas 
Oeser'iui, daugiausia drauge su Behrisch“u, padėjusiam išsiaiškinti įam 
meno problemas: „Kiek aš esu Jums, pone profesoriau, skolingas, kad 
Jūs parodėte man kelią prie gėrio ir grožio... Ar aš savo turimą grožio 
skonį, savo žinias, savo įsitikinimus ne per Jus turiu? Kaip tikras, kaip 
aiškiai teisingas pasidarė man tas keistas, beveik nesuprantamas pasakymas, 
kad didelio menininko laboratorija daug geriau išūgdo bebręstantį filo- 
sofą, besiformuojantį poetą, negu išminčiaus ir kritiko auditorija.“ 

Dar tebeviešėdamas Leipzig“e, ar tik nebus galvojęs apie panašią į 
Winckelmann'o karjerą, apie kurią ir Oeser'is kalbėdavo su tokiu pat pa- 
sididžiavimu ir meile, kaip apie paties popiežiaus ir kardinolų globoje taip 
aukštai Romoje iškilusį jo draugą. Mėgdavo išdalyti savo mokiniams 
Winckelmann'o raštus, kuriems pats buvo gaminęs nemaža vinječių. Tik- 
ras džiaugsmas apėmė šitą darbštų menininkų būrelį, kai Winckelmann'as 
paketino sugrįžti į Vokietiją. „Dabar mes jaunieji žmonės su džiaugsmu 
sužinojom, kad Winckelmann'as grįš iš Italijos..., pakeliui užsuks pas 
Oeser'į, ir mes galėsime jį pamatyti. Mes nė nenorėjom su juo kalbėti, 
bet mes tikėjomės jį matyti... Mes sutarėm vykti raiti ir važiuoti į Des- 
sau'a, kur po gražią, meno padailintą apylinkę manėme tai šen tai ten 
pasižvalgyti, kad savo akimis galėtume pamatyti bevaikščiojančius taip daug 
už mus didesnius žmones. Pats Oeseris būdavo visai egzaltuotas, kai 

apie tai pamanydavo; dėlto žinia apie Winckelmann'o mirtį trenkė į mūsų: 


tarpą, kaip perkūnas iš giedro dangaus. Šitas baisus įvykis padarė be- 


galinį efektą. Kilo visuotinis dejavimas ir skundai, ir ankstyva jo mirtis. 


dar labiau pabrėžė jo gyvenimo vertumą.“ 

Tokiu būdu iš rokoko meno pančių besilaisvinančiam CGoethei nete- 
ko laimės sutikti klasikinio meno apaštalą, kuris vienu sugestyviu mostu 
būtų jį išviliojęs iš nors ir rožėmis kloto tų laikų meno kelio. Bet tragiška 
Winckelmann'o mirtis jį taip pat giliai paveikė, nukreipdama žvilgsnį į 


Italiją. Apie senovinį jos meną jis jau daug buvo girdėjęs iš tėvo, bet“ 


dabar jame kilo noras pačiam pamatyti tą jos žavingumą. 

Tik tuo tarpu reikėjo tenkintis Saksonijos meno turtais. Pačiame 
Leipzig“e jų buvo nemaža. Cia Wolfgangas išlandžiojo visas menininkų 
dirbtuves, muzėjus ir galėrijas. Paskui jį viliojo Dresden'o galėrijos, kurių 


visą grožį sugėrė smalsios ir estetiškai išlavintos jo akys. Tikros iškilmės. 


jam buvo įžengti į muzėjų su tokiais jausmais , koki paprastai pripildo 
širdį įžengiančiam į Dievo namus. e 

Grįžęs iš. Dresden'o, patirtais įspūdžiais dar ilgai gyveno. Sis nuola- 
tinis kontaktas su tapybos menu ir uoli, dėlto vis tobulėjanti, praktika 
aiškiai priminė Goethei jo pašaukimą: „Visoki menininkų apdirbti siužetai 
sužadino manyje poetinį talentą, ir kaip, pav., paveikslų iliustruojamos 
eilės, taip dabar aš eilėmis aprašiau paveikslus ir piešinius, pasitaikančius 
juose asmenis vaizduodamas juos pirmesnėį ir sekančioj padėtyj... ir tokiu 
būdu pripratau į įvairias meno rūšis žiūrėti sąryšy su viena kita. Net tos 
klaidos, kurias aš dariau, paversdamas savo eiles aprašomomis, toliau 
(kai aš daugiau buvau apsisvarstęs)) man buvo naudingos, nes atkreipė 
mano dėmesį į atskirų meno rūšių skirtumus“. 

Geriau tą skirtumą suprasti padėjo jam ką tik (1766) tame pat 


Leipzig'e pasirodęs Laokoon'as. Jame žymiausias anų dienų meno kritikas. 
pzig€ Pp y 


Lessing'as sugriovė Bodmer'io ir Breitinger'io tezę, tvirtinančią, kad po- 
ezija esanti ne kas kita, kaip kalbanti tapyba ir tapyba-tylinti poezija, tuo 
padarydamas galą plačiai situacijos piešimams aprašomojoje poezijoje. Jo tvir- 
tinimai, liečią eilėraščių gyvybės dėsnį, apie vyksmą, judėjimą ir pažangą, 


kurie, nors tiksliau techarakterizuoja tik epo ir dar dramos, tačiau ne lyri-- 


kos esmę, vis dėlto atvedė poeziją į tikrą kelią. Tai Goethe puikiausiai 
suprato. „Taip ilgai nesuprastas už piciura poesis buvo iš karto pašalin- 
tas, skirtumas tarp vaizduojamojo ir poezijos meno aiškus: abiejų viršū- 
nės atskirtos, nors jų pagrindai ir kažin kaip arti sueina... Visos šios 
puikios minties išvados mums dabar žaibu nušvito. Visokia lig šiol nuro- 
domoji bei sprendžiamoji kritika buvo numesta, kaip nunešiotas drabužis...“ 

Leipzig'as anuomet buvo tikrai žymus mokslo ir kultūros centras. 


Jame vad. Aufklėrung buvo radusi sau stipriausią atramą ne vien mokslo. 


sferose, bet ir platesniuose piliečių sluoksniuose, kur įsigalėjo Ap- 
švietos suformuotas gyvenimo stilius — vad. Rokoko. Jis siekė buržujų 
biensčance ir commoditė, t. y. racionalizmu paremto ir, ypač nuo 1740 m., 
sensualistiškai sušvelninto, išdailinto "malonumo bei patogumo. Gilesnių 
siekių čia nepastebėti. Vengiamas asmenybių pasireiškimas ir tuo pat nu- 
stelbiamas esmingiausias kūrybos šaltinis. Savo žvilgsnį šie laikai sukon- 
centravo į šį pasaulį, jie mėgo dailią išviršinę pusę, atitraukdami dė- 

mesį nuo tikros žmogaus esmės, nuo jo vidaus. Dėlto nenuostabu, kad 
buvo rafinuotai kultivuojama gyvenimo išviršinė pusė, nuolatos dailinami 
žmogaus rūbai. 

Šitokioje atmosferoje išaugusi literatūra pirmiausia stengėsi švelniai 
pamokyti. Ji, ištikima Apšvietos filosofijos palydovė, žavingomis spal- 
vomis piešė šio pasaulio gerąsias puses, plaukiančius iš jų smagumus ir t. 
p. Pasitaiką gyvenimo blogumai, kiek galima ignuoruojami, jie nepakenkia. 
visuotiniam to laiko optimizmui. Visur matomas tik buities tikslingumas, 
kuris dažniausiai pastebimas jos medžiaginėje naudoje. Nors ir žmogus. 
stovi tos literatūros centre, tačiau iš jo sielos plaukiančios idejos vengia- 
mos. Kadangi tragiškesni klausimai nepaisomi, tikimasi, jog žmonės galį. 
ramiai, be gilesnių konfliktų, sugyventi. 

Valstybiniai klausimai nustojo dėl to savo pirmykščio aštrumo ir nu- 
šviečiami — jei iš viso gvildenami — optimistiškai. Su amžinybe šią lite- 
ratūrą teriša visai plonutis siūlelis. Religinis jos turinys perdėm menkas— 
praskamba vos keli moraliniai pamokymai. Dorovingumas pagrindžiamas 
todėl nebe metafiziškai, o grynai žmogiškai. Sios gadynės idealas yra. 
saikingi smagumai. 

Meno teorija bei kritika persunkta mechanistiškai racionalistinės filo- 
sofijos. Ją pagimdė Wolff“o idejomis persiėmęs garsusis Gottsched'as. Įsi- 
tikinęs, jog meno dėsnių žinojimas yra būtiniausia sąlyga bet kokiai kū- 
rybai, sustato būsimiems poetams taisyklių rinkinį. Anot jo, poezija kuria- 
ma ne kažkokia irracionaline intuicija, o visai sąmoningu taisyklių pritai- 
kymu tam tikram siužetui. Taigi tikrą poetą visų pirma padaro intelek- 
tualiniai gabumai. Fantazijos Gottsched'as nelaiko kūrybine įėga, todėl 
pašalina iš poezijos ir visus stebuklingus ir mitologinius pradus. 

Dėl šitokių ir panašių pažiūrų Leipzig'o literatūros viešpats susidūrė 
su šveicariečiais Bodmer'iu ir Breitinger'iu. Jie, stipriai paveikti anglų sen- 
sualizmo, atsitolino nuo šitokio racionalistiško barškinimo eilėmis, pabrėž- 
dami jautulingumo teisę. Anot jų, idejos neturi būti pasakytos abstrakčiai, 
bet vaizdais, palyginimais ir pan. Kūrybinam darbui taisyklių neduoda. Iš 
poeto jie tereikalauja pasirinkti kilnių, širdį jaudinančių, siužetų. Kadangi 
mus daugiausia paveikia visokeriopas netikėtumas, todėl svarbiausias poe- 
to uždavinys ir esąs jį sukurti. Tai esą galima pabrėžiant bei padidinant 
charakteringuosius gamtos bruožus. 

Kova tarp Leipzig“o ir Zūrich'o ilgai užtruko ir buvo smarkiai veda- 
ma. Gottsched'as šių dvasios rungtynių metu tik dar labiau užakcentavo, 
kad kūrėjo uždavinys esąs kopijuoti gamtą ir patiekti skaitytojui naujų ži- 
nių; dėlto šveicariečių siūlomus pavyzdžius, kaip Homer“ą, Ariost'ą, Sha- 
kespeare'ą, Milton'ą ir panašius griežtai atmetė. Būdamas geras organiza- 
torius ir turėdamas gilią įtaką, Gottsched'as suorganizavo prieš šveicarie- 
čius savo adeptų kariuomenę, kurią kaip tikras generolas valdė iš savo ge- 
neralinio štabo Leipzig“e. Tačiau laimė buvo ne jo pusėje, nes jaunesnia- 
jai kartai įo pažiūrų klaidingumas buvo perdaug aiškus. O Lessing“as sa- 
vo ironišku gestu tiesiog išmušė iš jo rankų maršalo lazdelę. Taip šis ant 
savo meno teorijos griuvėsių vis dar tebesikarščiuojąs nuvainikuotas lite- 
ratūros karalius jauniesiems buvo tik pajuokos objektas. Ir Wolfgangas, 
kaip buvo įėję į madą, nepraleido progos pasijuokti iš nupuolusio autori- 

teto. Su Schlosser'iu, vėliau savo švogeriu, užėjo jis kartą į Gottsched'o 
stovyklą. Per apsirikimą įėję tiesiog į jo kambarį, jie rado stambųjį vyrą 
su visai plika galva (mat, tarnas nebuvo suspėjęs atnešti jam pariuko su 
ilgais susuktais plaukais); už tai Gottsched'as, jį bausdamas, davė jam to- 
kį smarkų antausį, kad tas lėkte išlėkė pro duris. Paskui, lyg nieko ne- 
būtų įvykę, „stambusis sentėvis“ apipylė svečius nepigia savo išmintimi. 

Tikras įaunųjų mokytojas buvo Lessing“as. Nors jis buvo, tiesa, tam- 
priai susijęs su racionalizmu, tačiau jis žinojo, kad tikrasis menininkas ne- 
gali kurti pagal tam tikras taisykles, kad šis kuria vidujiniu genijaus tur- 
tu. Jaunasis Goethe Leipzig'e iš eilės studijavo kuone visus žymesnius savo 
naujo vadovo raštus. Nemažiau, kaip Laokoon'as jį veikė Žlamburgische 
Dramaturgie ir Literaturbriefe. Paskelbta čia kova visam tam, kas ne- 
natūralu, sustingę, mažavertiška, pabrėžimas genijaus savitos vertės ir su- 
vereniško pasirodymo teisės, iškėlimas tikrų genijų, kaip pav., Shakes- 
peare'o, bei nuoseklus nurodymas šiuose laiškuose tikros dramatinės kū- 
rybos, buvo Wolfgango bematant suprasta ir viskas, kas Lessing*o raštuo- 
se buvo teigiama, godžiai ir su pasitenkinimu pasisavinta. Tai rodo tarp 
kitko uolus Shakespeare'o dramų skaitymas. Tačiau šiuo laiku jis žiūrėjo tik 
pro rokoko akinius, kurių ir Lessing“as nepajėgė nušluostyti. Salia Shake- 
speare'o jį daugiausia paveikė jau nebe religiškai nusiteikęs Klopstock'as, 
bet tikrasis rokoko smaguriautojas — Wieland'as, kas rodo jį dar smagiai 
plaukantį malonioje anakreontikos srovėje. 

Anakreontika buvo vadinama lengvučio rokoko dvasios dailusis pasi- 
reiškimas anų dienų lyrikoje. Laikydamiesi Pseudo-Anakreon'o, davusio vi- 
sai šiai srovei vardą, Horacijaus (carpe diem!), Petrarkos ir jais sekusių 
prancūzų su savo poėsie /egėre, poetai daugiausia dainuodavo apie meilę, 
jos visagalybę, mylimosios žavingumą ir draugiškas puotas prie 
putojančio vyno stiklo. Pasisakymai apie save patį vengiami: pagal anų 
dienų pažiūras tai būtų tikras poezijos piktnaudojimas. Dėlto kūryba tai 
ne savotiška išpažintis, o tik savotiškas jeu d'esprit, lengvutis žaidimas iš- 
svajotomis situacijomis, nuslepiančiomis tikrąją realybę. Visas suvokimas 
yra lengvutis, žaidžiąs, nors gilesnės nuotaikos ir ne visai trūksta, kaip ma- 
tyti iš aprašymo švelnumo. Anakreontikos siužetų repertuaras nedidelis. 
Lakštingaloms giedant, rožėms žydint ir mėnuliui diskretiškai šviečiant, čia 
daugiausia puotaujama ir nešykščiai dalinamasi bučkiais. Visur pilna lengva- 
sparnių amorečių, leidžiančių meilės vilyčias į rausvomis juostomis pasi- 
puošusių piemenaičių ir užsisvajojusių piemenėlių širdis. Pati eilių struktūra 
permatoma, lyg kristalinė, dailiai simetriška ir dažniausiai vainikucjama 
stebinančiai ryškiai suformuluota pabaiga (pointe). Svarbiausi šios srovės 
atstovai buvo Hagedorn'as, Gleim“'as Utz'as, Goetz'as, Rammler'is, įau- 
nasis Lessing'as, ir — jaunutis Wolfgangas, kuris anų kūrybą Leipzig“e suti- 
ko ir iš karto ją visą viršijo. 

Goethe, niekad tampriai nesusijungdamas su kokia nors literatūros 
srove, ir dabar vyraujančiai anakreontikai ne visiškai pasiduoda. Jo siela 
goethiška, o ne rokoko dvasios struktūros. Dėlto jis reiškiasi stipriai sa- 
vystoviai ir duoda kuone iš pirmų dienų suprasti, kad Goethe būti pir- 
miausia reiškia savarankišku būti. Tačiau buvo daug pašalinių veiksnių, 
neleidžiančių šiam jaunuoliui Wolfgangui dainuoti iš karto vien tik savais 

tonais. Jis, dėl savo keisto būdo daugelio nemėgiamas, buvo ištroškęs 
greito ir visiško pasisekimo, garantuojančio jam pilną jo skaitlingų priešų 
pergalę. Aiškiai suprato, kad rokoko pasaulį sau laimės tik anakreontiko 
ginklais. Dėlto, vengdamas savo goethiška demonija rėžti jautriausios leipzi- 
giečių ausies, diplomatiškai dainuoja jų dainas. Bet nors išviršiniai ir pri- 
sitaiko prie tradicinio savo laikų meno, tačiau iškart savo pirmatakus 
viršijo  meniškumu. Jis pilnai apima anų dienų motyvų ratą, laisviau- 
siai žongleriuoja visus jų trafaretus: lyg piemenėlis žaidžia su piemenaitė- 
mis, apdainuoja ir savo mylimosios rausvą juostą, susitinka slap- 
čia su ja prie antikinių dievų statulų ir prisiekia jai amžiną, gal ligi 
rytojaus trunkančią, meilę. Tos intimiškos situacijos pilnos dviprasmiškumų. 
Nuo jų nėra laisva nė mylimoji, dėl kitų akių neva priešinantisi įaunikaičio gei- 
dimams, kuriems tačiau iš širdies pilniausiai pritaria. Savo jausmams pridengti 
apsčiai naudojamasi mitologiniais motyvais, istorijos aliuzijomis. Amplitūda 
plačiausia: nuo Richardson“o sentimentalumo ligi Wieland“o frivoliškumo pa- 
naudojamas visas rokoko pasaulio repertuaras. Taigi jis semia iš daugelio 
kalbų, išskyrus, ypač lyrikoje, reikšmingiausią kalbą — širdies kalbą, ku- 
rią gudriai dar nuslepia. Tai toks ir jo pirmo lyrikos rinkinio Leipziger 
Liederbuch charakteris ir turinys. Kompozitorius Breitkopf'as, jo kompa- 
nijonas, parašė jo eilėms kompoziciją ir 1769 m. visą rinkinį anonimiškai 
išleido. Lengvabūdiškas žaidimas su giliai pergyventa ir jos tragiškumą 
nuslepiančia meile yra ir vad. Biūchlein Annette (1767), kurią jis skiria 
Katchen'os atminimui. Ir tik žaisdamas Wolfgangas iš karto parodė savo 
goethiškumą, vienu užsimojimu, palikdamas už jūrų marių visus savo 
mokytojus, ką įtikinančiai rodo kad ir šis visą rokoko dvasią kon- 
centruojąs jo eilėraštis: 
Brautnacht 
Im Schlafgemach, entfernt vom Feste, 

Sitzt Amor dir getreu und bebt, 

Dass nicht die List mutwill'ger Gaeste 

Des Brautbeits Frieden untergraebt. 

Es blinkt mit mystisch heil'gem Sechimmer 

Vor ihm der Flammen blasses Gold, 

Ein Weihrauchswirbel fūllt das Zimmer, 

Damit ihr recht geniessen sollt, 


Wie schlūgt das Herz beim Schlag der Stunde, 
Der deiner Gaeste Laerm verjagt! 
Wie gluehst du nach dem schoenen Munde, 
Der bald verstummt und nichts versagt! 
Du eilst um alles zu vollenden, 
Mit ihr in's Heiligtum hinein, 
Das Feuer in des Wachters Haenden 
Wird wie ein Nachtlicht still und klein. 


Wie bebt vor deiner Kuesse Menge 
Ihr Busen und ihr voll Gesicht, 
Zum Zittern wird nun ihre Strenge, 

Denn deine Kuehnheit wird zur Pflicht. 
Schnell hilft dir Amor sie entkleiden, 
Und ist nicht halb so schnell wie du; 
Dann haelt er schalkhaft und bescheiden 
Sich fest die beiden Augen zu. 


Nors ir saugojosi savo lyrikoje indiskretiškumų, kurių tų dienų sko- 
nis jam nebūtų dovanojęs, tačiau dramose nebegali išvengti neatvėręs 
širdies, kuri nepermaldaujamai reikalavo savo teisių: pasisakyti ir pa- 
sisakant palengvinti savo naštą. „Tuo laiku, sako Goethe apie save, 
„prasidėjo ta kryptis, nuo kurios aš per visą savo gyvenimą negalėjau at- 
sitraukti, būtent, permainyti į vaizdus ir eiles tai, kas mane džiugino, 
kankino arba šiaip domino, kad tokiu būdu bent kiek pataisius savo pažiūras 
į išorinius daiktus, tiek ir viduje dėl to nusiraminus“. Sitas reikšmingas 
pasisakymas yra raktas į visą Goethės kūrybą. Jis tinka ir jo pirmoms 
dramoms pažinti, nes jose Wolfgangas laisviau, negu savo lyrikoje drįsta 
pasisakyti, kas kamuoja jo jautrią širdį. 

Pirmoji jo komedija yra Die Laune des Verliebten. Pradėta ji buvo 
1767 m. pavasarį ir po metų baigta, bet spausdinta tik 1806 m. Ji vaizduo- 
ja jo paties santykius su jo mylimąja Katchen, kurią, nors jam visai atsi- 
davusią, persekioja savo kvailu pavyduliavimu. Si komedija reikšminga ne 
tiek savo tūkstantį kartų iš kitų panaudotu siužetu, kiek savo kaip iš- 
pažinties charakteriu. Kūrinėlis esąs „rūpestingai sustatytas pagal tikrovę“, 
pasisako autorius. Žinant tą tikrovę, nesunku Wolfgangui pritarti. Stebi- 
na toje  išpažintyje jo nieko  neretušuojąs atvirumas. Jis dargi 
save išpeikia ir skaudžiai pajuokia, kas rodo jį mokant praaugti kūry- 
boje savo silpnybes, ir tai net žymiau už Lessing'ą, išplakusį prieš dvi- 
dešimt metų tame pačiame Leipzig“e savo dramoje Der junge Gelehrte 
savo paties užsidarymą bei „mokslingumą“, kaip rodo komedijos kūrinys: 

Eridon'as (Wolfgangas) ir Amine (Katchen), nors ir labai mylisi, ta- 
čiau negali džiaugtis savo meile dėl keisto Eridon“'o pavyduliavimo. Eglė, 
kuri laimingai myli Lamon'ą, bando sukurstyti Aminę prieš kaprizingą jos 
mylimąjį. Bet ši, būdama perdaug taikios prigimties, paveda savo energin- 
gesnei draugei Eglei išgydyti Eridon'ą. Toji taip moka tam pavyduoliui 
apsukti galvą, kad jis, jos sužavėtas, ją apkabina ir pabučiuoja. Tuo- 
met Eglė, kaip tikra pamokslininkė, prikaišioja Eridon“ui už parodytą to- 
kią neištikimybę savo mylimajai, kurią nepamatuotu pavydu taip kvai- 
lai persekiojo. 


Ihr Eifersuechtigen, die ihr ein Maedchen plagt, 
Denkt guren Streichen nach, dann habt das Herz und klagt, 


skamba jo ausyse visai teisingi Eglės žodžiai. Pasibiaurėjęs tokiu nedoru 
savo pasielgimu, susitaiko su Amine. 

Ir antra komedija Die Mitschuldigen arba Lustspiel in Leipzig, kaip 
ji autoriaus buvo pirmiau vadinama, yra dalis jo per visą amžių trunkan- 
čios išpažinties. Ji rodo, į kokią aplinkumą jaunutis Wolfgangas buvo pa- 
kliuvęs ir kaip lengvai, paviršutiniškai jis pats ėmė žiūrėti į etiškas gyve- 
nimo problemas, Mintis rašyti šį vieno veiksmo farsą jam kilo dar tėviš- 


Juozas Eretas: Jaunasis Goethe, 87 


Ikėje tebebūnant. Dėlto šis farsas pilnas atsiminimų, neišdildomai įstrigu- 


-sių į jo galvą, kaip jis su gatvės ištvirkėliais išlandžiodavo Frankfurto 


užkampius. Jie papildyti jo širdies klajojimais Leipzig“e. 

Sioje komedijoje vaizduojamas gražus jaunuolis Alceste'as (Goethe), 
kurs mylėjo viešbučio savininko dukterį Sofiją; bet, jam iškeliavus, ji iš- 
tekėjo už padaužos girtuoklio Sėller'io. Grįžęs Alceste'as iš naujo pra- 
deda su Sofija flirtą, susitardamas su ja vieną naktį susitikti jo kambary. 
Lygiai tuo pat metu ten atsiranda ir Sėller'is, norėjęs apvogti Al- 
ceste'ą, ir dar viešbučio šeimininkas, susirūpinęs, kas rašoma viename 
svarbiame svečio laiške. Taigi jie visi tada kartu nusikalsta. Nors tokiais 
Goethės pavaizduotais nedorėliais ir negalima džiaugtis, bet reikia stebė- 
tis miklia jo technika, kuria jis vienu momentu į vieną vietą suveda ke- 
turius tuos nusidėjėlius. Nuostabu, kaip autoriui taip rafinuotai sekasi 
vesti ligi galo intrigą, ir kaip gale atsiriša lengvai, rodos, neatmezgamas maz- 
gas. Viešbučio šeimininko tipą jis kopijuoja iš Lessing“o Minna von Barnhelm 
smuklininko, ir tai su kokiu talentu jam pasiseka jį pagilinti! Kiti as- 
menys ne taip pavykę. Jie panašūs į senojo farso teatralinius tipus (harle- 
kinus ir p.), be savarankiško gyvenimo, be individualinių bruožų. 

Taigi kad ir šis siužetas: 


Er stahl mir meine Frau 


Und ich ihmYsein Geld— 


menkas ir kad yra čia ir formalinių trūkumų, tačiau šis aleksandrinais 

parašytas gyvas farsas yra vienintelis tokios rūšies, pasiekęs mus iš 18. 
šimtmečio. Scenoj dar ir dabar jis sudomina publiką savo patraukiančia 

intriga ir savo sąmojinga epigramatika, kurią tačiau gerokai aptemdo kū- 

rinio nemoralumai. 

Bet tikrasis Goethe ne viešumai skirtuose veikaluose, o tuose inti- 
miškuose, savo artimiausiems draugams siųstuose raštuose. Kiek jis jau 
peraugęs švelnius, šilkinius anakreontikos rūbus, itin ryškiai rodo Beh- 
risch“ui siųsti laiškai ir jam dedikuotos odos, visu dangumi besiskiriančios 
nuo Klopstock'o panašių kūrinių. Tuose sielos dokumentuose jis išsipa- 
sakojo visas savo nelaimes dėl tariamos Katchen'os neištikimybės. „Ha, 
įsivaizduokit mane! Aš (teatro) galerijoje; su binokliu... Prakeikimas: O 
Behrisch'ai, aš maniau, kad man galva pliš pusiau iš pykčio. Jis (t.y. prie 
Katchen'os prisišliejęs jo konkurentas) tai į priekį pasiduodavo, tai vėl 
atsilošdavo, tai persilenkdavo per kėdę ir jai kažką šnibždėdavo. Ąš dan- 
timis grieždamas visa tai matau. Mano akys pasruvo ašaromis, bet tai 
buvo nuo įtempto stebėjimo, o verkti visą vakarą dar negalėjau... Staiga 
karštis suėmė mane visu smarkumu, ir jau maniau, kad tuoj mirsiu... Ar 
tu gali įsivaizduoti nelaimingesnį žmogų su tokiais turtais, tokiomis per- 


-spektyvomis, tokiais privalumais, kokius aš kad turiu?.. Bet aš ją myliu. 


Aš manau, kad aš nuodus gerčiau iš jos rankų... Ką rytoj veiksiu?.. Gal 


ją pamatysiu ir pamanysiu tuomet: teatleidžia tau Dievas, kaip aš tau 


-atleid iu, ir pasisavink sau tuos metus, kuriuos tu išplėšei iš mano gyve- 
nimo... Hal visi malonumai glūdi mumyse pačiuose! Mes patys esame sau 


"velniais ir išgename save iš rojaus“. 


Kaip Wolfgangas šiandien zu Tode betruebt, taip kitą dieną, paaiškė- 

jus mylimosios nekaltumui, jis Aimmelhoch jauchzend: „Tai, kas vakar- 
. pasaulį man pragaru darė, šiandie paverčia man jį rojumi.... Atsiminimas. 
iškentėtų skausmų—tai vienas malonumas... Visą savo laimę laikau savo. 
rankose“. Wolfgangas jau moka wertheriškai parašyti, nes jau senai 
wertheriškai jaučia. Reikia tik dar vieno gilesnio pavydulingo pergyve- 
AB ir Wertheris sukrės Europos širdį taip, kaip dabar purto Goethės. 
sielą. 

Tuo tarpu jis, užuot pasisakyti, vis dar tebetarnauja dienos madai. 
Kaprizams patenkinti jis rašo niekniekius, kaip antai: 


Wunsch eines jungen Maedchens. 


O faende fuer mich 

Ein Braeutigam sich! 

Wie schoen ist“s nicht da, 
Man nennt uns Mama. 

Da braucht man zum Naehen 
Zur Schul“ nicht zu gehen. 
Da kann. man befehlen, 

Hat Maegde, derf schmaehlen, 
Man waehlt sich die Kleider, 
Nach Gusto den Schneider 
Da laesst man spazieren 
Auf Baelle sich fuehren, 
Und fragt nicht erst lange 
Papa und Mama. 


Tačiau ta pačia plunksna rašo Behrisch'ui eiles, kurių autorium- 
mielai norėtų būti ir 20. šimtmetis: 


Du gehst, ich bieibe. 
Aber schon drehen 
des letzten Jahres Fluegelspeichen 
sich um die rauchende Achse. 
Ich zaehle die Schlaege 
des donnernden Rads, 
segne den letzten— 
da springen die Riegel, 
frei bin ich wie du. 


Tai derinimas instrumentų prieš didžiąją simfoniją, kurią tačiau dar 
negreit diriguos, nes netrukus jį paguldys mirties patale baisi liga, 

Vaizduodamas savo paties dienos lengvabūdiškumus ir nakties ciniz- 

mus, Wolfgangas manė galėsiąs numesti nuo savo sielos ne vieną jį slė- 

giančią naštą, bet iš tikrųjų nuo to jam nė kiek nepasidarė lengviau. 

"Priešingai —prislėgė darir jo kūną. „Kasdien aš vis leidžiuos nuo kalno“, 

vaitojo jis. „Trys mėnesiai, Behrisch'ai, ir bus po visam“. Liūdnas jo pra- 


našavimas greit išsipildė: vieną naktį pabudo kraujuose paplūdęs. Dar tu-- 


rėjo jėgų prisikelti kaimyną, kuris jį paguldė ilgam, ilgam. 


Paprastas nusilpimas? Džiova? O gal blogoji liga? Išsigando mirties. 


PVM verEsTAP 

Vėl klausė sąžinės balso, gvildeno religines temas. Pro jo dvasios akis. 
slenka netolimos praeities vaizdai. 

Į Leipzig'ą buvo atvykęs nusistatęs galutinai nutraukti santykius su 
Bažnyčia. Tai jam padėjo išdykę draugai ir palengva jau iš Frankfurt“o 
laikų kiek primigdyta jo sąžinė. Pasitaikius progai, apšviestasis jaunuolis 
galutinai stojo prieš Apreiškimą, Svento Rašto inspiruotumą ir visa, kas 
nors kiek priminė ortodoksiškumą ir kvepėjo irracionalumu. Dėlto nenuo- 
stabu, kad, iškilus polemikai tarp profesorių Ernesti ir Crusius'o, kurių 
pirmasis, racionalistas, traktavo Bibliją grynai filologiškai, o antrasis gynė 

ventojo Rašto profetiškąjį charakterį, Wolfgangas nesvyruodamas pasisa- 
kė už „apšviestąją partiją“, nors jam buvo aišku, jog, traktuojant Bibliją 
taip racionališkai, kaip Livijaus ar Cicerono raštus, drauge su pranašišku 
jos pobūdžiu turi išnykti ir jos poetiškas charakteris. Toliau, neapsunkin- 
tas Frankfurt“o „prietarų“, leidosi bėgti paskui pasaulio linksmybes. Bet 
dabar „Išganytojas mane pagaliau pačiupo, aš nuo jo per ilgai ir per 
greit bėgau, ir jis sugriebė mane už plaukų“. Ištisas valandas kalbasi re- 
ligijos klausimais su teologijos studentu Limprecht'u. Ilgai jis buvo dėkin- 
gas šiam giliai tikinčiam, pusiau aklam savo kaimynui. Dar iš Strassburg'o 
jam rašys: „Koks aš buvau, toks dar tebesu, tik tuo skirtumu, kad aš 
geresniuose santykiuose su Viespačiu Dievu ir su mielu jo sūnum Jėzum 
Kristum. Iš to seka, kad aš taip pat kiek išmintingesnis ir daugiau pa- 
tyręs, nes „Viešpaties baimė—pradžia išminties“. 

r tik ne dar labiau bus jį paveikęs už jį dešimt metų „vyresnis 
hofmeisteris Langer'is, mokytas ir plačiai išsilavinęs teologas. Sis—nors 
jam ir svetimas buvo religiškas užsidegimas,—tačiau buvo įsitikinęs Svento 
Rašto dieviškumu. Jis ir panašias pažiūras mokėjo taip simpatiškai išdės- 
tyti, kad Wolfgangas buvo juo ir jo mokslu sužavėtas. Jau išvykęs iš sa- 
vo nelaimės vietos, rašo jam kupinas dėkingumo: „Vous avez ėtė Ie pre- 
mier homme, gui m'a prėchė le vrai ėvangile... et si Dieu me fait la grace- 
de me faire Chrėtien c'est d Vous, gue jen dois la sėmence. Oue Dieu 
Vous bėnisse pour cela“. 

Tačiau pozityvų tikėjimą Wolfgangui grąžinti tai vargu ar galėjo, 
nes kokia buvo jo mokytojo moralė, galima matyti iš to , kad po tokių 
pasikalbėjimų Goethe ne retai gaudavo palydėti jį iki meilužės durų... 

Lygiai tą dieną, kai jam suėjo 19 metų, t. y. tokiam amžiuj, kada 
kiti dar tik pradeda studijuoti, Wolfgangas, išklausęs įau šešis semestrus, 
turėjo išvykti iš Leipzig'o namo. “Tai buvo slegiantis jausmas, kad aš grį- 
žau kaip po laivo sudužimo“. Drauge su juo važiavęs karininkas jam sako: 
„Jūs tokios veido išraiškos, kad negalite būti su dailiąja lytimi nepažįsta- 
mi. Jūs sergate. Aš einu lažybų dešimt prieš vieną: jokia mergaitė nesu- 
gebėjo sulaikyti Jūsų už rankovės“. Siūlo jam dešimt talerių, jeigu klys- 
tąs. Išblyškęs studentas tyliai atsako: „Jūs esate žinovas ir savo pinigų 
nemėtote“. 

Lėtai slenkant vežimui Thūringen“'o kraštu į tėviškę, į teismą 
jis apmąsto savo padėtį. Daug kaltės verčia profesoriams, nemokėjusiems 
įo sudominti. Ir retorikos (t. y. literatūros) profesoriai ne gyvi žmonės, 
o tik rokoko pudra apibarstyti pariukai. Tiesa, tuščiomis rankomis jis ne- 
grįžta. Iš savo „tikrųjų mokytojų“, kuriais laikė Oeser“į, Wieland'ą ir Sha- 

kespeare'ą, buvo daug laimėjęs. Be to dar filologines žinias pagilino, meno 
horizontą žymiai praplėtė, gyvenimą nuodugniai pažino. Bet kokia kaina! 
Namiškiai laukė pzr trejus metus gerai išsilavinusio, pilnai pasiren- 
-gusio promocijai, pelningai ir garbingai karjerai šaunaus teisių kandidato, 
o dabar pro duris įšliaužė nuotykių parblokštas ir slaptų ligų graužia- 
mas nusidėjėlis .. 
Tėvas vietoje sustingo. 


li. Tarp dviejų Aušrų. 


1. Besitaisąs ligonis Frankfurte (1769/70). 


Kiek atsipeikėjęs nuo šio smūgio, parbloškiančio ne tik jo sūnų, bet 
ir gręsiančio jau antrąkart negailestingai išblaškyti brangiausias jo svajo- 
nes, tėvas liepė gydytojams kaip galima greičiau pastatyti Wolfgangą ant 
kojų. Jau baigdamas šeštą dešimtį metų, jis troško matyti jį būtinai iški- 
lusį į aukštą vietą, apie kurią, nenuilstamos ambicijos žadinamas, jau tris- 
dešimt metų svajote svajojo. Nejaugi šimtu metrų prieš tikslą suduš visa 
įo gyvenimo laimė? Įsakė greitinti kuraciją, bet veltui —nemėgstanti šuolių 
gamta paguldo Wolfgangą antrą ir dar trečią kartą. „Aš vėl narvely. 
Dievas žino, kada visa tai pasibaigs“, aimanuoja ne tiek ligos, kiek užsi- 
rūstinusio tėvo kankinamas ligonis. 

Laimė, kad šį netėvišką rūstumą kiek sušvelnino namų moteris už- 
kariavęs pietizmas. Šis, kaip puritonizmas Anglijoje, Olandijoje ir Skan- 
dinavijoje, jau anksčiau sekmingai kovojęs su suakmenėjusiomis bažnyti- 
nėmis formomis, uoliai gaivino dabar Vokiečiuose sustingusios bažnyčios 
religines jėgas. Tikėjimas neturėtų būti toliau vien tik sausas išpažinimas 
sunkiai beįtikimų dogmų, bet gyvas atstovavimas giliausiai pergyvenamų 
amžinų tiesų. Krikščionybė iš naujo pasidarė visą gyvenimą gaivinančia 
įėga. Ką atsidavęs Dievui Spener'is buvo čia pat Frankfurt“e nuo 1675 
iki 1695 m. pasėjęs į kietą dirvą prieš pat 18. šimtm. vidurį, grafui Zin- 
zendorf'ui uoliai globojant, išaugo į puikų pietistinį derlių. Net miesto 
patricijai ir tie, susibūrę į atskirus ratelius, ėmė ūgdyti savo religinius 
jausmus. Ta religinė banga užliejo pagaliau ir Goethės namus ir nešė su 
savim ką tik iš Leipzig'o parvykusį Wolfgangą. Jis juo mieliau atsidavė 
šiai srovei, nes jai atstovavo maloni motinos draugė, panelė von Kletten- 
berg. Tai buvo tauri, per 45 metus daug iškentėjusi, tikra protestantų 
mistikė, be sąlygų mylinti Kristų. Pati sirginėdama, jauną ligonį ji gi- 
Jiai atjautė. „Mano nerimą, mano nekantrumą, mano siekimą, mano ieš- 
kojimą, tyrinėjimą, galvojimą ir svyravimą ji savo būdu aiškino... ir užti- 
krino man... tai visa priklauso nuo to, kad aš nesusitaikęs su Dievu“, „dėlto 
ji stengėsi ne tik ligonio kūną, bet ir sielą gydyti. 

Darbas buvo nelengvas, nes Wolfgangas iš pradžių pirmykščiu išdi- 
dumu manė, kad ne Dievas jam, o jis Dievui turėtų už ką atleisti! Paga- 
liau, jos paragintas, ne tik dalyvavo jausmingose pietistų sueigose pačia- 
me mieste, bet, atgavęs sveikatą, dar vyko į apylinkėje esančias garsias 
wad. herrenhuter'ių kolonijas, kur anot jo, krikščionybė buvusi tikrai apa- 

štališkai atnaujinta. Paveiktas dar ir jį aplankiusio Langer'io, jo pasku- 
čiausiomis dienomis Leipzig“e dvasios vado, neatsisakė nuo panelės von 
Klettenberg jam siūlomo exezcitium religionis. Nenuostabu, kad įos glo- 
bojamasis kai kuriais momentais, ypač kai būdavo ligos purtomas ir visiš- 
kai nustojęs vilties pasveikti, tikrai susidomėjo Kristumi. Iš širdies gilu- 
mos tuomet maldauja: 


Koennt“ ich doch ausgefuellt einmal 
Von Dir, o Ew'ger werden! 
Ach diese lange, tiefe Oual, 
Wie dauert sie auf Erden! 


Šitos vadovės pradėtąjį darbą palaikė taip pat prie šių naujoviškų 
Kristaus sekėjų prisidėjusi motina. Ji švelniai globojo pamažu atsigau- 
nantį savo sūnų. Jos šypsena buvo ligonio kambariui, lyg koki saulės spin- 
duliai,ir lengvutis jos juokas sidabriniu balseliu skambėjo po visus rem- 
brandtiškoj prieblandoj paskendusius namus. 

Globojo jį ir sesuo. Dar tebesant broliui Leipzig“e, Kornelija buvo 
viena atiduota į nepermaldaujamai griežto tėvo rankas. Ir jau paaugusiai 
tėvas pedantiškai nurodinėjo studijų eigą ir visa kita, nė vieną momentą 
neleisdamas gyventi savu gyvenimu. Žinodamas, kad Wolfgangas labai 
klauso Kornelijos, savo sūnui skirtus pamokslus diktuodavo jai, kad ji 
juos, neva kaip savus, nusiųstų į Leipzig'ą. Siai tiranijai ji, nors dūsau- 
dama, pasidavė, bet viduj vis ūgdė pasipriešinimą. Jos širdis atsigavo tik 
broliui grįžus. Ji priverčia ir savo drauges jam gera daryti. Ji išlieja jam 
savo visą, per trejus ilgus metus susitelkusią, meilę. Kad galėtų laisviau 
išsišnekėti, išsigalvojo net savotišką, kitiems nesuprantamą, kalbą. Berods, 
būta ko slėpti, nes jie šnabždėdavo apie intimius dalykus, prie kurių seserį 
stūmė keista meilė broliui. Tas nenorėjo nė galvoti, kad ji galėtų kada 
nors tekti kitam. „Aš nepakęsiu jokio švogeriol“, karščiuodavosi jis 
tuomet. 

Pažymėtina, kad įo ligos krizis pasireiškė kaip tik jos gimimo dieną. 
Tuomet jo gydytojas Dr. Metz'as, kuris mėgdavo kartais gydyti nėpapras- 
tais būdais—mediciniškomis mistifikacijomis pagamintais vaistais — jau 
visai vilties nustojusių namiškių maldaujamas, bėgo vidunaktį atsinešti tos 
savo stebuklingos, sausos šarminio skonio druskos, nuo kurios Wolfgan- 
gui tikrai pasidarė geriau. 

Susidomėjęs tuo „menu“, kuriuo daktaras Metz'as buvo pagaminęs 
išganingus vaistus, ir sekdamas panelės von Klettenberg pavyzdžiu, namų 
aukšte jis įsitaisė laboratoriją — 


Mit Glaesern, Buechsen rings umstellt, 
Mit Instrumenten vollgeproft, 
Urvaeter-Hausrat dreingestopft — 


Tai buvo naujas pasaulis, kuriame jis 


Sich in die schwarze Kuechė schloss 
Und nach unendlichen Rezepten 
Das Widrige zusammengoss. 

Jis norėjo kaip nors pagaminti succum silicis ir ne kartą į talką 
kviesdevosi gerąją savo slaugytoją. Iš jos jis sužinojo ir apie teosofo 
von Wellings Opus mago cabbalisticum. Drauge su ja studijavo dar — 
Paracelsų, Basilijų Valentinų, Helmontą, Starkey ir ypač veikalą Aurea 
catena Homeri. Paslėptas dieviškas įėgas, nematomai veikiančias pasauly, 
apie kurias taip užsidegę mistiškai kalbėjo minėti autoriai ir veikalai, Goethe 
su tų knygų pagalba ryžosi dabar surasti pačioj gamtoj. Dar vartydamas 
olando Boerhaven'o chemijos vadovėlius, įsigijo vis gilesnį supratimą apie 
gamtos dėsnius ir apskritai apie pasaulio struktūrą, juk jis taip norėjo — 


Dass ich erkenne, was die Welt 
Im Innersten zusammenhaelt 


Taip vis gilyn jam lendant į alchemiją, visai atsitiktinai į rankas jam pa- 
kliuvo Ąrnoldo knyga Unparteische Kirchen - und Ketzergeschichte iš 
“1699 m. Tik ji, norėdama įrodyti tezę, jog religijos ginčiuose tiesa visados 
buvusi visokių separatistų, netiesa — Bažnyčios atstovų, kunigijos pusėj, 
iš tikrųjų buvo ištisai partiška; ir nenuostabu, kad ją studijuodamas jau- 
nasis Goethe sakosi supratęs, jog 


Es ist die ganze Kirchengeschichte 
Mischmasch von Irrtum und von Gewalt. 


Tačiau vis dėlto drauge įsitikinęs, kad vis tiek kiekvienas žmogus turi 
turėti kokią nors religiją. „Kas mane jo veikale ypačiai džiugino, yra 
tai, kad apie kai kuriuos heretikus, kurie iki šiol man būdavo rekomen- 
duojami kaip pasiutę arba bedieviai, aš įgijau geresnį supratimą... Uoliai 
studijavau įvairias nuomones, ir kadangi labai dažnai girdėdavau sakant, 
kad vis tiek pagaliau kiekvienas žmogus turi savo atskirą religiją, tai man 
nebuvo nieko natūralesnio, kaip kad ir aš galėčiau susidaryti savąją, ir tai 
aš labai smagiai padariau. Neoplatonizmas buvo pagrinde. Prie įo prisi- 
dėjo dar hermetiškų, mistiškų, kabalistiškų elementų. Taip susidariau sau 
pasaulį, kuris gana keistai išrodė“. 

Nors ir neryškios tos pažiūros, kurias išsineše iš trijų moterų rūpes- 
tingai prižiūrimos ligoninės, tačiau aišku, kad tai pirmas paties (Goethės 
susistatytasis pasaulėvaizdis. Tai buvo, jei jo, iš kitų šaltinių dar papildy- 
tas, aprašymas yra tikslus, savotiška gnostinės spekuliacijos rūšis, kur dar 
bent kiek buvo vietos ir krikščioniškajai Trejybei ir dieviškajam Išganyto- 
jui, kur Paskutinis Teismas ir kt. buvo panašiai suprantami, kaip Origenio. 
Ta jo konstrukcija ir neaiški ir netvirta. Ir suprantama, nes sistematinės 
filosofijos nemėgo. Pasirinkti jo mokytojai prie jos nė neragino, o jo lek- 
tūra nuo jos tik atstūmė, ką rodo ši jo iš A//gemeine deutsche Bibliothek 
išrašyta vieta: „Mes turime iš maloningojo kūrėjo daugybę dvasios įėgų,... 
kurių nei logika, nei metafizika negalima kultivuoti... Mes turime įsivaiz- 
davimo galią, kuriai turime suteikti gražiausius vaizdus ir tuo pripra- 
tinti savo sielą visur ir pačioj gamtoj grožį... pažinti ir pamėgti. Mums 
reikia visos eilės sąvokų ir bendro pobūdžio žinių..., kurių iš jokio vado- 
vėlio išmokti negalima“. Dėl tokio „paliuosavimo“ nuo mokyklinės filoso- 
fijos su jos „nesuprantamais reikalavimais“ ir nukreipimo į „pažinimą ju- 

draus ir mūsų taip mėgiamo gyvenimo“, Wolfgangas, suprantama, džiū- 
gavo. Jis iš vieno mėgiamiausių jo kūrėjų, Wieland'o, išskaitė, jog toli- 
mesnių studijų svarbiausias objektas ir puikiausia priemonė išlavinti savo 
dvasinėms galioms esą „aistros, kurias mes savo krūtinėj įaučiame“.— „Toks 
galvojimo būdas, prisipažįsta  Wolfgangas, visai atitiko mano paties pa- 
žiūras ir mano kūrybinę veiklą“. Dėlto pagal jas tvarkė ir savo studijas: 
studijuoja, bet be plano, skaito, tik be tvarkos—Tacitų ir Wieland'ą, Rous- 
seau ir Shakespeare'ą, Moličre'ą ir Lessing'ą ir dar aibę kitų. Iš to sąrašo 
matyti, kad besitaisančiam ligoniui šalia chemijos, medicinos, filosofijos ėjo 
ir estetinės, filologinės, istorinės studijos. Suvesdamas savo meno balansą, 
jis įsitikino lig šiol daugiausia laimėjęs iš Oeser'io, kuriam laiškais nuošir- 
džiai dėkojo. Iš viso, juo labiau stiprėjo jo sveikata, juo dažniau ėmė pri- 
siminti Leipzig“ą. Tačiau matė jį tarsi tik iš tolo, lyg pro kokią skraistė: 
mat, savo vidumi iš jo jau buvo išsilaisvinęs. Kaip dažnai, norėdamas kuo galu- 
tinai atsikratyti, išliedavo savo jausmus eilėmis, obektyvindamas dramo- 
mis savo praeitį, taip ir dabar, galutinai atsiskaitydamas su Klein Paris, 
užbaigė Die Mitschuldigen. Kaip slidi bebūtų pati tema, tačiau liū- 
tas parodė čia pirmą kartą savo leteną, o netrukus patirsime ir visą jo 
galybę. Iš jo atsidėjimo, tobulinant šią komediją, matyti gerėjąs jo skonis 
ir „didėjanti rutina. Dėl to ir senesnieji kūriniai pradeda jam visai nebe- 
patikti. „Eilės, kurias aš parašiau Leipzig“e, buvo per menkos, ir jos atro- 
dė man šaltos, sausos ir... perdaug paviršutiniškos. Tai mane paskatino, 
kai iš naujo turėjau palikti tėvo namus ir važiuoti į antrą akademiją, vėl 
didelį svarbųjį autodafė savo darbams atlikti. Daugelis pradėtų veikaliukų, 
kurių keli buvo privaryti ligi trečio arba ketvirto veiksmo, o kiti ligi pil- 
nos ekspozicijos, ir daug visokių eilių, laiškų ir popierių buvo... sumesta 
į ugnį“. Viename laiške visą savo ligšiolinę kūrybą jis pasmerkia, kaip ne- 
tikrą: „„...Dirbtini vaizdai, nes ponas autorius gamtos nebuvo matęs. Ne- 
tikras auksas ir viskas... Paveikslai komiškos nekaltybės. (Gal jie ir tinka 
Arkadijoje, tačiau po Vokietijos ąžuolais nimfos negimė, kaip kad po Tem- 
pės mirtomis“. Tai buvo galutinis atsiskaitymas su anakreontika. Dabar 
jis laisvas. Į tą ugnį jis sukišo kur kas daugiau, negu tik popierius — 
įoj sudegino rokoko pasaulį. Ir nuo šio laužo nukreipė jis savo žvalias akis 
į naujus horizontus. 

1790 m. artinantis pavasariui, jo jėgos vis stiprėjo. Tėvas, trokšda- 
mas žūt būt matyti sūnų baigusį studijas, parinko jam naują, Strassburg'o, 
universitetą ne tik dėlto, kad pats buvo ten studijavęs, bet ir žinodamas, 
kad Wolfgangas neras ten to, ko Leipzig“'as pilnas. Mat, Strassburg'as tai 
tikra gamtos idilija: jo universitetas mažas, dėlto ten nėra pavojaus 
išsiblaškyt, o ramiai studijuoti ir greit baigti. O  Wolfgangas, džiaug- 
damasis vėl pasprukęs iš savo narvelio, nė nebeatsigrįždamas nusi- 
skubino į Alzasijos sostinę. 


2. Strassburg'as (1770/71). 


Paskutinėmis kovo mėnesio dienomis išvyksta Wolfgangas antrąkart 
studijuoti: dabar jau kaip daug ko prityręs senijoras. Balandžio 2 d., prieš 
pat saulėlydį, jis jau Strassburg“e. Vos suspėjęs viešbuty kiek apsiprausti 

ir pasistiprinti, bėga jis pirmiausia į katedrą ir lekia tuos 330 laiptų aukš- 
tyn į jos bokšto platformą, iš kur toks puikus reginys, galįs net aklą pa- 
vergti, žavi jo grožio išalkusias akis. „Ir taip nuo aikštelės aš mačiau prieš 
save gražų kraštą, garsų miestą, plačiai išsitiesusias, dailiais tankiais me- 
džiais apaugusias ir išpintas pievas, tą nuostabų gausumą augmenijos, kuri, 
sekdama Rhein'o tekme, apsupa krantus, salas ir iškilumas... Kai veizi 
į ją tarp šitų puikiai išsitiesusių pievų, tarp šių džiuginamai išbars- 
tytų gojelių apdirbtą, žaliuojančią ir bręstančią šalį, ir geriausias ir turtin- 
giausias jos vietas, nustatytas kaimais ir vienkiemiais, ir tokią didelę ne- 
užmatomą, kaip naujas rojus, lygumą arčiau ir toliau, iš dalies dirbamų, iš da- 
lies miškais apaugusių kalnų apsuptą, tai suprantamas susižavėjimas, 
kuriuo aš laiminau savo likimą, skyrusį man tokią gražią gyvenimo vietą“. 

Naujas rojus! „Buvo laikai, kada pasaulis man atrodė esąs pilnas erš- 
kėčių.. Dangiškasis Gydytojas vėl sustiprino gyvybės ugnį mano kūne, ir 
man v-ėl sugrįžo ir drąsa ir džiaugsmas“.  Kupinas dėkingumo gerajam 
Dievui, leidusiam jam pasveikti ir atvykti į šitą žydintį alemanų kraštą, 
tarnauja pietisto atsidavimu. Ką tik atvykęs, pripuolamai atvertęs Sventą- 
Raštą, aptiko žodžius: „Praplėsk savo lūšnelės erdvę ir ištiesk savo namų 
divonus..., nes tu įsiverži ir į dešinę ir į kairę“. Ir tikrai: jis prisirengęs di- 
deliems žygiams. Jis dabar laisvas nuo rokoko lig šiol jam uždėtų varžtų. 
Rokoko pasaulis tai iš tikrųjų tebuvo tikrojo pasaulio susiaurinimas. Tai 
buvo į žmogaus ir pasaulio tarpą įsikišęs miniatūrinis gyvenimas, preten- 
duojąs būti tikruoju pasauliu, kas buvo juo pavojingiau, kai rokoko iš- 
dirbtos gyvenimo formos buvo dailios ir gražios, ir tokiu būdu kaip tik 
tiko ir kunigaikščių dvarams ir miestelėnų salonams. Jis pavergė savo ma- 
loniems niekniekiams kūrybingiausias dideliems užsimojimams bebręstančių 
miestelėnų jėgas. . 

Į šią rokoko erdvę buvo pakliuvęs ir rerum  novarum cupidissimus 
jaunutis Leipzig“o studentas Goethe. Ilgai laikęs jam siūlomas gracingas 
rokoko formas tikruoju gyvenimu, su noru atidavė duoklę galantiškumui ir 
visokiam išviršiniam virtuoziškumui. Tačiau jau tuomet demoniškoji jo sie- 
la nujautė šį gyvenimą esant tik buržujų žaislu, už kurio slepiasi tikroji egzis- 
tencija. Ją pasiekti buvo tuomet dar silpnas ir pasirinktas kelias klaidingas. 
Tęsdamas Frankfurt“e kovą su šiuo tarpiniu pasauliu, netikėtai susilaukė 
talkininką pietizmo pavidale. Sis, turėdamas tikslą suminkštinti kietąsias 
protestantų bažnyčios formas, religiškai įkaitintoje bei mirties baimės 
įbaugintoje Wolfgango sieloje sutirpino ne vien švenčiausius žmogaus jaus- 
mus iškreipiantį racionalizmą, bet ir visą Apšvietą ir drauge su ja jos įta- 
koį sukurtą rokoko. Sios ką tik atliktos pietistinės dvasios rekolekcijos ne 
tiek suartino jį su Kristumi, kiek atitolino nuo rokoko. Pietizmas pašalino. 
šį konvencionalinį,  tarpiškąjį pasaulį,  supančiojusį jo sielą, praskynė jo 
jausmams kelią prie pačių dalykų. 

Keliaudamas į Strassburg'ą, pirmą kartą vyko į patį natūralųjį, pa- 
prastai didingą gyvenimą. Jo siela dabar tarsi dirva, žadanti ateityj milži- 
nišką derlių, o šiuo tarpu dar tik laukiantį sėjos. „Mes turime būti nieku, 
bet norėti tapti viskuo“, tarė kupinas tvirto nujautimo Goethe. 

Būdamas dėkingas jį taip giliai veikusiam herrenhuter'ių religingu- 
mui, ir Strassburg'e draugauja su pietistais. Jis net pasidaro kitų dvasios 

vadu ir rašo pilnus nužeminimo laiškus. Kai atsimenu, koks aš buvau vi- 
są praėjusią vasarą nesugyvenamas žmogus, tai tik stebiuos, kaip galėjo 
mane kas nors pakęsti“. Prieina ir prie komunijos, bet jau paskutinį kar- 
tą, nes siauros vietinių pietistų pažiūros ir šiurkštokas jų elgesys jį vis la-- 
biau atstumia: „Jie tokie nuobodūs, kad mano gyvumas negalėjo to pa-- 
tverti. Tai tik siaurapročiai žmonės...“. 

Kur kas smagiau ir įdomiau jam pensionate, kur apie dvidešimt me-- 
dikų aplink viengungi Salzmann'4 susispietę. Wolfgango „didelės šviesios. 
akys, puiki kakta ir graži figūra“ tuoj visiems patinka. Užimponuoja jiems 
ir jo kalba. Naujokams visa tai daro tokį gilų įspūdį, kad jie nutaria 
bent keturiolika dienų čia neprasižioti. Salzmann'as, jau 48 metų amžiaus,. 
pažįstąs visą miestą, mylimas dėl savo malonaus būdo ir įvairių „gabumų 
— jie turi stiprų palinkimą į meną — autoritetingas šio būrelio vadas,. 
tampa pirmu jo mokytoju. Realiu alemano žvilgsniu greit pastebėjęs jau- 
nojo Goethes charakterio nelygumus, nuoširdžiai padeda jam juos patai-- 
syti. Tai malonesnis Behrisch'o įpėdinis. 

Tvirtai pasiryžęs išpildyti tėvo norą — baigti teisių mokslą, kiek 
apsidairęs naujojoj vietoj, Wolfgangas rengiasi studijoms. Strassburg'o- 
universitetas žymus nebuvo. Turėjo tik kelioliką profesorių, kurių vos ke-- 
li dėstė teisę. 

Siekdamas kaip galint greičiau atsikratyti primesto jam mokslo, Wolf-- 
gangas stengėsi pasirodyti teisės profesoriams jau šį tą žinąs ir gauti tei- 
sės mokslų kandidato vardą. Pirmiems egzaminams rengtis Salzmann'as 
parūpino jam repetitorių. Tas turėjo daug vargo padėti, kol išsiblaškiusį,. 
enciklopedinio platumo siekiantį, teisių studentą pripratino prie vietos 
profesorių mėgstamo konkretumo ir siauros kazuistikos. Egzaminams pa- 
sirengti padėjo dar kitų komilitonų paskolinti užrašai. Įsiminęs dar tėvo. 
kitados kaltą Hoppės juridinį katekizmą, rugsėjo 26 ir 27 dieną išlaikė 
pirmus egzaminus, laipsniu insigni cum laude. Taip, anot jo paties, įsigijęs 
„lengviausiu būdu“ kandidato vardą, paskaitų dabar daugiau nebeturėjo 
klausyti, nors iš tikrųjų niekada jų nebuvo lankęs. Paskui galėjo rengtis. 
doktoratui, rašyti disertaciją. Bet su ja neskubėjo — gal būt tėvas atleis 
jį nuo tos varginančios -pareigos? 

Tuo tarpu jį daug labiau domino pensionato draugų medikų moks-- 
las. Be chemijos, jau nuo seniau jo „slaptos mylimosios“, ir čia varomas 
alchemijos (Paracelsus!), žiemos semestrą jis lankė anatomijos ir net gine- 
kologijos paskaitas ir pratybas moterų klinikoj. Nuo teisės mokslo atitoli- 
no jį ir Salzmann'o įkurta literatų draugija, vardu Deutsche Gesellschaft, 
ir visi tie malonūs draugai, su kuriais diskutuodavo kasdien prie stalo 
apie viską, išskyrus teisę. Artimai draugavo su Henriku Stilling, vadinamu 
Jung'u, vienu tauriausių tų laikų pietistų, iš siuvėjų prasimušusiu į medi- 
cinos studentus. Nepatiko Wolfgangui tik kai kuriais atžvilgiais keistokos. 
jo pažiūros — „keistuolis žmogelis tvirtai tiki, kad jam reikia tik kaule- 
lius mėtyti, o mūsų Dievulis turi jam statyti akmenis“. 

Be jo, teologijos studentas Franz'as Lerse, tvirto būdo alemanas, 
taip užkariavo Goethes širdį, kad kurį laiką juodu buvo neišskiriami 
draugai. Jam savo Goetz'e pastatys paminklą. Toj pačioj kompanijoj mai- 
šėsi dar teisininkas Leopold'as Wagner'is ir Reinhold'as Lenz'as iš Livo- 

nijos, abu dramatikai, pasiryžę sprogdinti siaurus tų dienų gyvenimo ir 
literatūros rėmus. To paties demono apsėsti per kiauras naktis diskutuo- 
dami arba jodinėdami skersai ir išilgai po Alzasijos laukus, žaibuojančiais 
žvilgsniais ir griausmingais žodžiais griovė senąjį pasaulį.. 

Cia Goethe pirmą kartą tikrai susitiko ir su gamta. Tai buvo gamta 
nesudarkyta žmogaus rankų, ne Leipzig'o stiliaus parkai su apkarpytais 
medžiais, nenatūraliai iškreipta ir pažeminta į vaikščiojančių pariukų žais- 
14, ne tokia naudinga, kaip uostymo tabakas, ne tokia daili, kaip Mozart'o 
menuetai. Gamta čia buvo gaivalinga, kosmiškai kvėpuojanti įėga, nepa- 
kenčianti žmogaus varžtų ir kiekvienu momentu pasiryžusi nusikratyti jai 
užmestų pančių; tokia pat, kuri dar tik 1755 m. vienu pasipurtymu buvo 
sumetusi visą Lissabonos miestą į jūrą. Skaidrūs jo jausmai puolė į šios 
skaisčios gamtos glėbį. Nuolat darė ekskursijas į Strassburg'o apylinkes. 
Kartą net Lotharingijoj atsidūrė — „Jojom visą dieną, atėjo naktis, ir 
kaip tik tada atvykom į Lotharingijos kalnus, kur žemai maloniam klonyj 
Saar“'as teka. Man žiūrint dešinėn į žalią gilumą, ir upei prietemoj tyliai 
tekant, o iš kairės ties manim sunkiai skroblyno tamsumai kabant, apie 
tamsias uolas, po krūmus, ramiai ir paslaptingai šviesiasparniams paukšte- 
liams skraidant, — mano širdy taip ramu pasidarė, kaip aplinkui, ir vi- 
sas dienos sunkumas buvo užmirštas lyg sapnas. „Iš gilumos veržėsi tada 
negirdėta daina — 


Wie herrlich leuchtet 
Mir die Natur! 

Wie glaenzt die Sonne! 
Wie lacht die Flurl! 


— ir traukia jis ją savo skambiu bosu taip galingai, kad porcelianinė ro- 
koko siela visa sudreba. 

Tos gamtos meilės ugny sudegė ir prote užsilikusios Apšvietos ir 
materializmo žymės, prancūzų literatūros stipriai palaikomos ir čia Strass- 
burg'e itin jaučiamos; juk strassburgiečiai ne tiek yra les sujets allemands 
du Roi de France, kiek Voltaire'o pavaldiniai. Kokia gili tuomet buvo Vol- 
taire'o įtaka inteligentams, sunku įsivaizduoti. Jis ir jo vienminčiai, anot 
Goethes, dar senatvėje buvo puikiai prisimenamo voltaire'izmo įtakoj, 
„užvaldžiusios visą kultūringąjį pasaulį“. Ir jaunutis Wolfgangas neišvengė 
to visagalio įtakos, kas juo suprantamiau, kadangi ir jis, ypač Behrisch'o 
globojamas, buvo panašios dvasios. Tačiau netrukus nusistatė prieš „Vol- 
taire'o laisves ir begėdiškumus“, „nes iš esmės, kaip rafinuotai tai bebūtų, 
tačiau niekam pasauly iš to naudos nėra, nieko negalima tuo pagrįsti. 
„Kaip jie su kitais užsidegėliais kratėsi tuomet „savo laikų stebūklo“, jis 
pats aprašė šiais žodžiais: „Mums jaunuoliams, kurie... teisumą sau ir ki- 
tiems tiek gyvenime, tiek moksle turėjome prieš akis, partiškas Voltaire'o 
neteisumas ir tokios daugybės kilnių dalykų sudarkymas darėsi vis įkyres- 
nis, ir mes vis labiau ūgdėme savy jo neapykantą. Norėdamas kenkti vadi- 
namiems ilgaskverniams, niekinti religiją ir šventas knygas, kuriomis jie re- 
miasi, jis niekada negalėjo pakankamai nužeminti, ir tuo man sukėlė daug 
nemalonių jausmų. Ir kai aš dar sužinojau, kad jis, norėdamas sumažinti 

"padavimo apie tvaną vertę, užginčijo esant visus suakmenėjusius kiautus 
ir laikė juos tik gamtos žaislu, tai visai nustojo mano pasitikėjimo.“ 

Ir šiurkštus Holbach'o mechaniškasis materializmas šiuose jaunuoliuo- 
se sukėlė tik juoką ir pasipiktinimą. „Knygos, kurios tada kėlė didelį 
triukšmą, mūsų visai nepaveikė. Iš visų aš čia miniu Systėme de la nature, 
kurią iš smalsumo mes paėmėm į rankas. Mes nesupratom, kaip tokia 
knyga galėtų būti pavojinga. Ji mums išrodė tokia pilka..., tokia negyva..., 
kad jos baidėmės, kaip kokios šmėklos... Mes jį (autorių) išjuokėm... Nie- 
kas iš tos mūsų knygos iki galo nepaskaitė...Kaip nyku ir tuščia pasidarė 
mums šitam liūdnam ateistiškam pusiaunakty, kuriame pranyko žemė su 
visais savo daiktais, dangus su visais žvaigždynais. Materija turėjo 
nuo amžinybės judėti, ir šiuo savo judėjimu į dešinę, į kairę ir į visas 
puses turėjo be nieko kita iššaukti begalinius buities fenomenus... Jei ta 
knyga padarė mums kiek žalos, tai bent tuo, kad filosofijai, o ypačiai 
metafizikai, mes pasidarėm ir likom iš širdies tikrai abejingi, už tai gyvai 
pažinčiai, patirčiai, veikimui ir kūrybai atsidavėm mes juo gyviau ir ais- 
tringiau“ Taigi Goethe dar kartą prisiekė savo vadovei, kuri vadinasį 
„patirtis ir kurios niekad nepames. 

Kiek enciklopedistai atstūmė tuos jaunuolius, tiek traukė juos prie- 
šingybė—Rousseau. Jis savo Nouvelle Heloise pagaliau išlaisvino juos iš 
racionalizmo pančių. Jau 1767 m. Wolfgangas buvo skaitęs jo raštus ir 
įsitėmijęs Europos kultūrai grąsinantį žodį: Plus gue les moeurs se raffinent, 
plus les hommes se dėpravent. Dar Leipzig“e sirgdamas bandė gydytis 
šio Ženevos keistuolio nurodytais būdais. Paskui, besitaisydamas Frank- 
furt“e, skaitė Zmile. O dabar jis ne tik iš literatūros, bet ir iš gyvenimo 
prityrė, kiek daug karčios tiesos sakė šis apaštalas „pagaliau apšviestam“ 
pasauliui. Voltaire'o sekliu, bet skambiu cinizmu sekdamas, tas pasaulis 
tikėjosi įkopti į „aukštesnes“, į rojų panašesnes sferas. Bet jaunasis 
Goethe dabar pamatė, kad apšviestieji, nusigręžę nuo Dievo ir gamtos, 
atsidūrė... „liūdnam, ateistiškam pusiaunakty“, tuo tarpu kai gamtoj pa- 
silikusi liaudis buvo fiziškai ir morališkai sveika. Sukrėstoj jo širdy To- 
mas a Kempis nugalėjo Voltaire'ą, Strassburg“o domininkonas mistikas 
Tauler“is užėmė Holbach'o vietą, Mendelssohn'o racionalizmą nustelbė 
Platono idealizmas. „Mendelssohn'as ir daug kitų bandė pagauti grožį, 
kaip kokią peteliškę, ir su adata prismeigti... Vargšas gyvulėlis dreba tin- 
kle, nusidrasko gražiausiąsias spalvas... ir, pagaliau,... užtrokšta... ten ne- 
gyvai. Lavonas tai nebe visas gyvulys, dar priklauso kai kas prie jo, dar 
viena svarbiausia dalis... gyvybė, dvasia, kuri viską gražiu daro.“ 

Nėra abejonės! tas jaunikaitis regi pažadėtąjį kraštą, bet kur vadas 
ji = nuvesti? Atsakydamas įšį klausimą, likimas pasiuntė į Strassburg'ą 
Herder'į. 

Herder'is——mūsų kaimynas iš Mohrung“o. Jis, bestudijuodamas Ka- 
raliaučiuį teologiją ir beklausydamas įvairiausių paskaitų iš gamtos, ge- 
-ografijos, etnologijos, matematikos, filosofijos ir kitų mokslų, vis labiau 
atsitolino nuo sauso savo mokytojo Kanto ir racionalizmo. Visam tam, 
kas jo sieloje tada gaivalingai virė, suformuoti padėjo keistasis Hamann'as, 
studijavęs prieš jį ten pat teologiją ir teisę ir panašiai atsidavęs gyvam 
zeligingumui. Su Biblija rankose jis be atvangos kovojo su paviršutinišku 

racionalizmu, nuolat kartodamas: „Visa, kas žemiškajam protui išrodo ne-- 
įtikima ir juokinga, Kristui yra būtina, neginčijamai tikra ir raminama.. 
Kas protą prispaudžia ir padaro nusivylusį ir bailų, tai mus pakelia ir 
stiprina Dievuje.“ 

Dievas reiškiasi ne šaltai mąstantiems, bet jį mylintiems ir entuzias-- 
tingai sveikinantiems. Meilė yra viskas. Ir teologijos dogmos ir estetikos 
taisyklės prieš ją— niekas. Religijos genijus ir meno genijus, pranašas ir 
poetas, yra Dievo pasiuntiniai. Pats Dievas yra tikras poetas — kūrėjas. 
Gamta ir istorija yra jo kūriniai, o mūsų kūryba yra tik silpnas jų atgarsis. 

Kaip labai Hamann'as nutolo nuo racionalizmo, rodo dar šis jo žo- 
dis: „Poezija yra gimtoji žmonijos kalba. Pojučiai ir aistros nieko daugiau 
nesupranta, kaip vaizdus, kurie vieni sudaro visą žmogaus pažinimo ir lai- 
mės lobį. Fantazija ir jausmas siekia toliau už sausą protą ir už sąvo- 
kas sudarantį mokslą. (Gyvenimo jutimo centras yra tikėjimas. Dievas 
reiškiasi gamtoj ir istorijoj...“ 

Herder'is, godžiai pasisavinęs ir sutvarkęs šitokį Hamann“o mokslą, 
tapo lyg jo testamento vykdytoju. Nuo 1764 m. buvęs mokytoju ir pa- 
mokslininku Rygoj, į ją vykęs per Lietuvą, parašęs eilę veikalų, pav. Frag- 
mente tiber die neuere deutsche Literatur (1766) ir Kritische Walder (1769), 
paskui, lyg ir panorėjęs plačiame pasauly patikrinti savo idejų vertę, jūra 
Herder'is iškeliavo į Prancūziją ir, aplankęs Paryžių, pagaliau atvyko į 
Strassburg'ą akių gydytis. Dar kelionėį buvo įrašęs savo dienyne: „O, 
duokite man nesugadintą, abstrakcijomis ir žodžiais neužtroškintą jauną 
sielą... ir perkelkite mane tada į tokį pasaulį, kur aš galėčiau jai daryti 
tokią įtaką, kokią tik noriu. Kaip ji gyventų!“ 

Ko jis taip troško, visai pripuolamai sutiko ant savo viešbučio laiptų. 
Nuo to momento Goethe pasidarė neatskiriamas jo palydovas: ėjo drau-- 
ge su juo į kliniką, padėjo gydytis, skaitė jam veikalus. Herder'is greit 
suprato, susitikęs širdingą, nepaprastai gabų, tik dar nesudrausmintos 
dvasios, jaunuolį. Jis, būdamas hipochondriškas, ligos suerzintas, ne tik 
gerumu, bet ir ironija ir net piktu sarkazmu ėmė taisyti išsiblaškiusį, len- 
gvabūdišką ir juokingai išdidų savo famulų.  Wolfgangui, lig šiol pripra- 
tusiam tik prie pataikavimų, buvo tikra kančia ta mokykla, kurioj mokoma. 
„ugnimi ir kardu“, dėl to jau ne vieną kartą buvo pasiryžęs iš jos bėgti: Tačiau 
nebėgo--perdaug gerai jautė, kiek Herder'is, nors dar tik penkeriais metais 
už jį vyresnis, išganingai veikė jo charakterį ir papildė žinias kur kas ge- 
riau, nekaip abu lig šiol lankyti universitetai. Herder'is, skaitydamas jam 
naujausius savo raštus, pav., Ueber den Ursprung der Sprache, paskatino 
jį apgalvoti svarbiausius kalbos, literatūros ir apskritai meno klausimus.. 
Iš šių istoriškos reikšmės pasikalbėjimų, kur nepaprastą mokytoją atitiko. 
AS p mokinys, susidarė ištisas, dar šiandien savo vertės nenustojęs,. 

ursas. 

Jau pats tyrinėjimo metodas Goethei negirdėtai naujas: meno kūri- 
nys reikia ne izoliuotai studijuoti, bet suprasti iš visos jo aplinkos—iš vie-- 
tos ir laiko sąlygų, prie kurių priskaitė ne tik galvojimo būdą, religiją ir 
t. p., bet ir krašto geografinį padėjimą, jo klimatą ir kt. Jis atsakančiai 
ven ne pagal tam tikrą kanoną, best išaiškintinas pagal minėtas: 
sąlygas. 

Toliau, išeidamas iš garsaus Hamann'o tvirtinimo, kad poezija tai 
gimtoji žmonijos kalba, Herder'is suprato, kad poezijos ir kalbos šaknys 
susipina. „Pirmoji kalba buvo ne kas kita, kaip poezijos elementų rinki- 
nys. Kadangi abi taip artimai giminingos, tai poezija negali būti tik kelių, spe- 
Cialiai tam tikslui išsilavinusių, inteligentų turtas, bet visos tautos dovana, 
visuotinis pasaulinis turtas. Toji poezija stovi juo aukščiau, juo arčiau 
gamtos yra kurianti tauta. Sulig ta mintimi liaudis, kuri lig šiol buvo 
tas pats, kaip Pėbel, Canaille, nuo kurios turi šalintis kiekvienas padorus 
kultūrininkas, nes galima ja tik susitepti, Herderio laikoma labai vertingu 
organizmu, kuriame gamtos dėsnis dar gryniausiai veikia ir kuriuo ji pati 
su viskuo, kas joje yra, dailiausiai prabilsta, 

Ir poezija vertingiausia tų individų, kurie yra artimiausiam sąryšy 
su gamta. Homer“as, Pindaras, Aischilas, Sofoklis, Ossian“as, Shakespe- 
are'as ir k. — tai tokie genijai, kuriuose tirščiausiai akumuliuojasi gamtos 
jėgos. Artimiausias tam  idealui iš naujųjų poetų yra  Shakespeare'as, 
kurio poetinės kūrybos visuma jam yra tiesiog pasaulis — „dramatizuotas 
istorijos pasaulis, lygiai toks pat didingas ir gilus, kaip ir pati gamta.“ 
Kuo yra stratfordietis dramos mene, tuo lyrikoje yra Ossian'as, apie kurį 
Herder'is sužinojo iš T. Michaelio Denis“o S. J. Laikydamasis Ossian'o 
„kūrinėlių, tikros liaudies kūrybos, stengėsi išvesti iš jų pavyzdį. Pasak 
jo toji kūryba yra natūrali, vaizdi, pajėgi, kuri tiek savo turiniu, tiek 
kalba ir ritmu yra tikras tautos išvidinių ypatybių atvaizdas. Pats norėda- 
mas išgirsti gryną tautų poezijos balsą, renka jų dainas iš Irlandijos ir 
Serbijos, iš Lenkijos ir Ispanijos. Užsidegęs rodo savo nustebintam mo- 
kiniui tuos savo turtus, pasakodamas jam ta proga ir apie lietuvių dainas. 
Nepamiršta ir hebrajų tautos poetinių gabumų, genialiai pasireiškusių Bib- 
lijoje. Dėl to Sventasis Raštas darosi Goethei dar brangesnis. 

Apie tuomet taip įsigalėjusį svetimųjų literatūrų sekimą visai ne dvi- 
prasmiškai Herder'is šitaip išsitarė: „Ne jas kopijuodami, o tik mokyda- 
miesi iš svetimų tautų atvaizduoti kūryboje savo prigimtį, jausmus ir gal- 
vojimą, jų kalbą ir kt, mes pasidarysime tikri kūrėjai Dėl graikų 
meno ir literatūros specialiai pasisakė, kad tas, tuomet taip dievinamas, 
graikų meno kanonas turi reikšmę ne visoms meno sritims ir ne visiems 
laikams. Ir apie senovinę vokiečių literatūrą pagaliau pareiškė, kad, studi- 
juojant ją drauge su senąja kalba, galima geriau įsigilinti į tautos esmę, 
tikriau suprasti jos dvasią ir tiksliau ją ūgdyti ir išreikšti. 

Įsiskaičius į šias mintis, ne sunku suprasti, kad jos plaukia iš trijų 
pagrindinių punktų. Pirmiausia konstatuojamas kūrybos sąvokos keitimas: 
kūryba Herder'iui ne kas kita, kaip gamtos reiškimasis žmogaus kalba, 
yra savotiška gamtos jėga. Kalba išreiškianti individualinėmis, istorinėmis 
formomis tautos giliausius, stipriai religiškai nudažytus pergyvenimus. Ta- 
čiau ji nėra, kaip tai pabrėždavo Apšvietos estetikai, protu gamtos paža- 
bojimas ar net jos išskyrimas. Toliau aiškiausiai praplečiama ir kūrybos 
apimtis: į ją įeina ne tik vad. inteligentų individualistinė poezija, bet ir 
visų laikų, visokio išsilavinimo ir kultūros tautų ir individų kūryba. Pa- 
galiau kokio nors laikotarpio ar tautos poezija nebekanonizuojama, o ro- 
doma į tas gaivalingas gamtos jėgas, įsikūnijusias didžiuose pasaulinės lite- 
ratūros kūriniuose. 

Visi tie punktai suvedami pagaliau į dvi pagrindines jėgas, būtent, į 
gamtą ir istoriją, t. y. į statinį ir dinaminį principus. (Gamta yra toji di- 
džioji jėga, sukūrusi valstybines, visuomenines ir menines formas. Todėl 
"ne iš šių formų, o iš pačios gamtos imtinas pavyzdys. Taigi visuomenė 
su savo literatūra nestovi šalia gamtos arba net aukščiau jos, o turi visa 
iš jos ir dėl to kiekvienu atveju prie jos ir turi grįžti Kadangi viskas, 
kas gamtos sukurta, kinta, tai jos fenomenai turi būti istoriškai supran- 
tami. Priešingai, racionalizmui, ieškančiam istorijoje pavyzdžių bei taisyk“ 
lių, kurias traktuoja visai ne istoriškai, Herder'is apima pilną istorijos 
tapsmą su visais margais jo reiškiniais ir gvildena juos sąryšy su pačiu isto- 
rijos vyksmu. Tokias idejas išpažindamas, Herder'is atstovavo visai nau- 
jam žmogaus tipui: natūraliam ir istoriška intuicija apdovanotam žmogui. 


Tas naujybes Goethe buvo nujautęs, tačiau jam, ką tik išsigelbėju- 
siam iš rokoko miniatiūrų, trūko tos kultūros, kuri viena pajėgia statyti 
tikrą pasaulį. Dėl to įkaitusia galva ir verdančia širdimi pusiau tamsiam 
ligonio kambary klausėsi savo vado minčių, kurios, kaip vaisingi grū- 
dai, krito į atvirą sėjamąjį lauką. „Aš visa tai ryte rijau, ir juo greičiau 
ėmiau, juo jis buvo duosnesnis.“ „Aš jaučiau savo egzistenciją ligi bega- 
lybės praplėstą.“ „Visas mano aš sukrėstas...  Herderi,  Herder', 
likite man tuo, kuo esate. Jeigu man skirta būti Jūsų planeta, tai aš 
būsiu, mielai, ištikimai būsiu draugiškas žemės mėnulis... Aš Jūsų nepalei- 
siu, aš nepaleisiu Jūsų!“ 


Lyg Prometėjas, skubėjo Wolfgangas pas savo draugus, norėdamas 
ir juos uždegti dieviška ugnimi. Jis nustojo prancūziškai kalbėti ir drau- 
gauti su aukštesniuoju luomu. Laikęs save lig šiol aristokratu, pasirinko 
dabar vidurinį luomą, pasilikusį prie liaudies kalbos ir papročių. Dažnose 
"savo ekskursijose susitinka su liaudimi. Keliaudamas per pedes apostolo- 
rum, sustodavo kaimuose, kur dažnai net pernakvodavo. Rymodamas prie 
maloniai šniokščiančio Rhein“o, prie šio gamtos deimančiuko ir brangaus 
istorijos objekto, ar gulėdamas vienoje lovoje su Lerse ar kitu prieteliu, 
skaitydavo Ossian'ą, Homerą, Shakespeare'ą. Dėl įvairiausių juos kvar- 
šinančių minčių neduodavo vienas kitam nė užmigti. Kai kada Wolfgan- 
gas taip įsikarščiuodavo, kad draugai pamanydavo, jog jis tikrai iš proto 
išsikraustys. Sunku ir manyti kitaip, kad jis ekstravagantiškais žodžiais, 
su vyno taure rankoj nuo katedros platformos sveikina už Vogėzų besisle- 
piančią saulę ir gieda himnus. Tik dabar jis suprato Apšvietos taip pa- 
niekintų viduramžių didybę ir jų kūrinio — katedros visą grožį. „Ji kyla, 
lyg didingas, platus Dievo medis, kuris tūkstančiu šakų, milijonais šakelių 
ir lapų skelbia aplinkiniam kraštui Viešpaties, jos Kūrėjo, puikumą.“ „Ma- 
no sieloj liko pilnas, didis įspūdis, kurį, kadangi jis susidėjo iš tūkstančių 
harmoningų atskirų dalių, aš galėjau ragauti ir juo gėrėtis, bet jokiu bū- 
du ne pažinti ir paaiškinti. Jos sako, kad lygiai taip yra ir su dangaus 
džiaugsmais. Kaip dažnai aš grįždavau gėrėtis šiuo dangiškai žemišku 
džiaugsmu, apglėbti milžinišką mūsų senesniųjų brolių dvasią jų kūri- 
niuose. Kaip dažnai iš visų pusių, įvairių tolių, vis kitoniškoj dienos 
šviesoj grožėdavaus jos didybe ir puikumu.“ 

Tokioį nuotaikoj rokoko šiltnamių lepios gėlės jam visai nebekvapios. 
Jis, skaitydamas Homer'ą ir Bibliją, visai susižavėjęs Giesmių Giesme, vers- 
damas Ossian'o eiles ir imituodamas Shakespeare'o dramų techniką, galvo- 
ja apie Goetz'ą ir augina sieloj kažin kokį Faust'g. "Bet visa tai, be to dar 
dažnus savo atsilankymus į Sesenheim'ą slepia nuo savo mokytojo. 

1770 m., apie vidurį spalių mėnesio, jo draugas Weyland'as supažin- 
dino ji su savo giminėmis — Sesenheim'o pastorium ir keturiomis jo duk- 
terimis. Nuo to laiko pražydo jam tikras pavasaris, kurio graudaus 
galo nė Goethes nepaprastas talentas savo memuaruose Dichtung und 
Wahrheit nemokėjo užtrinti. 

Vos pirmą kartą pamatęs, Wolfgangas susižavėjo Friederike, trečia 
pastoriaus Brion'o dukterimi: „Ji įžengė pro duris; ir tada šio kaimo 
skliautuose tikrai užtekėjo visų gražiausia žvaigždė... Trumpas, baltas, apva- 
lus sijonėlis su apvadu, ne per ilgas, kad būtų matyti plonos kojytės ligi 
kaulelių; suveržta balta juosta ir juoda... priekaištė—tokia ji buvo ant sie- 
nos tarp ūkininkaitės ir miestietės. Lieknai ir. lengvai ji žengė, lyg nejaus- 
dama jokio sunkumo, o gražios galvelės didelėms blondinėms kasoms kak- 
las atrodė per plonas. Linksmomis mėlynomis akimis ji labai ryškiai ap- 
link žvalgėsi ir dailią, buką nosytę taip laisvai stūmė į orą, lyg kad ne- 
būtų pasauly jokių rūpesčių; šiaudinė skrybėlė kabojo ant jos rankos, ir 
aš turėjau laimę ją iš pirmo žvilgterėjimo iškart matyti...visame jos 
grožy ir meilume.“ 

Goethe įsimylėjo šią Alzasijos gėlelę; ir Friederikė, užmiršdama vi- 
są aplinką, pamilo tą gražuolį, lyg kokį karalaitį, atėjusį į jos užburtą pi- 
lį. Įsimylėjusių niekas nevaržė, net ir tėvai, į visa pro pirštus žiūrėdami ir 
viską iš anksto atleisdami; mat, buvo laikomi susižadėjusiais. Iš pradžių 
santykiai buvo tikrai idiliški: jie vaikščiodavo tai netolimam skroblyne, tai 
žydinčiuose laukuose, tai prie Rhein'o, kur gluosniais apaugę iškyšuliai ir 
salelės teikė ramią vietą poilsiu. Valtimi dažnai leisdavosi į žalsvojo 
Rhein'o bangas. Tokia romantiška gamta dar labiau meilę stiprino, ir 
Wolfgangui sunku buvo susitelkti toms keistoms studijoms, kaip jis iškil- 
mingai išsireiškė. Vos grįžęs į Strassburg'ą (raitam būdavo galima jį per 
šešias valandas pasiekti), keikdavo jis save, nesuprasdamas, kaip galėjo 
palikti mylimąją, ir pirma proga jis vėl ant arklio ir — pas ją. 

Ilgesio kamuojamas, mikčiojo eiles. „Pradėjau eiti kryptimi, kurios 
per visą savo gyvenimą negalėčiau pamesti, būtent, paversti eilėmis tai, 
kas mane džiugino, arba kankino, arba šiaip kaip nors domino... Todėl 
visa, kas iš manęs buvo sužinota, yra tik didžios išpažinties fragmentai. 
„Dėl to jo eilėse — pasak jo paties — visa atjausta, iškentėta, viskuo 
atsidžiaugta.“ 

Šiandien mums rodosi visai suprantama, kad kūrėjas, ypačiai lyrikas, 
turi eilėmis išlieti tik tai, ką jis tikrai yra pergyvenęs. Bet laikotarpy nuo 
Walther'io ligi Goethes būta ir kitokių pažiūrų. Tada, kai poezijos krikšto 
tėvu laikytas Opitz'as, kūryba buvo ne kas kita, kaip daryba. Vienas tų 
laikų rašytojas, Sigmund'as von Birken, tai drąsiai šitaip išpažino: 


Das Herz ist we't von dem, was eine Feder schreibet, 
Wir dichten ein Gedicht, dass man die Zeit vertreibet, 

In uns flammt keine Brunst, ob schon die Blaetter brennen 
Von liebender Begier. — Es ist ein blosses Nennen, 


Tik vienas Gūnther'is dainavo taip, kaip liepė jo širdis, tuo būda- 
mas jungėjas dviejų poetų, kūrusių savo širdies krauju. Bet ir jis savo 
poetinę išpažintį atliko savo laikų kalba, jo dienų literatūros srovės paga- 
mintomis formomis. Ne kitaip, kaip matėme, Leipzig“e elgėsi ir jaunutis 
Wolfgangas. Ir jis kurdamas turėjo prieš akis tas gatavas formas, kurios 
be didelio vargo leido pareikšti lengvučius savo širdies subangavimus. Tas 
poetiškas anakreontikos pinigas ir dabar vikriai bėgo pro jo pirštus, nors 
tas pasaulis, kuris buvo jį atmušęs, jau senai buvo išnykęs iš jo horizon- 


to. Kas sakytų, kad šis eilėraštis Mit einem gemalten Bande parašytas 


Friederikei, o ne Katchen'ai! 


Kleine Blumen, kleine Blaelter 
Streuen mir mit leichter Hand 
Gute junge Frihlingsg6tter 
Taendelnd auf ein luftig“ Band. 


Zephir, nimm'“s auf deine Flūgel, 
Schling*s um meiner Liebsten Kleid! 
Und so tritt sie vor den Spiegel 
All in ihrer Munterkeit... 


Fūhle, was dies Herz empfindet, . 
Reiche frei mir deine Hand, 
Und das Band, das uns verbindet, 
Sei kein schwaches Rosenband! 


Bet netrukus ir šios paskutinės, iš peraugusio rokoko riogsančios, 
formos, Herder'io sukritikuotos, sutirps Sesenheim'o kaitroje, o Goethe 
dainuos, kaip dar niekas nuo Walther'io von der Vogelweide laikų nebu- 
vo dainavęs — 

Es schlug mein Herz, geschwind zu Pferde! 
Es war getan fast eh“ gedacht; 
Der Abend wiegte schon die Erde, 
Und au den Bergen hing die Nacht; 


Schon stand im Nebelkleid die Eiche, 
Ein aufgetūrmer Riese, da, 
Wo Finsternis aus dem Gestraeuche 
Mit hundert schwarzen Augen sah. 


O Sesenheim'e, apglėbęs Friederikę, gieda jai meilės himnus, pats 
nuo jų svaigdamas, jai alpstant — 


O Maedchen, Maedchen, o Zo liebt die Lerche 
Wie lieb ich dich! Gesang und Luft, 
Wie blickt dein Auge! Und Morgenblumen 


Wie liebst du mich! Den Himmelsduft. 

Kaip tie jo jausmai nenuduoti, taip ir tos eilės ne kokie paprasti 


“jausmų aprašymai ar tik mintys. apie emocijas. Cia, iš tikrųjų, pats jaus- 


mas prabyla. Mes jaučiame betarpiškai, o ne tik tarpininkaujant — kaip 
tai kadaise būdavo—iš svetimų pasiskolintoms formoms. Sirdis pasisako tie- 
siai širdžiai. Kur rokoko skribai bandė dideliu vargu aprašyti pasaulį, kaip 
tvirtą pavidalą, ir išreikšti savo meilę, kaip tam tikrą padėjimą, kaip dalį 
pastovios buities, dabar Wolfgangas leidžia savo kunkuliuojantiems įaus- 
mams laisvai prasiveržti. Cia nebereikia simbolių, tarpininkaujančių tarp 


„temos“ ir jai išreikšti poetinių priemonių, t. y. pasaulio vaizd kuriais 
up 1ų, ų, 


buvo maždaug apimami sielos virpėjimai, nes naujame Sesenheim'o mene 
žodžiai patys plaukia iš pergyvenimo, sielos procesas savaime virsta kal- 
ba, meilės vyksmas spontaniškai pasireiškia ritmais ir spalvomis. Taigi pa- 
saulis nebevarginamas suvokimu to, ką konvencijos priversta širdis yra 
užrakinusi nudėvėtuose simboliuose ir racionalistinėse alegorijose; vadinasi, 
kelias nuo širdies prie žodžio nebeeina per daugybę dienos mados po- 


-etams primestų palyginimų ir vaizdų. Sis pavertimas pastovaus pasaulio į 


nepastovų savaime pakeitė ir kalbos charakterį. Išreikšdamas pasaulį ir 
visa, kas jame vyksta, kaip dinaminį procesą, kaip tekėjimą, veržimąsi, 
stengimąsi, veikimą, sukimąsi, t. y. kaip kažką, kas be perstojimo juda, 
įis padarė savo kalbą tokią gyvą, tokią lanksčią, kad įi visu dangumi ski- 
riasi nuo prieš - goethiškos kalbos. Pagrindinė jos žymė yra ir 
jos įsiveržimas į lig šiol vengtas irracionalines sferas ir sugebėjimas pada- 
ryti naują mišinį iš dvasiškumo ir daiktiškumo. 
ačiau, nepaisant šitokio negirdėto kalbos pakeitimo, naujoji Goe- 
thes kalba skambėjo taip natūraliai, tartum ji nuo amžių būtų tokia 
buvusi. Bet ji naujutėlė — Herder'is yra jos gramatikas, o Goethe kon- 
genialus jos stilistas. J 
Kitoks tos naujos kūrybos ir užrašymas. Si lyrika ne prie rašomojo 
stalo iš plunksnakočio iškramtyta, bet lyg savaime paties pergyvenimo iš- 
šaukta. Wolfgangas rašydavo tuomet, kai kas degindavo jo nagus. Prie 
stalo jis sėsdavo tik norėdamas eilių formą pagaliau apdirbti, jeigu tai 
būdavo dar reikalinga, nes dažnai tuojau, stante pede, jo kūryboje eida- 
vo: koncepcija, kūrimas, apdirbimas. Paprastai jau anksčiau suformuluo- 
toms savo eilėms užrašyti Goethe dažniausiai pasirinkdavo ankstyvą rytą, 
rymodamas sodely po medžiais, kur supa gamta, kurios žavintį paprastumą 
pasiekti jis svajojo dabar, Sesenheim“o idilijoje. 
1771 m., apie Sekmines, Wolfgangas net penkias savaites prasvajoja 
kartu su Friederike. Bet į jų laimės taurę pakliuvo ir ne vienas kartus 
lašelis: jo mylimoji apsirgo paslaptinga liga. Pabunda jo sąžinė. Jai ap- 
malšinti puola į linksmybių sūkurį. Kartą nuo pietų ligi pat vidunakčio 
šoko su Friederikės seserimi. Bet nieko negelbsti: jis sau tik dar smar- 
kiau prikaišiojo. Pagaliau išpažįsta viską tėviškai prieteliškam Salzmann'ui, 
rašydamas jam birželio 19 d. iš Sesenheim'o: „Mano širdies padėjimas yra 
keistas... Maloniausias kraštas, žmonės, kurie mane myli, draugų būrelis! 
Ar neišpildyti visi tavo kūdikystės sapnai — klausiu aš savęs dažnai, kai 
mano akys ganosi šiame laimių horizonte. Ar tai ne tie fėjų sodai, kurių 
tu ilgėjaisi — tai jie, tai jie! Aš tai jaučiu, mielas drauge, ir jaučiu, kad 
nesi laimingesnis nė per plaukelį, kai pasieki, ko norėjai. Priedas! prie- 

das, kurį mums likimas prie kiekvienos laimės prisveria.“ Koks priedas čia: 
minimas? Tai nesuprantamas terminas, lygiai kaip ir visų Salzmann“ui ta-- 
da rašytų laiškų tonas yra miglotas, net tamsus. Siam intimiam Wolfgan- 
go draugui tų ir panašių išsireiškimų prasmė buvo, be abejonės, aiškesnė 
nekaip mums. Ir apskritai ta Goethes conscia mens ir, deja, ne recti 
(pagal Vergilijų), bus buvusi jam  suprantamesnė, ypačiai iš pir- 
mo laiško, visų suinteresuotų pastangomis „dingusio be žinios“. Jo tu- 
rinio ar tik neparafrazuoja kitas jau į tėvų namus sugrįžusio Wolfzango: 
tam pačiam jo nuodėmklausiui adresuotas laiškas, kur tarp kitko skaito- 
me: „Nors. Jūs mane ir gerai pažįstate, tačiau einu lažybų, kad neįspėsi- 
te, kodėl nerašau. Tai aistra, visai nelaukta aistra. (Jis daro aliuziją į 
Goetz'ą). Jūs žinote, kaip panašūs dalykai gali mane taip išstumti iš 
vėžių, kad aš dėl to pamirštu ir saulę, ir mėnulį, ir mieląsias žvaigždes. 
Be to negaliu gyventi, ką jūs jau seniai žinote, ir kad ir kažin kaip bran- 
giai kaštuotų, aš metuosi į visa tai. Sį kartą jokių padarinių nereikia bijo- 
ti...“ Taip, dėl tų padarinių dabar ir dreba: mylimoji buvo patekusi į, 
ypačiai pastoriaus dukterims, nepavydėtiną padėjimą, iš kurio ir su tuo 
viskuo susirišusių teisinių komplikacijų mylimasis puolė gelbėti ją skęstan- 
čio uolumu. 

Tada lyg koks žaibas perskrodė baisią jo širdies naktį: Faustas regi 
dėl jo nusidėjimų  sumišusią, kalėjime besidraskančią Margaretą. Siur-- 
pas jį visą nukratė. Atsiminė, ko iš tikrųjų atvyko į Strassburg'ą. Rei- 
kia rengtis baigiamiesiems egzaminams. Rašyti disertaciją tokiame sąžinės. 
graužime! Prašo tėvą atleisti nuo tos sunkios pareigos. Bet tas nepermal- 
daujamas: sūnus turi grįžti skambiais titulais pasipuošęs. Wolfgangas dū- 
saudamas užkrinta ant knygų. Temą disertacijai pasirenka—ar tik ne Ar- 
nold'o garsus raštos paveiktas — santykius tarp Bažnyčios ir valstybės. 
Nori išvesti tezę: „Įstatymų leidėjas ne tik turi teisę, bet ir priedermę nu-- 
statyti tam tikrą kultą, nuo kurio nei kunigams, nei pasauliečiams negali- 
ma atsisakyti.“ Tą klausimą buvo lietęs 1762 m. Rousseau savo Contrat 
social, kur jį Goethe galėjo rasti, uoliai skaitydamas Ženevos filosofo raš-- 
tus. Šia temą aš išvedžiau iš dalies istoriškai, iš dalies 'pamatuodamas, 
parodydamas, kad visos religijos buvusios įvestos kariuomenės vadų, ka- 
ralių ir galingų vadų, kad šitaip buvę net su krikščioniškuoju tikėjimu.. 
Juk protestantizmo pavyzdys buvo visai arti...“ Kaip matyti, jo disertacija 
norėjo įrodyti tikrumą tada kuone visoį Europoj įsigalėjusio ir valdovų 
vienašališkai laikomo principo cuius regio, eius religio. Darbas — jei ti- 
kėtume jo žodžiais — ėjo sklandžiai: „Kadangi šitą veikalą aš beveik vi- 
sai iš savęs paties sėmiau ir lotyniškai rašiau lengvai, tai tas laikas, kurį 
šiam rašiniui sunaudojau, prabėgo visai maloniai.“ Apie patį turinį jis ma- 
nė, kad dalykas turėjo šiokį tokį pagrindą. Tačiau jo profesoriai buvo ki- 
tokios nuomonės. Ką jie manė apie disertaciją ir doktorantą, matyti iš 
profesoriaus E. Stūber'io pranešimo fakulteto dekanui Reisseissen“ui, pa- 
„daryto prie progos 1772 m. liepos 4 dieną: „Ponas Goethe vaidino čia 
rolę, kuri jį, kaip perdaug gudrų pusmokslį ir beprotišką religijos niekin- 
toją, padarė ne tik įtartiną, bet ir gerokai žinomą. Jis tikrai, kaip beveik: 
visi mano, savo viršugalvy turi arba vieną šulą per daug, arba per maža.. 
Norint tuo įsitikinti, reikia tik pasiskaityti jo sumanytą disertaciją De /e- 

gislatoribus, kurią pats juridinis fakultetas sulaikė ex capite religionis et 
prudentiae, nes jos kitaip nebūtų buvę (galima) spausdinti, kaip tik kad 
profesoriai būtų sutikę su nutarimu... būti atstatyti“. Panašiai praneša 
medicinos privatdocentas I. D. Metzger'is dvaro patarėjui Ring“ui, Karls- 
ruhe, dieną po Goethes promocijos, 1771 m. rugpiūčio 7 d.: „Yra čia stu- 
dentas, vardu Goethe, iš Frankfurt'o prie Main'o, kuris, kaip sakoma, 
Gėttingen'e ir Leipzig“e uoliai studijavęs. Tas jaunas vyras, pasipūtęs dėl 
savo tariamo žinojimo, o iš tikrųjų dėl kelių pono Voltaire“o piktybių, no- 
rėjo nustatyti tezę, kuri turėjo būti įvardinta Jesus auctor et judex sacro- 
rum, kur jis be kitko tvirtina, ne Jėzus esąs mūsų religijos įsteigėjas, bet 
keli kiti išmintingi vyrai, sudarę ją jo vardu, o krikščioniškoji religija 
esanti ne kas kita, kaip protinga politinė santvarka ir t. t. Bet jo didžiojo 
veikalo spausdinimas maloniai uždraustas. Tada, norėdamas duoti kiek 
pajusti savo panieką, jis įteikė paprasčiausias tezes, sakysime: «<Natūralinė 
teisė yra tai, kas tinka visiems tvariniams.» Iš jo buvo pasijuokta, ir da- 
lykas tuo baigėsi.“ 

Disertacija nebuvo priimta, dėl to cand. iur. Goethei liko įsigyti tik 
licenciato laipsnį. Tam jis turėjo viešai lotyniškai disputuoti su oponentais. 
„Aš vėl susidėjau su savo repetitorium. Tezės buvo išrenkamos ir spaus- 
dinamos.“ Tokių positiones iuris buvo 56. Jų tarpe figūravo ir ta, kurią 
pasirinko, tur būt, norėdamas iš savęs (ar iš tėvo?) pasijuokti: „Teisės 
mokslų studijos iš visų studijų geriausios.“ Gal būt geriau Goethes pažiūras. 
vaizduoja šios tezės: „Visas įstatymų leidimas priklauso kunigaikščiui“ 
(krašto valdovui) ir „Mirties bausmės nereikia panaikinti“. Priešpaskutinė 
tezė buvo tokia: „Ar reikia pasmerkti mirti nužudžiusią savo vaiką — tai 
teisininkų tarpe ginčijamas klausimas.“ Į šitą ginčą buvo tuomet įsivėlę 
ne tik juristai, bet ir šiaip akademiškas jaunimas, nes klausimas buvo 
aktualus. Mat, Prancūzų valstybė, užkariavusi Alzasiją, įvedė čia tą, iš 
16. šimtmečio užsilikusį, griežtą įstatymą, pagal kurį ne tik nužudžiusios 
savo vaiką turėjo būti pasmerktos mirti, bet ir tos, kurios po nuslėpto 
neštumo pagimdė „negyvą“ kūdikį. Tiesa, šiuo laiku mirties bausmė buvo 
pakeista kalėjimu iki gyvos galvos, bet pats įstatymas būdavo savo dra- 
koniškoje formoje keletą kartų per metus valdžios įsakymu skelbiamas ir 
kunigų bei pastorių iš visų sakyklų skaitomas. Tuo nepatenkinti jaunieji 
kūrėjai teoriškai svarstė tą klausimą, gvildeno jį savo kūriniuose. Taip, 


sakysim, kuone visi žymesni audrininkai — Lenz“'as, Wagner“is, tapytojas 
Mūller'is, Schiller'is — traktavo savo vaiko žudytojos temą. Kaip juristas 
Goethe pasirinktąją tezę egzaminuose gvildeno — nežinia. 


Viešas disputas licenciato laipsniui gauti įvyko 1771 m. rugpiūčio 
6 d. Sau oponentais Wolfgangas buvo pasikvietęs pensionato draugus, su ku- 
riais jau anksčiau darė tam tikras repeticijas. Nepasisekti, žinoma, nega- 
lėjo, dėl to visai tikime, ką jis rašo apie savo baigiamuosius egzaminus: 
„Disputacija, esant opozicijoj drauge su manim valgantiems, praėjo labai 
linksmai, net lengvapėdiškai, nes senieji mano pratimai susigaudyti (rin- 
kiny) Codex iuris visai gerai vykdavo, ir aš galėjau būti laikomas gerai 
išlavintu žmogumi!“ 

Gerą įspūdį, kokį paliko kandidato žinios, kuone sugadino sąžinin- 
gas Lerse užmiršdamas, kas buvo sutarta, ėmęs rimtai oponuoti, dėl ko 

nervindamasis Wolfgangas vokiškai jam sušukęs: „Aš manau, broli, per 
mane tu nori Hektoriu tapti!“ Tačiau šis examen pro licentia buvo 
įvertintas laipsniu cum applausu, ir iškilmėms baigti Jic. iur. Goethe savo 
draugams surengė „gerą tradicinę puotą.“ 

Taip Goethe baigė studijas, užtrukusias iš viso šešerius metus. Per 
visą tą laiką jis ėjo šalia universiteto, ar, tikriau sakant, universitetas ėjo 
šalia jo, negalėdamas jo sudominti. Geriausius savo mokytojus jis rado 
už universiteto sienų: Leipzio“e—menininką Oeser'į, Strassburg'e—plačiau- 
sių horizontų kultūrininką Herderį. Su A/ma Mater nejungė jo nė komili- 
tonai.  Saksonijoj junijoras juos stūmė nuo savęs savo'išdidumu, Alzasi- 
įoje senijoras —savo ekstravagantiškumu. Dėl to reikšmingiausi įo draugai 
buvo ne studentai: ten Behrisch'as, čia Saizmann'as. 

Bet, nors studentu siauresne žodžio prasme Goethe ir nebuvo, jis 
vis dėlto studijavo. Tik jo universitetas maža buvo panašus į tų laikų 
studijų akademijas—-tai platus išviršinis ir gilus išvidinis pasaulis. Pirmąjį 
jis akylai apžvelgė ir antrame visas pasinėrė. Dėl to ir atsakymą, ar Goe- 
the buvo geras studijozas, ar blogas, mums duos ne mokslininkų senai 
pamiršta jo disertacija,—lyg ir simboliška, kad jos rankraštis ligi šių die- 
nų neatsirado,—bet reikšminga jo Strassburg“o laikų lyrika ir kitų keturių 
metų be perstojimo trykštanti, visus literatūros kraštus užliejanti, kūryba. 

Jam grįžus į tėviškę, juridinis fakultetas ragino jį įteikti kitą diserta- 
ciją, bet jis su tuo nesutiko—1771 m. rudenį rašė Salzmann'ui: „Aš taip 
sotus nuo licentavimo, sotus nuo visokios praktikos, kad daugiausia tik 
dėl akių atlieku pareigą“. Tačiau vis tiek motina savo sūnų tik daktaru 
vadina, o licenciatas tam nesipriešina. Ir toliau, kol jis Weimar“e dar ne- 
buvo gavęs slaptojo patarėjo titulo, buvo dažniausiai vadinamas Dr. Goe- 
the, šiuo vardu ir titulu įžengdamas ne tik į vokiečių, bet ir į pasaulinę 
literatūrą. 

Taip išdykusiai su universitetu atsisveikinęs, dar turėjo skirtis su my- 
limąja. Apie tą graudų įvykį jis rašo lakoniškai atsiminimuose Dichtung 
und Wahrheit: „Tai buvo skaudžios dienos, kurių mano atsiminimuose 
nebeliko. Kai aš nuo arklio dar padaviau jai ranką, jos akys buvo pilnos 
ašarų, o man buvo labai nemalonu.“ 

Čia jis apsimeta mažai teatsimenąs. Jo sąžinė nerami; dėl to skubiai 
praeina pro tą širdį veriantį faktą, kad paliko ištikimiausią sau mergaitę, 
nedrįsdamas jai pasakyti, kad daugiau pas ją jau nebegrįš. Tik vėliau iš 
namų, iš saugios vietos, parašė jai visą tiesą. „Friederikės atsakymas su- 
draskė man širdį...“ 

Gal jis, grįždamas iš Sesenheim'o, buvo manęs lengvai pamiršiąs šią 
mergaitę. Tačiau veltui kratėsi taip meilių, taip skaudžių vaizdų. „Cia aš 
pirmą kartą buvau kaltas. Aš gražiausią širdį sužeidžiau iki pat gelmių, ir 
taip ūkanotos atgailos epocha buvo skaudžiausia, tiesiog nepakeliama.“ 
„Bet žmogus trokšta gyventi“, jis bando toliau teisintis. Ir, nusiuntęs . jai 
laiškutį, tikrai manė, kad jau viskas baigta. Tačiau kas jam atrodė esanti 
laiminga pabaiga, iš tikrųjų buvo šiurpi pradžia, nes sąžinės prikaišoji- 
mams nebuvo galo. „Nematoma Eumenidų rykštė“ jį be paliovos plakė 
taip negailestingai, jog nebeturėjo kitos išeities, kaip tik atlikti priešvisą pa- 
saulį išpažintį. „Tuo laiku, kai skausmas dėl Friederikės padėjimo mane 

labai baugino, ieškojau aš... pagalbos kūryboje. Poetiškąją išpažintį... 
aš variau tolyn, kad šiuo, save kankinančiu, atgailojimu pasidaryčiau vertas 
išvidinės absoliucijos.“ Jis atvaizduoja save, kaip pats sako, „blogose figū- 
rose“: Weislingen'as (Goe/z von Berlichingen), Clavigo, Ferdinando (Stella), 
Faustas — tai vis jis pats. Dėl jų vysta gėlės: Maria, Marie Beaumar- 
chais, Stella, Margareta. 

Sąžinės kamuojamas, atgal sugrįžti drįsta tik po aštuonerių metų. 
Kaip jis pats—ipratęs padailinti tikrenybę—pasakoja, Brion“ų buvęs gra- 
žiai priimtas ir Friederikės .ramiai-sutiktas: O dabar, 1771 m. rudenį, jis 
palieka mergaitę skaudžiame sielvarte: „Aš turėjau ją palikti tokiam mo- 
mente, kuris jai beveik gyvybę kaštavo“, - tokiame momente, kurio 
paslaptį poezijos auksu dengia jo Heidenroeslein. 


Jedoch der wilde Knabe brach 

Das Roeslein auf der Heide. 

Das Roeslein wehrte sich und stach, 
Aber er vergass darnach 

Beim Genuss das Leiden, 

Roeslein, Roeslein, Roeslein rot, 
Roeslein auf der Heiden! 


III. Audra ir Varžtas 


1. Advokatas Frankfurte (177172). 


Kaitrų rugpiūčio mėnesį Goethe, jau diplomuotas teisininkas, grįžta 
į savo tėviškę prie Main'o. Bet jo galvoj kodeksų ir paragrafų vietą užima 
„Strassburg“'o katedros statytojas“ Erwin'as von Steinbach, Homer“'as, 
Dūrer'is, Shakespeare'as. Pakeliui jis aplanko  Mannheim'o skulptūros 
muzėjų ir pamato puikiausias senovės statulas... „statulų mišką, pro kurį 
reikėjo painiote išsipainioti, didelį ideališką žmonių būrį, pro kurį turėjai 
tiesiog prasiveržti.“ Labiausiai jam patinka elegantiškas Apollo iš Belve- 
derio ir Laokoon'o grupė, — „po tokio uolaus gausių skulptūros kūrinių 
nagrinėjimo aš įgijau pirmą supratimą apie antikinę architektūrą. Radau 
Rotondos vieno kapitelio liejinį ir neginčiju, kad, matant tokius milžiniš- 
kus elegantiškus Akonthos lapus, mano tikėjimas į šiaurės statybą (t. y. į 
gotikos stilių) pradėjo svyruoti.“ Herderio kursas jį buvo išlaisvinęs iš 
pseudoklasikos imitacijų, tačiau dabar jo — franko prigimtį, linkusią į 
dailią harmoniją ir gražias formas, užplūdo ideališki klasikinės senovės 
meno pavyzdžiai, beveik išstumdami jį iš Strassburg“e užimtos pozicijos. Vi- 
su savo žavingumu pradėjo dabar jį vilioti pietūs. Bet tuo tarpu klasikos 
pagundai jis dar nepasiduoda: jo galvą užkariavęs Shakespeare'as, o širdį 
valdo Rousseau. Tik, kada nutils ši audra, jis, lyg užburtas, lyg bejėgis, 
pasiners klasicizme. 

Tėvas grįžtantį priėmė abejingai: mat, sūnus, jo numatytas į aukštes- 
nes vietas, nekaip pats buvo užėmęs, baigė su žemesniais akademiniais 
laipsniais, negu tėvas kad turi. Tačiau apskaičiavęs, kad tik dabar, arba nie- 
kad, yra momentas kaip tik pradėti Wolfgango karjerą, jis susitaiko su 

likimu. Džiaugsminga buvo tėvui toji diena, kai sūnus, baigęs lygiai 22. 
metus, jo nurodymais prašė savo gimtojo miesto ponus leisti jam verstis 
advokatūra. Patiko jam ir Wolfgango karštis pradedant darbą. Kaip tik 
įmanydamas, jis padeda jam pasirengti byloms. Jaunas advokatėlis labai 
buvo reikalingas tos pagalbos, nes nuobodus knisimasis po dokumentus 
jam netrukus iki gyvo kaulo įgris. Per ketverius metus vestos jo dvide- 
šimt septynios bylos — daugumas jų žydų reikalais — beveik visos buvo 
paliktos tėvo ir vieno sekretoriaus valiai. Jau ir iš viso jis ta profesija 
ne labai domėjosi, o iš pirmų dienų teismo padaryta pastaba dėl perdaug 
karšto savo klientų gynimo, jį pradėjo dar labiau stumti nuo to darbo, 
kur jis jautėsi, tarsi, prie galeros irklo prirakintas vergas. Piktai žiūrėjo ir 
į nenuilstančias tėvo pastangas prijaukinti jį prie taip nekenčiamo Frank- 
furt“o gyvenimo: „Aš duodu tėvui pilną laisvę versti mane kasdien giliau 
bristi į pilietinius miesto reikalus. ...Vienas pasipurtymas, ir visos septyne- 
riopos virvės sutruks.“ 

Kaip jis nekenčia to savo gimtojo miesto! „Spelunca, ein leidig Loch 
— tai yra dar patys švelnieji peikimai. Jis meldžia Dievą išgelbėti jį 
iš tos dykumos, kur be pirklių karavanų ir pipirų pardavėjų nėsą nė vie- 
nos gyvos dvasios. Jautėsi nemaža slegiamas ir to, kad, jau ir aukštąjį 
mokslą baigusį, jį tėvas prižiūri senu „rūpestingumu“, iš didelių savo iš- 
teklių kas mėnuo teduodamas jam, vienturčiui savo sūnui, vos šešis gul- 
denus. Jis daugiau nekaip belaisvis. 

Vienintelis jo malonumas, tai draugavimas su Kornelija ir bastyma-- 
sis po laukus. Jo pilni visi keliai tarp Darmstadt“o pietuose ir Homburg'o 
šiaurėje. Ir lietui lyjant, ir audrai siaučiant, ir deginant saulei, ir skaudi- 
dinant speigui — Wolfgangas vis gamtoj. Į Frankfurt'ą užklydęs, kur pa- 
kliūva, pavalgo pietus ir, nė nepažvelgdamas į namų pusę, pro kitus vartus 


vėl iškeliauja. Jo krūtinė plyšta nuo kūrybinio potvynio — Sturm und 


Drang'as perkūnais ir kruša užpuola kraštą. 

Nepamirškim, kad tuo laiku dar viešpatavo Apšvieta, tačiau visiškos ra- 
mybės ji jau nebeturėjo. Reakcija jau nuo seniau kėlė galvą prieš įvairiau- 
"sius jos pasireiškimus filosofijoį, mene ir net visuomenėj. Kelią tam vyks- 
mui buvo sekmingai parengęs pietizmas, sudarydamas patogias sąlygas 
poetinėms Klopstock'o pranašystėms. Bet ir Apšvietos atbaigėjai, Kant'as 
ir Lessing'as—taip likimas lėmė—pasidarė pagaliau pirmatakais to naujo 
irracionalizmo, kuris demoniškai buvo ūgdomas mistiškoj Hamann“o sieloj. 
Visą tą, iki pat kraštų prisipildžiusį, tvenkinį pramušė Rousseau savo šū- 
kiu „atgal į gamtą“.  Gaivališkai buvo paneigta proto pirmenybė, atme- 
tant racionalizmo hegemoniją gyvenime. Buvo paleistos visos fantazijos 
galios, nuo senų pančių atpalaiduoti visi jausmai nuo lepiausio sentimen-- 
talizmo, ligi galingiausios aistros. Sielos galios prasiveržė visu savo irra- 
cionalumu ir autoritatyviai pareikalavo per šimtmečius pamintų savo tei- 
sių. Dabar pradedama aukštinti „didžioji asmenybė“, dėl ko imami gar- 
binti genijai—die grossen Kerls, kaip audrininkai mėgdavo juos vadinti — 
nes jie veikią tik instinktyviai, klausydami savo vidaus balso, kuriuo pra- 
bylanti pati gamta. Taip veikdami gamtos vardu, jie patys leidžia sau įsta- 
tymus ir vieni sau yra teisėjai.  Audrininkai dievina pojutinę gamtą, be 
sąlygų atsiduodami žmogaus rankų nepaliestai jos  idilijai ir trokšdami 

susijungti su ja. (Geisminę meilę, „nesugadintą žmogaus prigimties išraiš- 
ką“, jie garbina, kaip buities apimtį. Poezija jų pripažįstama tik vaizduo- 
janti tikrus pergyvenimus. Siužetai tegali būti tikrai pergyventi, bet jokiu 
būdu ne išsvajoti. Emocingi pergyvenimai turi būti vaizduojami, tarsi žai- 
dimas, bet drauge ir kaip būtinumas, - išplaukiąs iš išvidinio „aš“. Kūry- 
boje visų vengiamas bet koks racionalistinis elementas, paneigiamos vi- 
sokios kalbos ir meno taisyklės, nutolstama nuo visų klasiškų formų bei 
formulių, niekinamas anakreontiškas lengvumas ir išviršinis kūrinių puoš- 
numas. Raginama jausmams visada ieškoti tinkamo ritmo ir žodžių, ir dėl 
to kalboj dažnai pastebima sauvalė. Natūralumo ir paprastumo pavyzdžiais 
šiam judėjimui eina pirmiausia Homeras, Shakespeare'as ir Ossian'as. 

Bet Sturm und Drang'as toli gražu yra ne tik kova su Apšvietos filoso- 
fija ir jos fenomenais literatūroje ir mene apskritai, bet tai yra iš esmės 
ir etinę ir visuomeninę bei politinę sritis apimąs revoliuciškas judėjimas, 
visiškas ir griežtas sąvokų pakeitimas bei radikalus vertybių perkaino- 
jimas. Audrininkai pasisako prieš planingą ūgdymą ir kultūrą, skelbia ka- 
rą esančiai dorovei, nekenčia esančios socialinės ir valstybinės santvarkos 
ir prometėjiškai priešinasi Dievui. Sturm und Drang'as yra pilnai subren- 
dusio miestiečių luomo sukilimas prieš kilmingųjų palaikomą politinį ku- 
nigaikščių absoliutizmą, nustelbiantį geriausias jo įėgas. Beviltė politinė 
situacija nustūmė audrininkus į literatūrą, kur jie dramą — t. y., gyvenimo 
atvaizdą — padarė savo įrankiu. Jų viltį stiprino amerikiečių laimėjimai 
kovoj su anglais dėl savo nepriklausomybės ne mažiau, kaip ir Juozapo 
Il., vis smarkiau pasireiškiąs, liberalizmas. 

i revoliucija, Hamann'o jau senai rengiama, Herder'io uoliau palai- 
koma, blykstelėjusi Goethes su Herder“iu sąmoksle Strassburg“e, staiga 
prasiveržė apie 1770 m. Jos centras— Goethe, pirmoji jos auka — Friede- 
rike Brion. „Prie savo savaime iškilusio vado susispietė gana gausus 
audrininkų būrelis. Lia matome frankfurtietį Klinger'į, vėliau Rusijoj ta- 
pusį generolu ir Tartų universiteto kuratorium; šalia jo — iš Pabaltijo ki- 
lusį Lenz'ą, nelaimingai baigusį savo gyvenimą Maskvoj; tapytoją Mūller'į; 
dešimtį metų dėl savo idealų tvirtovėje kentėjusį  Schubart'ą ir daugybę 
kitų, vos antrą dešimtį metų baigusių, beūsių. Vėliausiai į frontą, kaip 
pats jauniausias, atvyko Schiller'is, visų genialiausias dramatikas, savo 
Plėšikais sudavęs paskutinį smūgį, jau gerokai apgriuvusiai, Apšvietai. 
Žadamoji erotinė laisvė priviliojo ir moteris. Tokiomis amazornėmis buvo, 
sakysim, Charlotte von Kalb ir Karolina von Lengefeld, kurių pirma—da- 
bartinė Schillerio mylimoji, o antra—būsima jo  švogerė. 

Jie visi ir visa gerkle šaukė: laisvė! gamta!! genijus!!! Shakespeare'as!!!! 
Mikčiodami ir visi drebėdami iš susijaudinimo, per porą dienų jie bloškė 
ant popierio ilgiausias dramas, su vos įžiūrima forma. Taip, sakysim, Klin- 
ger'is savo Zwillinge rašė tik dvi dienas, o Lenz'as kūriny Der Neue Menoza 
pažymi, kad veiksmas eina „čia vienur, čia kitur“. 

Nė vienas žodis šioj protingų bepročių kompanijoj nebuvo toks po- 
puliarus, kaip „genialumas“ ir „genijus“. Tai, ką audrininkai tais termi- 
nais suprato, vienas jų apaštalas Šveicarijoj, Lavater'is, bandė apibūdinti 
šiais žodžiais: „Vadink tai dvasios vaisingumu,. neišsemiamu jos šaltiniu, 
pirmaprade jos galia, sielos elastingumu, ar trumpai—kūrimo dovana, in- 

stinktu. Kaip ten bebūtų, genialumas yra tai, kas nėra nei išmokta, nei 
pasiskolinta; ko negalima nei išmokti, nei pasiskolinti; ko negalima imi- 
tuoti, kas yra dieviška ir kas turi inspiracijos žymių. Genijus žaibuoja, ku- 
ria... Jo kelias visuomet yra žaibo, audros ar erelio kelias... Girdimas 
jo ūžesys, matomas jo puikumas, bet iš kur ir į kur — nežinoma, ir jo 
pėdsakų niekas neranda.“ 

Ne taip jau susižavėjęs šiuo genialumo kultu buvo senasis Lessin-- 
g'as. Jis pats nenorėjo būti genijum vadinamas, ir taip grūmojo neklauža- 
doms: „Kas mane vadins genijum, aš tą pašventinsiu pora antausių taip, 
kad jis jausis, kaip ketvertą jų gavęs.“ Bet tai buvo Sturm und Drang'o 
jau nugalėto bereikšmio murmėjimas. Audrininkams nereikia praeities ga- 
liūnų, nes jų priešaky žygiuoja ateities pranašas. 

Wolfgangas jau tada pajunta tai, ką vėliau suformuluos pasakymu: 


Und was der ganzen Menschheit zugeteilt ist, 

- Will ich in meinem inner'n Selbst geniessen, 
Mit meinem Geist das Hėchst' und Tiefste greifen, 
Ihr Wohl und Weh auf meinen Busen haeufen. 
Und so mein eigen Selbst zu ihrem Selbst erweitern, 
Und wie sie selbst, am End auch ich zerscheitern. 


Ir tikrai nedaug tereikėjo, kad jo likimas būtų sudužęs, nes astrono- 


miškas tas skirtumas tarp to, kuo jo tėvas. jį laikė — pavydulingai saugo- 
jamas žyginis arklys į menką „miestelėnišką garbę“ — ir to, kuo jis tik- 
rai yra — šiandien savo sieloje sudeginąs senąjį pasaulį, kad toje jo vieto- 


je sukurtų naują. Dėl tc jis, degančiom pėdom, išsidraikusiom garbanom 
ir vėjo blaškomom apsiausto atlapom bėga į gamtą. 


GOETZ VON BERLICHINGEN 


Die grossen Kerls jam imponuoja — Cezar'is, Mahomed'as, Faustas, 
Prometėjas, Goetz'as von Berlichingen ir k. Ypačiai Goetz'as dabar jį do- 
mina. Pripuolamai radęs die Lebensbeschreibung Herrn Goezens von Ber- 
lichingen, zugenannt mit der eisernen Hand, leidinį iš 1731 metų, jis be 
galo nudžiugo: iš tos medžiagos būtų galima sudaryti Shakespeare'o sti- 
liaus — kaip Herder'is jį suprato — dramatinė biografija ir joj pasisaky- 
ti už galingą asmenybę. Kartą Wolfgangas skaito Kornelijai keletą scenų 
iš Goetz“o. Bet ta tik juokiasi. Girdi, ir šios dramos tu nebaigsi, kaip lig 
šiol dar nieko nesi baigęs. Taip skaudžiai pašieptas, jis ryžosi dramą bū- 
tinai privesti prie galo. Rašė skubėdamas, be plano, be škicų, ir taip per 
keturias savaites baigė pirmą jos redakciją — Geschichte Gottfriedens 
von erūciis gen mit der eisernen Hand, Dramatisiert. 

Si veikalą rašant, autoriui ne tiek rūpėjo sukurti taisyklingą dramą, 
kiek iškelti savo mylimą karžygį. To didvyrio pasipriešinimas visai aplinkai 
ir šventa kova už natūraliąją žmogaus teisę prieš visokius mokytus suk- 
čius turėjo vaizduoti jo paties opoziciją ne tik apskritai prieš visokius sa- 
vo laikų žemažiūrius ir siaurapročius, bet ypačiai titanišką jo neapykantą 
prieš esantį režimą. Taigi, visų pirma Goets“'as yra revoliucinė, tikrai ku- 
pina šėlstančio jausmo, drama, kaip matyti iš daugybės tų sekimų, kurie, 

kaip grybai po lietaus, pasipylė, kurstydami žmones tol, kol jie visai pri- 
brendo kruviniems Schiller'io Plėšikams. 

Sudėdamas visą karštą simpatiją prie savo mylimojo karžygio kojų, 
jis per daug jį išidealizavo, dėl ko Goetz'as išėjo ir perdaug jau nekaltas; 
tačiau kiti istorijos faktai yra tokie tikri, kad veikalą galima iš tikrųjų va- 
dinti istorine drama. Tai pirmas toks įvykis vokiečių literatūroj, kad dra- 
matikas stengiasi įsijausti į istorinę atmosferą, o ne vaizduoti praeitį da- 
barties rūbuose. Visa kryptis istoriška, tačiau medžiaga iš naujųjų laikų 
pradžios autorius vis, dėl to, laisvai pasinaudojo, kai kur ją savo nuožiūra 
ir papildydamas. Sie papiidymai yra ne kas kita, kaip asmeniški jo paties 
priedai, dalis jo per visą gyvenimą trunkančios „didžiosios konfesijos“. 


„Sąžinės graužiamas, čia Weislingen'o asmeny jis smerkia pats save. Tą 


plakimąsi jis dar labiau skaudina Goetz'o sesers Marijos asmeny įvesda- 
mas ir pačią Friederikę. Si, nepaisydama biauraus Weislingen“o pasielgi- 
mo, atvyksta pas jį jo mirties valandoj. „Marija“, sako jis, „kodėl tu atvy- 
kai, ar kad pažintum kiekvieną mano tūninčių prasikaltimų atsiminimą?“ 
Oji, švelniai paguosdama, atsako: „Visa pamiršk, lai Dievas tau visa taip at- 
leidžia, kaip ir aš atleidžiu.“ Ar tik nebus tie žodžiai paimti iš pačiam 
Wolfgangui rašytų ir vėliau sunaikintų laiškų? Cia gerai atestuojamas kū- 
rėjas, kad nebandė savęs teisinti, kaip tai devyniasdešimt penki iš šimto 
būtų padarę. Toliau jis dar skaudžiau coram publico save išplaks. 

Veikale kiek vaizduojami ir jo paties šeimos nariai: tėvas ir motina 
— Goetz“'o žmonai parenka savo motinos, Elzbietos, vardą, o tėvui „pa- 
gerbti“ piktai pašiepia teisininkus Olearijų ir Sapup'į. Tokiu būdu keršijo 
už jam užmestas teisių studijas, nuodijusias gražiausį jo gyvenimo laiką. 
Nepamiršta jis ir savo draugų. Gražiai aprašo geraširdį komilitoną Lers'ę 
iš Strassburg'o laikų, statydamas jį šalia savo karžygio. Ir šiaip jau turi- 
nys pilnas atsiminimų bei aktualijų. Viena pastarųjų yra pajuokimas senų 
auklėjimo būdų, kurių vietoj peršamas naujas, natūralusis, Rousseau skel- 
biamas ūgdymas. Ė 

Goetz'o priešingi poliai yra  Weislingen'as ir Adelheida. Si antroji, 
laisvai sukurta pagal Shakespeare'o Kleopatrą, įkūnija tokią moterį, 
kokios aistrų blaškomas geidė Weislingen“as-Goethe, Ji yra tipiškas pavyzdys, 
kaip iš prigimties nedramatikas Goethe savaime nuslydo nuo scenos ir už- 
sidarė savo širdy, čia išsisvajodamas tą demoną, kuris kuone visai nustel- 
bia susidomėjimą Goetz“u. „Stengdamasis vaizduoti Adelheidą meilią, jis 
aiškina, aš pats ją įsimylėjau, nenoromis mano plunksna tik jai tarnavo, 
susidomėjimas jos likimu įsigalėjo... tai nieko nebuvo natūralesnio, kaip 
žavinti moteris užkariavo Goetz'o vietą autoriaus širdy.“ 

Pagrindinė 'Goetz“o problema—vieno galingo individo su jį supančia 
aplinka konfliktas, vykstąs tada, kai viduriniai amžiai susiduria su nau-- 
jaisiais laikais, vaizduojama maždaug tokia fabula: 

Goetz'as įsivelia į kovą su Bamberg'o vyskupu. Jam pasiseka paimti 
į nelaisvę svarbiausią savo priešo patarėją, buvusį draugą Weislingen'ą. 
Goetz'o pily Jaxthausen'e abu senieji draugai susitaiko, ir Weislingen“as 
net susižieduoja su Goetz'o seserimi Marija. Bet, nuvykęs su reikalais pas 
Bamberg'o vyskupą, Weislingen'as iš naujo išsižada Goetz'o ir, sulaužy- 
damas ištikimybę savo sužadėtinei, veda gražią koketę Adelheidą. Plėsda- 

mas akciją prieš Goetz'ą, smarkaudamas taip pat prieš Nūrnberg“o mies- 
tą, vyskupo sąjungininką, jis prašo imperatorių, kad prakeiktų Goetz'ą, 
paskelbtų ji beteisiu ir siųstų savo kariuomenę jį numalšinti. Nors Goetz'as 
ir narsiausiai apgina savo pilį, bet klasta nuginkluojamas ir pasodinamas 
į Heilbronn'o kalėjimą, iš kurio jį išvaduoja jo švogeris Sickingen'as. Grį- 
žęs į savo pilį, prisiekia jos daugiau nepalikti ir gyventi taikiai. Tačiau 
jam ištesėti neleidžia sukilę valstiečiai, apšaukdami savo vadu. Weislin- 
gen'as, naudodamasis ta proga, išgauna Goetz'ui mirties dekretą. Bet jo 
žygis iki galo nepasiseka, nes Adelheida, siekdama imperatoriaus Karolio 
meilės, jį nunuodija. Baisių skausmų kankinamas ir sąžinės graužiamas 
Weislingen'as, Marijai užtariant, sunaikina Goetz'o pasmerkimą ir jos ra- 
minamas miršta. Adelheida pakliūva į slaptą teismą ir už svetimoterystę 
ir vyro nužudymą pasmerkiama mirti. 


Mirštančiai nuilsęs Goetz“as guli kalėjime, skųsdamasis savo likimu, 
bet atsidavęs Dievo valiai. Paskutines savo valandas jis praleidžia sodely 
prie kalėjimo, tyram pavasario ore. Žinia, kad jo pasmerkimas panaikin- 
tas, mirštančiam jau neturi vertės. Jį suramina tik pasakojimas apie nar- 
saus Jurgio mirtį bejojant. Savųjų apsuptas, miršta jis su įprastu Sturm und 
Drang'o periodui šūkiu: Laisvės, laisvės! 

Wieland'o leidžiamame Zeutscher Merkur ši drama buvo vadinama 
ein schėnse Ungeheuer. Ir tuo ji tiksliai buvo įvertinama. Ji yra graži savo 
sultingų gyvenimu, visu dangumi besiskiriančiu nuo anksčiau scenoje ro- 
domų gyvenimo surogatų. Ji yra graži savo gyvais žmonėmis, laimingai 
kontrastuojančiais tradicinius teatro manekenus. Graži taip pat savo kal- 
ba, skolinta iš senosios chronikos ir pagyvinta paties kūrėjo liaudžiai 
artima tarme, Bet, iš kitos pusės, tai tikras monstrumas. Sulipdytas be 
plano kūrinys nėra drama tikra prasme, o tik dramatizuotų paveikslų vir- 
tinė. Trūksta išvidinio vieningumo, dėlto nėra nei išviršinio darnumo; dė- 
mesys blaškomas nuo vieno veikėjo prie kito, žiūrovas tempiamas iš vie- 
nos vietos į kitą — tik trečiame veiksme scena keičiama dvidešimt vieną 
kartą. Tokiu būdu iš mūsų akių pranyksta pats karžygis, kuris vėliau, su- 
grįžęs į mūsų akiratį, pasitenkina pasyvia role. Vietomis keistoka ir kal- 
ba: tai greičiau mikčiojimas, nekaip logiškas minčių reiškimas: ....?—.—l.- 
— —Ach...Oi...Hm - So.., Geresnės kalbos nė mūsų dienų ekspresionistai 
neišgalvos. Iš tikrųjų, keistybė šis Goetz“as: blogas scenos veikalas, ir 
kartu poetiškiausias kūrinys. 

Goethe, ir kūrybos sūkury nenustodamas savo meniškos orientacijos, 
greit suvokia savo tariamosios dramos nesceniškumą ir kitas ydas. Puola 
perdirbti. Veikalas tuoj blaivėja. Būtų jis dar ir trečią kartą jį tvarkęs, 
įei ne draugo Merck'o kategoriškai mefistofeliškas žodis: „Tik laiku ant 
tvoros pakabinti vystyklai džiūsta.“ Tokiu būdu 1773 m., birželio mėn. 
anonimiškai pasirodė Goe/z“as. Už popierį mokėjo Wolfgangas, o spaudos 
išlaidas padengė Merck'as. Bet ir tokia talka neapsaugojo leidėjų nuo ban- 
kroto, nes tuoj atsidaro nelegalių perspausdinimų, mat, (Goetz'as iš pat 
pirmųjų dienų išgarsėjo, o kartu su tuo buvo atspėtas ir kūrėjas. Balsai 
tuojau pasiskirstė: senesnieji daugiausia prieš, o jaunieji iš visos širdies 
pritarė. į 


„PA MI pNeNVNETU, 


Friederike Brion (?) 


Uš Lenz'o rinkinio) 

„ Būrgeris, iš džiaugsmo dėl Goetz“o kuone iš proto eidamas, jaunųjų var- 
«du prabilo šiais ugningais žodžiais: „Riteris su geležine ranka, koks kūri- 
nys! Iš entuziazmo aš vos galiu susilaikyti. Kuo aš turiu dėkoti autoriui 
už susižavėjimą? Jį galima dar vadinti vokiečių Shakespeare“u... Kilniai ir 
Jaisvai, kaip jo didvyris, autorius pamina po kojų niekingą taisyklių ko- 
deksą. ..„Sutrenkimą, kokį tik Shakespeare'as... gali sukelti, aš jau- 
čiau iki pat gyvo kaulo.... Palaima tam kilniam laisvam vyrui, kuris gam- 
tai buvo klusnesnis, nekaip tiraniškam menui.“ 

Ne vienas net svarstė, kas garbingiau: ar sukurti visus Voltaire'o 
veikalus, ar tik šią vieną dramą. 

Vyresnieji, kaip žinome, nebuvo labai sužavėti. Lessing“as, ne vienu at- 
žvilgiu parengęs irracionalizmui mene kelią, šio Goethes genialumo jau ne- 
„sugebėjo suprasti. Frankfurt“e užtekėjusią žvaigždę jis taip išjuokė: „Pri- 
pila žarnas smėlio ir pardavinėja, kaip virves. Kas? Gal tas poetas, kuris 
žmogaus biografiją dialogais aprašo ir pavadina tai drama?“ Friedrichas 
II., kurio pavaldiniai gyveno Prūsijoj, o kūrėjai — Prancūzijoj, gal būt 
Goetz“o nė iš tolo nematęs, vadina jį „une imitation dėtestable de ces mau- 
vaises piėces anglaises“ ir piktinasi, kad žiūrovai reikalauja „avec enthou- 
„siasme la rėpėtition de ces dėgoūtantes platitudes“. Tačiau Wolfgangui 
-skaudesnis peikimas buvo jo mokytojo Herder“io, kuris jam išsitarė: „Sha- 
kespeare'as jus visai sugadino.“ O vėliau, perskaitęs antrą redakciją, senas 
„mokytojas pats ėmė pritarti „vieninteliui, amžinam Goetz“ui“, iškilmingai į 
visas scenas įžengiančiam ir ten patvariai išsilaikančiam. 2 

Vis tiek, kokios būtų bebuvusios tos visos kritikos— Goethe iunior Vo- 
kiečiuose garsybė. Goethe senior, laukdamas savo sūnui garsumo visai 
iš kitos pusės, tik žiūri išplėstom akim į tuos audringus Wolfgango sve- 
-čius, nuo pat pirmųjų Goetz'o pasirodymo dienų negailestingai ardančius 
ramybę jo rūmų, kur ruošia didį magistratą. O motinėlė, vikriai sukinė- 
„damasi toj margoj publikoj, tik linksmai čirškia: „Net nusičiaudėti laiko 
nebėra.“ 

Dažnai ji turėjo vaišinti nuolatinį šių dienų sūnaus palydovą, Joną 
„Heinrich'ą Merck“ą. Sis karo valdininkas, dešimčia metų vyresnis už Wolf- 
gangą, daug pasaulio matęs, įgijęs patyrimą painiuose gyvenimo reikaluo- 
se, dabar, Herder'iui tarpininkaujant, tampa lyg ir jo mokytoju, draugu, 
patarėju, lyg jo, daugiau ar mažiau genialių, reikalų vedėju. Aštriu sa- 
"vo žvilgsniu tas Behrisch'o, Salzmann'o, ir iš dalies net Herder'io, įpėdi- 
nis puikiai pastebėjo savo „globojamojo“ stipriąsias, bet kartu ir—kas, 
reikia pasakyti, žvirbliškam Wolfgangui ne taip jau buvo malonu — silp- 
mąsias jo puses. Jis tuojau nustatė tikslų savo draugo poetinį diagnozą: 
„Tavo nepalenkiama kryptis yra — tikrovei suteikti poetinį pavidalą, o 
kiti tuo tarpu stengiasi tai, kas... tik ' įsivaizduojama apvilkti tik- 
+rovės rūbu.“ Neapsirikdamas dar pastebėjo, kad jo gyvenimas dar 
įdomesnis už jo kūrybą. Jis tampydavo Wolfgangą iš vienos vietos į kitą, 
surasdavo jam ir malonių ir pikantiškų draugijų, kitiems išrūpindavo au- 
diencijas pas savo enfant gūtė ir pagaliau prikalbino spausdinti Goetz'g, nors jo 
trūkumai jam ir buvo aiškūs. „Tik duok dalyką spausdinti, nors jis ir nie- 
kam netikęs.“ Jis ir sugestijonavo savo protėgė pardavinėti spausdintą vei- 
ikalą, kas tuo laiku Vokietijoje buvo dar negirdėta naujiena. Turėdamas 

neblogą skonį ir pats rašydamas eiles, jis su saiku vertina jauno išdykėlio- 
verdančią kūrybą, kur reikia, ją ir pažabodamas. Apie šį savo naują glo-- 
bėją Goethe, pasitaikius progai, taip pasisakė, tuo ne kaip atsidėkodamas. 
išmintingam savo draugui: „Jo charaktery buvo nuostabus prieštaravimas: iš. 


prigimties geras, kilnus, patikimas žmogus, jis supyko ant pasaulio ir taip 
pasidavė tai savo nesveikai hipochondrijai, kad jautė savy nenugalimą lin-- 
kimą sąmoningai vaidinti išdykėlio ir net sukčiaus rolę... Bet kaip mielai 
palaikome santykius su pavojingais dalykais, žinodami, kad nuo jų esame 
tikrai apsaugoti, taip ir aš turėjau juo didesnį palinkimą su juo gyventi 
ir naudotis gerosiomis jo ypatybėmis, nes patikimas jausmas man leido 
spėti, kad savo blogąją pusę jis ne į mane atgręš.“ 

Išleidęs Goetz'ą, Wolfgangas, džiūgaudamas dėl tokio netikėto pasi-- 
sekimo, lyg aukso žuvytė, plaukiojo ir nardė literatūros bangose. Jo įė- 
gų perteklius ieškojo darbo, kurį nurodė tas pats Merck'as, ragindamas 
rašyti į savo gaivinamą Frankfurter Gelehrte Anzeigen,spausdinančius daugiau- 
sia recenzijas. Recenzuoja ir Goethe visa, kas tik jam pakliūva, nors ir 
nesistematiškai, tai bent sąmojingai ir net išdykaudamas. Sturm und 
Drang'as, idealų vedamas, pliekia anakreontikus — Gessner'į, Georg Ja- 
cobi, Gellert'ą. Viena tokia proga jis pasistengia nupiešti ir tikrąjį, t. y., 
savo, poeto idealą: „Tiesa buvo jo dainose ir gyvas grožis, ne margi mui- 
lo burbulų idealai, kokie plaukia iš šimtų vokiečių giesmių.“  Kliuvo taip 
pat ir estetams ir teologams, sakysim, Sulzer'iui Berlyne, Lavater'iui Zū-- 
rich“'e ir daugybei kitų. Tarsi koks išdykęs sosto įpėdinis, jis jau išanksto 
ima rodyti savo galias. 

Jo satyra greitai išsiliejo už siaurų recenzijos ribų. Skaudžiai pa- 
juokdamas, jis lietė visą eilę visuomenės ydų, literatūros nukrypimų. Be- 
ne žymiausia vokiečių literatūros satyra yra jo Gėt/er, Helden und Wie- 
land (1773/74), kur nemaloniai kritikuojamas Rokoko ir Apšvietos poetas 
Wieland'as ir pašiepiama įo paties jaunoji Leipzig“o laikų kūryba. Iš kiek- 
vienos, šio farso scenos aišku — anot Lessing'o — kad autorius yra ge- 
nijus, bet genijai, kaip sako Nicolai, yra blogi kaimynai, ką Wieland'as 
nuo savo svyruojančio sosto dūsaudamas patvirtino. 

Dar giliau pažvelgti į Goethes vidų leidžia šio laiko jo dramų frag-- 
mentai. Jie skiriami beveik išimtinai didvyriams, kurie, priešindamiesi dan- 
gaus ir žemės galybėms, ryžtasi sukurti naują dvasios pasaulį. Mahomet“e 
jis norėjo parodyti Dievo idejos nešėjo tragizmą, susidurūs jam su, į save 
traukiančiom, žemės jėgom. Iš kelių Mahometo scenų aišku, kaip Goethe 
tuomet suprato Dievą: jis regi jį „prie kiekvieno ramaus šaltinio, sutinka 
po kiekvienu žydinčiu medžiu“. 

Masino jį ir Cezaris, nieko aukščiau savęs nepakenčiąs. „Jei mano: 
konkurentas iškiltų aukščiau manęs“, taip audrininkų stiliumi turėjo šauk-- 
ti Wolfgango dramoje Cezaris, „tai aš leisčiau save pakarti, kad tik bū- 
čiau aukščiau už jį.“ 

Simpatiškas jam ir Sokratas. Pasinaudodamas šia figūra, Goethe no-- 
rėjo pašalinti dievaičius, o jų vietoje išaukštinti „tą vieną visatos dievą“, 
kuris maloniai priimtų tikinčiuosius, kuris leistųsi meiliai spaudžiamas prie- 
širdies ir būtų sutinkamas šūkiu: „Mano drauge ir mano brolil“ 

Ilgiau — panašiai, kaip Faustas — net visą gyvenimą, jį domino Pro- 

metheus. Šiame didvyry jis įkūnijo visą titanišką savo paties atsisakymą 
klausyti dievų ir kitokių autoritetų ir pasiryžimą sukurti savo pasaulį — 


Hier sitz“ ich, forme Menschen 
Nach meinem Bilde, 
Ein Geschlecht, das mir gleich sei, 
Zu leiden, zu weinen, 
Zu geniessen und zu freuen sich; 
Und dein nicht zu achten, 
Wie ich! 


Fragmente Der ewige Jude kūrėjas vaizduoja net patį Kristų. Po 
trijų tūkstančių metų Dievas Tėvas iš naujo siunčia Jį į žemę, kur viešpa- 
tauja tik godumas, neapykanta, valdžios troškimas ir panašios ydos. Jo 
vardas ir mokslas yra tik ginčo obuolys, dėl kurio pešasi įvairios religi- 
jos. Atvykęs atnaujinti pasaulį, Kristus atstumiamas, Romoj popiežius nori 
Jį net suimti. Vienas tik Amžinas Žydas Jį pažįsta, už tai jam, atgailojan- 
čiam, Kristus suteikia amžiną ramybę. 

Sitokias prometėjiškas vizijas įkvepiančios ekstazės neleido jam sėdė- 
ti ankštame savo kambary. Užmiršęs žaidžiantį Anakreoną ir medum kve- 
pianti Teokritą, laisvoj gamtoj užtraukia jis savo, į Pindaro himnus pa- 
našią, giesmę. „Pakeliui aš giedojau keistus himnus ir ditirambus, kurių 
dar vienas, Wandrers Sturmlied, užsiliko. Kelyje baisios audros užpultas, 
aš aistringai dainavau tas pusiau nesąmones...“. Prieš tokią kūrybos audrą 
neatsilaikė nė viena iš senųjų eiliavimo formų: mintis apsisupo visai nauju 
ritmu. 

Tai, ką Goethe čia pusiau juokais vadino ŽHlalbunsinn, anų dienų 
žmonėms, Siurm und Drang'o nepaliestiems, galėjo išrodyti esant tikrą 
Ganzunsinn ne tik dėl tais eilėraščiais reiškiamo neįprasto turinio, bet 
ypač ir dėl tos, jų manymu, ne visai „blaivios“, perdėm naujoviškos, kal- 
bos. Audrininkai, revoliucijos banga užliedami visas jiems prieinamas sritis, 
negalėjo aplenkti taip svarbaus klausimo, kaip kalba. Nežiūrėdami į 
ją racionalistų akimis ir dėlto nelaikydami jos tik priemone arba tik lite- 
ratūros „palaikytoju ir turiniu“, jie suprato, kad tai yra visos tautos pas- 
tangomis sukurtas, visos jos gyvenimą vaizduojąs, jos dvasios ar kitokius 
laimėjimus reprezentuojąs, didžiausias turtas. Jos administratorium jie laikė 
poetą, o ne visokius gramatikų sustatytojus bei taisyklių kalikus. Wolfgangas 
suvereniškai valdo ją ne tik iš seno aukso kaldamas naują pinigą, bet ir iš- 
kasdamas vis dar naujų brangių metalų, taigi jis yra ir kalbos naujintojas 
ir jos kūrėjas. 

Jo siela, visa jausmų galia įsiliejus į senas gramatikos, sintaksės ir 
stiliaus formas, greitai jas susprogdino ir kūrė savo kalbą, nuo pirmykštės 
tiek besiskiriančią, kiek gyvasis sidabras nuo surūdijusio geležgalio. Audri- 
ninkų kalba, užuot atvaizdavusi galvojimo procesus, išreiškusi logiškas są- 
vokų eiles, atpasakojusi situacijas, yra reiškėja visų, kad ir švelniausių, sie- 
los virpėjimų, kongeniali perteikėja subtiliausių jausmų niuansų. Ji pati 
gaivališkai plaukia, kaip ir tos irracionalinės jėgos, pati yra vyksmas, 
kaip ir jos. 

Taigi Goethe, nors ir gerai suprato kalbą esant šimtametinę visos 
tautos kūrybą ir dėl to vertą pilnos pagarbos, tačiau, kaip atsakingas kū- 
rėjas, į Herder'io klausimą: „Tautos kūrėjai, kaip jūs tuo turtu naudosi- 
tės?“ atsakė kuriamuoju būdu. Kurdamas naujus žodžius, jis parodė visą 
savo galybę. Apšvietos kalba buvo nudėvėta ir nučiupinėta, kaip se- 
nas pinigas. Ir dėl to jis kalė naują monetą — ryškią ir reliefingą. Tam 
tikslui jis, sakysim, daug veiksmažodžių jungė su naujais prefiksais, daž- 


nai vietoje sudėtinių vartojo paprastas veiksmažodžių formas. Ypačiai gau- 


siai kūrė naujus daiktavardžius. Nors, šiai audrai praėjus, daug jų 
ir išnyko iš kalbos, tačiau nemaža jų ir pasiliko, laimingai atnaujindami 
žodyną, kaip, sakysim, Bliūtentrūume, Jugendfreude, Feuerflūgel, Nebel- 
glanz, Wolkensteg, Sternenblick, silberprangend ir k. Ypačiai sekėsi jau- 
nam Goethei sudaryti savotiškus dvasinius-daiktinius liedinius, kaip ma- 
tyti, sakysime, šiuose išsireiškimuose: jemanden zum Mann schmieden, 
Mūssigung dem irren Blut tropfen, nach dem Himmel jauchzenir t. t. Kai 
kurie iš jų, trumpame skiemeny sukoncentruodami visą jausmų virtinę, pa- 
sidarė tikri Machtwėrler, kuriais audrininkai stebino, dėl tokio naujovišku- 
mo žado netekusius, savo amžininkus. Sie būtų mažiau priešinęsi tokiems 
naujadarams, jei būtų žinoję, kad daugybė tų „moderniškų“ žodžių tėra 
tik atgaivinti skoliniai iš liaudies knygelių, iš Hans Sachs'o raštų, Luther'io 
Biblijos vertimo ir k., t. y., skaistutėliai nesugadintos tautos prigimties 
kūriniai. 

Atnaujindamas ir kurdamas Wolfgangas jautėsi esąs tikras valdovas. 
Gramatiką jis palenkė sau: trumpino formas, būdvardžius vartojo be galū- 
nių, daiktavardžius — be narių, o veiksmažodžius — be įvardžių, ir to- 
kiu būdu, sukoncentruodamas kalbą, padarė ją nepaprastai vaizdžią ir be 
galo įspūdingą. Jo kūrybinę ranką pajuto ir sintaksė. Žodžių tvarką, sa- 
kinių konstrukciją, jų derinimą ir t. t, nustato ne tiek logika, kiek iš- 
vidinis ritmas. Racionalinę statiką pakeičia irracionalinė dinamika. 


2. Teisių praktikantas Wetzlar'e (1772). 


Visa ta, jau pati savimi ramius buržujus gąsdinanti, kalba juos tie- 
siog sukrėtė savo prometėjiškai revoliucine dvasia. Siurpu darėsi ir tėvui. 
Jis suprato, kad toks FHalb — ar Ganzunsinn visiškai prasta mokykla 
įaunam advokatui, ir todėl išsiuntė savo sūnų į Wetzlar“ą, prie imperijos 
teismo, kur kadaise ir pats praktikavosi. 

Tas teismas sprendė atskirų imperijos valstybių, valstybėlių ir pa- 
vienių piliečių bylas su jų valdovais. Jau nuo 1693 metų jis buvo per- 
keltas į šį, Dievo ir žmonių pamirštą, užkampį, kur apie devyni šimtai 
žmonių — įvairių valstybėlių atstovai su savo patarėjais, sekretoriais, ju- 
riskonsultais, padėjėjais, tarnais, lekajais ir t. t. ir t. t. gyveno savotiš- 
kame ištrėmime. 16 000 bylų laukė savo eilės ir laukė ilgai, nes per metus 
jų ps vos '60. Sumaniai organizuota tinginystė. 

ėvo komandiruotas atlikti čia tam tikrą stažą, kad paskui, turėda- 
mas didesnį autoritetą, Frankfurte greičiau galėtų iškilti, Wolf- 
gangas, kaip paprastai, su tuo tik paviršutiniškai sutiko. O už tėvo akių 

"jis manė ir toliau laisvai gyventi. Ir taip darė. Siame didžiausiame 
"vokiečių bylų sandėly, kur po storais dulkių sluoksniais buvo 
palaidoti visi imperijos sunkumai, aistros, intrygos ir tuščias bylinėjimasis, 
Goetz“o autorius negalėjo tikėtis rasti daug malonumų. Dėl to jų ieškoti 
ėjo ne į archyvus, o į tuos pensionatus, kur sukinėdavosi parfumuoti di- 
plomatai ir šaunūs teisininkai. Jau pagarsėjęs Goethe greit buvo priim- 
tas į jaunų išdykėlių klubą, susispietusį smuklėį Kronprinz, kur buvo pa- 
krikštytas vardu Goeiz von Berlichingen, der Redliche. 

Vienoj ekskursijoj kartą Goethe susipažino su Bremen“'o atstovo se- 
kretorium Kestner'iu, rimtu vyru, uoliu darbininku, kuris laikėsi nuošaliai 
nuo visokio išdykavimo. Kestner'is, geras psichologas, greit suvokęs, su 
kuo turįs reikalą, paliko mums tokią įdomią Wolfgango charakteristiką: 

„Pavasarį“, jis rašo, „čia atvyko kažkoks Goethe iš Frankfurt'o, 
savo verslu Dr. Juris, 23 metų amžiaus, vienturtis, labai turtingo tėvo 
sūnus, norėdamas — nes toks buvo jo tėvo pageidavimas — čia prakti- 
kuotis. Tačiau, laikydamasis savo nusistatymo, jis ketina studijuoti Ho- 
mer'ą, Pindar'ą ir t. t. ir atsidėti tokiam darbui, kokį jam paskum nuro- 
dys jo genijus, jo mąstymas ir širdis. 

Jis yra labai talentingas, tikras genijus ir charakterio žmogus. Turi 
nepaprastai gyvą fantaziją, todėl išsireiškia daugiausia vaizdais ir palygi- 
nimais. lr jis pats sako, kad jis visada netikrai (umeigentlich) išsireiškia, 
kad negalįs niekada išsireikšti tikrai (eigentlich); bet, kai bus senesnis, 
jis tikisi savo mintis taip formuluoti ir dėstyti, kokios jos yra iš tikrųjų. 

Visi jo afektai yra staigūs, bet vis dėlto jis dažnai parodo di- 
delį susivaldymą. Jo mąstymas yra kilnus. Būdamas laisvas nuo prie- 
tarų, jis elgiasi, kaip jam ateina į galvą, nesirūpindamas, ar tai kitiems 
patinka, ar tai mada, ar tai leidžia papročiai. Jis nekenčia jokios prie- 
vartos. 

Jis myli vaikus ir moka su jais sutikti. Yra keistuolis ir savo elge- 
sy, savo išvaizdoj turi daug to, kuo galėtų būti kitiems nemalonus. Bet 
vaikai, moters ir daug kitų jį laiko geru. 

Jis labai gerbia moteris. 

In principiis jis dar nėra tvirtas ir dar tik siekia tam tikros sistemos. 

Reikia pasakyti, kad jis aukštai kelia Rousseau, bet vis dėlto nėra 
aklas jo garbintojas. 

Jo negalima būtų pavadinti ortodoksu... Jis nedaug kam pasisako 
apie tam tikrus svarbius klausimus. Nemėgsta trukdyti kitų ramaus mą- 
stymo. 

Bet jis nekenčia skepticizmo, siekia tiesos ir nusistatymo tam ti- 
kruose pagrindiniuose klausimuose. Taip pat mano, svarbiausiuose daly- 
kuose jau turįs savo pažiūras, bet, kiek aš pastebėjau, toks jis 
dar nėra. Jis neina į bažnyčią, nė prie Komunijos, ir meldžiasi retai, 
«nes, jis sako, tam aš esu per mažas melagis...», 

Krikščioniškąją religiją jis gerbia, bet ne tokiame pavidale, kokiame 
ją vaizduoja mūsų teologai. 

Jis tiki būsimą gyvenimą, geresnį padėjimą. 

Jis siekia tiesos, bet daugiau vertina jos atjautimą, nekaip įrodinėjimus. 

Jis jau daug padarė ir įgijo daug žinių, daug skaitė; bet mąstė ir 

svarstė dar daugiau. Svarbiausiu savo darbu jis pasirinko dailiuosius 
mokslus ir menus, tikriau sakant, visus mokslus be tų, kuriais užsidir- 
bama duona.“ ' 

Kestner'is, aštuoneriais metais už Goethe senesnis, iš laimingos šei- 
mos, buvo gerai išauklėtas, doro, plačiai išsilavinusio, namų mokytojo. Jis 
nebuvo kažin koks nepaprastas, kitus pralenkiąs, bet užtat ir laisvas nuo 
šitokių žmonių keistybių, uolus darbininkas, kuris į meną ir poeziją žiūrėjo 
tik kaip į pasismaguriavimą. Taip pat jis nebuvo linkęs svajoti ir su kitais 
gerai sugyveno. Buvo pasitenkinęs, mėgstąs tvarką, pamaldus, ištikimas 
draugas. 26 metų amžiaus tapęs pasiuntinybės sekretorium, jis atvyko į 
Wetzlar'ą ir greit čia susirado draugišką šeimą, iš dalies jam atstojusią 
tėvų namus. Tai buvo šeima valdininko Buff“o, kuris tvarkė vokiečių or- 
deno rūmus. Tėvas — doras tarnautojas, motina — pamaldi, protinga ir 
geros širdies moteris, visai atsidavusi, gyvenanti tik dėl savo daugybės vaikų. 
Ojie verti motinos: visi blondini, mėlynomis akimis, vienas už kitą gražesni. 
Antra duktė Charlotte, 16 metų, nebuvo tokia graži, kaip pirmoji, bet 
užtat pralenkė ją savo būdu. „Gailestinga visiems nelaimingiesiems“, taip 
ją aprašo Kestner'is 1767 metų pabaigoj ar 1768 m. pradžioj, „maloni ir pa- 
sirengusi kiekvienam patarnauti; taiki, susigraudinanti, kai mano ką nors 
įžeidusi; geradarė, draugiška ir mandagi; linksma, kai kam kas gera atsi- 
tinka, visai nepavydi.. Drauge gyvos, giedrios sielos, greitos orientaci- 
jos, lankstaus proto... Savo tėvui ir broliams ji yra tikras džiaugsmas. 
Pastebėjusi kurio nors iš jų aptemusį veidą, skuba jį nušviesti. Kiekvieno 
ji mylima, ir jai netrūksta garbintojų, kurių tarpe, keista, yra kvailų ir 
protingų, rimtų ir linksmų. Ji dora, pamaldi ir darbšti, visuos moterų 
darbuos prityrusi.“ 

Kestner'is norėjo ją vesti, bet reikėjo dar užsidirbti daugiau pinigų, 
todėl viešas sužieduotuves ir vestuves kiek atidėjo. Ir Lottei būtų buvę 
sunku palikti savo šeimą, nes 1770 m. mirė motina, jos globai palikdama 
dar dešimt jaunesnių brolių ir seserų. i 

Wolfgangas ją pažino viename baliuj, kur ji greit jam patiko, ir, 
nieko nežinodamas apie jos sutarimą su Kestner'iu, pradėjo su ja mei- 
liai žaisti Nuo to laiko jis atsisveikino su darbu teisme ir net su litera- 
tūra: vienintelis jo troškimas dabar būti drauge su ja ir įgyti jos 
palankumą. Beveik kasdien, lankydamasis jos tėvo namuose, jis žaisdavo 
su Lottes broliais, dažnai su jais net po žemę vartydamasis, dalindavo jos 
seselėms saldainių ir visiems pasakodavo pasakų. Bet tai buvo tik prie- 
monė artintis prie Lottes, dabar pavyzdingos šeimininkės, daug kuo jam 
primenančios Friederikę. Į jo palankumą, o toliau net reiškiamą meilę, 
nuolat darbu užimta ji labai nekreipė akių, nes iš visos širdies my- 
lėjo Kestner“į. Goethe, tuo suerzintas, kartą bučiuoja ją per prievartą. 
Supykusi tuomet visa tai papasakoja savo sužieduotiniui, kuris taip pat už- 
sigauna. 

Abiejų baramas, Wolfgangas įpuola melancholijon, svajoja apie mirtį. 
Iš tų juodų minčių jį išgelbėjo, kaip tik laiku atvykęs, Merck“as. Sis giliu 
žvilgsniu tuoj pastebėjęs savo globojamojo kvailą ir pavojingą padėjimą, 
be ceremonijų įsakė jam tuojau iš Wetzlar“o pasišalinti. Rhein“u grįžda- 
mas į tėviškę, jaunasis Goethe Ehrenbreitstein'e užsuko pas vaišingus La- 

+roche'us. Seimininkė Sofija von Laroche buvo ne tik žinoma romanų 
rašytoja, bet ir grakšti moteris. Savo laiku buvusi Wieland“o mylimoji, 
dabar, turėdama dar tik 35 metus amžiaus, krito Wolfgangui į akį, o 
-septyniolikametė jos duktė Maximiliane — ir į širdį. Toji, visuomet ju- 
dri, čia taip linksmai šokinėjo, kad Wolfgangas visai pamiršo Lotte, 
"tartum niekada jis jos nebūtų matęs. Ir jis dėl to sau visai neprikaišiojo. 
Priešingai, dar, kaip tikras psichografas, moksliškai stebi tuos, kaip sako, 
„malonius“ jausmus, kilusius iš tokios dvilypios ar net trilypios meilės; 

„Labai malonu jausti, kad mumyse, dar pirmai aistrai nenurimus, 
pradeda pabusti nauja. Smagu matyti, saulei (suprask, Lotte) jau besi- 
Jeidžiant, kitoj pusėj užtekant mėnulį (suprask, Maximiliane) ir dvigubai 
„džiaugtis abiejų šviesų žibėjimu.“ 

Tačiau Frankfurt“e vėl atsinaujina graudūs Wetzlar'o vaizdai. Dažnai 
rašinėja. Bet, nors kažin kaip jis atakuoja die liebe Lotte, die goldene 
Lotte, ji to nepaiso, kas jį erzina iki pasiutimo. „O, vargše mano galval“ 

Tuo pat metu į jo desperacijos labirintus užklydo žinia, kad Wetz- 
lar'e nusišovė Braunschweig“o pasiuntinybės sekretorius Jerusalem“as. Nu- 
sišovė dėl įvairių priežasčių: buvo nepatenkintas savo vieta ir aplin- 
ka, buvo valdžios papeiktas, ir jį mylėti atsisakė, aistringai įo mylima, 
vieno kolegos žmona. 

Goethe visas sudrebėjo. Tuoj pats nuvyko į Wetzlar“ą, norėdamas 
vietoj prie Lottes jausmingai pergyventi Jerusalem'o tragediją, kas jam 
nebuvo sunku, nes Jerusalem'as — tai jis pats. Grįžęs graužiasi, 
meldžiasi Lottes siluetui, pakabintam ties lova, ir rašo keisčiausius laiškus— 
„ir pagaliau tebebuvo Lotte ir Lotte, ir Lotte, ir Lotte, ir Lotte, o be Lottes 
vien tik nepriteklius, nusiminimas ir mirtis“. 


3. Vėl advokatas Frankfurt'e (1773/75). 


Sugrįžęs jaunasis Goethe gyvena toliau kaip menininkas: daro eks- 
kursijas, rašo, piešia ir moko Merck'ą piešti. Rimtai mano būti tapytojas. 
“O tėvas, norėdamas jį prijaukinti prie lizdelio, dar uoliau ieško jam klijentų. 
Bet bylas rengti jis gauna beveik vienas pats, nes sūnaus „tikrai pasiutęs 
ir nuostabus gyvenimas“ niekaip nesuderinamas su tikslia ir sausa juristo 
praktika. Šimtai idejų žaibais skrodžia jo galvą, o sieloj bręsta siužetas 
pirmam jo romanui. Tik per ilgesnį laiką „susigulėję“ pergyvenimai, įspū- 
džiai pamažu formuodavosi, o tik paskui jis galėdavo panaudoti juos sa- 
vo kūrybai. Šiaipjau ir tūkstančiai dalykų galėdavo pereiti per jo galvą, 
netrukdydami giliai jo sieloje vykstančio aiškėjimo, brendimo ir formavi- 
mosi proceso, kurį paskui, atėjus laikui, sąmoningai varė toliau ir baigė 
"pats poetas. Dabar, kai po Wetzlar“o dramos visas jo vidus virte virė, iš 
jo sielos gelmių į sąmoningos kūrybos sritį iškilo veikalėlis apie Strass- 
burg“o katedrą, pavadintas Von deutscher Baukunst. D. M. Ervini a 
Steinbach. 

Šiame estetikos fragmente jis dėsto savo mintis apie statybos stilius. 
Gina nuo vad. reformacijos laikų ignoruojamą gotišką stilių. Pats jis, 
tiesa, irgi buvo auklėjamas renesanso architektūros dvasios įtakoj; tik, pa- 
„matęs stebuklingus Štrassburg“o Dievo namus ir giliai apgalvojęs Her- 

der'io pamokymus, suprato gotikos stiliaus kilnumą. Tariamam katedros: 
statytojui Erwin“ui iš Steinbach“o dėkoti jis neranda pakankamai žodžių, 
tik ditirambiškai mikčioja. Bet, nors tas jo susižavėjimas ir ragino studijuoti: 
vidurinius amžius, jis sustojo ties tų laikų kūriniu ir genialiu jo kūrėju: 
„Čia stovi jo kūrinys, ateikite ir susipažinkite su giliausiu tiesos jausmu 
ir proporcijos grožiu, veikiančiu iš galingos, šiurkščios (t. y. natūralios) 
vokiečių sielos, siauroj bei tamsioį medii aevi įuodaskvernių scenoj.“ Pa-- 
skutinėį eilutėį kiek žodžių, tiek klaidų. Kad visa koncentruota katalikų 
Bažnyčios vidurinių amžių dvasia davė tikrą pradžią tam akmeniniam ste-- 
buklui, neapykantoj prieš tai, kas katalikiška, išauklėtas autorius to ne- 
įstengė suprasti. 

Ta Bažnyčia jam juoba nereikalinga, kadangi Jos skelbiamas moks-- 
las tik dar labiau būtų prabilęs į jo, ir šiaip neramią, sąžinę. Mat, Frie- 
derike, nors ir išvyta iš širdies, iš jo sąžinės vis dėlto neišdilo. Ji pra- 
byla taip garsiai, kad ir triukšmingas jo gyvenimas nepajėgia jos nura- 
minti. Juo daugiau jis bando prieš ją teisintis, juo įkyriau ji kamuoja jį. 
Tačiau Prometėjas nemano pasiduoti. Dėl to jis paneigia vyraujančią mo-- 
ralę, kaip priešingą natūraliam didelių asmenybių išsirutuliojimui. Jis — ir 
kartu su juo visi audrininkai — reikalauja sau atskirų teisių. Tikras ge- 
nijus galįs, ir net turįs, prasiveržti už bendruomenės moralės ribų. Ka- 
dangi jis nedvejodamas priskyrė save prie kūrybos galiūnų, tai pirmiau- 
sia ir reikalauja sau atskiros genijaus teisės. Tokioj plotmėj atsistojęs, jis 
manė numalšinsiąs ir smulkios buržuazijos išrastų įstatymų bei išgalvotų: 
bausmių įbaugintą savo išvidinį balsą. Tačiau, vis dėlto nebūdamas tikras, 
jis kreipėsi į savo „nuodėmklausį“ Merck'ą, kuris, kaip įmanydamas, sten- 
gėsi išpainioti taip susinarpliojusius savo globojamojo sielos siūlus. Bet ir“ 
čia nusiraminimo nerado, ką tarp kitko rodo ir žodžiai ištarti, prašant 
Salzmann'4 nusiųsti panelei Brion vieną Goer“z0 egzempliorių: „Vargšė Frie-- 
derike kiek nusiramins sužinojusi, kad neištikimasis (suprask, Weislingen'as- 
Goethe) nunuodijamas.“ Taip besiblaškant bei besvarstant individualinio- 
dorovingumo klausimą, pakliūva jam į rankas prancūzų publicisto Beau-- 
marchais“o 1774 m. per užgavėnes išleistas pamfletas prieš neištikimąjį jo- 
sesers sužadėtinį ispaną Clavigo. 


CLAVIGO 


Tas Beaumarchais tuomet buvo Europos garsybė. Ketvertu savo at-- 
sišaukimų, vad. Mėmoires, jis be pasigailėjimo pliekė teisišką savo krašto 
išsigimimą, tuo sukeldamas ne tik Prancūzijos, bet ir kitų valstybių pa- 
valdinius prieš savo valdovus. Ketvirtame iš tų atsišaukimų pamatęs ir“ 
save, Wolfgangas pasijuto smarkiai sukrėstas ir, lyg kokios paslaptingos: 
rankos pastūmėtas, pasiryžo to ispano širdies aferos proga dar kartą at- 
naujinti ir savo bylą Gal bus išteisintas? Ir kaip tik tada, 1774 
met. gegužės mėn., per aštuonias dienas jis parašė tragediją Clavigo.. 
Veikalui jis panaudojo tokius gyvenimo faktus: 

Ispanų rašytojas Clavigo buvo susižiedavęs su prancūze Beaumarchais.. 
Vestuves kelti žadėjo tada, kai gaus geresnę vietą. Tačiau to pažado ne-- 
išpildė. Tai sužinojęs jos brolis, garsus publicistas, atvyksta į Madridą. 

gauti iš Clavigo pareiškimą, kad šis pasielgęs negarbingai. Jis lyg ir pa- 
žada vesti savo buvusią sužadėtinę, bet iš tikrųjų išsirūpina iš valdžios | 
dekretą svetimšalį Beaumarchais iš Ispanijos ištremti. Sis, irgi ne kvailas, 
kreipiasi skųsdamasis į valdžią, kuri atleidžia suvedžiotoją iš vietos. Dėl 
pilnumo reikia pasakyti, kad vyriausybė savo valdininką tik laikinai pasmerkė, 
paskui vėl priėmė į tarnybą, kur jis dar aukščiau iškilo. Mirė jis, 
kaip žymus literatas, 1806 m. O tas pats Beaumarchais, 1774 m. vykda- 
mas iš Vienos atgal į Paryžių, Augsburg'o teatre vaidinamam Goethes vei- 
kale matė savo prakeiktą priešą, mirštantį nuo jo paties kardo. 

Toj savo, tikrai moderniškoj, dramoį — nes juk visi tiek tikrosios, 
tiek fiktyvios bylos veikėjai tebebuvo gyvi, — jis padarė Clavigo „neaiš- 
kiu žmogum, nei dideliu, nei mažu“. Jis, būdamas didelių užsimojimų, bet 
turėdamas silpną valią, visur apsistoja pusiaukely — ir meilėj, ir atgailoj. 
Savo, kitų klastingai išnaudojamu, silpnumu Clavigo tikras Weislingen'o 
brolis, o abu kartu — Wolfgango giminiečiai. Savo svyravimus teisinda- 
mas, jis įvedė dramon draugą Carlos, ramiai, apgalvotai ir net sarkastiš- 
kai teikiantį jam patarimus. Ši figūra — tai pusiau jis pats, pusiau, nors 
ir gerokai sumefistofelintas, Merck'as. Tai advokatas jo Madrid“o - Se- 
senheim'o byloj. „Clavigo“, prabilo jis į savo nusiminusį draugą, „būk 
tikras vyras ir eik savo keliu, nežiūrėdamas nei kairėn, nei dešinėn. Te- 
prasiplečia tavo sielos horizontai ir teapima tave tas didis tikrasis jausmas, 
—supratimas, kad žmonės dar ir dėl to yra nepaprasti, jog jų priedermės 
skiriasi nuo paprastųjų žmonių priedermių; jog tas, kurio uždavinys yra 
plačius akiračius aprėpti, valdyti ir išlaikyti, neturi sau prikaišioti, kad jis 
nesirūpina menkais reikalais, kad menkniekius aukoja visumos gerovei. 
Ar ne taip daro Kūrėjas gamtoje ir karalius savo valstybėje? Kodėl gi 
mes, norėdami būti panašūs į juos, negalėtumėm sekti jų pavyzdžiu?“ 
Tačiau kažin, ar bus galima naudotis šita išimties teise, taikoma geni- 
jams. Tiesa, jis veržiasi į priekį: „Carlos“, sako jis, „nieko iš manęs ne- 
būtų, jei pasilikčiau toks, koks dabar esu. Aukštyn, aukštyn! Tai perka- 
ma tik per vargą ir klastingumą. Tam reikalingas ir visas gudrumas, ir 
moters, tos moters! Per daug laiko praleidžiama su jomis.“ Taigi, jis būtų 
Prometėjas, kad tik ne tos Ievos dukters! Bet kas jo laukia tam ramiam 
vidutiniškam gyvenime? Vietoje begalinių horizontų — atsisakymas nuo 
svajonių; vietoje ambiciją kurstančių miražų — kasdieninis pilkas darbas. 
Genijų sfera jam nepasiekiama, o paprastasis gyvenimas neken- 
čiamas. Kas beliks jam, ereliui be sparnų? „Vargas tau, kad pasi- 
rinkai kelią, kuriuo eidamas neištesėsi!“ Bet sofizmai, kuriais jis, antžmo- 
giškai siekdamas, stengiasi pateisinti savo padarytas skriaudas, jo nejti- 
kina, ir jis pagaliau supranta savo vertę: „Carlos, aš esu menkas žmogus.“ 
Ir Goethes iš naujo pridėtame penktame veiksme jis pasmerkia save: 
Clavigo, dėl kurio neištikimybės mirė Marija, ją laidojant, nuduriamas 
jos įsiutusio brolio. Taigi, ir antroj instancijoj Wolfgangas savo bylą pra- 
laimėjo. ; 

Pirmą modernišką veikalą rašydamas, Goethe ne vienu atžvilgiu sekė 
Lessing'u, kuris savo Zmilia Galotti praskynė kelią tokio žanro dramai. 
Tai jaučiama ne tik technikoj, bet ir kalboj, kai kuriose vietose sa- 
vo lakonišku tirštumu net per daug panašioj į Lessing“o stilių. Kai kur 

„autorius vėl perdaug plačiai ir retoriškai prabyla, tuo irgi ne mažiau ar- 
dydamas stiliaus vieningumą. O dėl savo lyriškos koncepcijos Clavigo 
beveik visai be veiksmo. Visą jo dramatinį turtą sudaro ne dramatinės 
situacijos, o jas lydį jausmai, reiškiami dažnais šauksmais, efektingais pa- 
kartojimais. Čia visai pilnai pasireiškia nauja Wolfgango kalba. Žodžių 
santykiavimas, sakinių konstrukcija nustatoma ne tiek rezonuojančio proto, 
kiek jausmų, dėl to loginę tvarką dažnai pakeičia ritmiškai banguoją vaiz- 
dai bei palyginimai. Taip pat pilna įvairiausių, nuostabiai niuansuotų, in- 
versijų; tai, pasak Herder'io, yra tikra poezijos sintaksė. 

Dėl ne menkų ydų žymesnieji kritikai Clavigo sutiko nepalankiai. 
Nepatenkintas buvo ir literariškas jaunimas, laukiąs iš Goetz“o autoriaus 
"tiek formos, tiek turinio atžvilgiu revoliucinės dvasios kūrinio. Dėl tų, ir 
kitų panašių, trūkumų, bet pirmiausia dėl jo nepalankaus vaizdavimo Car- 
los asmeny, tiesą mylįs Merck“'as — „Mefistofelis“ autoriui pasakė tiesiog 
į akis; „Tokių niekų daugiau nerašyk, nes tai moka ir kiti,“ 

i hipochondriška kritika, rodos, ne pilnai suprato dramos reikšmę. 
O ji yra neabejotina, nes dramoj itin ryškiai kūrybiškai gvildenamas naujas 
kaltės supratimas. Mes matome, kad čia, sprendžiant šį klausimą, nebe- 
sinaudojama absoliučiai galiojančiais moraliniais matais, bet atsižvelgiama 
į tuos motyvus, kurie leido veikėjui pasireikšti, ir į tas sąlygas, kuriose 
veikta. Kiekvienas nukrypimas, sprendžiant senąja teisės norma, nusta- 
tyta daugiausia Apšvietos samprotavimais, buvo laikomas baustinu 
nusidėjimu. Kad būtų galima to išvengti, anksčiau kategoriškai reikėjo klausy- 
ti „protingos valios“, kuri buvo laikoma visų žmogaus veiksnių  vieš- 
pačiu. Užtat dabar, vietoj absoliutinę galią turinčių normų statant 
veiksnių supratimą iš jų motyvų, rehabilituojamos tos irracionalinės 
įėgos, kurios lig šiol buvo pažabotos ir nustelbtos proto, kaip jaus- 
mai, nuotaika, instinktas, troškimai ir įvairūs kiti širdies užsidegimai bei 
pasąmonės demoniškumai. Taigi, teisė amžinaisiais principais nebegrin- 
džiama; dabar ją kuria aplinkybės, sąlygos ir t. t. Aišku, kad naujoj tei- 
sinėį santvarkoj nebestatomas alternaiyviškas klausimas gera ar bloga; jo 
vietą dabar užima tik žaip ar kitaip. Vietoj vertikalinės etinės krypties 
dabar literatūroj įsigali relatyvistinė horizontalinė. 

Audrininkams, trokštantiems būti pilnais žmonėmis, dabar jau nebe- 
drovu veržtis į tą, ligi šiol blogu paženklintą, zoną. Ir kam jiems drovėtis? 
Juk ir toji zona būtinai priklauso žmogiškumui, juk ji yra gilių pergyve- 
nimų ir didžių užsimojimų šaltinis; juk tik joje gyva, ligšiol slepiama, bėt 
baisiai įdomi, demoniškoji žmogaus siela. „Jūs taip pro pirštus į viską 
žiūrit, jūs, — tokie dorovingi žmonės, jūs peikiate girtuoklį ir biauritės 
neišmintingais, fariziejiškai dėkojate Dievui... Aš buvau ne kartą pasi- 
gėręs, ir mano geiduliai pasiutusiai virė, o tačiau aš nejaučiu dėl to jokios 
atgailos, nes aš... supratau, kad dar visuomet nepaprastieji žmonės būda- 
vo vadinami pasigėrusiais ir nesąmoningais.“ 

Gyvenime nevengdamas tos ligšiol draudžiamos zonos, jaunasis Goethe 
nevengė jos ir savo mene. Dėl to savo dramose jis pakeičia seną etinį 
-dualizmą, besireiškiantį tarp „gero karžygio ir pikto intriganto“, kitu, kur 
vienam aukštume rungiasi, kad ir priešingiausios, žmogaus jėgos, iš esmės 
neatskiriamos viena nuo kitos. Taigi, čia jau nebe etiškas, o psicholo- 

giškas, jokiais doroviniais matais nematuojamas, poliariškumas. „Tai, kas 
mūsų yra vadinama bloga, tėra tiktai antroji gėrio pusė, būtinai priklau- 
santi jo egzistencijai, visumai“, reikšmingai išsitarė Goethe žinomoje kal- 
boje apie Shakespeare'ą. 

Tokiu nusistatymu vaduodamasis, Wolfgangas į savo dramas įveda 
tik vieną svarbiausiąjį veikėją, būtent, pats save. Ir tik to svarbiausio 
veikėjo asmens ypatybes ir jo sieloj vykstančių kovų vyraujančias 
jėgas atvaizduoti priskiria mažiausia dviem, tarp savęs besigrumiantiem, 
veikėjam. Vienas jų atstovauja jaunojo Goethes aistras, jausmingumą, 
t. y., dionyziškumą bei demoniškumą, o antras — protingumą ir blaivu- 
mą, vadinas, jo apoloniškumą ir racionalumą. Goeiz'e matėme Goethe 
save vaizduojant tiek paties Goetz'o, tiek ir Weislingen“'o asmeny: pirma- 
jame jis įkūnijo savo titanizmą, o antrajame — pasyvumą bei nepasto- 
vumą. Šitame veikale C/avigo tas Goethes daugasmeniškumas ar tik nėra 
dar ryškesnis: Clavigo figūroje poetą matome parodytą jausmingą ir be- 


įėgi, o Carlos“o asmeny — šaltakraujį ir egoistišką. 
Lygiai taip jis skaldo savo asmenybę ir, dabar sieloj jau ūgdomame, 
Fauste — jis pasirodo kartu ir Fausto ir Mefistofelio rolėse. Ne kitaip 


yra ir bręstančiame Werther“io romane, kur jis pats yra drauge ir Wer- 
ther'is, i Albertas. Ne kitaip ir beveik visuose kituose jo kūriniuose. Ki- 
taip ir negali būti, nes iš jo paties kilusio prieštaravimo principas valdo visą 
jo būtybę. Bet ne sunku suprasti, kad, harmonijos išsillgusį, kūrėją žavėjo 
ne tiek tas dvilypumas, kaip toks, kiek tas vientisumas, kuriame sutaria, 
kad ir tolimiausios, priešingybės. 

Kaip matyt, Clavigo, nors ir labai paprastą įvykį sprendžiąs, ir tik 
lyg žaidžiant, per kelias dienas parašytas, yra reikšmingesnis, negu leidžia 
tikėti aštrūs Merck'o žodžiai. Šiąja drama audrininkų literatūra, amžinas 
normas palikusi, pagaliau paskelbia visokį, ypač dorinį, reliatyvizmą, kuris, 
UA ao) nuo scenos nužengė į gyvenimą, griaudamas krikščionišką 
„etiką. 


4, Kelionė Rhein'u 1774 m. vasarą. 


Tas žmogus, kuris politinio absoliutizmo laikais nieko nepaisydamas 
drįso kanonizuoti revoliucijonieriškas idejas, savo amžininkams da- 
rėsi vis įdomesnis. Vieni sakė, kad „tai didelis genijus, bet baisus žmo- 
gus“, o kitiems, kartu su šveicaru Lavater“iu, kuriam jaunasis revoliucijo- 
nierius buvo itin palankus, jis buvo „drauge baisiausias ir maloniausias 
žmogus“. Tas jau minėtas, žinomas Zūrich“'o pastorius norėjo išrodyti, kad 
žmogaus veidas visiškai išreiškiąs jo vidų, ir savo tezei patvirtinti visoje 
Europoje rankiojo medžiagą. Kadangi didžiam jo veikalui PAysiognomi- 
sche Fragmente (1775/78) sutiko dirbti ir Goethe, tai tarp jų dviejų užsi- 
mezgė gyvas susirašinėjimas, be fizionomikos, liečiąs daug temų ir iš gam- 
tos, poezijos, filosofijos ir religijos. Švelnaus būdo, bet apaštališkos dva- 
sios, Lavater'is, Hamann'o pavyzdžiu daugelio pramintas Der Magus im Sū- 
den, laiškais uoliai kvietė jaunąjį iškrypėlį grįžti atgal į protestantų bažny- 
čią. Bet pastarasis dėl tokio įkyraus pastoriaus užsispyrimo tik erzinosi ir 
kartą, dėl to jau visiškai netekęs kantrybės, šiurkščiai jam atsakė: „Žmo- 

nių žodžiai yra man Dievo žodžiai:. Jie gali būti surinkti kunigų ar kek- 
šių, gali būti suvynioti kanonuose ar išbarstyti fragmentais. Jausmų ku- 
pina širdimi aš puolu broliui ant kaklo: Moze! Pranaše! Evangeliste! Apaš- 
tale! Spinoza ar Macchiavelli!“ 

Lavater'is, nenusigandęs tokių, ne tiek Goethes mintis, kiek audri- 
ninko stilių, charakterizuojančių, piktų žodžių, po poros mėnesių atvyko: 
aplankyti savo lipšnų, bet kartu ir pavojingą, draugą. Atsidanginus dar ir 
žinomam racionalistinės krypties pedagogui Basedow“ui, jie visi trys drau- 
ge vyko Rhein'u žemyn pas bendrus pažįstamus. Keistokas Wolfgango pa- 
dėjimas tarp tų dviejų apaštalų — 


Prophete rechts, Prophete links, 
Das Weltkind in der Mittenl.., 


Tartum įspraustas į jų dviejų tarpą „pasaulio vaikas“ čia nebeišvengė- 
nė giliausių problemų, nė savo paties pasaulėžiūros išaiškinimų. 

Goethe neslėpė savo nepasitenkinimo Apšvietos filosofija. Ji kūrusi 
ne kokį gyvenimui artimą pasaulėvaizdį, bet tik sausą schemą to gyveni- 
mo turinio, kiek apribotas žmogaus protas sugebėjo jį suvokti. Tokiu bū- 
du tarp žmogaus ir pasaulio buvo įterpta nuo gyvosios būties atitrūkusi, 
savaime egzistuojanti, sistema, kuri ir nustatė griežtas, žmogaus gyve- 
nimą normuojančias, taisykles. ; 

Aišku, jaunasis Goethe negalėjo pasitenkinti tokia, jo dvasios struk-- 
tūrai diametraliai priešinga, filosofija, todėl jis susidarė sau kitokią. Jam 
ir jo vienminčiams pirmiausia rūpėjo pašalinti ta užsispyrusiai bandanti 
protingą pasaulio santvarkos tikslingumą išrodyti sąvokų sistema, kuri, 
lyg baisi šmėkla, buvo pastojusi jiems kelią į tikrąjį gyvenimą. Jo žodžiais. 
betariant, geriausias kelias išsikraustyti iš proto einąs kaip tik per tą sis- 
temą. Todėl 

; Flieh! auf! hinaus in weite Landl... 
Und wenn Natur dich unterweist, 
Dann geht die Seelenkraft dir auf, 


Gyvas žinojimas, jausmai, intuicija, betarpiška patirtis, veikimas, kū-- 
ryba — štai audrininkų šūkiai. Tiesa, neneigiamas ir mokslas, bet jis pri- 
valo ne tiek pristatyti medžiagos dogmoms suformuluoti, kiek turi būti aks-- 
tinas kūrybai sužadinti. 

Ta kryptimi Wolfgangą pastūmėjo dar ir savotiškas jo pažinimo bū- 
das. Išviršinį pasaulį jis pasisavino savo žvaliomis akimis. Bet išorės su- 
vokimu dar nepasitenkino. Jis trokšta įžvelgti visą dalykų esmę. Tačiau, 
norėdamas pažinti pilną pasaulio prasmę, jis neina diskursyviniu keliu, 
nesinaudoja senosios kartos taip pamėgtomis kategorijomis, bet kviečiasi 
pagalbon nuostabiai išbujojusią savo intuiciją. Įsmeigdamas akis į kurį 
daiktą, jis tuojau pasisavina jį ir materialiniu ir dvasiniu atžvilgiu; pasisa-- 
vina betarpiškai, vispusiškai ir iš esmės. Toks stebėjimas — tai jo gal- 
vojimas, ir toks jo galvojimas yra ne kas kita, kaip stebėjimas. Šitoks filoso- 
favimas buvo tikra jo laimė. Daug kartų jis troško turėti daugiau akių, kad tik: 
"nieko nepraleistų nepastebėjęs ir kad dar smagiau plauktų, „tuo be galo: 

puikiai šventu okeanu mūsų Tėvo, kuris, nors ir jaučiamas, tačiau yra 
neapčiuopiamas.“ 

Įsitikinęs, galįs poetišku veizdėjimu suvokti visų dalykų esmę, susek- 
ti dieviškuosius bruožus ir net pasiekti pačią dievybę, Goethe retai kada 
teišeina iš savo aplinkos, nematydamas reikalo gilintis į buities bedugnes 
ir kilti į metafizines aukštybes; jis pasitenkina ramių ramiausiu ir didingu 
savo aplinkos ir momento stebėjimu. 


Willst du ins Unendliche schreiten, 
Geh nur im Endlichen nach allen Seiten, 


štai kaip, kiek vėliau, išreikš savo įsitikinimą. Savo tokį galvojimo bū- 
dą, paremtą akyliu išorės stebėjimu bei intuityviu esmės, principo atspė- 
jimu, jis pagaliau susidarė, rodos, dar Strassburg'o laikais. 

e sunku suprasti, kad kelios tokios mintys dar nereiškia vispusiš- 
kos pasauližiūros, atbaigtos sistemos. Bet jaunasis Goethe to nė nesiekė. 
K4 jis turėjo, tai buvo neaiškių ir kintančių kontūrų pasaulėvaizdis: bu- 
vo supratimas pasaulį esant gyvą, vieningą organizmą, apimantį kartu 
ir jo pasireiškimą ir esmę, drauge laiką ir amžinybę. Šitokį pa- 
saulio supratimą jis stato aukščiau už visokias sistematiniu darbu sudarytų 
sąvokų konstrukcijas, ar panašiu būdu atsiradusių idejų statybą. Jis 
mielai pasiskolina atskirų bruožų savo pasaulėvaizdžiui pajvairinti 
bei paspalvinti, bet jo esmės tokie skoliniai nepakeičia. 

Jam, sakysim, buvo kiek žinomas Spinoza. Apie jį ir Lavater'iui pa- 
ssakojo, nors su tuo filosofu tebuvo susipažinęs „ne pilnai ir tik kai ką nu- 
tverdamas“. „Visame pasauly keistai savo būtybei veltui ieškojęs ūgdymo 
priemonės, pasisako jis, aš pagaliau užkliuvau už šio žmogaus etikos. Vi- 
siškai negalėčiau pasakyti, ką išskaičiau iš to veikalo, ką į jį įskaičiau. 
Bet tiek to. Man svarbu, kad čia nurimo mano aistros. Man pasirodė, kad 
atsiveria platus ir laisvas kelias pažvelgti į pojutinį ir dorovinį pasaulį. 
Bet mane ypačiai su juo (Spinoza) jungė tas begalinis, iš kiekvieno saki- 
nio trykštąs, altruizmas. Tas nuostabus pasakymas, „kas tikrai myli Die- 
vą, negali reikalauti, kad Dievas jį mylėtu“, su visomis savo premisomis, 
kuriomis jis remiasi, su visomis išvadomis, kurios iš jo eina, pripildė visą 
mano mąstymą. Būti nesavanaudišku visur, labiausiai meilėj ir draugišku- 
me, buvo aukščiausias mano noras, mano taisyklė, mano pratinimasis... 

Be to, ir čia reikia neužmiršti, kad iš tikrųjų geriausi santykiai yra 
tarp priešingumų. Visa išlyginanti Spinozos ramybė kontrastavo su mano 
visa judinančiu siekimu, jo matematiškas metodas buvo priešingas mano | 
poetiniam mąstymui bei vaizdavimo būdui, ir tas lygiai sunormuotas trak- 
tavimas, kurio nenorėta pripažinti taip pat tinkamu doriniams objektams, 
mane padarė karštu jo sekėju, labiausiai atsidėjusiu jo garbintoju. Dvasia 
ir širdis, protas ir pojučiai ieškojo vieni kitų būtina pasirinkimo gimi- 
nyste,ir taip įvyko skirtingiausių būtybių sujungimas.“ 

aip matyti, su Spinoza jį visų pirma rišo ne metafizika, o etiniai 
jo religinio determinizmo vaisiai, būtent, „aistrų nuraminimas“, auklėjima- 
sis „begaliniam altruizmui“ ir tobulai „rezignacijai, einančiai iš gamtos 
amžinumo, būtinumo ir dėsningumo.“ Kažin, ar toji metafizika jam buvo 

tada arčiau pažįstama, nes audringais Frankfurto laikais jis nesugebėjo 
susitelkti gilesnėms studijoms. 


Durch. Feld und Wald zu schweifen, 
Mein Liedlein wegzupfeifen, 
So ging's den ganzen Tag... — 


buvo tada svarbiausias jo užsiėmimas. Tačiau nėra abejonės, kad Wolf- 
gangas buvo daug skaitęs ir girdėjęs, o ko jam neteko studijuoti, 
pridėjo ir papildė nuostabiai išsiplėtojusi jo intuicija. Bet, žinoma, ir gi- 
liausia intuicija negali atstoti sistematiškų studijų, ypač filosofijoje. Todėl 
aiškių pažiūrų jis neįsigijo ir į ne vieną svarbų klausimą atsakė, kaip 
Faustas Margaretai: 


Nenn's Gliick! Herz! Liebe! Gott! 
Ich habe keinen Namen 

Dafūr! Gefūhl ist alles; 

Name ist Schall und Rauch, 
Umnebelnd Himmelsglut. 


Tuos rūkus bent kiek praskleidė, filosofijoje gerai nusimanąs, da- 
bar lankomas, Jacobi. Ir ar tik ne tada pirmą kartą jis bus išgirdęs ir pa- 
grindinius Spinozos mokslo dėsnius: 

Dievas, kaip kuriančioji gamta, yra Vienas; Dievas, kaip sukurtoji 
gamta, yra Visata. Dievas ir pasaulis yra viena (šv xai Tav). Jis turi ne- 
suskaitomą daugybę atributų, bet žmogus iš jų suvokia tik du: mąstymą 
ir tysą. Intuityviškam pažinime, protui priimant į save pasaulio dėsnį, su 
iš daiktų kylančia tiesa į jį įeina ir Dievas. Žmogų saistąs įstatymas. 
negali būti kitoks, kaip gamtos dėsnis. Ne valios autonomiškume glūdi 
žmogaus laisvė, bet tam būtinume, kurį jam uždeda prigimties įstatymas. 
Todėl mes esame tada laisviausi, kai veikiame Dievo būtinume. 

Siose pažiūrose jis rado artimą giminystę su savo religiškai nuspal- 
vintu pasaulio jausmu, ir dėl to nedvejodamas jų bruožais išmargino ir 
savo pasaulėvaizdį. Taip, Spinozos dvasioje jis dar labiau pasisakė prieš 
kažkokį asmeninį, šalia pasaulio egzistuojantį, Dievą ir dar tvirčiau pabrėžė 
buvimą neasmeniškos, pasauliui imanentiškos ir gamtoj pasireiškiančios die- 
vybės. Spinozos formulė deus sive natura jam labai patiko. 

Ją, nors ir kitais žodžiais, jis, dar Strassburg“e būdamas, buvo girdėjęs 
iš Giordano Bruno Dialog de la Causa. Patiko jam tuometir Bruno, me- 
nininko intuicija prieita ir poeto kalba išreikšta, ideja apie visišką Dievo 
ir pasaulio vieningumą; apie dvasios ir medžiagos sąryšį. Ją net gynė 
prieš enciklopedistus. 

Tačiau būtų klaidinga manyti, kad Goethe tesiekė tik šių dviejų 
panteistų įtaka ir kad jis buvęs, kaip įprasta sakyti, tik spinozistas. Su 
ne mažesne teise jis būtų galima vadinti ir leibnicianu, kuo lengvai įsiti- 
kintume, tiksliau nustatę, kiek jis yra ir iš Leibniz'o pasisavinęs. 

Nėra visai aišku, ar daug jaunasis Goethe bus tiesioginiu būdu lai- 
mėjęs iš Leibniz'o. Jo raštus jis galėjo rasti tėvo knygyne, kur buvo 
Gottsched'o parūpintas vokiškas jo Teodicėjos leidimas ir dar viena kita 

studija. Išrodo, kad visa eilė minčių bei išsireiškimų iš jų bus perėjusi į 
Goethes žodyną bei raštus. Tačiau, be abejonės, daugiau jis bus pasisa- 
vinęs Leibniz'o minčių iš kvalifikuotų tarpininkų, kokiais buvo, sakysim, 
Shaftesbury.lš tikrųjų nesistematiškas bei dailus t. y., „nekietas“ Shaf- 
tesbury dėstymas galėjo Goethei labai patikti. Kadangi „tas malonu- 
sis Europos Platonas“, kaip jį vadino Herder“'is, maždaug pakartojo Leib- 
niz'o „visatos vieningumo“ mokslą ir jo „aš - filosofiją“, tai visas tas 
minčių kraitis lengviausiu būdu bus prigijęs jaunojo Goethes galvojime. 
Kaip žinome, Herder'io filosofiško mąstymo išeinamasis punktas yra Leib- 
niz'as, kurio mintis jis vėliau sugretino su Spinozos ir Shaftesbury'io 
mąstymu ir kurių, rodos, jau Strassburg“e nepašykštėjo savo mokiniui. 
O ko dar trūko geresniam pažinimui, tai ar tik nebus pridėjęs Lavater'is, 
su kuriuo jis kaip tik kartu keliauja. Mat, šio fizionomikos mokslas ir 
remiasi ne kuo kitu, kaip Leibniz“o monadų teorija. Dar ir kitais, šian- 
dien sunkiai besusekamais, kanalais į, plačiai pasauliui atvertą, Goethes 
sielą bus nemažai nutekėję minčių iš to „filosofinio potvynio“, kaip tūlas 
charakterizuoja stebuklingą intelektualinę Leibniz'o įtaką. 

Abiejų galvojimo svarbiausi bendri punktai yra trys, kurie verti atskirai 
paminėti. Pirmiausia, sutinkame visai leibniciškas (Goethes pažiūras apie 
begalinį gamtos gyvastingumą ir tą nepaliaujantį kūrybinį visų jos dalių 
veržimąsi, ypač jos „branduolio“ — trokštančios ir siskiančios širdies. 


Gebt mir zu tun! Das sind reiche Gaben. 
Das Herz kann nicht ruh'n, will zu schaffen haben, 


tokiais ir panašiais žodžiais jis kiek vėliau formulavo nenuilstantį pa- 
ties veikimo troškimą, taip ryškiai atvaizduotą Fausto asmeny. 

Tą dvasios giminystę ne mažiau patvirtino ir Goethes įsitikinimas 
be galo turtinga individualine visatos organizacija į savystovias ir nepri- 
klausomas pavienes buitis, monadas. Iš to monadų mokslo Goethe yra 
paėmęs jėgos sąvoką, t. y. mokslą, pagal kurį kiekvienoje būtybėje glūdi 
tam tikra, į išorę veikianti, galia, pažįstama, kaip veiksmas. O pati monada 
yra amžinai nesunaikinama, amžinai veikli, individuali sielos galia, kuri 
atkakliai pati savy plėtojasi, atstumdama visa, kas nesutinka su įos esme. 
Pagal šį mokslą, Dievas jam yra veikliausia Buitis (Viena), o visi tvariniai 
yra Dievybės organai. Toji Dievybė apsireiškianti individualybėje. Todėl 
ir žmogaus individualybė „daugiau, nekaip visa kita, nustato įo likimą“. 
Norint pažinti individualybių esmę, Goethe ragina sekti organinių būty- 
bių evoliuciją, kur apsireiškiąs pats pagrindinis jų plėtojimosi dėsnis. 


Bist alsobald und fort und gediehen 
Nach dem Gesetz, wonach du angetreten. 
So musst du sein, dir kannst du nicht entfliehen.., 
Und keine Zeit und keine Macht zerstūckelt 
' Geprūgte Form, die lebend sich entwickelt— 


tokiomis ir panašiomis eilėmis Goethe vėliau išreiškė tai, kuo jis kaip tik 
šiuo laiku vadovaujasi. 

Dar ir trečiu punktu Goethe gretinasi su Leibniz“u, būtent, savo pa- 
žiūromis į tą, nepaisant individualinio atskirų monadų savystovumo, uni- 
versalų harmoningumą visų monadų, kurių išvidinis pasaulis esąs ne kas 
kita, kaip „to paties universumo veidrodis“. Ir dėl to jos visuomet tarp 
savęs organiškai sutariančos. Sitas pasaulio stebuklas, t. y., harmonin- 
goji pasaulio santvarka — Aarmonia universalis — nežiūrint atskirų buičių 
sąmišio, padarė jam tokį gilų įspūdį, kad, apmesdamas pirmuosius Faus£“0 
metmenis, jis nuolat prie jos grįžta, sakysime, kad ir šiomis eilėmis: 


Wie alles sich zum Ganzen webt, 

Eins in dem andern wirkt und lebt! 

Wie Himmelskrūfte auf und nieder steigen 
Und sich die goldnen Eimer reichen! 

Mit segenduftenden Schwingen 

Vom Himmel durch die Erde dringen, 
Harmonisch all das All durchklingen! 


Sias ir dar kitas pažiūras perimdamas iš Leibniz“o, jaunasis Goethe 
nepamiršo ir iš pačių tarpininkų pasisavinti medžiagos, sustiprinančios jo 
paties mintis. Čia jam nuostabiai puikiai padėjo aristokratiškasis estetas 
Shaftesbury. Jį itin žavėjo vadinamoji pastarojo „išvidinės formos“ kon- 
cepcija, pagal kurią visatoje pasireiškianti dievybė esanti tvarkos bei har- 
monijos kūrėja. Kaip tokia, ji esanti tobula formavimosi galia — visų 
formų forma. Patiko jam ir toji Shaftesbury'io aksioma, kad menininko 
kūryba einanti tais pačiais visatoje pastebimais dėsniais ir kad dėl to me- 
no kūrinio forma esanti ne kas kita, kaip visų formų formos atvaizdas. 
Iš to jis vaizdavosi, kad kūrimo procesas yra visatos harmonijos atspėji- 
mas bei pakartojimas savo priemonėmis ir savo srity. Ir tokia kūryba 
per kūrėją prabylanti pati, visatos harmoniją sudariusi, dievybė. 

Ne kurčias buvo Goethe ir to paties Shaftesbury'io skelbiamai este- 
+tiškai moralei, pagal kurią grožis esąs identiškas su gėriu, ir kad bendras 
abiejų matas esąs subjektyvus skonis. Jis patenkintas klausė pastarojo 
tvirtinimo: „Pirmiausia siekite grožio, o gėris pats savaime prie jūsų pri- 
taps.“ Godžiai pasisavina jis ir mokslą, skelbiantį, kad doroviškai gyvena 
ne tas, kuris savo veiksmus tvarko pagal tam tikras formas, o tas, kuris 
savo individuališką gyvenimą derina su harmoniškuoju visatos pasireiš- 
„kimu. Tas Wolfgangą pagaliau įtikino, kad asmenybė ir jos aktai vertin- 
tini ne pagal moralines, bet pagal estetines, sąvokas. 

Be išvedžiojimų aišku, kad šios pažiūros sunkiai suderinamos su 
krikščioniškąja pasaulio koncepcija. Goethes galvoj netelpa transcenden- 
talinis Dievas, pasaulio sukūrimas iš nieko, dogma apie paveldimąją nuo- 
dėmę, Kristaus dieviškumas ir Jo žmonijos išganymo misija, krikščioniš- 
kkoji dorovė, ryškiai skirianti gerą nuo blogo, Šventojo Rašto dievišku- 
mas, stebuklai ir t. t. ir t. tt Dėl to ne sunku suprasti, kad jaunasis 
Goethe, grįždamas iš kelionės Rhein“'u pas pietistus Elberfeld'e, kur jį ly- 
dėjo ir karštas krikščionybės gynėjas Lavater'is, parsinešė tokių pažiūrų, 
kurios visos, krūvon suimtos, nesudaro nė vieno Tėve mūsų. 

5. Werther'is (1774) 


Sugrižęs iš savo kelionės Rhein'u, iš stalčiaus išsitraukė pagaliau ap- 
dailint rankraštį vieno kūrinio, kuris jį greit ir užsieny taip išgarsino, kaip 
Goetz'as buvo jį Vokietijoj išreklamavęs, rankraštį, įvardintą Die Leiden des 
jungen Werthers. 

Veikalas augo lėtai, kaip atsigaunąs po sunkios ligos ligonis. O Wetz- 
lar“o liga tikrai buvo sunki. Wolfgangas buvo grįžęs iš ten visai sukrės- 
tas. Išgirdęs, kad Lotte jau ištekėjusi, prašo perleisti jam, jos vestuvių die- 
ną nešiotą, gėlių puokštę ir, ją prisisegęs, keliauja, kaip koks pamišėlis, į 
Darmstadt'ą. Tik per plauką neišėjo iš proto ar sau galo nepasidarė — 
durklas jau buvo parengtas. Bet nuo to jį apsaugojo jo pozi- 
tyvi frankų prigimtis: nepasiduoti  demonams, iš verdančių jausmų su- 
kurti kosmą ir kuriant visiškai išsilaisvinti iš viduje kunkuliuojančio pra- 
garo. Genijus -— geriausias jo gydytojas, ir kūryba—tikriausi vaistai. 

Kai jau gerokai buvo atlikęs tą išganingą savo kūrybinę išpažintį, jo 
širdis ėmė tvaksėti naujais nuotykiais, sujudinančiais jo sielą ligi pat 
gelmių: 

Maximiliane Laroche, jo jau 1774 m.pradžioje, grįžtant iš Wetzlar“o, 
lankyta, būdama vos 17 metų, turėjo ištekėti už 40 metų Frankfurt“o pir- 
klio Brentano. Jos, uždarytos vyro prekių sandėliuose, vienintelė paguoda 
buvo jaunasis Goethe, kuris šiai gražuolei parodė savo meilumą, kol, pa- 
galiau, turėjo bėgti nuo jos pavydaus vyro, įžūlaus italo, keršto. Tuomet 
jo įkaitusioje sieloje dar kartą užvirė visa kūrybos masė, kuri ateity dar 
gryniau įsilies į paskutinę WertAer“io formą. 

Iš pradžių autoriui buvo ne visai aišku, ką rašyti: dramą ar romaną. 
Pagaliau, tikriausiai įsižiūrėjęs į Rousseau Za Nouvelle Heloise ir turėda- 
mas apsčiai savo laiškų, siųstų Kornelijai, Merck“ui ir kitiems konfidentams, 
nusistatė už, į laiškų formą įvilktą, romaną, kuris savo lanksčiais kontū- 
rais geriausiai tiko tokiai sielos dramai atvaizduoti. 

Savo temą jis aptaria šiais žodžiais: „Aš noriu... vaizduoti jauną žmo- 
gų, kuris, apdovanotas giliu, tyru jausmu ir tikru įsijautimu, paskęsta la- 
kiose svajonėse ir graužia save spekuliacijomis, kol, pagaliau, draskomas 
paED nelaimingų aistrų, ypač begalinės meilės, paleidžia sau į kaktą 

ulką.“ 
"Nuskovės Werther'is buvo nepaprastai gabus, vispusiškai išsilavinęs, 
jaunuolis. Tačiau jis nesugebėjo atsispirti, jį užliejusiems, neribotiems jaus- 
mams. „Savo širdelę aš laikau, kaip sergantį vaikutį; jam leidžiama visko 
norėti.“ Iš žiauraus pasaulio jis bėga į gamtą, su kuria nori susijungti — 
„kiekvienas medis, kiekviena žalitvorė yra žiedų bukietas, ir norėtųsi pa- 
virsti karkvabaliu, kad galėtum siūbuotis malonių kvapų sferoje.“ Gamtos 
glėby jo besiblašką jausmai kiek aprimsta. „Ji viena be galo turtinga ir 
ji viena formuoja didį menininką.“ Dėl to atsisako visokių taisyklių, tik 
gadinančių tikrąjį gamtos atjautimą bei tikrą jos atvaizdavimą. 

Bet jis neilgai džiaugės gamtos prieglobsty, nes staigi meilė paskan- 
dino jį pavojingiausių aistrų sūkury. „Aš grįžtu atgal pats į save ir ran- 
du pasaulį“, sako jis supratęs; kad jo širdy yra tikra ir vienintelė, jį 
patenkinanti, gyvenimo sfera. Jausmai, aistros ir kt. jam nebėra, kaip 

tvirtindavo Apšvieta, tik proto drumstimas, o koncentruotas, esmiškas 
gyvenimas. Dėl to jaunasis Goethe dar galėjo tvirtinti, kad „iš visų pa- 
saulio turtų brangiausias yra sava širdis.“ 

Joje dabar viešpatauja Lotte, vyriausioji vieno kunigaikščio vietininko 
duktė. Juodu susipažino viename baliuje, kur smagiai su ja šoko, nežino- 
damas, kad ji yra su kitu susižadėjusi. „Nuo to laiko gali saulė, mėnulis ir 
žvaigždės ramiai sau keliauti, aš nežinau nei dienos nei nakties, ir visas 
pasaulis aplink mane pranyksta.“ Jis lankos beveik kasdien į jos na- 
mus, kur visiškai susigyveno su namiškiais, ypač su jos mažesniais broliu- 
kais ir sesutėmis; su jais žaisdamas, kartais net po žemę voliodavosi. „Aš gyve- 
nu tokias laimingas dienas, kokias Dievas savo šventiesiems yra parengęs.“ 
Giedra jo širdy. Bet neilgai išsilaiko tyrose aukštybėse. Padaro fatališ- 
ką klaidą — įsivaizduoja, kad ir Lotte jį mylinti. „Kaip aš garbinu pats 
save nuo to laiko, kai ji mane pamilo.“ Per jo širdį slenka keisti troškimai. 
Nujaučiant, kad jie niekad nebus patenkinti, lenda į galvą niurios min- 
tys apie mirtį. Draugai, bijodami nelaimės, įkalbinėjo jam imtis konkretaus 
darbo kitoje vietoje, kas padėtų jam užmiršti šią netikusią meilę. Bet iš, 
Lottes buvimu palaimintos, sferos ištrūkti jis nesugeba net tada, kai atvyksta 
mylimosios sužieduotinis Albertas. Sis yra doras ir darbštus žmogus, dėl 
savo gero Charakterio, Lottes nuoširdžiai mylimas. Maloniai draugauja ir 
su Werther'iu, nes jo santykiuose su savo sužieduotine nieko blogo nema- 
to. Tik kartais draugiškai bara jį dėl nesuvaldomo jo jausmingumo, sakysim, 
ir ta proga, kai Werther'is ima žaisti su jo pištalietais. „Fe“, sakydavo Alber- 
tas... „aš negaliu įsivaizdinti, kaip gali žmogus būti toks kvailas, kad galė- 
tų nusižudyti...“ — „Kad jūs žmonės“, atšovė jam Werther'is, formuluoda- 
mas savo žodžiais „Sturm und Drang'“o dorinį reliatyvizmą, „norėdami 
kalbėti apie kokį dalyką, tuoj sprendžiate: tai kvaila, o tai išmintinga, tai 
gera, o tai bloga! Ką tai visa turėtų reikšti? Ar jūs ištyrinėjot dėl to iš- 
vidinius veikimo motyvus? Ar jūs mokate tiksliai išvesti priežastis, kodėl 
tai įvyko, kodėl tai turėjo įvykti?“ Toliau prieš blaivųjį, pusiausvyros nie- 
kad nenustojantį, Albertą dar karščiau išdėsto mums jau žinomą audri- 
ninkų evangeliją: „Ak, jūs protingi žmonėsl.. Aistros! girtybė! beprotystėl.. 
Aš ne kartą buvau girtas, o mano aistros buvo netoli beprotystės; nė 
vieno iš jų abiejų man negaila, nes aš išmokau suprasti, kad visi nepa- 
prasti žmonės, kurie padarė ką nors didelio, ką nors negalimo, visada 
būdavo apšaukiami girtuokliais ir bepročiais... Susigėdykite, jūs blaivieji! 
Susigėdykite, jūs išmintingieji!“ „Tai vėl tavo kvailos mintys“, atsakė į 
tokį išsiveržimą Albertas. „Tu viską perdedi; bent šiuo klausimu tu klysti, 
sulygindamas savižudystę su dideliu darbu, juk tai galima laikyti tik silp- 
nybe.“ Prie to dar visai teisingai pridūrė, kad „daug lengviau mirti, ne- 
kaip tvirtai perkęsti pilną skausmų gyvenimą.“ Bet Werther'is nepasiduo- 
da. Užsidegęs gina teisę nusižudyti. „Žmogaus prigimtis apribota... Ji gali 
pakęsti džiaugsmus, širdgėlą, skausmus tik iki tam tikro laipsnio ir žūsta, 
kai šis laipsnis peržengiamas. Cia neklausiama, ar kas silpnas ar stiprus, 
bet ar jis gali kančių kiekį iškęsti... Aš manau, kad taip pat yra keista 
sakyti: bailus žmogus, kuris daro sau galą, lygiai kaip netiktų pavadinti 
bailiu tą, kuris baisiu drugiu miršta.“ Patarus Albertui daugiau klausyti 
proto, Werther'is dar atkakliau gina jausmingumą: „Žmogus yra žmogus, 

ir tas truputis proto, kurį gali kas turėti, maža arba visai nieko nereiš- 
kia, kai siaučia aistra ir žmonijos ribos kankina.“ 

Sirdies teisė—absoliutinė teisė, nes širdis yra sąskambis su dievybės 
pripildytu kosmu. Kitos teisės nepripažįsta, nes anapus tos „dievy- 
bės“ nėra Dievo, kurio vardan galima būtų skelbti doros normas. Tokiu 
būdu Goethe savo  Werther'y dar pagilina kovą su krikščionybe, su jos 
išpažįstamu transcendentiniu Dievu. 

Werther'is, Alberto nepaveiktas, galvotrūkčiais lekia į pražūtį. Kai 
savo — paties Goethes — gimimo dieną, rugpiūčio 28 d., gauna dovanų 
tą šviesiai raudoną kaspiną, kurį Lotte turėjo susipažinimo dieną prisise- 
gusi prie krūtinės, jis džiaugsmu netveria. Bet kadangi sąžinė jam, nors | 
ir silpnai, primena, kad jo siekiamoji teisė—ne jo teisė, jo laimė tuoj pa- 
virsta gilia širdgėla— „iš šio vargo aš nežinau kitos išeities, kaip karstą“. 

Gal dar bandyti praktiškai ką veikti? Gavęs diplomato sekretoriaus 
vietą, graudžiai atsisveikina su Lotte. „Kai ji su Albertu išėjo per alėją, 
aš stovėjau ir lydėjau mėnesienoj juos savo žvilgsniu. Aš parkritau ant žemės, 
išsiverkiau ir pašokau... ir mačiau ten aukštų liepų pavėsy prie sodo var- 
telių jos baltą drabužį baltuojant, aš ištiesiau savo rankas, o jis išnyko.“ 

Daug ir tvarkingai dirbdamas, bando užsimiršti. Tačiau darbo men- 
kumas, žudąs aplinkos siaurumas, niekingi etiketos varžtai ir nuo aris- 
tokratų patiriami nesmagumai su savo likimu kovojantį miestietį stumte 
stumia atgal į pavojingas svajones. Jis dar mėgina vykti į karą, bet per- 
daug veikli vaizduotė užkariauja jo protą ir valdo jo valią. 

“Žmonės, su kuriais bando bičiuliauti, vertino jo žinias ir talentus dau- 
giau, nekaip jo mokėjimą viską giliai atjausti, nekaip jo širdį, „kuri, ta- 
čiau, vienintelis mano pasididžiavimas. Ak, ką aš žinau, tai kiekvienas gali 
žinoti—bet aš turiu vien tik savo širdį.“ Sužinojęs apie Lottes sutuoktu- 
ves, nesudegino jos atvaizdo, kaip iš karto buvo nusistatęs. Vieną dieną 
jis vėl, pats menkai tenusivokdamas kaip, atsiduria arti savo mylimosios, 
rasdamas jos vyrą dar labiau  paskendusį kasdieniniuose darbuose, o ją 
pačią—bent taip įsivaizduoja liguista savo fantazija—gyvenimu nusivy- 
"lusią. Dabar, visiškai išsižadėjęs paprastai randamos laimės, dar aistrin- 
giau gaudo nepasiekiamą fantomą— Alberto žmoną. Tai jam leidžia neti- 
kėjimas, neturėjimas tikrų gyvenimo pažiūrų. Laisvas jo užsiėmimas — ta- 
pyba ir literatūra—tik dar labiau didina aistras ir naikina paskutines pa- 
sipriešinimo jėgas.  Werther'is skaudžiai kenčia, kad tikrovė su jo geidu- 
lingomis svajonėmis nesiderina, o jis neturi pakankamai jėgų pasiryžti. 
Taip grauždamasis, pradeda gerti. Į patarimus, nusiraminti ir pasistiprinti 
religija, jis tik atsakė: „Aš gerbiu religiją..., aš jaučiu, kad ji yra kai 
kam nuvargusiam ramstis, kai kam trokštančiam atsigaivinimas. Tik ar 
gali ji tuo kiekvienam būti? Kai stebi didįjį pasaulį, kai matai tūk- 
stančius, kuriems ji niekas nebuvo, tūkstančius, kuriems ji niekas nebus... 
ir turi man kas būti?“ Werther'iui su pozityviąja religija ne pakeliui; ka- 
dangi panteizmu nudažyti jo religiniai jausmai šiurpiose gyvenimo kovose 
neduoda išvidinės paramos, tai jis nesulaikomai pasvyra į katastrofą. Me- 
lancholišką jo nusiteikimą („Ak, ar prieš mane žmonės buvo jau tokie pat 
vargingi?“) dar sustiprino mirštanti gamta. Lapkričio 30 d. rašė: „Visa 
buvo tuščia; drėgnas, šaltas vakaro vėjas pūtė nuo kalno, ir pilki lietaus. 

debesys plaukė į slėnį.“ Tiek viduje, tiek ore biauru. Tokio'e nuotaikoje 
sužino, kad jam pažįstamas valstietis užmušė savo meilės konkurentą. 
Werther'is stengėsi pateisinti ir net išgelbėti užmušėją. Nepavykus nujau- 
čia, kad ir save išgelbėti nepajėgs. Vis žaidžia mirtimi, svajoja „atskleisti 
uždangą ir įžengti į anapus.“ Lottei jį meldžiant rečiau pas ją lankytis, 
jis tiesiog pasiunta. Pasiryžta įėga savo svajones realizuoti, aplankydamas 
Lotte, skaito jai savo paties išverstas Ossian'o dainas. 

„Visa šių žodžių jėga užgulė nelaimingą Werther'į. Jis, visai nusimi- 
nęs, parpuolė ant kelių prieš Lotte, pastvėrė jos rankas, prispaudė prie 
akių, kaktos; o jos sieloj dingtelėjo baisaus prisirišimo nujautimas. Jų 
jausmai sumišo, ji spaudė jo rankas, spaudė jas prie krūtinės, melancho- 
lišku gestu prilinko prie jo, ir degą jų veidai susiliejo. Pasaulis jiems bu- 
vo dingęs. Jis apglėbė ją, spaudė prie savo krūtinės ir apipylė jos degan- 
čias, švepluojančias lūpas šėlstančiais bučkiais. «Werther'il» sušuko ji pas- 
pringusiu balsu, silpnai  atstumdama jo krūtinę nuo savo. «Werther'il» 
sušuko ji atsipeikėjusi, tauriausių jausmų kupinu balsu. Jis nesipriešino — 
paleido ją iš glėbio ir beprotiškai puolė prieš ją. Bailiai sumišusi, ji pa- 
šoko ir drebėdama, ar tai pusiau iš meilės, ar pusiau iš pykčio, pratarė: 
«Paskutinį kartą! Werther'i! Daugiau niekados nebematysi manęs.» 

Nepasisekus ir šiam paskutiniam bandymui laimėti mylimąją, Wer- 
ther'iui rodosi, kad nėra kitos išeities, kaip nusižudyti. Kitą naktį jis nu- 
sišauja iš Lottes, neva kelionei, pasiskolintu pištalietu. Kaimynai randa jį 
bemirštantį. „Ant stalo atversta Lessing'o Emilia Galotti. Leiskite man nie- 
ko nekalbėti apie Alberto pasibaisėjimą, apie Lottes sielvartą... Kilo bai- 
mė dėl Lottes gyvybės. Jį nešė amatininkai. Joks kunigas jo nelydėjo.“ 

Tą patologišką sielos procesą (Goethe aprašo nepralenkiamu meis- 
triškumu. Laiškų rinkiny aiškiausiai matyt, kaip tą jaunuolį—šalia Ham- 
let'o keisčiausią pasaulinės literatūros figūrą — viskas veda į pražūtį. Ne- 
trūksta nė bruožų, tiksliai jo beprotišką meilę charakterizuojančių, nė 
epizodų, pilniausiai nušviečiančių tiek veiksmo centre stovinčius tris asme- 
nis, tiek ir virtinę šalutinių veikėjų, didinančių Werther'io jausmų sruve- 
nimą. Subtiliausiai suvokiami sielos virpėjimai, tiksliausiai piešiama gamta 
ir genialiai vaizduojami žmogaus su ja santykiai. Dėl tokio meniškumo 
Werther'is toli už savęs palieka Rousseau Za Nouvelle Heloise. Mokinys. 
pralenkia mokytoją. 

Fabula psichologiškai nuosekli, be sielos gyvenime pasitaikančių 
šuolių, be vyksmą skaldančių nukrypimų. Intryga nenuobodi, nors labai 
paprasta, vykstanti tik vieno asmens širdy. Bet kokioj širdy! Mes drauge 
su Werther'iu galime sakyti: jo širdis — tai tikras jausmų pasaulis. Tą in- 
trygą, kaip ją charakterizuojanti muzika, lydi gamta. Ji iš karto taip švel- 
niai nusišypso Werther'iui, kad net norėtų su ja susilieti, o vėliau, rudens 
audrų blaškoma, gamta nelaimingajam išrodo jau kaip tikras, jo laimei skir- 
tas, kapas. 

Kalba ir stilius su turiniu puikiai derinasi ir jam pilnai atsako. Kaip 
to jausmai priešinasi viešai dorovei ir santvarkai, taip ir gramatikos, sin- 
saksės ir stiliaus taisyklės laužomos, ir iš viso vokiečių kalba taip sutirpdoma, 
kad po WertAer'io ji išrodo jau esanti kitokia. Toji kalba, nors šiame kū- 

riny visur ištisai lyriška, tačiau ne šabloniška, ne nuobodi, nes gabiai niu 
ansuota: iš pat pradžių ji naiviai maloni, vėliau, įsigalėjus aistrai, audri a- 
gai blaškosi, kol, pagaliau, nuūžia, kaip debesio sruogos siaubingą naktį. 
Tik pačiame gale, mirties akyvaizdoje, vėl plaukia ramiai.  Atskiroms  si- 
tuacijoms piešti nevengiamos nei liaudies banalybės, nei Bažnyčios himnų 
stilius. Su tuo derinasi ir pati  Werther'io lektūra: pradžioje mėgiamą dėl 
jo natūralumo, Homer'4 išstumia vėliau paniuręs Ossian“as. Tik labai abe- 
kios ar prieš mirtį bus skaitęs, iš racionalizmo laikų užsilikusią, Emilia 
alotti. 

Yra ir daugiau trūkumų; sakysim, kad ir nusižudymo motyvavimas: Na- 
poleonas, kurs sakė skaitęs Werther“; iš prancūziško vertimo septynis kar- 
tus ir net vežęsis su savim žygiuodamas į Aigiptą, kritikavo įžeistos am- 
bicijos motyvą. Jam, matyti, nepatiko, kad autorius leidžia vad. kilmingie- 
siems užgauti iš miestiečių kilusį Werther“; visa tai dar labiau pabloginę 
jo nuotaiką. Tai esąs ne kas kita, kaip pamatinio motyvo — aistringos 
meilės—susilpninimas. Pats kūrėjas rado kitą ydą, būtent, pirmoj redakci- 
joj Werther'io aistrą paliko be, ją dar ryškiau charakterizuojančios, prie- 
šingybės. Iš naujo perdirbęs 1787 m., jis dėl to įterpė nuotykį vieno kai- 
miečio, kuris, taip pat įsimylėjęs, užmušė savo laimingesnį konkurentą, to- 
kiu būdu, prieš civilizuotame pasauly įvykstančią savižudybę, statydamas 
demonišką primityvesniųjų aistros išsiveržimą. — 

Jau tik pats dėl savęs kūrinys galėjo turėti pasisekimą. Be to, dar 
ir momento nuotaika tokiam veikalui buvo patogi: ji, lyg kokia milžiniška 
banga, iškėlė Werther“; į visiems matomas aukštybės. Mat, Werther“io pa- 
sirodymo išvakarėse Europa buvo revoliucijos karščio krečiama. Politiko- 
je tą karštį tuo tarpu sulaikė valstybių absoliutiškas režimas, bet už tai 
religijoje, moksle ir literatūroje jis siekė kritišką temperatūrą — nedaug 
bereikėjo, kad suliepsnotų visas kontinentas ir pakiltų audra. O tas „ne- 
daug“ pirmiausia buvo Goethes Werther“ is. 

Religijoje ir seniau pietizmas, ši protestantiška mistikos forma, buvo 
sutirpdinęs kietąsias ortodoksijos formas bei Apšvietos kategorijas ir tikin- 
čiųjų sielose sukūręs gyvo tikėjimo ugnelę, tuo išūgdydamas savotišką 
jausmingumą. Tokiu būdu iš naujo išmokyta giliai jausti siela, nebepasi- 
tenkindama religinėmis temomis, ėjo ieškoti ir pasauliškų pergyvenimų, 
nuo to pasidarydama tik dar jautresnė. Dėl to nuostabiai prasiplėtė 
žmogaus jautimo galios. 

Sunku tam jausmų išsiilgusiam jaunimui susilaikyti nuo perdėjimų, 
kurie bematant atsirado Rousseau sentimentalizmo bei Richardson'o verkš- 
lenimo įtakoj. Tai buvo epidemijos pobūdžio liga, kuri reiškėsi ašaromis 
ir apalpimais. Vargu kada nors Europoje buvo išlieta tiek ašarų, kaip šiuo 
laiku. Sis silpninąs geriausias jaunimo jėgas, sentimentalumas buvo už- 
krėtęs ir dėl nenusisekusios meilės besiblaškantį jaunąjį Wolfgangą. Bet 
šis nemano paskandinti ašarų klane savo jaunatvės, talentų ir išsigydo, 
nurašydamas savo sielos WertAer“į. Kas kita jo amžininkai: jie matė šiame 
sielos romane klasiškai formuluotą jų pačių širdies istoriją. Kas Goethei 
buvo galutinis atsiskaitymas su praeitimi, jaunimui buvo pradžia vaitojimų 
orgijų; kas Wolfgangui buvo vaistai, tiems jaunuoliams buvo nuodai. Dėl 
to kraštas kiek laiko buvo panašus į bepročių namus. Schubart'as vie- 

noj recenzijoj rašo: „Aš sėdžiu su tirpstančia širdimi, plakančia krūtine, 
o iš akių veržias geismingas skausmas, ir sakau tau, skaitytojau, 
kad tik ką skaičiau, ne, prarijau savo mielo Goethes Jaunojo Werther'io 
kentėjimus... Geriau amžinai vargčiau, gulėčiau ant šiaudų, gerčiau 
vandenį ir valgyčiau šakneles, užuot negalėjęs atjausti tokį jausmingą ra- 
šytoją.“ O Būrger'is mikčiodamas sušunka kūrėjui: „Leisk Tave širdingai 
apkabinti, arba, kadangi tu man per aukštai stovi, paimti tavo kelius, ga- 
lingasis. Tu beveik tik vienas po galingiausiojo Shakespeare'o sugebi 
giliai sujaudinti mano širdį ir šias išdžiūvusias akis suvilginti ašaromis! 
Tik vakar vakare skaičiau aš. Werther“io kentėjimus. Tu pasirodei man šią- 
nakt sapne, ir aš — mano žmona girdėjo — tavo rankose garsiai 
žliumbiaul!“ 

Po Luther'io Biblijos vertimo kažin, ar kita kokia knyga taip pavei- 
kė į žmones, kaip WertAer'is. Per dvejus metus išėjo šešiolika jo leidimų, 
suteikdami jam liaudies knygelių populiarumą. Jis skatino rašyti vis di- 
desnį skaičių baladžių, laiškų, studijų, dramų ir kitokių. sekimų. Daug. kur 
buvo galima sutikti jaunimą, apsitaisiusį Werther'io kostiumu — mėlynu 
fraku, žaliu vestonu, raitelio kelnėmis ir aukštais batais su rudomis aulų 
apvadomis. O kiek ašarų išlieta, kiek: žaista su ginklais. „Werther'i is buvęs: 
priežastis didesnio skaičiaus nusižudymų, nekaip gražiausia pasaulio mo- 
teris“, ironiškai nusišypsojo garsioji ponia de Stačl. s 

Kūriniui ir dėl to sekėsi, kad jis tiko vokiečių ilgesiui vienos bend- 
ros tėvynės. Nepamirškime, kad Goethes laikais Vokiečių žemė buvo susi- | 
skaldžiusi į tūkstantį septynis šimtus aštuoniasdešimt devynis : „politinius | 
vienetus, nuolat keliančius tarp savęs vaidus, ant visų kryžkelių naujas 
„valstybės“ sienas tiesiančius. Jei diplomatams ir politikams nepasisekė 
per amžius grąžinti vienybę, tai Goethei bent iš dalies pavyko. Vienu są- 
vo veikaliuku jis suartino visus, literatūra suinteresuotus, tautiečius, kurie: 
kalbėjo viena kalba, sudarė vieną tėvynę. 

Wolfgangas peršoko ne tik savo vidaus užtvaras, bet ir savo krašto 
sienas, — pasiekė visą civilizuotą pasaulį. Vokiečių literatūra, per šimt- 
mečius iš svetimųjų skolinusi, dabar skolas su kaupu grąžino. Smarkiau- 
siai buvo sukrėsti romaniški kraštai, kurie tokiu, tiek menišku, tiek au- 
dringu, romantiškumu nors kiek atsvėrė tradicinį savo poezijos klasicizmą. 
Dėl to nenuostabu, kad dar tais pačiais 1774 m. išėjo pirmas Wrerther'io- 
vertimas prancūzų kalba, kur jis iki 18. šimtm. galo buvo net penkiolika 
kartų spausdinamas, dėl to krašte jau 1777 m. buvo jaučiamas „visuoti- 
nis rūgimas.“ Chateaubriand'o Renė, Senancours“o Obermonn“as, Constant“o 
Adolphe'as — tai vis Werther“iai su prancūzišku apdaru. 1776 m. kūrinį 


išsivertė olandai, 1779 m. — anglai, iš viso per tą šimtmetį spausdinda- 
mi jį dvylika kartų. 1781 m. išėjo pirmas itališkas, 1783 m. — pirmas. ' 
švediškas ir 1788 m. — pirmas rusiškas vertimas. Greit jis buvo išverstas 


ir į lenkų kalbą, tokiu būdu pasiekdamas ir Lietuvos — tuomet dar su- 
lenkėjusią — inteligentiją. 

Jonas Wolfgangas Goethe buvo garsus visoj Europoj. 

Tačiau tai teikė kūrėjui ne tik džiaugsmą, bet. ir daug +ūpesčiųs 
mat, visa eilė jaunų skaitytojų, netekusių pusiausvyros, ėjo iki tragingo 
galo; kaip ir pats jų „karžygis“. Tai atkreipė ir vyriausybių akis. Ir buvo 

kuo susidomėti, nes Werther“is tai buvo tikra revoliucija: juk jis sudavė 
mirtinį smūgį absoliutinėms vertybėms, griovė papročius ir socialinę tvar-- 
ką, aštriai kritikavo valstybių absoliutiškumą ir žemino valdžių autoritetą, 
kritiškai sutiko tikėjimą ir abejingai atsiliepė apie Dievą. Nuo šio laiko 
žmogus, tikriau sakant, jo širdis yra visų daiktų matas. Prieš širdį protas 
maža ką reiškia: jo vietoj garbinama „gražioji siela“ ir aukštinama „jautri 
širdis“. Religiją ir dorovę perrėkia aistra, gaivalinga gamtos įėga, kuriai 
veltui priešinsies. Jos pavergtam leidžiama ir nusižudyti. 

Neaiškinus aišku, kad šiuo kūriniu Goethe yra padėjęs su- 
griauti senąjį pasaulėvaizdį ir sudaryti naują. Tik anų dienų vokiečių jau- 
nimo apolitiškumas apsaugojo kraštą ir nuo politinių perversmų, panašių 
į tą, kuris 1789 m. nuvertė amžių sudarytą tvarką Prancūzijoje. Supran- 
tama, kad vyriausybė pradėjo gaudyti šitą plonutę, bet tokią pa- 
vojingą, 1774 m. rudenį Leipzig'e anonimiškai spausdintą, knygutę.  Pir- 
miausia dėl buvusio Wolfgango profesoriaus Ernesti, kurį Wolfgangas dėl 
savo liberališkumo taip mėgo, veikalas, kaip „savižudystės apologetika“, 
buvo uždraustas Saksonijos vyriausybės. Liberalizmo tėvai prie savo vai- 
kų nedrįso prisipažinti. 

Tai buvo ženklas polemikai be krašto, be galo. Prasidėjo arši kova 
už ir prieš, ir pats autorius, kurį skaitytojai greitai atspėjo, buvo gerokai 
valkiojamas. Saksonija greit pasekė ir Austrijos valdžia. O dėl tokio pat 
uždraudimo Danijoj poetas Oehlenschlaūger'is dar 1798 m. nebuvo gavęs 
skaityti Goethes raštų. Pats autorius jam „visada buvo minimas, kaip 
per didelis svajotojas, kuris suvedžiodavęs žmones peršauti savo galvą 
kulipka.“ Pagaliau jis gavęs iš vieno profesoriaus „keletą (Goethes raštų 
su tėviškais perspėjimais ir atsargumu, lyg tai būtų buvę parakas ir švi- 
nas, arba nuodingi medikamentai.“ 

Koks buvo Werther'io likimas Italijoj, pats autorius 1829 m. Ecker- 
mann'ui taip pasakojo: „Mano Werther'io itališkas vertimas labai greit pa- 
sirodė Milan'e. Bet iš viso leidimo per trumpą leiką nebuvo matyti nė 
vieno egzemploriaus. Mat, apie tai sužinojęs, vyskupas liepė kunigams pa- 
rapijose išpirkti visą laidą. Tai manęs neužgavo, priešingai, aš džiaugiausi 
šiuo gudriu ponu, kuris tuoj suprato, kad Wrerther'is katalikams yra blo- 
ga knyga, ir aš turėjau jį pagirti, kad jis „tuojau griebėsi tikriausių prie- 
monių, norėdamas ją vėl ramiai pašalinti iš pasaulio.“ 

Ties ta įsidėmėtina savęs atestacija verta dar valandėlę stabtelti. Pa- 
sirodo, kad dramos fragmente Prometheus taip triumfuojąs Goethes tita- 
nizmas buvo ne visai tikras, nes kitaip nebūtų taip ūmai ištirpęs nauja- 
me Weltschmerz'e. Jo titanizmas tesugeba patį kūrėją praplėsti į visatą, bet 
neturi jėgų susivaldyti, disciplinuotis. Aistroms tas „titanas“ nepajėgia prie- 
šintis, dėl to raitosi skausmuose tol, kol visai nusivylęs pasidaro sau galą. 
Charakterio, sugebančio visiškai save nugalėti — nė pėdsako; tikėjimo į 
transcendentinį Dievą, galinčio savo Malone išlaisvinti iš aistrų bei 
skausmų — nė šešėlio. Werther'is bėga į gamtą, atsiduoda visatai ir joje 
paskęsta. Siame panteizme nėra gyvenimą teigiančių, jį apvaldančių bei jį 
IeL- Apjančių jėgų, o tik kentėjimas be pasipriešinimo ir pralaimėjimas be 

ovų. | 
Tiesa, tą Werther'io, t. y. savo, panteizmą (Goethe apdailino žavin- 

giausiu, kokį tik galima tarp dangaus ir žemės rasti, poetiškumu, — tokiu, 
kokiu nuo pat savo literatūros pradžios tautos genijus ar tik nebus apdo- 
vanojęs tik jį vieną. Dėl to žmogiškoji sritis niekur nėra tokia poetiška, 
kaip čia ir apskritai Goethes kūryboje. 

Bet ši, tik kartą per tūkstantį metų pasitaikanti, garbė rodo kartu ir 
jos silpnybę: Goethes pasaulis apsiriboja humaniškąja sfera. Jame netelpa 
antžmogiškasis pasaulis. Jam svetimas didesnis, viską apgaubiąs, kosmos, 
kuris tik vienas tesuteikia viskam esmę ir prasmę. Jo pasaulis yra rafi- 
nuotai supoetintas mikrokosmas, ėr, kaip toks, pats savy neapsakomai 
brangus, bet, lyginant jį su makrokosmu, iš kur plaukia pati poezija, tai 
tik stiklas, kuriame atsispindi šimtu spalvų  žėrįs deimantas iš svetimų 
Goethei sferų. Šitas žmogiškasis ekskliuzyvizmas Werther'y tiek aiškus, 
kad Bažnyčia visai nerado reikalo dėl to griežtai įspėti tikinčiuosius. 

Nemalonumai kūrėjui plaukė, kaip matėme, visai iš kitos pusės. Vi- 
sai nesmagu buvo Wolfgangui tai, kad veikale aprašyti Lotte ir jos vyras 
Kestner'is tikrai supyko, kam jų namų draugas išvilko į viešumą jų bend- 
rai praleistą laiką bei intymius pergyvenimus, ne visai tinkamai nu- 
šviesdamas atskirus veikėjus, ypač Kestner'į (das elende Geschoepf von ei- 
nem Albert) ir pan. Ramindamas Wetzlar“o draugus, prižadėjo jiems sa- 
tisfakciją antroj redakcijoj. Bet tos jis ėmėsi nerangiai, nes kūrinys jį patį 
kažin kaip baugino. „Aš“, prisipažino jis senatvėį Eckermann“ui „...nuo 
pat išėjimo knygą skaičiau tik vienui vieną kartą ir vengiu tai daryti an- 
trą sykį. Tai tikros ugnies raketos! Nuo to man darosi nejauku, ir aš bi- 
jau, kad reiks vėl pergyventi patologišką padėjimą, iš kurio ji (ši kny- 
ga) kilo.“ 

Rengdamas antrą leidimą, Goethe kiek sušvelnino inkriminuotas vie- 
*tas ir, norėdamas perspėti, į radikalizmą linkusį, jaunimą įžangos vietoj 
parašė: 

Sei ein Mann 
Und folge mir nicht nach. 


Bet to jo patarimo maža kas klausė. Kad ir ne visai skolindavosi iš 
savo „Lottes“ pištalietus, tai bent sekė Werther'iu iki nusiviliant, nepasi- 
tenkino savim ir pasauliu, ūgdydami tikrą Weltschmerz'ą. 

Daugumui inteligentų Goethe nuo šio laiko buvo žinomas, kaip „Wer- 
ther'io autorius“. Tuo kūriniu jis pagaliau visiems kūrėjams ir kultūri- 
ninkams pasidarė toks autoritetas, kad šį dešimtmetį, nuo 1770 ligi 1780 
m., galima vadinti „Goethes epocha“. 


6. Paskutiniai metai Frankfurt'e (1774/75) 


Nenuostabu, kad, išėjus Werther'iui, Goethes namų durys nuo svečių 
nebeužsidarė. Jį aplankė ir naujosios pedagogikos tėvas šveicaras 
Pestalozzi ir vokiečių poetų kunigaikštis Klopstock“as. Tačiau per didelis 
skirtumas buvo tarp šio, jau pagyvenusio, ceremonijas mėgstančio ir iškilmingu 
stiliumi rašančio, Dievo bei tėvynės meilės dainiaus ir jauno užsidegėlio, 

gamtos ir erotinės meilės, poeto, niekinančio konvencionalias formas. To- 
dėl, be abiejų mėgstamo jodinėjimo ir čiuožimo, daugiau bendrų temų ka- 
žin ar galėjo būti. O vis dėlto jaunam šeimininkui imponavo olimpiška sve- 
čio ramybė ir mokėjimas išmintingai džiaugtis garsiu savo vardu. 

Tačiau netrukus Goethei pasitaikė proga užmegzti reikšmingesnius 
santykius. Gruodžio mėn. 11 d. pro Frankfurt'ą į Paryžių vykdami Wei- 
mar'o hercogo sūnūs pasikviečia Werther'io autorių pas save į viešbutį. 
„Su jais greitai susidraugavęs, Wolfgangas vyksta kartu iki Mainz'o. Ir jų 
palydovams ir jiems patiems, tur būt, rodėsi, kad Goethe „geriausias, ma- 
Joniausias žmogus pasauly.“  Respublikoniško nusistatymo tėvas ne labai 
džiaugėsi, išgirdęs, kad sūnus kviečiamas į svečius į Weimar“o dvarą. Jis 
priminė jam Voltaire'ą, kuris tam pačiam Frankfurt“e buvusio artimiausio 
draugo, Friedricho Il., buvo areštuotas ir taip sugėdintas viso pasaulio 
akyse. Norėdamas panašios nelaimės išvengti savo sūnui, jis dar uoliau 
stengėsi pastoviai apgyvendinti jį — reguliaru darbu ir vedybom. Bet ir 
čia nepavyko tėvui; iš to kilę nauji skaudūs meilės pergyvenimai su Lili 
Schėnemann tik dar labiau skatino jį palikti tėviškę. 

Į Lilės namus pirmą kartą pateko jis 1775 metų pradžioj, kai ten bu- 
vo rengiamas muzikos vakaras. Toji bankininkų šeima buvo aukšto kili- 
mo, turtinga, todėl jos reputacijai — ir pinigams — visi lenkėsi. Jos sa- 
liono karalienė buvo šešiolikos metų duktė Elisabeth, trumpai tariant, Lili. 
Kad ir jauna, ji sugebėjo drąsiai pasisukinėti svečių tarpe, palenkdama 
juos savo žavinčiu grožiu, tikrai gera širdimi ir puikiu išsilavinimu. Greit 
ji laimėjo ir Wolfgango meilę. Rodos, tik ji ir verta lydėti šį poezijos ku- 
nigaikštį į nemirtingųjų aukštumas. Tikrai, balandžio mėn. jie susižiedavo. 


„Jokių suvaržymų nepakenčianti ir amžinai nerami Wolfgango širdis tuoj 


pajuto pančių sunkumą ir pradėjo drumstis. Iš karto rodėsi, kad jo sielą 
graužia pavydas, nes pas Lili atvykdavo vis mandresni piršliai ir puikesni 
kavalierai, bet greitai paaiškėjo, kad tai, į nelaisvę patekęs, erelis daužė 
narvelio sienas. Jis veržte veržėsi į natūralų, paprastą, savaime pagal gam- 
tos dėsnius plaukiantį g/venimą, vadinasi, į tokį, kuriuo Schėne- 
mann'ai, tie rokoko milijonieriai, tiesiog biaurėjosi. Tačiau visa jėga verž- 
tis ta kryptim širdis jam neleido — per daug jau mylėjo Lili. Dėl tokio 
keisto padėjimo jis pats savęs nekenčia ir visaip save pravardžiuoja. Taigi, 
Fastnachts - Goethes — kaip jis save piktai linksmas krikštija — padė- 
jimas visai kvailas. „Plonu aukso žiedeliu sukaustytas titanas“ nuoširdžiai 
skundžiasi savo meile — 


Fesselt dich die Jugendblūte, 
Diese liebliche Gestalt, 
Dieser Blick voll Treu und Guete 
Mit unendlicher Gewalt. 


Will ich rasch mich ihr entziehen, 
Mich ermannen, ihr entfliehen, 
Fūhret mich im Augenblick, 
Ach, mein Weg zu ihr zurueck. 

Und an diesem Zauberfaedchen, 
Das sich nicht zerreissen laesst, 
Haelt das liebe, lose Maedchen 
Mich so wider Willen fest; 


Muss in ihrem Zauberkreise 
Leben nun auf ihre Weise. 
Die Veraendrung, ach, wie gross. 
Liebe! Liebe! lass mich los! 


Bandydamas, ar galės ištverti nuo savo burtininkės atsitolinusi jo 
širdis, jis kartu su grafais Stolberg'ais — visi fantastiškai apsirengę Wer- 
ther'io kostiumais — iškeliauja į Šveicariją. Tuomet visi keliai į pietus dul- 
kėjo nuo šių triukšmingų „genijų“, vykstančių amžinu sniegu atvėsinti 
savo aistras. 

Pakeliui, Darmstadt“e, Wolfgangas vėl sutinka Karolį-Augustą, dabar 
jau užėmusį Weimar“o hercogo sostą. Šis antrą kartą pakviečia. Goethe į 
savo dvarą. Toliau, vengdamas Sesenheim'o, jis keliauja pas Salzmann'ą į 
neužmirštamą Strassburg'ą. Emmendingen“e, netoli Freiburg'o, jis aplanko 
savo seserį Korneliją. Skaudus vizitas — sesuo jau kito, ištekėjusi už jo: 
draugo Schlosser'io. Pati būdama be galo nelaiminga, ji su ašarom mal- 
dauja brolį nevesti: O tai paskutinis Wolfgango susitikimas su ja, nes ji, 
negalėdama kartu su mylimuoju broliu vykti į platųjį pasaulį, vis labiau 
ima džiūti. Dar metai, kiti, ir naujas kapas dengs ją ir jos mįslingos mei- 
lės paslaptį. i 

veicarija jau nebetoli. Čia pat, prie Schaffhausen'o, toks įdomus, 
taip akį traukiąs, Rhein'o krioklys, o čia žavi toks didelis puikus Zūrich'o 
ežeras, jau ir Klopstock“o lankytas. Grožėdamasis nuostabia gamta, jis pasiekia 
kultūrinę Šveicarijos sostinę Zūrich'ą ir čia su Lavater'iu iš pamatų aptaria 
fizionomikos klausimus. Bando užmegzti santykius su Bodmer'iu, senu 
Gottsched'o priešu, Klopstock'o ir Wieland'o globėju bei teoretiniu savo 
pirmataku. 

Kažin, ar jam labai patiko viešėti pas, kuklų gyvenimą pamė- 
gusius, visokiems perdėjimams nepalankius, blaivius šveicariečius. Atrodo, 
kad ne, nes, laipiodamas po Šveicarijos kalnus, pyksta — 


Ohne Wein und ohne Weiber 
Hol der Teufel unsre Leiber. 


Draugas Passavant'as iš Zūrich'o vilioja svečią tolyn į Alpes. Nu- 
vyksta su juo į stebuklingąją Maria-Einsiedeln, kur užsimano Šv. Panelei 
vainikuoti skirtos karūnos savo maloniausiajai panelei Lilei. Toliau užlipa 
ant Rigi (1800 metrų aukščio), o tai buvo labai drąsus žygis anais laikais, 
ir iš čia keliauja į Altdorf'ą, kur jo fantaziją žadina padavimai apie Wil- 
helmą Tellį. Romantišku Reuss“o slėniu kopdamas aukštyn, pasiekia 
Gotthard'o praėjimo aukštumą. Čia. pietų grožis gracingu gestu moja Ita- 
lijon, bet veltui — lyg tyčia tada pasitaiko sužadėtinės gimimo diena, 
kaip gi jis gyvens be Lilės, kurios dovanėlė, auksu išlieta širdelė, kabo 
ant jo kaklo?! 

Ilgėdamasis per Flūelen'ą, Kissnacht'ą, Zug'ą ir Horgen'ą grįžta į. 
Zūrichą. Ir tada įo meilės horizonte sušvinta nauja žvaigždė — Barbora ' 
Schulthess. Ji nuoširdžiai susirašinėja su juo tol, kol neidealios jos idea- 
lizuojamojo vedybos su Christiane Vulpius (1788) ją visai atstumia. 

Dar porą dienų pra'eidęs Basely; Goethe atvyko į Strassburg'ą. 
Gydytojas Zimmerman'as čia jam parodė Lavater'io veikalui apie fiziono- 
miką renkamus siluetus. Tarp jų jis pamato ir vienos aukšto kilimo Wei- 
mar'o dvaro damos, Charlottes von Stein, paveikslą ir iš karto į ja susidomi: 
jautri jo širdis ir nuostabus grožio įausmas nuolat painioja jį į įvairiausias. 
meilės istorijas, kurios suteikia daug nemalonumų, kartais privesdamos 
net prie šiurpių tragedijų. Todėl ne kartą jam ir reikdavo iš a širdies 
atsidusti: 

Liebe! Liebe! lass mich los! 

Bet, kadangi meilė taip greit jo nepaleisdavo, jis pats pasiryždavo. 
pasprukti iš jos nagų. Tokiais atvejais jis nuolat dirbdavo arba vykdavo į 
tolimas ekskursijas, o, jokios išeities nerasdamas, savo dulcinejas mėginda-- 
vo užmiršti kitų glėby. Nors jo širdis jau taip daug kartų kamavosi, net 
ligi pat senatvės tuo atžvilgiu neduodama jam ramybės, bet niekada jo 
jausmai nebuvo taip susipynę, kaip 1773/75 metais. Sakysim, 1773 m. ba- 
landžio ir gegužės mėn. jis rašo padūkusius laiškus į Wetzlar“ą, o rugpiū-- 
čio mėn. jau pareiškia „neišsižadėsiąs Maximilianės (t. y., Brentano), kol 
būsiąs gyvas“. Bet jau rugsėjo mėn. užsisvajoja apie Lotte, 0, vos mėne- 
siui tepraslinkus, Friederikei į Sesenheim'ą siunčia tik ką baigtą spausdinti 
Goetz'ą. Kitų metų pradžioj nerami jo širdis plaka drauge Bettei Jacoby, 
Maximilianei ir Lottei. 

Jokios išeities iš to meilės labirinto jis nematė ir dabar, iš Šveicari-- 
jos sugrįžęs pas savo sužadėtinę; mat, nors dėl savo aistros Lilei jis ir 
jaučiasi „kvailas ir beprotis“, tačiau nėra jai perdaug ištikimas. Net iš jos 
pačios kambario rašo, dar niekada nematytai grafaitei von Stolberg jaus-- 
mingiausius laiškučius, sakysim: „Ką reiškia prieš tiesioginį jausmą vardai: 
draugė, sesuo, mylimoji, sužadėtinė, žmona arba, visų tų vardų komplek- 
są apimąs, žodis...“ 

Sitas keistas reiškinys verčia mus, nors labai trumpai, apibūdinti 
Goethes meilės charakterį. 

Kiekvienas, giliau susipažinęs su jo painia erotine praeitimi ir bevil- 
tiškai susipynusia dabartimi, supras, kad svarbiausio'i visų tų komplikaci- 
jų priežastis yra jo egoizmas. Iš tikrųjų, jis norėjo, kad meilė jam tarnau- 
tų, ir dėl to, pajutęs iš jos pusės kokį pavojų savajam „aš“, jis greitai 
nusisukdavo. 

Toks santykių nutraukimas dažnai laikomas herojišku Goethes išsiža- 
dėjimu. Bet kažin, ar tai teisinga, nes faktai rodo ką kita: (iš erotikos: 
sferos. Wolfgangas niekada neišeina — pabėgdamas nuo vienos, jis įsimyli 
kitą Tai tik pasprukimas iš susidariusios jam nepatogios situacijos į kitą, 
jo būtybei tinkamesnę. 

Sitoks nusistatymas — niekada nemylėti taip, kad erotika būtų pa- 
vojinga jo būtybei, — jo meilei teikia tam tikrą šaltumą. Iš savo“. 
meilės objekto jis reikalauja visko, trokšta beribės meilės, bet pats joje- 
pasireiškia tik tiek, kiek gali nepakenkti savajam „aš“. Visiškas atsida-- 

'vimas būtų pasikėsinimas ant savęs paties. Pajutęs tokį pavojų, jis visada 
EB pi išsigelbėjimą. Blogiausiu atveju, kaip jau ne kartą matėme, pa- 
ėgdavo. 

Kitas Goethes meilės charakterio bruožas yra jos vienašališkumas,. 
Nors jo mylimosios kur kas daugiau sudėdavo išvidinio turinio į savo mei- 
lę, Wolfgangas vis tiek jas nustelbdavo, tartum visą meilę tesudarytų vien 
jo geiduliai. 

itas solipsistiškas jo meilės bruožas iš tikro yra ne kas kita, kaip 
mylimosioms neištikimumas, kuris joms juo labiau skaudus, kadintymiau- 
„siais meilės momentais tvirčiausiai pasireiškia, nes tuomet Goethe labiau- 
siai leidžia suprasti, kiek jam rūpi pasinaudoti, pačiam nieko neaukojant. 
Pataikaujant Goethei, būtų galima pasakyti, kad moterims jis buvo neiš- 
tikimas dėl ištikimumo pačiam sau. Taip jis pats vertindavo savo meilę ir 
todėl nieko peiktino joje nematydavo — išskyrus gal tik Sesenheim“e, ka- 
-dangi teismai grasė smarkia bausme — bet, priešingai, būdavo linkęs sa- 
ve išteisinti, nes jis, organiškoje savo „aš“ plėtotėje, matydamas aukščiau- 
.sią uždavinį, tik stengėsi kiekvienu momentu pašalinti nuo savo kelio įvai- 
riausias kliūtis. 

To egoizmo erotikoje, aukščiausios jo egoizmo formos, jis nė neslėpė. 
Vėliau jis ir pats save pavadins „iš tikro visada egoistu“ ir sau pateisin- 
ti tvirtins, kad menininkas turįs būti „kuo didžiausias egoistas“. 

Ne mažiau ryškus yra ir jo meilės sensuališkas pozityvumas, kurio 
reikalavimai neapsiėjo be žiaurumo. Mylėti moteris jam ne retai yra tas 
pats, kaip ir jomis sensuališkai džiaugtis. Todėl nenuostabu, kad jis jas 
maža gerbė ir kartais laikė net mažavertėmis būtybėmis. Pasak jo, jos 
visada turinčios kokį nors apibrėžtą, asmenišką tikslą ir nesugebančios 
pakilti aukščiau savęs. Kartą, tiesa, jau senatvėje, sutikta jauna, gėles ski- 
nanti, moteris primena jam „sentimentalias ožkas“, o senos, jau nebesuge- 
bančios sukti vyrams galvų, jam yra tik būtybės, iš „laisvojo gyvenimo 
išdykėlių virtusios vienuolėmis, pamaldume radusios birbynę, pagal kurią 
dar galėtų šokti savo menuetą“. 

Nereikia daug nė įtikinėti, kad šitokia jo meilė kitai lyčiai nedavė 
jokios laimės: beveik visom moterim, kurias Goethe mylėjo, tai suteikė 
tik mažą džiaugsmą, bet užtat daug kentėjimų ir didelį skausmą. Tačiau | 
nors ir šitas jo būdas buvo labai gerai žinomas, vis dėlto jo daili išvaizda, 
imponuojančios dvasios ypatybės, žymus jo sociališkas padėjimas, didelis 
"tėvų turtas, taip pat meilumas ir gerumas santykiuose su moteriškuoju pa- 
"sauliu ir daug kitų veiksnių vis iš naujo moteris pavergdavo. Dėl to jis, nie- 
keno nekliudomas, ir varė toliau savo erotišką žaidimą iki pat vėlyvos se- 
natvės. Dėl tokios savotiškos prigimties jis daugiau melancholiškai, ne kaip 
juokais, kreipiasi pats į save: 


Alter, hoerst du noch nicht auf. 
Immer Maedchen! 


Niekada ant jo kelio nebuvo priklydę jų tiek daug, kaip 1775 
metų pavasarį. Žinant poetišką (Goethes prigimtį, buvo galima lauk- 
+i, kad, atėjus laikui, jis stengsis išsivaduoti iš tos painiavos, vaizduoda- 
mas ne tiek juokingą, kiek labai tragišką savo padėjimą. 

STELLA 


Taip ir buvo padaryta kūriny St>/la, ein Schauspiel fūr Liebėnde,. 
kurs buvo parašytas 1775 m. ir išleistas maždaug po metų. Pats vardas sako, 
kad kūrėjas čia panaudojo nemaža pavyzdžių ir iš literatūros. Anglų ra- 
šytojas Jonathan'as Swift'as Stellos vardu kitados buvo išgarbinęs savo 
mylimąją Esther Johnson, šalia jos gyvendamas dar su Esther of Homrigh 
(Vanessa). Si mirė iš sielvarto dėl tokio nemoralaus meilės žaislo; bet ir“ 
pirmoji neilgai džiaugėsi, greitai nueidama paskui į kapus. Panašų kon- 
fliktą buvo pergyvenęs ir Goethes draugas Fritz Jacobi. Bet jam pasise- 
kę viską taip sutvarkyti, kad visi buvę patenkinti. Ta kryptimi ir parašė 
kūrėjas savo veikalą. 


Silpnabūdis ir geidulių blaškomas Fernando (-Goethe) palieka savo 
žmoną Čeciliją ir dukterį, nes švelnus jos būdas nepatenkina aistringo jo. 
temperamento. Jis veda jaunesnę ir jausmingesnę Stellą, bet po kurio lai- 
ko ir ją pameta. Įjos namus jis grįžta kaip tik tada, kai pas ją ketina tar- 
nauti Liucija, atvesta savo motinos Cecilijos, nieko nežinančios apie Stellos 
paslaptį. Stellos meilumas iš naujo pavergia Fernando, bet jį kartu žaviir 
Cecilijos ištikimumas. Ilgai jis svyruoja tarp vienos ir kitos. Tam neaišku-- 
mui ir svyravimui galą padaro pirmoji jo žmona, atnaujindama iš viduri- 
nių amžių Grafo von Gleichen istoriją: iškeliavusį į Šventąją Žemę ir ten 
pakliuvusį į pagonių rankas grafą, išvaduoja jį mylinti arabė. Iš dėkin- 
gumo ir meilės grafas pasiima tą arabę su savim ir, grįžęs į savo pilį, 
paveda ją, savo išvaduotoją, žmonos globai, kuri tuojau randa išeitį: 
„vienas butas, viena lova ir vienas kapas“. Taigi, pagal šį receptą. 
Cecilija su Stella susitaria taip, kad, iš visų sielvartų išsigelbėjęs, Fernando 
abi drauge apsikabina, sušukdamas: Mano! mano! 


Kūrinio tendencija buvo aiški: Sturm und Drang'as jame padarė toli 
siekiančias išvadas — sugriauti monogamiją ir tokiu būdu iš žmonių gy- 
venimo pašalinti vieną iš svarbiausių užtvarų, sulaikančių geidulius. Todėl 
Sturm und Drang'o ir to laiko Ąpšvietos apaštalams visiškai patiko Goe- 
thes siūlomas erotiškas trikampis. Susižavėję šaukia: „Koks rojaus kūrinys. 
ta Stella! Tei geriausias iš visų jo parašytųjų... ir kaip patenkinamai 
jis visa baigia, kad net Dievo Angelai džiaugiasi!“ Žymi dar ir 
kita tendencija — silpnavalio Fernando asmeny išplakti save už 
neištikimumą Friederikei, prikaišiojančiai jam Stellos lūpomis: „Argi 
tu nejautei, kokia šventovė buvo atverta, kai mano širdis tau atsi- 
davė? Ir tu nepasitraukei nuo manęs drebėdamas? Nenugrimsdai? Nepa- 
bėgai? Tu taip sau laikui praleisti galėjai nuskinti ir sudarkyti mano ne- 
kaltybę, mano laimę, mano gyvenimą ir visa tai be šiurpo išbarstyti 
pakelėje?“ 


Veikalas daug kur, ypač Berlyne, buvo su pasisekimu vaidinamas.. 
Bet dėl tokios bigamijos propagandos pasigirdo ir kritiškesnių balsų. 
Sakysim, kitas pastorius išleido — tiesa, nepaisant jo teisingos krypties, 
gana banališką — šeštą veiksmą, kur Stellos dėdė traukia Fernando teis-. 
man ir pasodina į kalėjimą. Ir Merck“ui patiko tik atskiros scenos. 

Kadangi veikalas ir šiaip nebuvo palankiai sutiktas, tai 1807 m. 

„Goethe perdirbo jį į tragediją, kur Stella nusinuodija, o Fernando nusi- 
"šauna. Bet, kadangi ir antroji redakcija neišvengiamai siekia iškelti bi- 
„gamiją, tai nieks joje iš esmės ir nepakeista. Dėl to rimtesni recen- 
zentai savo nuomonės apie vaikalą vis tiek nepakeitė. Friedrich'as Hebbel'is 
laiko šį kūrinį „visai nemoraliu dalyku“. Panašiai atsiliepė ir visi žymesnieji 
Goethes biografai, sakysime, ir anglas Lewis išsitarė: „Tur būt niekada 
didis poetas nėra sukūręs menkesnio veikalo.“ Žymius jo trūkumus rodo 
A tai, kad jį taip lengvai buvo galima perdirbti iš komedijos į tra= 
geajją 

"Tačiau Stella turi ir gerų ypatybių, glūdinčių ypačiai dramos lyriš- 
kume. Kai Lessing“as įsimylėjusius laiko silpnabūdžiais, nevertais pasigailė- 
ti, nė užjausti, Goethe tuo tarpu nesvyruodamas pasisako už aistrą, 
prabylančią vis galingesniais tonais ir piešiamą vis žavingesnėm spalvom. 
Iš kiekvienos smulkmenos aišku, kaip jis, savo laikų jausmingumo paveik- 
tas, įgudo suvokti kad ir švelniausius sielos virpėjimus ir, Werther'y pasi- 
praktikavęs, nuostabiai išmoko skambinti šimtastyge savo lyra. Tokių tonų, 
kaip šie, prieš Goethe nebuvo girdėt: 

Stella: O dangaus Dievel.. kai, įo nubučiuotas, savo akis aš nukrei- 
piau aukštyn į Tave, mano širdis liepsnojo prie jo krūtinės, ir aš dreban- 
čiom lūpom gėriau iš jo didžiosios sielos ir, džiaugsmo ašarų pilnom akim 
žvelgdama aukštyn į Tave, .šnabždėjau Tau iš perpildytos širdies: Palik 
mus, Tėve, tokius laimingus, kokius tu mus sutvėrei... 

“Nė tūkstantis metų vien ašarų ir kentėjimų negalėtų atsverti tos pa- 
laimos pirmųjų žvilgsnių, virpėjimų, mikčiojimų, artinimosi, išsisukinėjimo 
— paties savęs pamiršimo — pirmųjų skubių ugningų pabučiavimų ir 
pirmojo, ramumu dvelkiančio, apglėbimo — Madame! 

Cecilija: Vyrai, Vyrai! 

Stella: Jie yra mūsų laimė ir mūsų pražūtis... 

Kokie nauji ir ligitol nepažinti jausmai ir viltys užlieja Eik kai 
„audringus jų geismus pajunta kiekvienas mūsų nervas. Kiek kartų 
aš visa virpėjau, kai jis nesulaikomom ašarom ant mano krūtinės iš- 
liedavo pasaulio kentėjimus... Ir taip mergaitė siela ir kūnu virto viena 
širdimi, vienu jausmu. 

Iš šio trumpo pavyzdėlio aišku, kodėl anų dienų jaunimas be mažų iš- 
imčių su entuziazmu plojo tam širdžių advokatui.-Ir dėl to nenuostabu, kad, 
tokio audringo pritarimo sugundytas, kūrėjas ūgdė savy dar panašias te- 
„mas, ir kilo jam mintis sukurti Žgmonfą, kur svarbiausias veikėjas dėl 
meilės viską užmiršta, net brangiausius savo krašto interesus. Tačiau šiai 
dramai bręsti neleido nauji, jo gyvenimo laivą smarkiai blašką, neramumai. 

Pirmiausia iširo jo susižadėjimas su Lili. Tiesa, ją nuoširdžiai mylėjo, 
"tačiau dar labiau buvo išsiilgęs laisvės. Iš naujo supančiotas maloniosios 
Lili, prikaišiojo pats sau, kam sugrįžo į meilės nelaisvę. Dėl to „galėčiau 
Nago tūkstantį antausių.“ Jo širdis šokinėjo Žlimmel auf und Hėl- 
len ab. 

Blogą įo nuotaiką dar labiau padidino ir abiejų šeimų, taip labai 
-viena nuo kitos besiskiriančių, nesutikimai: Schėnemann'“ai -buvo reforma- 

"tai, o Goethes — liuteronai; pirmieji gyveno užsidarę ir sukinėdavosi tik 
siaurame „išrinktųjų“ pinigingų aristokratų būrely, griežtai prisilaikiusiame 
savo tradicijų, kurias Wolfgangas daužė visu, audrininkams galimu, litera- 
rišku įžūlumu. 

Ir sužadėtinė pradėjo dėl tos priežasties kurį laiką abejoti. Bet su- 
pratusi, kad jiems nebūsią galima prie skersuojančių tėvų ir šnairuojančių 
franktfurtiečių laimingai gyventi, pasiryžta kartu su mylimuoju palikti ir 
„savo tėviškę, ir savo turtą, ir pradėti Amerikoje visai naują gyvenimą. 
Tačiau Wolfgangas neturėjo tokio herojizmo. Pagaliau tai ir nebuvo rei- 
kalinga, nes, paaiškėjus sužieduotinio pasielgimui Sesenheim“e ir kitiems 
jo meilės nuotykiams, kontrapunktu akomponavusiems jo meilę sužadėti- 
nei, viešai buvo jam atsakyta, Sunku buvo jam, taip sugėdintam, pasilikti 
tėviškėje. 

Bet kur vykti? Gal į Weimar'4? Išgirdęs, kad pravažiuodamas Wei- 
mar“o kunigaikštis sustojo Frankfurte, Wolfgangas tuoj vyksta pas įį. 
Visose savo kalbose, diplomatiškai vengdamas poezijos klausimų, apsime- 
ta mėgstąs ir suprantąs valstybės reikalus, nors dar ne taip senai buvo 
Kestner'iui rašęs, kad „iš visų (mano) talentų teisė yra pati menkoji“... ir 
kad jis kažin, ar beišmoksiąs politinės subordinacijos. Sulaukęs forma- 
laus kvietimo iš hercogo, kuriam einančiam vos 18. metus, kaip ir visiems 
dvariškiams, visai patiko šis „nuostabiai linksmas, smagus jaunikaitis“, ren- 
giasi dar tą „patį rugsėjo mėnesį vykti į Thūringen'ą. 

Bet ir į šitą taurę įkrito ne vienas kartus lašelis. Jis buvo padėjęs 
redaguoti vieną farsą, kuriame buvo užgautas ir kito Weimar“o princo 
auklėtojas, poetas Wieland'as. Pajutęs, kad įžeistasis gali užtrenkti jam vi- 
sas duris į įo naują svajonių pilį, skubinasi viešai užginti save prisidėjus 
prie to darbo, tuo prasilenkdamas su tiesa ir tik dar labiau supykinda- 
mas, ir taip jam ne labai palankius, Frankfurt“o ponus. Dėl to galėjo būti 
išbrauktas net iš advokatų skaičiaus. Aišku, kad tėviškėje pasilikti 
negalės. 


Soll wie ein bėser Schuldner sitzen, 
Bei įedem Zufallsw6rtlein schwitzen? 


Kaip išganymo "laukė hercogo pažadėtos karietos. Betir ta neatvyko. 
Kadangi jo šeima jau buvo paskelbusi, kad jų sūnus esąs išvykęs į Wei- 
mar“o dvarą, tai Wolfgangas turėjo slapstytis nuo žmonių. Užsidariusį, 
kaip kokiame kalėjime, namuose ir pradėjusį manyti, kad likęs klastingo 
„mecenato“ apgautas, kilmingaisiais niekad nepasitikėjęs, tėvas jį dabar 
nemaloniai pašiepia. Džiaugiasi, kad Wolfgangas nepaklius į Weimar'ą, nes, 
kas „ilgai dvare gyveno, ilgai degs pragare.“ Bet jam buvo kartu ir gaila 
visų taip skaudžiai pliekiamo sūnaus. Dėl to, norėdamas išvengti didesnės 
gėdos jam ir visai savo šeimai, išrengė jį į kelionę Italijon. Wolfgangas, 
pasislapstęs septyniolika dienų, išvyko, pagaliau, kaip koks pabėgė- 
lis, į pietus. Bet vos pasiekė Heidelberg“'ą, kaip iš gilaus miego paža- 
dino jį linksmais trimito garsais hercogo siųstas vežikas. Jėga išsiveržęs iš 
norinčių jį sulaikyti, šoko į vežimą, patetiškai klausdamas Egmont“o žo- 
džiais: „Kažin, kur keliaujame? Juk vos beatsimename, iš kur atvykome.“ 

7. Pirmieji metai Weimar“e (nuo 1775 m.) 
A. FAUSTAS — GOETHES KELIONĖS DRAUGAS. 


Niuriomis rudens dienomis, bet giedriu pavasariu širdy, Wolfgangas 
traukė į naują gyvenimą. Kas galėjo su juo susilyginti?! Per ketverius me- 
tus buvo tiek ir tokių veikalų parašęs, kad jie jį pastatė tautos priekyje 
ir ją pačią iškėlė į kitų tautų jau seniai pasiektą aukštį. Mažos dalelės to. 
jo kūrybiškumo būtų užtekę įamžinti istorijoje visus jo draugus audrinin- 
kus, po pirmo genialaus savo triukšmingo pasirodymo vis labiau grimstančių. 
į beformišką skėtriojimą. Jei Wolfgangas būtų, prieš persikeldamas į Wei- 
mar'ą, miręs ir pasaulis nebūtų sulaukęs nė /phigenie, nė Tasso, nė 
Hermann und Dorothea, pagaliau nė Wilhelm Meister su Wahlver- 
wandtschaften, tai vis tiek jis būtų buvęs garsus: pakako vienos, scenai 
visai netinkamos, dramos Goetz“o ir vienos visai plonutės knygutės Wer- 
ther'io ir dar saujelės, Rhein'o ir Main'o santakoje išbertų, eilėraščių dėl 
tiek galingai, tiek naujoviškai džiūgaujančios ir vaitojančios juose demo- 
niškos jo širdies. Garsus jis net ir be tų gausių dramos fragmentų, 
gulinčių jo kūrybos kelyje, kurie yra lyg milžiniški, neaptašyti marmuro ir 
granito gabalai, kaip, sakysim, Sokratas, Cesaris, Mohametas ir Faustas. 
Sokrato nebaigė dėl stokos to stoiškumo ir filosofiškumo, kuriuo garsus. 
šis atėnietis. Cesariui baigti jam trūko pasaulinio masto politikos pažini- 
mo. O Mohametą vesti iki galo neleido religinis abejingumas. Tik vieną 
Faustą jis pilniau ūgdė. | 

Jį vežėsi su savim, kaip brangiausią turtą. "Juo kūrėjas mano atpirkti 
galimus faux-pas ant to, jam visai nežinomo, žheatrum mundi, nes Wolf- 
gangas netikras dėl savo, rimtai dar neišbandytų, juridinių žinių, dėl dar 
nepastebėtų politiškų gabumų bei diplomatiškų talentų, kuriuos, vykda- 
mas dabar į dvarą, primygtinai bando įsikalbinėti. Apie visuomenišką 
bei valstybišką veikimą kol kas jis dar tik kalba, o tuo tarpu galvoja vi- 
sai apie ką kita — apie didįjį Faustą. 


Fausto ideja 


Žmonija turi mitų, kuriuose žmogaus siela iškelia savo paslaptis, mįs- 
les ir siekimus, duodama juose formą, iš jos bedugnės iškilusiems, gaiva- 
liškiems troškimams, nuodėmingiems geiduliams, ir pasiunčia juos, pusiau 
realius, pusiau poetiškus, visada demoniškai didžius, iš tautos į tautą, iš 
amžiaus į amžių, iki pasaulio pabaigos. Don Žuanas, „Amžinasis žydas“, 
Don Kichotas, Hamletas, Faustas — tai vis toki mitai, kuriais margaspalvė 
žmonija vaizduoja save. 

Faustas yra toks pat senas, kaip ir žmonija, nes visais laikais žmo- 
gus jautė pasaulio siaurumą ir savo silpnas jėgas. Ir visada būdavo tokių, 
kurie mėgindavo atsipalaiduoti nuo savo varžtų, siekti toliau už žemės 
ribų. Amžinai neramus žmogus laužydavo sau galvą, kokiu būdu galėtų 
išsivaduoti iš sau skaudžių užtvarų ir susilyginti su dievais. Šitokiu žmo- 
gišku užsispyrimu, dažnai nieko nebodamas, jis griebdavosi ir nuodė- 
mingų priemonių—atviro maišto prieš dievus, demonų pagalbos ir t. t., ga- 
linčių atnešti skaudžius padarinius. Graikų fantazija sukūrė, sakysim, Pro- 

»metėją, drįsusį pasipriešinti net vyriausiajam dievui, arba Daedalą, dirbti- 


niais sparnais pakilus; nuo žemės. Vėliau apie karalių Saliamoną Tal- 
mude pasakojama, kad jis turėjęs santykių su dvasiomis. Ir krikščionybės 
laikais pilna tokių drąsuolių. Jau pačioj Apaštalų istorijoj kalbama apie 
vieną iš jų, būtent, samaritonų burtininką Simon'ą, kuris, anot vad. kle- 
mentiškų recognitiones, Neron'o akyvaizdoj bandęs sutverti dirbtinį žmo- 
gų, be to, mėginęs pakilti į orą, vedęs Heleną ir sulaukęs su ja sūnaus. 


Iš V. šimtmečio panašiai pasakojama apie Antiochijos burtininką Kiprion'ą, 


kurio siužetą dar 1637 m. Calderon'as panaudojo savo dramai Burtais galin- 


"gas magas. Vokiečių literatūroj ši mintis pasirodo pirmą kartą 10 šimt- 


mety Hrotsvithos iš Gandersheim'o kūriny apie Theophil'ų, padariusį su 
velniu sutartį ir paskui atgailojusį. Kiek vėliau ir apie Roger'ą Bacon'ą, 
Albertą Didįjį ir abatą Trithemijų buvo pasakojama, kad jie savo reika- 


lams iššaukdavę demonus. 


Viduriniai amžiai pasakoja, kad į talką pasišauktas demonas kiek lai- 
ko turėdavęs tenkinti visus burtininko norus, už ką šis tam tikra sutar- 
timi pažadėdavęs po mirties jam savo sielą. Bet vis dėlto jį nelaba- 
jam netekdavusi, nes mirties valandoj burtininkus išgelbėdavę dan- 
gaus šventieji, dažniausiai Sv. Panelė. Tik pasibaigus viduriniams amžiams 


"ir įsigalėjus reformacijai, faustiško turinio pasakojimai baigdavosi nelai- 


mingai, t. y. velnias laimėdavo burtininko sielą. 
Šešioliktame šimtmety visi šios rūšies pasakojimai koncentravosi apie 


"vieną istorinį asmenį — daktarą Joną Faustą. 


Fausto sakmė 
Pasaulinę reikšmę įgijęs istorinis Faustas, iš tikrųjų, nėra koks žmo- 


nijos didvyris, kaip kiti žymūs Renesanso laikų vyrai, sakysim, Galilei, Bru- 


no ir k., o paprastas šarlatanas. Jis gimė apie 1480 ar 1490 m. Knittlin- 
gen'e, Pietų Vokietijoj. Sakoma Krokuvoj jis studijavęs magiją. Paskui, 
lyg amžinas žydas, bastėsi po Europą. Buvo Venecijoj, Pragoj, Heidel- 
berg'e, Leipzig“e, Erfurt'e ir kitur, sumaniai ir akiplėšiškai apgaudinėda- 
mas savo Chiromantija, astrologija ir panašiu „menu“ ne tik žioplius, bet 
ir studentus ir mokslo žmones. Pasakojama, kad Erfurt“e jis skaitęs stu- 


„dentams paskaitas apie Homer'ą ir ta proga iššaukęs pačius graikų kar- 

žygius. Kitą kartą deklamavęs kai kurias vietas iš žuvusių Terencijaus ir 
Plauto komedijų, pasisiūlydamas parsigabenti kelioms valandoms pačius 
veikalus iš senovės laikų, kad būtų galima juos visai nurašyti, jei tik teo- 


logai tam sumanymui nesipriešintų. Tą sąlygą minėjo, gerai žinodamas, 


kad jie nesutiks su tokiu pasiūlymu. Kitur vėl gyrėsi galįs visus Platono 
ir Aristotelio veikalus, jei jie prapultų, iš atminties atstatyti ir mokąs pa- 
kartoti net Kristaus darytus stebuklus. Nors jam ir pasisekdavo kai ką 
apgauti, bet tiek katalikai, tiek reformatoriai jį laikė akiplėša, kuris buvo 


juo pavojingesnis, nes turėjo daug mokslo žinių. Visi bandymai, atkalbėti 
jį nuo juodosios magijos, nuėję niekais; kartą jis net pareiškęs, kad ne- 
"gražu būtų atsisakyti, juk ir velnias jam ištikimai teikiąs tai, ką yra pa- 
žadėjęs. Iš šitų žodžių sprendžiama apie kažin kokią jo su nelabuoju su- 


darytą sutartį. Dar gyvas būdamas, jis virto pasakiška figūra. Sakysim, 

būdavo kalbama, kad jį visados lydėdavęs kažkoks stebuklingas žirgas ar 
šuo, kuris tam tikru laiku virsdavęs tarnu. 

Kai jis mirė apie 1540 m. Staufen'e, netoli Basel'io, liaudy tuoj pas- 
klido gandas, kad nelabasis jį nužudęs, ir veidas, nors nuolat buvo krei- 
piamas į viršų, penkis kartus vėl atsigrįždavęs į žemę. 

Kas iš tikrųjų buvo šis Faustas, iš kurio ir apie kurį nėra likę nė ma-- 
žiausio raštelio? Matyt, tai yra ne kas kita, kaip tų dienų didžiųjų gam- 
tos tyrinėtojų karikatūra. Reikia atsiminti, kad lygiai tada, šalia scholasti- 
kos ir humanizmo, atsirado dar viena sritis, pretenduojanti sudaryti tik- 
rąjį pasaulėvaizdį, būtent, vis smarkiau augą gamtos mokslai. Juos atsto- 
vavo imponuoją žmonės, kaip, sakysim, Vokietijoj — Paracelsus, Italijoj 
— Girolamo Giordano. Iš griežtos scholastikos ir perdaug racionalaus ir 
filologinio pedantiškumo kupino humanizmo visi, niekur prieglaudos ne- 
radę, tų dienų irracionaliniai elementai puolė kaip tik į naujuosius moks- 
lus, rasdami juose plačiausią dirvą. Dėl to, šalia rimto mokslo, įjoj drąsiai 
kėlė galvą ir chiromantija, astrologija, apskritai, juodoji magija. Visų ne- 
aiškių siekimų, heretiškų troškimų ir nuodėmingų geidulių, gaivalingų ins- 
tinktų ir fantastiškų  veržimųsi simboliu žmonės padarė tą paslaptingą 
daktarą Joną Faustą, drauge baimingai užrašydami mislingą jo gyvenimą. 
13 veikaliuką 1587 m. pirmas atspausdino Frankfurt“o spaustuvininkas 

pies'as. 

Sioj knygelėj plastiškai ir realiai pasakojami margi nuotykiai gabaus, 
bet neramaus, teologijos magistro, netekusio tikėjimo ir su demonais ieš- 
kančio tikresnio daiktų pažinimo. Dvidešimt ketverius metus Mefistofelis 
rūpina jam visa, ką tik pragaras gali duoti, ypačiai gašlumui patenkinti 
suteikia jam visas gražias moteris, tarp jų ir Heleną. Paskutinę valandą 
Faustas bando melstis, bet Šv. Panelės atvaizdas jam susilieja su Helena, 
ir jis miršta, nesusitaikęs su Dievu. 

Kažin kaip ši knyga nusikraustė į Angliją, kur genialusis Shakes- 
'"peare'o amžininkas Christofer'is Marlowe'as (1563/93), pats, kaip Faustas, 
trokšdamas viską pažinti ir smagiai gyventi, tuoj įžiūrėjo demonišką Faus- 
to problemos didybę. Jo Faustas trokšta ne vien žinių įsigyti, bet dar ir 
galybę. Įžanginiame monologe, tapusiame visų panašių kalbų pavyz- 
džiu, jis skundžiasi dėl siaurų žmogaus pažinimo ribų. Apžvelgdamas fa- 
kultetus, visus juos atmeta: 


Šalin, teologija! 
Salin, filosofija! 
Sudie, medicina! 


Patinka jam tik magija: 


Magijos mokinys yra pusdievis, 
Todėl aukštyn prie dievybės aš trokštu per ją! 


Šiurpi yra Marlowe'o tragedijos pabaiga, kur prakeiktasis vis didė- 
jančia mirties baime skaito savo paskutinės nakties valandas. “ 

Si tragedija — the tragicall history of Dr. Faustus — buvo keliau- 
jančių anglų artistų su pasisekimu vaidinama ir kontinente. Nors racio- 
nalistai kritikai, kaip Gottsched'as ir kiti, ir kažin kaip būtų buvę nusi- 


Juozas Eretas: Jaunasis Goethe. 147 


statę prieš tokias „gramozdiškas pasakas“, bet jos vis iš naujo žavėdavo 
žmones. Kada sakmę dar pasisavino marionetų teatras, nebūdavo nė vie- 
nos mūgės, kur daktaro Fausto baisus likimas nebūtų pravirkdinęs žiūrovų. 

Apšvietos atbaigėjas ir drauge nugalėtojas Lessing“as, užuot nieki- 
nęs, kaip tai darydavo kiti švietėjai, už šiurkščių šios dramos juokavimų 
susekė bendrus žmogiškus bruožus ir amžiną temą. Iš jo sumanymo ra- 
šyti dramą liko tik dvi scenos. Jose matyti, kad Lessing“*o Fausto koncep- 
ciją sukūrė racionalizmas, nes didžią kovą tarp malonės ir nuodėmės, 
kaip apie ją manė tikintieji viduriniai amžiai, jis pavertė į konfliktą tarp 
tikėjimo ir mokslo, tarp autoriteto ir minties laisvės. Lessing'o Fausto 
vienintelis troškimas yra siekti mokslo šviesos, visai neieškant gyvenimo 
smagumų. Jo konflikte jau nebėra senojo prometėjizmo ir Luciferio bruo- 
žų, todėl visa tema virtusi nedemoniška ir netragiška. Sis Faustas yra 
mokslininko ir rašytojo kabinete išgalvota abstrakti figūra. Todėl, būda- 
ma ne iš gyvenimo paimta, ji ir scenai netiko. į 

Kadangi ta gadynė, kurioj jaunieji audrininkai, lyg naujųjų laikų 
prometėjai, puolė Apšvietos pozicijas, buvo pilna faustiškų idejų, nenuos- 
tabu, kad atsirado visa eilė dramų šiąja tema. Sakysim, 1775 m. Vienos 
artistas Weidmann'as buvo parašęs alegorinį veikalą /ohan Fausi, kuris 
vaidintas su pasisekimu. 17/6 m. juo pasekė Friedrich'as Mūller'is, H. 
L. Wagner'is, Klinger'is ir kiti. Bet niekas nemokėjo taip gabiai pasisa- 
vinti ir suformuoti verdančios idejų masės, kaip Goethe. 


„Urfaust“ (1773/75) 


Goethe jau seniau domėjosi daktaru Faustu. Be abejonės, jis buvo 
skaitęs apie jį liaudies knygelę. Frankfurte ir Strassburg'e jis buvo matęs 
jį vaidinant. „Reikšminga (Fausto) marionetų fabula skambėjo ir aidėjo 
manyje visokiais tonais“, rašo jis savo memuaruose Dichlung und Wahr- 
heit, norėdamas pabrėžti, koki gilūs buvo vaidinimų jam palikti įspūdžiai. 
Nemaža faustiškų elementų jis, Behrisch“'o lydimas, nejučiomis surinko stu- 
dijuodamas Leipzig“e. Ten, Auerbach'o rūsy, matė ir paveikslų, vaizduojan- 
čių Faustą, geriantį su studentais ir įojantį ant statinės. Kad jau 1769 m. 
jam rūpėjo „Fausto ideja“, matyti iš, tuomet rašomos, komedijos Die Mit- 
schuldigen, galo, kur nusidėjęs Sėller'is graudinasi — 


Ach, wuesst ihr, wie mir“s grau:t 
Es wird mir siedend heiss. So war's dem Doktor Faust 


Nicht halb zu Mut, 


Dar daugiau medžiagos susidomėjusiam Fausto likimu davė alche- 
mijos studijos, grįžus iš Leipzig“o. Paskui Strassburg'as su savo vidurinių 
amžių atmosfera, į kurią įvedė Herder'is, davė foną šiurpiai širdies trage- 
dijai, pergyventai Sesenheim'e. Čia yra ta gamtinė, istorinė ir psichologi- 
nė erdvė, kurioj brendo Fausto koncepcija. Frankfurt'o laikų (1771/75) 
titanizmas ir jo skatintojai, kaip Merck'as ir kiti, savaime padėjo padauginti 
tą dramatinę masę, kurią bent iš dalies apvaldė ir suformavo 1774/75 m. 
Planas, sulig kuriuo jaunasis Goethe manė rašyti savo dramą, yra užsili- 

kęs iš 1771/73 m. Pagal jį, vad. Paralipomenon I, iš karto buvo numaty- 
tos dvi dalys, kurių pirmos tema turėjo būti gyvenimo smaguriavimas, o 
antros — gėrėjimasis savo darbais. Labai plačiai turėjo būti gvildenama 
mokslo problematika, diskusijos apie mokslo naudą ir nenaudą. Fausto ir 
Wagner'io, Mefistofelio ir scholaro pasikalbėjimai turėjo būti gilūs. 
Tragedijos ašimi, matyti, ketinta padaryti Heleną, o visas veikalas turėjo 
dvelkti vidurinių amžių dvasia. 

Bet šitas planas nebuvo realizuotas, nes Goethe niekad nesugebė- 
davo kurti pagal proto nustatytas schemas. Jis galėjo atbaigti tik tas 
plano dalis, kurias savo širdimi buvo pergyvenęs, o tokios buvo: Fausto 
prometėjiškas užsispyrimas, studentiškas gyvenimas ir smagumai, būtent, 
erotiniai nuotykiai su viena liaudies mergaite. 


Urfaust'as prasideda monologu, parašytu pagal Marlowe'o įžangą. 
Faustui įkyrėjo visas universiteto mokslas, kurį jis peikia, kaip tikras au- 
drininkas— . 
Es moecht kein Hund so laenger leben! 


Keikia dėl to, kad atskiri mokslai neaiškina jam, siekiančiam esmiško 
pažinimo, paskutiniausių paslapčių. Kadangi į Fausto pasaulį neįeina ant- 
gamtinė sritis, tai jis netiki Apreiškimu bei Malone, ir dėl to net visai 
negalvoja, kad jam galėtų padėti transcendentinis Dievas. Jis pats vienas 
mėgina ieškoti tiesos gamtoje, matydamas joje visa, kas gera, gražu ir tei- 
singa. Joje jis tikisi nusiraminti 


Flieh! Auf! hinaus in's weite Landl.. 
Und wenn Natur dich unterweist, 
Dann geht Seelenkraft dir auf.., 


Kaip tikras magas, atskleidžia Nostradamaus paslaptingą knygą, bu- 
ria vad. žemės dvasią, veiksmų genijų. 

Sitame monologe Faustas pasirodo kaip tikras brolis tų Goetz'ų, 
Caesarių, Sokratų, Mohametų ir Prometėjų, kurie lygiai taip pat išreiškia 
jo aukštesnio gyvenimo ir begalybės troškimą.  Kūrėjo ekstazė, siekdama 
pačius dangaus skliautus, sukūrė demoniškai didžių fragmentų, paklodama 
jais audringą savo kelią. Jis yra drauge laimingesnis jų brolis, nes įame 
plaka Wolfgango širdis, mylėjusi Friederikę, netrukus mylėsianti Margaretą. 

Žemės dvasia, t. y. visatoje veikianti dvasia, apimanti savy viso bu- 
vimo ir vyksmo prasmę ir iš savęs produkuojanti tą buvimą ir vyks- 
mą ir kuri taip pat yra matoma pasaulio ir gyvenimo pasireiškimuose, gvilden- 
dama panteistines mintis, pasirodo, įuodajai magijai atsidavusiam, Faustui. 


Geist: In Lebensfluten, im Tatensturm 
Wall ich auf und ab, 
Webe hin und her! 
Geburt und Grab, 
Ein ew'ges Meer, 
Ein wechselnd Leben! 
So schaff ich am sausenden Webstuhl der Zeit 
Und wirke der Gottheit lebendiges Kleid, 


L Kraš šias Link Lik kain aa 


„UM AT 


Juozas Eretas: Jaunasis Goethe, "J 


Faust: Der du die weite Welt umschweifst, 
Geschaeftiger Geist, wie nah“ fuehl ich mich dir! 
Geist: Du gleichst dem Geist, den du begreifst, 
Nicht mir! (išnyksta) 
Faust: (pargriūdamas) Nicht dir! 
Wem denn? 
Ich Ebenbild der Gottheit: 
Und nicht einmal dir! 


Taigi Faustas neišlaiko tos galingos, jį parbloškiančios, vizijos. 
Tik dar skaudžiau pajunta savo silpnumą. 

Toliau eina Fausto dialogas su savo famulu Wagner'iu, šiuo sąvokų 
skeletu, kuriuo, dviejuose universitetuose nuo plunksnagraužių ir knygpelių 
nukentėjęs, Goethe skaudžiai pašiepia 18. šimtm. menkai apšviestos Ap- 
švietos mokslą ir apskritai Vokiečiuose įsigalėjusį išdidų, bet nevaisingą, 
profesoriškumą, kuris 


Mit gier'yer Hand nach Echaetzen graebt 
Und froh ist, wenn er Regenwuermer findet. 


Negalėdamas pilnai atvaizduoti savęs Fausto asmeny, Goethe dar 
kai kuriuos savo bruožus kristalizuoja Mefistofelio figūroje. Taip „pa- 
sidalydamas per pusę“, elgiasi pagal seną savo įprotį, objektyvuodamas 
savo charakterio priešingybes dviejuose, tarp savęs besirungiančiuose, vei- 
kėjuose. Tas jo sielos dvilypumas šaukte šaukiasi dramatinės išraiškos. 
Dėl to Goethe, būdamas pirmiausia iš esmės lyrikas, nuolat vėl grįždavo 
prie dramų. Dėl tos priežasties jos nėra tiek integralūs scenos kūriniai, 
kiek virtinė dialogų, kuriuose kūrėjo širdis padalytomis rolėmis garsino 
savo gelmių demoniškumą. 

Taigi ir tie dialogai iš tikrųjų tėra dvi pusės vieno ir to paties mo- 
nologo, dramatiškai reiškiamo lyrišku jo širdies pasisakymu, kurios jausmai 
kunkuliuoja prie dviejų polių. 

Vienas iš šių polių vadinasi Faustas. Prie šito poliaus koncentruo- 
jasi esmiško pažinimo noras, visatos troškimai, absoliutaus ilgesio ir visi 
kiti antžmogiški Goethes siekimai. Prie kito, Mefistofeliu vadinamo, po- 
liaus kristalizuojasi visa tai, kas laikina, ribota ir reliatyvu, t. y. tai, kas 
gundo žmogų pasitenkinti savo geiduliais ir užsidaryti savo patenkinamų 
instinktų, nors siaurame, tačiau smagiame, sūkury. 

Kadangi abu tipai yra poliai tos vienos, savo perdaug jautrios šir- 
dies nuolat siūbuojamos, Goethes asmenybės, jie nėra gryni: kaip Faustas 
nėra krištolo tyrumo tiesos ieškotojas, taip ir Mefistofelis nėra sataniš- 
kas velnias. Jie tėra tik patys ryškiejiį niuansai vienos, ir tos pačios, 
goethiškos spalvos. Dėl to jie daro įspūdį ne išgalvotų šablonų, ar poeti- 
zuojamų tipų, o tikrų, gyvų, gyvenime kasdien sutinkamų, žmonių. 

aigi, scenoje su Wagner'iu mes matome Mefistofelio asmeny grįž- 
tantį tą patį Goethe, kruvina ironija „mokyti“, ką tik į universitetą at- 
vykusio, naivaus, prieš profesorius drebančio, studentėlio 

Nachber vor allen andern Sachen 

Muesst ihr euch an die Metaphysik machen, 
Da seht, dass ihr tiefsinnig fasst, 

Was in des Menschen Hirn nicht passt; 
Fuer was drein geht und nicht drein geht, 
Ein praechtig Wort zu Diensten steht. 


Panašiai išjuokęs kitus mokslus, sušukdamas: 


Grau, teurer Freund, ist alle Theorie 
Und gruen des Lebens gold'ner Baum, 


moterų žinovo gestu gundo į visai apčiuopiamą feminologiją, o naujo- 
kas, šokinėdamas iš džiaugsmo, tam pritaria. 

Paskui, pagal sakmę, Faustas turėtų keliauti į platų pasaulį, pas im- 
peratorius ir mokslo garsybes, pasinerti į pragaro gelmes ir kilti į dan- 
gaus aukštybes, bet Mefisto vos pajėgia nutempti Faustą-Goethe į Auer- 
bach'o vyno rūsį, o iš jo pastumia jį į Margaretos glėbį. Cia atsitinka 
tas pat, kaip ir Goetz“e: kaip koketė Adelheida, laimėdama kūrėjo širdį, 
nustelbė jame tikrąjį karžygį Goetz'ą, taip čia, iš esmės visą žmoniją lie- 
čianti, legenda virsta eiliniu romansu. 

„Auerbach'o rūsy“ atsirūgsta jo paties kartu su magister elegantia- 
rum Behrisch“u savo laiku pergyventi studentiški „malonumai“. Svarbiausi 
šio pašėlusio Gaudeamus posmai apdainuoja arba dvėsiančią žiurkę arba 
blusą, ir tai „diskretiškais“ tonais, kaip antai: sriaubti, kvailystė, kiaulystė, 
asilas ir tt. Taip crescendo dainuoja, kol visi, ligi ausų nusigėrę, choru 
staugia: 


Uns ist gar kannibalisch wohl 
Als wie fuenfhundert Saeuen! 


Pagaliau, vad. Margaretos tragedija. Į įą nesulaikomai stumia jį 
pilna meilės jo širdis ir didžios kaltės slegiama jo sąžinė. Ta kaltė pagim- 
dyta Sesenheim'o neištikimybės. Si — kaip jau ne kartą esame matę— 
buvo privertusi Wolfgangą apkaltinti save įvairiuose asmenyse. Bet vis 
dėlto, dar nesijaučia gavęs tikrą kalčių atleidimą. Tai galėjo duoti tik 
tokia tragedija, kur neišvengtų pačių skaudžiųjų savęs apkaltinimų. Šitai 
radikaliai išpažinčiai jis ir pasirinko Faustą. Ji tokia plati, kad ne tik 
nustelbia visą pamatinį kūrinio planą (Margaretos tragedija sudaro net du 
trečdaliu viso Urfaust“o), bet ir išsemia visas jo kūrybines įėgas. 

Bet ir tokiu savęs išplakimu nesulaukė savo tragiškos kaltės atleidi- 
mo, nes toji, kūriniuose gvildenamoji, kaltė, pagimdyta to vieno, visą jo 
asmenybę iki pat gelmių sujaudinančio, pergyvenimo su Friederike, (neiš- 
plaukianti iš kokio nors konflikto su dorine ideja, kaip tai, sakysime, pas- 
tebime Schillerio kūrybiniame darbe) beveik iki gyvenimo pabaigos jį ka- 
muoja. Ir tikrai, iš Sesenheim'o epizodo, dar. paivairinto keliais kitais, 
sakysim, Wetzlar'o pergyvenimais, plaukia kuone visa Goethes kūryba. 

Tik vienas trumpas pažvelgimas į žymiausius jo veikalus mums įti- 
kinančiai rodo, kad tikroji jo tragiškos kaltės forma yra ne kokia kita, kaip 
vyro nusikaltimas moteriai. 

Turint galvoje, kiek laimėjo menas iš tos vienos skaudžios idilijos 
Sesenheim'o pastoriaus namuose, galima būtų vadinti tą kaltę felix culpa, 
jei iš viso poezija galėtų atsverti padarytą dorinę skriaudą. 

Bet pakaks tos įžangos į Margaretos tragediją, kuri geriau pati už 
save kalba 

Joje matome susidūrimą dviejų atskirų pasaulių. Iš vienos pusės yra 
mergaitė, kurią kūrėjas dar Werther'y, rugpiūčio 12 d. parašytame 
laiške, tiksliai apibūdino šiais žodžiais: „Tai geras, jaunas sutvėrimėlis, užaugęs 
siauram šeimos rately, nuolat besitriūsiantis aplink namus, nepažįstąs ki- 
tokių malonumų, kaip tik sekmadieniais, gražiai pasipuošus, su sau lygio- 
mis išeit už miesto pasivaikščiot, gal vieną kitą kartą ir pašokti per di- 
džiąsias šventes; o šiaipjau laisvesnes valandėles ji praleidžia labai gyvai 
ir nuoširdžiai beplepėdama su savo kaimyne apie kokius nors vaidus, kitų 
apkalbas ir panašiai. 

Tačiau ji pajunta, pagaliau, savo karštoj prigimty pabundant gilesnį 
ilgesį, kurį dar labiau padidina vyrų meilikavimai. Jos pirmykščiai džiaugs- 
mai jai vis labiau ir labiau darosi nemalonūs, kol, pagaliau, ji sutinka vy- 
rą, prie kurio ją nenugalima įėga traukte traukia nežinomas jausmas, ir 

uriame ji sudeda visas savo gražiausias viltis, užmiršdama visą pasaulį 
„aplink save: ji nieko negirdi, nieko nemato, nieko nejaučia,—tik jį, tik jo 
vienui vieno ilgisi. jos troškimas, nesugadintas bergždžių, tuščių malo- 
numų, ją stumia prie tikslo: ji nori būti jojo,—nori, amžinai susirišus, at- 
rasti visą tą laimę, kurios jai stinga; naudotis tais visais džiaugsmais, kurių 
ji taip trokšta. Kartojami pažadai, užtikriną jai visas viltis, drąsūs glamonėji- 
mai, tik dar labiau didiną geidulius, apima jos visą sielą. Ji paskęsta kurčiame 
svajonių pasauly; nujausdama visus savo džiaugsmus, aukščiausiam dva- 
sios pakilime ji, pagaliau, ištiesia rankas, norėdama apimti visus savo troš- 
kimus, bet.., jos mylimasis apleidžia ją... Sustingus, be sąmonės stovi 
ji prieš bedugnę; aplink — tamsu: jokios paguodos, jokio geresnio 
nujautimo. — Ją pametė tas, kuris tik vienas buvo dalis jos gyvenimo, 
dalis jos būtybės. Ji dabar nemato aplink save plataus pasaulio, 
nė daugybės kitų (vyrų), kurie galėtų atlygint jai nuostolį, — ji jau- 
čiasi vienui viena, apleista viso pasaulio, ir akla, neapsakomo savo širdies 
skausmo suspausta.“ 

Margareta nusideda. Bet atsipeikėjusi jaučia savo begalinę kaltę ir 
iš visos širdies gailisi: Kai Faustas įsiveržia į kalėjimą jos išvaduoti, ji, 
suprasdama turinti savo kaltę atgailoti, atsisako su mylimuoju pabėgti: 
„Ne! ne! Dievo teismas teteisia mane, Tavo aš esul“ Ji žino, kad tas, ku- 
ris atgailodamas išpažįsta savo kaltes ir tvirtai pasiryžta pats pasitaisyti ir 
atitaisyti padarytas skriaudas, bus išgelbėtas. 

Visai kitoks yra Faustas (- Mefistofelis). Jis, titaniškai siekdamas 
„praplėsti savąjį „aš“, padidinti savo jausmus ir patyrimus, t. y. tarnauti sau 
pačiam, savo asmenybei praturtinti, įsiveržia į kuklios mergaitės sferą. Jis 
perdėm egoistiškas, jo meilė sukasi tik aplink savo „aš“, mylimosios ne- 
paiso. Margareta tėra akstinas jo aistroms, kurių niekas nevaržo, ne- 
bent atsargumas dėl savo asmenybės plėtotės. Taigi jis nesijaučia nusi- 
dėjęs, nes mylint jo vidus be galo praturtėjo. Nepasinaudojęs tokia pui- 
kia proga, būtų nusidėjęs savajam „aš“. Jam kaltė išrodo tai, kas mums 

yra dora. Dėl to iš tų pergyvenimų su Margareta jam belieka tik vienas: 
nemalonus jausmas, kad jis padėjęs pražudyti Margaretos gražų žmogiš-- 
kumą. Tik šiam procesui sulaikyti, o ne kaltės stumiamas, ne sąžinės. 
verčiamas, jis atvyksta į kalėjimą. 

Kad Faustas tikrai nepripažįsta šalia savęs jokio dorovinio įstatymo, 
jokios etikos, kuri neišeitų iš jo asmenybės interesų, kad jo pasauly ne- 
telpa antgamtiniai pradai, kad neveda iš jo linijų į asmenišką Dievą, kuo 
jis iš esmės skiriasi nuo tikinčiosios Margaretos, — visa tai ryškiausiai 
parodo abiejų pasikalbėjimas religijos klausimais, kur ir pats kūrėjas ne- 
dviprasmiškai pasisako: 


Gretchen. Sag mir doch, Heinrich! 
Faust. Was ist dann? 
Gretchen. Wie hast du's mit der Religion? 

Du bist ein herzlich guter Mann, 

Allein ich glaub, du haeltst nicht viel davon, 
Faust. Lass das, mein Kind, du fuchlst, icb bia dir gut. 

Fuer die ich liebe liess ich Leib und Blut, 

Will niemand sein Gefuehl und seine Kirche rauben. 
Gretchen. Das ist nicht recht, man muss dran glauben! 
Faust. Muss man? 

Gretchen. Ach wenn ich etwas auf dich koennte! 

Du ehrst auch nicht die heilgen Sakramente, 
Faust. Ich ehre sie. 

Gretchen. Doch ohne Verlangen. 
Wie lang bist du zur Kirch, zum Nachtmahl nicht gegangen?' 
Glaubst du an Gott? 

Faust. Mein Kind, wer darf das sagen: 

Ich glaub einen Gott! 

Magst Priester, Weise fragen, 

Und ihre Antwort scheint nur Spott 

Ūber den Frager zu sein, 

Gretchen. So glaubst du nicht? 
Faust. Misshoer mich nicht, du holdes Angesicht! 

Wer darf ihn nennen? 

Und wer bekennen: 

Ich glaub ihn! 

Wer empfinden? 

Und sich unterwinden 

Zu sagen: ich glaub ihn nicht! 

Der Allumfasser, 

Der Allerhalter 

Fasst und erhaelt er nicht 

Dich, mich, sich selbst? 

Woelbt sich der Himmel nicht da droben?“ 

Liegt die Erde nicht hierunten fest? 

Und steigen hueben und drueben 

Ewige Sterne nicht darauf? 
Schau ich nicht Aug in Auge dir? 
Und draengt nicht alles 


Nach Haupt und Herzen dir 
Und webt in ewigem Geheimnis 


Unsichtbar sichtbar neben dir? 

Erfuell davon dein Herz, so gross es ist, 

Und wenn du ganz in dem Gefuehle selig bist, 
Nenn das dann wie du willst, 

Nenns Glueck! Herz! Liebe! Gott! 

Ich habe keinen Namen 

Dafuer. Gefuehl ist alles, 

Name ist Schall und Rauch, 

Umnebelnd Himmels Glut. 

Gretchen. Das ist alles recht schoen und gut; 
Ungefachr sagt das der Cathechismus auch 
Nur mit ein bisschen andern Worten. 

Faust. Es sagens aller Orten 
Alle Herzen unter dem himmlischen Tage, 
Jedes in seiner Sprache, 

Warum nicht ich in der meinen? 

Gretchen. Wenn man's so hoert, moecht's leidlich scheinen, 
Steht aber doch immer schief darum, 

Denn du hast kein Christentum. 


Šiąja Margaretos tragedija baigėsi pirmasis Goethes sukurtas Faustas. 
Tolesnių savo plano dalių realizuoti nebepajėgė. Platusis pasaulis, į kurį 
jo karžygis turėjo keliauti ir jame, visuomenėje ir politikoje, plačiau veikti, 
vos tik baigusiam studijas, kūrėjui buvo terra incognita. Tos abstrakcijos 
jo širdies nejaudino ir dėl to jam, kaip menininkui, neegzistavo. Taigi 
nesunku suprasti, kodėl šaltinių jam siūlomą graikų Heleną pakeitė Al- 
zasijos Friederike. Taip Faustas liko fragmentu. 

Nors iš vienos pusės reikia gailėtis, kad kosmiškos apimties demoni- 
ja virto kasdienine dviejų širdžių idilija, bet iš kitos galima tik 
džiaugtis tobulu Urfausi'o menu. Nė anksčiau, nė vėliau Goethe nesu- 
kūrė tokio dramos šedevro. 

Forma yra visai paprasta: eiliavimas iš vidurinių amžių, iš Hans 
Sachs'o pasiskolintas, vad. Knittelvers. Sitas kampuotas eiliavimas su vi- 
somis šiurkščiosiomis savo formomis (Goethes buvo meniškai dailinamas. 
"Tam tarnavo visa eilė bandymų, kaip antai: jo karnavalo farsai, sa- 
tyriškos dramos ir net laiškai. Turime dar iš 1768 m. eiliuotų laiškų, sa-- 
kysim, parašytų iš Frankfurt“o jo draugei Friederikei Oeser į Leipzig'ą, 
kurie jau iš tolo primena Fausto stilių. Yra jose ir tokių vietų, lyg jos- 
tiesiog iš to didžiojo kūrinio būtų paimtos, kaip antai: 


O sage Du, 
Kann man was Traurigers erfahren? 
Am Koerper alt, und jung an Jahren, 

Halb siech, und halb gesund zu sein? 
Das gibt so melanchol'ische Laune... 

Was nuetzte mir der ganzen Erde Geld? 
Kein kranker Mensch geniesst die Welt... 


arba 


Mit einem Maedchen hierzulande, 

Ist's aber ein langweilig Spiel, 

Zur Ereundschaft fehlt“s ihr am Verstande 
Zur Liebe fehlt“s ihr am Gefuehl... 


Šitokios kukliai rimuotos eilės pagal reikalą laisvai paįvairina. Taip, 
sakysim, čia susitraukia į poros taktų eilutę, ten prasiplečia į ilgiausius 
„aleksandrinus, kitur vėl pritaiko savo nuotaikai kuone visas eiliavimo rū- 
šis—jambus ir trochėjus, daktilius ir anapestus ir dar kitokias. Kaip vie- 
nur nevengia nė šiurkščiausios prozos, taip kitur neaplenkia nė dailiausios 
lyrikos. Šis Knittelvers'as, paklusniausias jo įrankis, išreiškiąs visus, kad ir 
'subtiliausius, Wolfgango poezijos niuansus, šimtmečiais peraugo savo pir- 
mataką. 

Dar daugiau mus stebina ta žavinčiai suformuluota jo išmintis, ku- 
+rios atskiri posakiai, kaip tikri „sparnuočiai“, skrido iš lūpų į lūpas. De- 
„damos čia sentencijos nėra, kaip galima būtų manyti, senesnio, „daug 
svieto  mačiusio“ ir pilnai subrendusio, kūrėjo, o jauno audrininko, 
;pasakytos— 

Da steh ich nun ich armer Tor 
Und bin so klug als wie zuvor... 


Dass ich erkenne, was die Welt 
1m Innersten zusammenhaelt... 


O saehst du voller Mondenschein 
"Zum letzten Mal auf meine Pein... 


Welch Schauspiel! Aber ach ein Schauspiel nur! 
Wo fass ich dich, unendliche Natur?.. 


So schaff ich am sausenden Webstuhl der Zeit 
Und wirke der Gottheit lebendiges Kleid... 


Nach Golde draengt, 
„Am Golde haengt 
Doch allesl.. 


Ein Blick von dir, ein Wort mehr unterhaelt 
Als alle Weisheit dieser Welt... 


Doch — allės was mich dazu trieb, 
Gott! war so gut!l ach war so lieb! 


Ach neige 
Du Schmerzensreiche, 
Dein Antlitz ab zu meiner Notl.. ir t. t. ir t. t. 

Įtakos visuomenei Faustas negalėjo daryti, nes nebuvo spausdinamas. 
Bet kiekvienas, kurs turėjo laimę per patį autorių susipažinti su šiuo 
fragmentu, buvo sužavėtas. Boie'ui jis išrodė „didžiausias ir nuostabiau- 
sias iš visų“, t. y. iš visų Frankfurt“e sukurtų dramų. Žiūrint grynai iš 
meniškos pusės, nesunku jam pritarti. Kol širdys meile plaka, gyva bus 
ir Margaretos tragedija. 

Ją veža dabar į Weimar“ą, kur jo laukia ne trumpas vizitas, kaip 
kad pats manė, bet penkiasdešimt septynerius metus trunkąs vispusiškas 
gyvenimas su atsakingiausiomis priedermėmis kurios savaime brendins tą, 
įo aistringai pamėgtą, kūrinį. 


8. „Sturm und Drang'as“ Weimar'e 


Weimar“as tada buvo mažytis miestelis, vos su 6000 gyventojų, „ne- 
lemtas mišinys iš dvaro ir kaimo“. Nuo to laiko, kai 1774 m. pelenais vir- 
to hercogo rūmai ir dvariškiai buvo priversti išsisklaidę gyventi tinka- 
muose ir netinkamuose butuose, čia buvo tik keli šimtai nedidelių name- 
lių, sugrūstų prie keleto siaurų, ne labai švarių, gatvių. Didžiausias 
sąjūdis jose rytais ir vakarais, kai jomis eidavo į ganyklas gyvulių ban- 
dos. Siaip judėjimo maža, nes miestelis toli nuo svarbesniųjų kelių. 
Tikra Juozapato pakalnė! 

Bet vis dėlto, nors šiaip ir nieko gero tame — pasak Herder'io — 
„biaurajame Weimare“, jis buvo ne visai be kultūros. Ją pirmiausia čia 
kėlė laisvamanybės principais hercogienė (Ona - Amalija, Friedrich'o Di- 
džiojo giminietė. Vyrui anksti mirus, ji ne tik sumaniai valdė (Marijam- 
polės apskrities didumo) kraštą, bet dar sugebėjo sutelkti apie save žy- 
mias įėgas. Savo sūnui auklėti ji, sakysim, 1769 m. buvo parsikvietusi 
smagųjį rokoko kultūros ūgdytoją Wieland'ą. 

Si prieš - goethiško Weimar'o pažiba tikrai reikšminga vokiečių li- 
teratūroje. Jaunatvėje kiek pasimokęs pas ortodoksiškų pažiūrų Bodmer'į 
Zūriche, sugrįžęs į savo tėviškę Svabijoje, atidengęs tikrąją savo prigimtį, 
visiškai atsidavė enciklopedistams, sensualistams ir pan. Tuo virto „pasau- 
lio vaiku“, gundančiu į tikrą rokoko gyvenimą, t. y. rafinuotą savo troš- 
kimų patenkinimą ir panašų smaguriavimą. Tai savo pojučių evangelijai 
skelbti išgalvojo visokių lengvos minties siužetų su ir be fygos lapelių, pas- 
tarųjų kiek daugiau. Kadangi savo dviprasiniškumus apdailino nepaprastai 
švelnia, lanksčia ir, kaip krištolas, permatoma kalba, tai bematant laimėjo 
įvairių visuomenės sluoksnių daugybę skaitytojų, ypač aristokratus, ligšiol 
elegantišką prancūzų literatūrą teskaičiusius. Dėstydamas nuo 1769 m. Er- 
furt“o universitete, parašė didaktiško turinio romaną, Der goldene Spiege!, 
kur iškėlė savo apšviestuoju absoliutizmu persisunkusias pažiūras į valsty- 
bės valdymą. Jos Weimar'o hercogienei Amalijai taip patiko, kad 1782 
m. jų autorių pasikvietė auklėti savo sūnaus ir įpėdinio Karl-August'o. 
Turėdamas apsčiai laisvo laiko, Wieland'as ir toliau smagiai kūrė ir ver- 
tė, sakysime, Shakespeare'ą ir kt., kad netrukus jis buvo jau gretinamas 
su Klopstock'u ir Lessing“u. Gal būtų jis, laikui bėgant, vienas viešpatavęs 
Parnase, jei ne tie jauni Herderio sukurstyti audrininkai, be pasigailėjimo 

— atsiminkime tik Goethes satyrą Gėtier, Helden und Wieland ir pana- 
šius farsus — pradėjo išsklaidyti susidarusią aplink jį aureolę. Nemaža 
nustebo išgirdęs, kad jo auklėtinis pakvietė į dvarą patį tų. maištininkų 
išdykusį vadą. 

Tas jo mokinys tapo nuo 1775 m. rudens hercogu ir, tuo pačiu, dva- 
ro gyvenimo centru. Nors Karoliui - Augustui dar tik aštuoniolika me- 
tų, tačiau jis gerai suprato savo valstybės reikalus ir buvo veiklus. Jau 
1828 m. Goethe, jį kiek stilizuotai cherakterizuodamas, pasekė, sugebėjęs 
„skirti žmones ir charakterius ir kiekvieną pastatyti į savo vietą... Jis vi- 
sada pirmiausia galvodavęs apie krašto laimę ir tik paskiausiai kiek apie 
save patį... Svetimi įkalbinėjimai jo nepaveikdavo... Jis buvo ramaus būdo, 
ir jo žodžius sekdavo veiksmas.“ 

Tačiau visai jaunas hercogas tokia pusiausvyra nepasižymėjo. Priešin- 
gai, šiuo laiku jis buvo tikras Stūrmer und Draenger'is. Nemėgo ceremoni- 
jų, nekentė dvaro etiketos, negerbdavo ir laužydavo amžių sudarytas tra- 
dicijas. Būdamas karys, mėgo visokį sportą, o jo žmonai Luizai tai visai 
nepatikdavo. Mat, įi buvo švelni, savy užsidariusi, sunkiai prieinama, giliai 
religinga ir prisilaikanti etiketos, turinčios apsaugoti jos mimozišką pri- 
gimtį nuo skaudžių užgavimų. Jiedviem sugyventi sunku buvo ir dėl to, 
kad jos vyras labai mėgdavo ir kai ką daugiau iš dailiosios lyties. 

Atsibaladojęs, pagaliau, neišbrendamais Thūringen'o keliais į Wei- 
mar'ą, Wolfgangas džiaugėsi, laimingai pasprukęs iš Frankfurt“o, ir, puikiai 
suprasdamas, kad šiuo laiku visur jam geriau, negu tėviškėje, užmerkė 
akis prieš tą juokingai miniatiūrišką valstybę, į kurią pakliuvo, ir į tą 
vargingą miestą ir skurdų dvarą, į kurį „ištremtas“. Weimar'o vainikuotas jau- 
nuolis džiaugėsi, sulaukęs tokio, visoj Europoj pagarsėjusio, poeto, kuris 
niekam nežinomam Weimar“ui netikėtai galėjo suteikti šiokią tokią reikš- 
mę. Savo pašėlusiu temperamentu ir kitus užkrečiančiu linksmumu  Wolf- 
gangas tuoj sukėlė gaivališką sūkurį, į kurį, administracijos pasibaisėjimui 
ir gyventojų išgąsčiui, nesulaikomai įtraukė visą dvarą. Tuomet inciden- 
tams galo nebuvo. Kartais juodu, atsistoję vidury turgaus, pliauškindavo 
savo ilgais botagais taip grūmojančiai, kad gyventojai iš baimės nebedrįs- 
davo nė iš namų išeiti. Nepesitenkiną, išgąsdinę weimariečius, tie triukš- 
madariai leisdavosi, užsėdę ant arklių, gilyn į kraštą. Ten ne retai, tolimų 
užkampių smuklėse, šokdavo su kaimo merginomis, susirasdami S/ellos 
pavyzdžiu taip pat „vieną butą, vieną lovą, vieną meilę“. Sturm und 
Drang'as uraganu aplėkė kraštą. 

Visą savo talentą kitiems sužavėti Wolfgangas parodydavo dažnai 
dvaro rengiamuose vakarėliuose. Apie vieną tų, literatūrai skirtų, vaka- 
rėlių pasakoja mums, 1777 m. birželio mėnesį į Weimar'ą atvykęs, poetas: 
Gleim'as. Paprašytas jis skaito iš vieno almanacho, kol vienas „su pora 
juodų, žibančių itališkų akių“ jaunuolis pasisiūlo jį pailsusį pavaduoti. 
Kad jis ėmė skaityti! Iš pradžių dar, ką rado almanache, o paskui..., „tar- 
tum skaitantį būtų pagavęs išdykumo šėtonas..., panaudodamas visas, 
kokias tik galima, tonų rūšis ir meliodijas, skaitė eiles, kurių visai nebuvo: 
almanache... Visa susimaišė... Ir ko jis nesugalvojo šį vakarą su savo ju- 
moru! Kai kada išeidavo tokios puikios mintys, kad autoriai, kuriems jis 
jas priskirdavo, būtų turėję atsiklaupę dėkoti Dievui, įeigu jos būtų atė- 

jusios jiems į galvą prie rašomojo stalo. Kai tik tie jo juokai buvo paste- 
bėti, linksma nuotaika užkrėtė visą salę. 

«Tai yra arba Goethe, arba velnias!», sušukau Wieland“ui, kuris 
sėdėjo prieš mane prie stalo. «Abudu», šis man atsakė.“ 

Tiesa, nelengva buvo parodyti savo gabumus, nes teatro rūmai buvo 
sudegę. Užtat galėjo įvykti tik pripuolami vaidinimai. rengiami daugiausia 
Onos-Amalijos, hercogo motinos. Goethei atvykus, jie žinoma, darėsi vis 
dažnesni ir tobulesni. Jo iniciatyva prieš dvaro etiketą į sceną išeidavo 
net hercogo šeimos nariai. Dažnuose vaidinimuose ir dar dažnesnėse re- 
peticijose susidarė tam tikra teatralų demokratija, pripažįstanti tik vieną 
valdovą — Amorą ir jo pašėlusį pasiuntinį — Wolfgangą. 

Tas pirmiausia iškasė lengvapėdiškas savo pjeses — Die Mitschul- 
digen, Stella, Erwin und Elmi:e, kurios, lyg tyčia, parašytos, Wieland'o 
paruoštiems, laisvamaniams. Per tris dienas parašė Die Geschwister, kur, 
be kitų, dar atsispindi ir jo santykiai su Kornelija. Toliau dar padidino 
šį repertuarą Lila. Veikaliukas buvo tuoj suvaidintas ne tiek hercogienei 
pagerbti, —kam buvo sukurtas —kiek ją pakritikuoti ir išgydyti jos triukš- 
mingo gyvenimo nemėgimą. Siuo žygiu Goethe drįso įsikišti į hercogo 
šeimos reikalus bei kivirčus ir dargi viešai juos pašiepti. 

Vaidinimai iš pradžių vykdavo privačiuose namuose, o paskui — lai- 
kiniuose hercogo rūmuose. Jie atimdavo daug laiko. Taip, sakysim, repe- 
tuojant Die geflickte Braut, vien muzikalinei daliai reikėjo 66, o choreo- 
grafinei — net 83 valandų. 

Pavasarį scena buvo perkelta į pamiškę, prie upelio. Vyriausias 
„misterijų“ organizatorius buvo, žinoma, tas pats Goethe. Kad nenusi- 
bostų, vaidinimo vietą dažnai keisdavo pasirinkdavo tai Ilmenau'ą, tai 
Belveder'į, tai Tiefurt“ą ar kokią kitą gražesnę apylinkės vietą. 

Net tragiški įvykiai „komedijantų“ netrukdė. Kai panelė von Lassberg 
dėl nepasisekusios meilės pasiskandino — kas Wolfgangą būtų turėję 
paveikti ne vien dėl to, kad jos kišenėj rastas We-tAer“is — tai jam gi- 
lesnio įspūdžio nepaliko. Valandėlę pameditavęs, jis vėl, pasak jo paties, 
galvotrūkčiais puolė vykdyti savo misiją — lengva savo mūza palinksminti 
dar lengvesnius savo žiūrovus. 


Die Fischerin (Žvejė) 


Vienas to lengvamintiškumo vaisius yra Die Fischer'in. Susidomėjęs 
Rembrandt'o sugebėjimu efektingai panaudoti šviesą, Goethe pabandė 
panašius efektus sudaryti pačioj gamtoj. Tam tikslui ir parašė šį trumpą 
scenos veikaliuką, kuris turėjo būti vaidinamas naktį prie Ilm'o upės. 

Dortchen'a nepatenkinta, kad jos tėvas ir sužadėtinis Miklas vis 
taip vėlai grįžta žvejoję, sumano juos pagąsdinti. Ji pakabina savo skry- 
bėlę ant krūmų ir kibirą pastato prie upės, norėdama apsimesti nusken- 
dusi. Grįžę vyrai, išsigandę kelia kaimynus, ir visi su fakelais rankose 
ieško ugnim apšviestoj upėj mergaitės. Kadangi tie šviesos efektai sudarė 
viso vaidinimo centrą, tai pasislėpusi Dortchen'a turėjo būti ilgai ieško- 
ma. Paskui pasirodžiusi suramina tėvą ir sužadėtiniu prižada jau rytoj 
už jo ištekėti. 

Si dramatinė improvizacija yra žinoma savo lyriškais priedais — dai- 
nelėmis. Prasidedant vaidinimui, Dortchen'a dainuoja garsią baladę Erl- 
kėnig (Wer reitet so spaet durch Nacht und Wind), kuri buvo specialiai 
šia proga sukurta pagal Herder'io atrastą norvėgų padavimą. Be jos dar 
yra keturios dainos, paimtos iš Herderio surankiotų Volkslieder, kaip, 
sakysim, šiurpi daina apie vandens karalaitį, įtraukusį į vilnis, lengvai 
jam patikėjusią, mergaitę; toliau — linksma, iš slavų kilusi, dainelė (Wer 
soll Braut sein? Eule soll Braut sein:). 

Bet mums įdomiausia yra Sužieduotinės daina (Brautlied), nes ji 
lietuviško kilimo. Ją, jau Ruhig“o (Rūgioj išverstą ir Lessingo 33. laiške 
paminėtą ', Goethe rado Herder'io įvairių tautų dainų rinkiny. Dortchen'a 
išreiškia šioje dainelėje savo džiaugsmą ir drauge baimę dėl, greit įvyks- 
tančių, vestuvių. Daina Wolfgango redakcijoje taip skamba: 


Ich hab's gesagt schon meiner Mutter, 
Schon aufgesagt vor Sommers Mitte: 

„Such, liebe Mutter, dir nur ein Madchen, 
Ein Spinnermūdchen, ein Webermūdchen. 

Ich hab' gesponnen genug weisses Flūchschen, 
Hab' genug gewirket das feine Linnchen, 

Hab' genug gescheuert die weissen Tischen, 
Hab' genug gefeget die griinen Hofchen, 

Hab' genug gefeget die grinen H6fchen, 
Muss nun horchen der lieben Schwieger, 

Hab' genug geharket das Gras der Auen, 
Hab' genug getragen den weissen Harken“. 


! „Ne seniai aš (Lessing'as) pavarčiau Rukhig'o Lietuvišką Zodyną ir gale užtikau čia 
minėtiną retenybę, kuri mane be galo nudžiugino. Tai, būtent, kelios lietuviškos Dainos 
arba dainelės, kaip jas paprastos mergaitės ten dainuoja. Koks naivus sąmojus! Koks žavįs 
paprastumas! Jos tame žodyne visai ne vietoje: dvi gražiausias aš pagal Ruhig'o vertimą 
nurašau: 

Erste Daina. 
Abschied einer heiratenden Tochter. 


1, Ich habe aufgesagt mein Muetterlein, sehon vor der Haelfte des Sommerleins: 

2. Such“, Muetterlein, dir ein Spinnerlein; ein Spinnerlein und Weberlein. 

3. Ich habe gnug gesponnen das weisse Flaechslein; gnug gewirket feine Leinwandlein, 

4. lch habe gnug zerschauert die weissen Tischlein; ich habe gnug gefeget die grue- 
nen Gehoefilein. 

5. Ich habe gnug gehorcht meinem Muetterlein; ich muss nun auch horchen meinem 
Schwiegermuetterlein. 

6. O du Kraenzlein von gruenem Rautelein! Du wirst nicht lange gruenen auf mei- 
nem Hauptelein. 

7. Meine Haarflechten von gruenem Seidelein, ihr werdet nicht funkeln im Son- 
nenschein. 

8. Mein Haarlein, mein gelbės Haarlein, du wirst nicht mehr herumtlattern vom 
Wehen des Windes. 

9. lch werde besuchen mein Muetterlein, nicht mit einem Kranze, sondern gehaubet 

10. O mein feines Haeubelein! Du wirst noch schallen vom Winde geblasen. 

11. Mein ausgenaehtes und buntes Arbeitlein, ibr werdet noch schimmern bei der 
heissen Sonnen. 

12, Meine Haarflechtlein von gruenem Seidelein, ihr werdet an der Wand hangen 
und mit Traenen machen' 

13, Ihr meine Ringelein, ihr gueldenen. ihr werdet im Kasten liegen und rosten! 

O du, mein Krūnzchen von griner Raute, 
Wirst nicht lange grinen auf meinem Haupte! 
Ihr, meine Flechtchen von griiner Seide, 
Sollt nicht mehr funkeln im Sonnenscheine! 
O du, mein Harlein, mein gelbes Harlein, 
Wirst nicht mehr flattern im wehnden Winde! 
Besuchen werd' ich die liebe Mutter 
Nicht mehr im Kranze, sondern im Haubchen! 
O du, mein Haubchen, mein feines Hžubchen, 
Du wirst noch schallen im wehnden Winde! 
Und du mein Nahzeug, mein buntes Nahzeug, 
Du wirst noch schimmern im Mondenscheine! 
Ihr meine Flechten von griner Seide, 
Ihr, werdėt hangen, mir Tržnen machen! 
Ihr, meine Ringchen, ihr gold'nen Ringchen, 
Ihr werdet liegen, im Kasten rosten! 


Si dainelė pasirinkta visai pripuolamai: ji tiko situacijai ir dėl to ra-- 
do vietą šioje iliuminacijoje. Kas buvo ją sukūręs — jam nesvarbu. Ji 
atvykus nuo paprasto Nemunėlio pas rafinuotų dvariškių puošiamą Ilm“o- 
upę, dėl to jos užklydęs garsas neskambus. Į namus ši Lietuvos viešnia 
nebuvo priimta, t. y., papuošusi valandėlę šių smaguriautojų po atviru 
dangumi daromą optišką eksperimentą, ji ramiai galėjo keliauti sau atgal. 

Ta našlaitėle čia daugiausia rūpinosi, Dortchen'os rolę vaidinusi, ar- 
tistė Corona Schrėter. Ji, būdama dar visai jauna (gimusi 1751 m.), su pa- 
sisekimu vaidindavo bei dainuodavo Leipzig“e, kur ja, dar studentu būda- 
mas, jau žavėjosi Goethe, ne retai vaidindamas kartu su ja, leidėjų Breit- 
kopf'ų organizuojamuose vaidinimuose. Suprantama, kad jis, paprašytas. 
hercogo suangažuoti Coroną Weimar“o teatrui, mielai vyko į Leipzig'ą pa-- 
daryti su ja sutartį. Atvykusi ji savo svaiginančiu grožiu bei gausiais ta- 
lentais — ji vaidindavo, dainuodavo, skambindavo, rašydavo kompozicijas, 
piešdavo ir tapydavo; be to, dar laisvai kalbėjo įvairiomis kalbomis — 
bežiūrint pavergė ne vien dvariškius, bet ir jų ponias, nes buvo gero bū- 
do, tvirto charakterio ir pavydžiai saugojo savo garbę, kas šioje aplinkoje 
ne taip lengva buvo padaryti. 

Wolfgangas, sužavėtas ir kartu nustebintas tokio, jam sunkiai su- 
prantamo, moters tipo, nesigailėjo jai komplimentų: 


Es gonnten ihr die Musen jede Gunst, 
Und die Natur erschuf in ihr die Kunst. 
So hūuft sie willig jeden Reiz auf sich, 
Und selbst dein Name ziert, Corona, dich! 


Jai parašė Dortchen'os rolę, kuri beveik viena sudaro visą vaidinimą, 
nes, kurdamas Die Fischerin, jis prieš akis turėjo tik vieną Coroną. Jai 
parašė savo Erlkėnig, kuriam meliodiją ji pati sugalvojo. Ir lietuviškai dai-- 
nelei ji tikriausiai bus rašiusi gaidas. Taigi tolimų kraštų viešnia buvo rū- 
pestingai globojama, ir lietuvių literatūra, pirmą kartą pasireikšdama pla-- 
tesniam pasauliui, prabilo skaisčiomis lūpomis. — 

Suprantama, kad, visokiais savo talentais taip reikalingas Weimar“o 
dvariškiams, Goethe greit pasidarė nepamainomas. Ir iš tikrųjų, ar ne jis 
yra tas, šiam užkampiui taip svarbus, gyvybės eleksyras? Ar yra antras 
toks, kuris mokėtų taip su skoniu išpuošti dvariškių ne trumpas poilsio 
valandas? Versailles“o dvaras galingas ir puošnus, bet ar jis turi tokį 
burtininką?! 

Burtininku vadino Wolfgangą Wieland'as, savo pranašiška uosle tuoj 
suvokęs, kad šis grakščiai demoniškas jaunikaitis su savim neša visą Wei- 
:mar'o garbę, kuriai nereikalingas nė pats Wieland'as. Dėl to žinoda- 
mas, turįs iš anksto palenkti sau tą mūzų išrinktąjį, — juo labiau, 
kad jis yra kartu ir hercogo, jo darbdavio, favoritas—suprato reikalą pa- 
„sveikinti jį eilėrašty An Psyche žodžiais, išreiškiančiais kartu ir diplomati- 
nę jo meilę ir tikrą jo įvertinimą: 


Auf einmal stand in unsrer Mitten 

Ein Zauberer!... 

Ein sch6ner Hexenmeister es war, 

Mit einem schwarzen Augenpaar, 
Zaubernden Augen voll Gėtterblicken, 
Gleich mžchtig, zu toten und zu entzicken. 
So trat er unter uns, herrlich und hehr, 
Ein echter Geisterkonig, daher.... 

So hat sich nie in Gottes Welt 

Ein Menschensohn uns dargestellt, 

Der alle Giite und alle Gewalt 

Der Menschheit so in sich vereinigt! 

„So feines Gold, ganz innrer Gehalt, 

Von fremden Schlacken so ganz gereinigt! 
Der, unzerdrickt von ihrer Last, 

So mžchtig alle Natur umfasst, 

So tief in jedes Wesen sich grabt 

Und doch so innig im Ganzen lebt! 

Das lass' mir einen Zaubrer sein! 
"Wie wurden mit ihm die Tage zu Stunden! 
Die Stunden, wie augenblicks verschwunden! 
Und wieder Augenblicke, so reich, 

An innerm Werte Tagen gleich! 

"Was macht er nicht aus unsern Seelen? 
Wer schmelzt wie er die Lust in Schmerz? 
Wer kann so lieblich žngsten und gualen? 
In siūssern Tranen zerschmelzen das Herz? 
"Wer aus der Seelen innersten Tiefen 

Mit solch entziickendem Ungestiim 

Gefiihle erwecken, die ohne ihm 

Uns selbst verborgen im Dunkeln schliefen? 

O welche Gesichte, welche Szenen 
Hiess er vor unsern Augen entstehn! 

"Wir wAhnten nicht, zu horen, zu sehn; 

"Wir sahn! Wer malt wie er? so schėn, 

Und immer ohne zu verschoenen! 

So wunderbarlich wahr! So neu 

Und dennoch Zug vor Zug so treu? 

„Doch wie, was sag' ich malen? Erschattt, 
Mit wahrer mūchtiger Sch6pferskraft 

Erschafft er Menschen; sie atmen, sie streben! 
In ihren innersten Fasern ist Leben! 

Und jedes so ganz es selbst, so rein! 
K6nnte nie etwas anders sein! 

Ist immer echter Mensch der Natur, 

Nie Hirngespenst, nie Karikatur, 

Nie kahles Gerippe von Schulmoral, 

Nie iberspanntes Ideal! 


Ne, Weimar“'as savo burtininko nepaleis. Gerai tai suprasdamas, 
“Goethe, nuostabiai greit išsilaisvinęs iš savo tėvo „respublikoniškų prietarų“ 
ir pasidaręs vikriu dvari kiu, savo įtaką tuoj panaudojo protekcijoms. 
„Pirmiausia jam rūpėjo patraukti į Weimar“'4 ir jame apgyvendinti savo 
„draugą Herder'į, išrūpinant jam hercogystėje aukščiausią hierarchinę, ge- 
neral-superintendento, t. y. protestantų vyskupo, vietą. Malšindamas gau- 
:sią opoziciją, gudriai intryguoja dvare, o, pranešinėdamas savo draugui, 
kandidatui, apie jam ne visai palankią situaciją, priešams nesigaili piktų 
:žodžių. Ta proga kliūva ne tik besišiaušiančiai dvasiškijai, bet ir pačiai 
krikščionybei, kurios reikalais apsimeta esąs taip susisielojęs, „Jei tik vi- 
sas mokslas apie Kristų“, labiau negu blasfemiškai rašo jis Herderi'iui, 
„nebūtų toks m...,kas mane, kaip žmogų, kaip apribotą, vargingą būtybę, 
:siutina!“ 

Goethes manymu, šio laiškučio gavėjas esąs dėl savo liberalumo, 
„gerai suderinamo su hercogo libertinizmu ir jo paties religiniu laisvumu, 
pats gerasis kandidatas į vyskupus. Dėlto ir aišku, kodėl jis, pykčiu užsi- 
degęs, rėmė Herder'io kandidatūrą ir net buvo pasirengęs „su gerais bo- 
"tagais suvaryti išdykėlius“, t. y. krašto dvasiškiją. Jo botagams, iš tikro, 
pavyko numalšinti, daugiau už jį tikinčius, pastorius, dėl ko Wieland'as, 
net nusikvatodamas, pranešė Merck“'ui: „Verbų sekmadienį Mesijas 
Herder'is įjos ant 150 asilų it. y., pastorių) į Weimar'ą.“ 

inia apie hercogo ir jo „burtininko“šėlimą (po baliaus — maskara- 
«das, po maskarado — medžioklė, po medžioklės — vaidinimas ir t. t.) 
„aplėkė visą hercogystę ir net toliau. Dėl šių ekscesų visi kaltino Weimar“o 
svečią, kuris, būdamas aštuoneriais metais vyresnis, galėjo apraminti, savo 
įėgas be atodairos naikinantį, valdovą. Goethe paskui teisindavosi saky- 
„damas, dalyvavęs tuose hercogo žygiuose tik tam, kad sulaikytų jį nuo 
dar didesnių išsišokimų. Bet tokių pedagogiškų tendencijų kažin, ar bus 
"turėjęs, nes Karolio-Augusto ir jo troškimai laisvai gyventi visai sutiko. 
„Čia man gera, kaip penimiui“, rašo Wolfas Merck'ui „aš čia iš tikro už- 
tenkamai siuntu.“ Viena dvaro ponia tai gerai suprato ir, Goethe nusi- 
vylusi, liūdėjo: „žout notre bonheur a disparu ici“. Pasipiktinęs poetų se- 
imijoras, žilagalvis Klopstock“as, atsiuntė laišką, įspėdamas Wolfgangą, kad 

įpykę Weimar“o magistratai pavartosią prieš jį net fizinę jėgą. Kad tokių: 
perspėjimų jis yra gavęs ir daugiau ir kaip jis į juos atsakydavo, matome: 
iš šio laiško Klopstock“ui: „Ateity palikit mus ramybėj su tokiais laiškais, 
mielas Klopstock'e. Jie nieko nepadeda ir tik sugadina mums keletą va- 
landų. Jūs patys jaučiate, kad į tai aš neturiu ko atsakyti: arba aš turė- 
čiau, lyg mokinys, užgiedoti pater peccavi, arba sofistiškai atsiprašinėti, 
arba, kaip doras vyras, gintis, o tada, tur būt, nežinia kokiam tikslui, iš. 
tikrųjų, išeitų mišinys visų trijų. Tad daugiau nė žodžio tarp mūsų apie: 
tą dalyką! Tikėkite, aš nė akimirksnį daugiau neegzistuočiau, jei aš turė- 
čiau atsakyti į visus tokius laiškus, į visus tokius pamokymus.“ 

Pajutęs pavojų net savo globojamojo gyvybei, ir Merck'as pasisku- 
bina su perspėjimais. Jis negalįs suprasti, kaip toks genijus gali niekam 
nežinomam provincijos dvarui rašyti farsus, satyras ir baletus ir tuo už- 
siundyti ant savęs visą krašto administraciją, kad tuo tarpu pasaulis lau- 
kia jo galingo žodžio. Bet ir drastiški jo „Mefistofelio“ raginimai ir pata- 
rimai nieko nepadėjo: Goethe jau per daug buvo įleidęs šaknis pačiame. 
dvare. O hercogas tikrai pamilo šį šaunų jo, taip pamėgto, audringo gy- 
venimo organizatorių ir dėl to sumanė jį ilgesniam laikui pririšti prie sa- 
vęs: pasiūlė jam vietą Slaptoje Taryboje, mūsiškai tariant — ministerių 
kabinete. 

Visa administracija piestu stojo prieš tai tvirtindama, kad šitas poe- 
tas niekuo neįrodęs tam reikalingų gabumų ir iš viso neturįs teisės užimti: 
tokią aukštą valdžios vietą, ir net grasino atsistatydinsianti, jei tas maitre de 
plaisir bus skiriamas į Slaptąją Tarybą. Tačiau prieš tiek atkaklų, kiek 
jauną, valdovą reikėjo nusileisti. Dar ir įtakinga hercogo motina užtarė 
Goethe šiais, jos diplomatinius gabumus neblogai atestuojančiais, žodžiais: 
„Aš nepasakosiu Jums apie jo talentus, apie jo genijų, aš kalbu 
tik apie jo moralę; jo religija yra kaip tyro ir gero krikščionio“... Nega- 
na to, savo favoritui hercogas dovanojo dar vasarnamį netoli savo rezi- 
dencijos ir sumokėjo visas jo skolas. 1776 m. liepos 24 d. iš Slaptosios 
Tarybos posėdžio, į kurį įėjo kaip Siurm und Drang'o poetas, iškilmingai 
žengia jau kaip prisaikdintas Slaptasis Tarėjas. 


Kronologija 


I. Rokoko — Anakreontika 


Gyvenimo 


Goethes tėvas Jonas Kasparas *1710. 
V1I.31 Frankfurt'e (į1782). 1748 m. 
rugpiūčio mėn. 20 d. vedė  Elzbietą 
"Pextor, * 1731.11.19. (+ 1808). 


Johann Wolfgang Goethe 
*1749.VII1I.28 Frankfurt'e. 


Cornelis Gosthe * 1750.XII.7 (į 1777). 


Nuo 1752—1756: mokosi skaityti, 
skaičiuoti, lotyniškai ir prancūziškai. 

Tėvas iš pat pirmų dienų tvarko 
Wolfgango mokymo eigą. Jo tikslas 
savo sūnų padaryti gerą ir jam užtik- 
rinti garbingą karjerą tėviškėje. 


1759/62: Prancūzų okupacija. 


1759: Prancūzų grafas Thoranc apsi- 
gyvena tėvų namuose. 

Draugaudamas su de Rosne, regulia- 
riai lanko prancūzų teatrą. Pats vaidi- 
na prancūzų kalba. : 


1763: Frankfurt'e vainikuojamas Juo- 
zapas II. 

Margarete — pirmoji jo mylimoji. 
Afera su jos draugais. 

Nuoširdžiai draugauja su savo sese- 
rimi Kornelija. Nepatenkintas savo, 
prieš konfirmaciją atlikta, išpažintimi, 
nutaria nutraukti santykius su bažny- 
čia. 


Tėvo rengiamas teisės studijoms, 
nors pats linkęs į meną ir literatūrą. 


1. Frankiurt“e (1748/65) 


Kūrybos 


Rašė epą „Joseph von Aegypten“ ir 
visą eilę religinio turinio dramų „Je- 
sabell“, „Belsazar“ ir kt.). 


Parašo Piron'o stiliumi 
teatrui mitologinę  drainą. avisi 
Klopstock'o poema „Messias“. Jo pa- 
veiktas, apie 1762 parašo seniausią sa+ 
vo, 1766 išspausdintą, eilėraštį — „Poe 
tische Gedanken iber die H6llenfahrt 
Christi“. 


prancūzų 


Wolfgangas, jausdamasis esąs gimęs 
kūrybai, instinktyviai priešinasi tėvo 
pastangoms jį padaryti juristu. Pats 
nori vykti į Gėttingen'ą studijuoti fi- 
lologiją, literatūrą ir rengtis profesū- 
rai. Tėvas jam draudžia. 


2. Leipzig'e (1765/68) 


1765 (spalių 3 d.): Goethe atvyksta 
į rokoko dvasios kupiną Leipzig'a tei- 
sių studijuoti. Teisę greit metęs, dau- 
giausia lavinasi kurti, piešti, tapyti ir 
graviruoti. Jo „mokytojai“: Oeser'is, 

Wieland'as, Shakespeare'as. Jo drau- 

gai: Behrisch'as, Langer'is. 
Nutraukęs santykius su bažnyčia, pa- 

mažu atsitolina ir nuo krikščionybės. 


1766/68: lankymasis Schonkopf'ų šei- 
moj. Santykiai su Katchen Schėon- 
kopf. Susipažįsta su artiste Corona 
Schr6ėter. 


1768 m. kovo mėn.: lanko Dresden'o 
paveikslų galėriją; 


rugpiūčio mėn.: dėl savo palaido gy- 
venimo. sunkiai suserga; draugauja su 
teologais Limprecht'u ir Langer'iu. Pa- 
bunda sąžinė. Vėl domisi religijos 
klausimais. 


Rugsėjo mėn.: kiek sustiprėjęs, griž- 
ta pas tėvus į Frankfurt'ą nuodugniau 
gydytis. 


Juozas Eretas: Jaunasis Goethe. 


1767: nusivylęs savo literatūros mo- 
kytoju Gellertu ir nieko nesitikėda- 
mas iš Gottsched'o, sudegina visą, iš 
Frankfurt'o laikų užsilikusią, daugiau- 
sia religinės dvasios, kūrybą. 

Skaito Lessing'o raštus, tačiau pa- 
ties autoriaus vengia ir kovoje leipzi- . 
giečių su ziūrichiečiais (Bodmer'io su 
Breitinger'iu) nedalyvauja. 

Savo viešoje kūryboje 
mada (anakreontika). 


seka dienos 


1766/68: „Buch Annette. Die Launen 
des Verliebten“. (Veikalas pirmą kar- 
tą spausdintas 1806 m.). 

Labiau privatinio pobūdžio raštuose 
rodo savo tikrąjį veidą: 

„Oden an Behrisch“, 

Laiškai Behrisch'ui, 

Laiškai seseriai Kornelijai. 


II. Dvasios krizis 


(Iš rokoko per pietizmą ir Herder'į į Sturm und Drang'ą) 
1. Frankfuri'e (1768/70) 


1768 (IX) — 1770 (IV): gydosi, pie- 
tizmo dvasios apimtuose, tėvų namuose. 
Atkrinta du kartu. Liga neaiški. Kaba- 
listikos studijos ir alcheminiai ekspe- 
rimentai kartu su dievobaiminga pane- 
le von Klettenberg, kuri vadovauja 
ir jo exercitium religionis, kuris, rodos, 
buvo ne kas kita, kaip ūgdymas ir di- 
lektavimas jausmais, be dogmų religi- 
jos sukeltais. 

Dalyvauja pietistų sueigose ir lan- 
ko jų kolonijas už miesto. 


Ji aplanko Langer'is, kuriam rašė, 


Religiniai jo jausmai kūryboje beveik 
visai nerado atgarsio. 


Juozas Eretas: Jaunasis Goethe. . 


pietistų dvasia perimtus, religinius 
laiškus. 

Kiek pagijęs, iš naujo domisi Leip- 
zig'u. 


Plati, netvarkinga lektūra (Arnold'o 
Unparteische  Kirchen-und Ketzerge- 
schichte). 

Susidaro pirmą, kiek žinomesnį, pa- 
saulėvaizdį (savotišką gnostinės speku- 
liacijos rūšį su kai kuriais krikščiony- 
bės bruožais). 

Siaip iš prigimties nemėgsta „mo- 
kyklinės filosofijos“, o labiau pasitiki 
patirtimi ir intuicija. 


165 


1769: spausdinama ,„Leipziger Lie- 
derbuch“. Baigia „Die Mitschuldigen“. 

Pietizmo sukelti religiniai jausmai 
padidino jo jautimo galią ir įpratino 
vertinti tikrus savo jausmus. Dėl to 
dar labiau atsitolino nuo rokoko ir jo, 
be jausmų pagimdytos, anakreontiškos 
literatūros. Dėl to, nepatenkintas ir 
savo Leipzig'o kūryba („Dirbtiniai pa- 
veikslai... netikras auksas“), prieš vyk- 
damas į Strassburg'a, sudegina visus, 
daugiausia anakreontikos dvasios, kūri- 
nėlius. 


2. Strassburg'e (1770/71) ; 


1770 (IV. 4): atvyksta į Strassburg'ą, 
toliau teises studijuoti ir baigti jas. 
Salzmann'o globojamas. Iš karto ir čia 
draugauja su pietistais, bet, sveikatai 
gerėjant, vis labiau nuo jų tolsta. Drau- 
gauja su Jung-Stilling'u, Lerse. 


(IX): kiek pasirengęs, laiko pirmus 
juridinius egzaminus. Teisių kandida- 
tas. 


1770 (X) — 1771 (IV): Herder'is 
Strassburg'e. 
thes studijoms, pagaliau išvaduoja jį 
iš rokoko dvasios ir kursto sukilti 
prieš senąjį pasaulį. 

„Aš šokau į orą ir tik dabar pajutau 
turįs rankas ir kojas.“ 

Herder'io padaryta įtaką dar padi- 
dina Rousseau. 

Be jo, dar kaleidoskopo įvairumu, 
skaito Tomą iš Kempių, Tauler'į, Gior- 
dano Bruno, Platoną. 

Nusistato' prieš enciklopedistus, Vol- 
taire'ą ir Holbach'o materializmą. 

Goethe susidomi viduriniais amžiais. 

Pamėgsta gotikos stilių.  Pasineria 
gamtoje. 

Iš Herder'io pirmą kartą išgirsta apie 
lietuvių dainas. 


1770 (X) — 1771 (VIII): lankosi 
pastoriaus Brion namuose Sesenheim'e. 
Glaudūs, malonūs, bet ir skaudūs, san- 
tykiai su jo dukterim Friederike 
(1752—1813). 


Jis, vadovaudamas Goe-. 


1770/71: Lyrika. Herder'iu paveik- 
tas, susiartina su gamta, kurios grožį 
tik dabar pilnai pajunta.  Įsigilina į 
liaudies kūrybą.  Pagilinti jo jausmai 
sukūrė visai nauja kalbą, kuri visu ryš- 
kumu pasirodo vad. „Sesenheim'o lyri- 
koje“ („Mailied“,  „Heidenr6slein“, 
„Willkommen und Abschied“ ir kt.). 

Vertimai iš Ossian'o. 

Laiškai Salzmann'ui. 


166. Juozas Eretas: Jaunasis Goethe. 


1771 (VIII.6): baigiamieji egžami- 
nai. Disertacija daktaro laipsniui gau- 
ti fakulteto atmesta. Po lengvabūdiš- 
kai pravesto disputo gauna licencijato 
laipsnį. 

Prieš grįždamas į tėviškę, atsisvei- 
kina su Friederike, nesakydamas, kad 
pas ja daugiau nebegriš. Palieka ją di- 
džiam sielvarte. Tik iš PFrankfurt'o 
drįsta jai rašyti visą tiesą. Pats jau- 
tėsi jai labai kaltas. 


III. Audra 


Gilūs ir tragiški šie pergyvenimai ne- 
išdyla per visą jo gyvenimą ir tampa žy- 
miausiu akstinu jo kūrybai; dėl to vy- 
raujantis siužetas yra vyro nusikalti- 
mas moteriai. 


ir Varžtas 


(Tarp anakreontikos ir klasicizmo). 
I. Kūrybos potvynis Frankiurt“e (I771/75) 


1771 (VIII.): Palieka Strassburg'ą. 
Mannheim'e lanko skulptūros muzėjų. 
Susižavi antikiniu menu, 


Rugpiūčio gale: tvirtinamas advoka- 
tu Frankfurt'e. 


Gruodžio mėn.:susipažįsta su Merck'u 
(1741—91), savo „Mefistofeliu“. "Tai 
iš tikrųjų blaivus ir nusimanąs Wolf- 
gango gyvenimo ir kūrybos kritikas. 


Herder'io išlaisvintos kūrybinės jė- 
gos ir pietizmo išūgdytos jautimo ga- 
lios iš karto visai pilnai pasireiškia. 
Goethes kūryba varo savo pozityviąją 
dalimi tolyn, po 16 šimtm. dėl 30-ties 
metų karo ir kitų priežasčių nutrūkusį, 


tautos literatūros veiklumą. Goethe be-į. 


matant užlipa į, Wather'io kadaise pa- 
siektą, aukštį ir savo vispusiškumu jį 
net pralenkia. 

Idėjinis jo kūrybos turinys dėl dau- 
gybės priežasčių revoliucinis. „Sturm 
und Drang'as puola ne tik senas meno 
ir literatūros, bet ir visuomenines, po- 
litines, etines bei religines pažiūras. 


1771 (X.14): 
speare'2. 


prakalba apie Shake- 


(X-XII): savo sesers paskatintas, per 
šešias savaites rašo pirmą „Goetzo“ 
redakciją. (Geschichte  Gottfriedens 
von Berlichingen. Dramatisiert). Čia 
Weislingen'o asmeny pirmą kartą ap- 
kaltina save dėl Sesenheim'o įvykių. 


1771/72: lyriškasis Sturm und 
Drang'as — „Empifindsame Gedichte“ 
(Der Wanderer (1772),  Wandrers 
Sturmlied, Mahomets Gang (1772/73). 


Juozas Eretas: Jaunasis Goethe. 


1772 (pavasarį): pažintis Darmstadt'e 
(su Karolina Flachsland, Herder'io su- 
„žieduotine).  Pėkščias dažnai aplanko 
naujus savo draugus. Susigyvenęs su 
gamta, jaučiasi esąs tikras titanas. 


(V—IX): praktikantas prie imperi- 
jos teismo Wetzlar'e. Susipažįsta su 
Kestner'iu ir Charlotte Buff (1753 
--1828), kuria įsimyli. "Trumpa, skaudi 
meilė, dėl kurios žadėjo nusižudyti. 


(IX.11): Merck'o patariamas, pasi- 
šalina iš Wetzlar'o. Grįždamas į Frank- 
turt'ą, Ehrenbreitstein'e aplanko La 
„Roche'us, kur įsimyli Maximiliane. Pa- 
laikydamas su ja santykius ir jau jai 
ištekėjus už Frankfurt'o pirklio Bren- 
'+tano, su pastaruoju susipyksta. 


(XI): sužino apie Jerusalem'o mirtį. 


1773: Kornelija išteka už Schloss- 
»er'io. Goethe — advokatas Frank- 
furt'e. Susirašinėja su Lavater'iu 


Ziirich'e ir toliau palaiko artimus santy- 
kius su draugais Darmstadt'e. 


Rudenį ir žiemą: pasirodžius 
„Goetz'ui“, autorius dažnai lankomas. 


mas kaip ,„„Werther'io autorius“. 

1772 (I—V.): užsidegęs rašo recen- 
zijas Merck'o leidžiamame „Frankfur- 
ter Gelehrte Anzeigen“. Šiame žurnale 
Sturm und Drang'as perleidžia per sa- 
vo šarengą idejas, kūrinius, žmones. 

„Von deutscher Baukunst“. 


Po meilės su Lotte vis labiau bręsta 
„Werther'is“, kuriam medžiagą tei- 
kia paskutiniai pergyvenimai su Maxi- 
miliane Brentano. 


1773 (II): antra Goetz'o redakcija 
(Goetz von Berlichingen). 

Gindamas savo laisvas pažiūras į re- 
ligiją, rašo „Brief des Pastors“ ir 
„Zwei wichtige biblische Fragen“. Ra- 
šo Lavater'io leidžiamuos „Fizionomi- 
kos Fragmentuos“. 

„Faustas“. Satyra „Gėotter, Hel- 
den und Wieland“, kur pašiepiamas 


Wieland'as. 
Vasarą:  „Goetz'as“ išeina iš spau- 
dos. Visi juo susidomi. 


1773/74: „Ewiger Jude“. 


1774 (II—III): „Werthers Leiden“, 
bežiūrint išgarsina kūrėją visoje Eu- 
ropoje. Dėl jo Goethe laikomas Sturm 
und Drang'o vadu. 


Nuo šio laiko Goethe pasauly k 
i 
po kelių dešimčių metų „Faustas“ pa- 
mažu užima visuomenės simpatijoje 
„Werthe:'io“ vietą. Šiandien Goethe 
labiausiai garbinamas kaip „Fausto au- 

torius“. 


(V): „Clavigo“, „Faust“. Šiuose 


kūriniuose pakartodamas kaltina save 


dėl savo neištikimumo Friederikei. 
Drauge bando, ypač Clavigo, reikalauti 
sau atskiros, genijams tinkamos, doro- 


vės. 
„Erwin und Elmire“ (1773/74). 


168 Juozas Eretas: Jaunasis Goethe. 


1774 (VI): Lavater'is aplanko Goe- 
the Frankfurt'e. Tuščios pastangos grą- 
žinti Wolfgangą protestantų bažnyčiai. 


(VII—VIII): keliauja Rhein'u su 
Lavater'iu ir Basedow'u. Lankosi El- 
berfeld'e pas Jung-štilling'ą ir kitus 
pietistus, Pempelfort'e pas brolius Ja- 
cobi. Kalbos apie religiją ir pasaulė- 
žiūras (Spinoza). 

Goethes pažiūrose susikristalizuoja 
savotiškas dinamiškai natūrališkas pan- 
teizmas. 

Su jo pažiūromis į kūrybos esmę ir 
menišką veiklą geriausiai sutinka 
Leibniz'o ir Shaftesbury'o ide- 


jos. 

(X): atsilanko vokiečių literatūros 
senijoras Klopstock'as, su kuriuo svar- 
biausiuose klausimuose Goethe nesu- 
taria. 


(XII.11, 13/15): pirmi pasimatymai 
su Karl-August von Weimar. 


1775 (I): susipažista su Lili Sch6- 
nemann, gražia ir gerai išauklėta, 
plutokratų dukterimi. 


(IV): susižieduoja su ja. Lili, ne- 
paisydama visokių kliūčių, nuoširdžiai 
myli Wolfgangą. 


(V— VII): grauždamasis dėl savo su- 
sižadėjimo su Lili, bėga nuo jos. Ap- 
lanko pirmą kartą Šveicariją. Keliauja 
su broliais grafais Stolberg'ais. Pake- 
liui, Emmendingen'e, aplanko nelaimin- 
ga Korneliją. Zūrich'e susitinka su 
Bodmer'iu ir Lavater'iu. Susidraugau- 
ia su Barbora Schulthess. Užlipęs ant 
St. Gotthard'o perėjimo, nesiryžta nusi- 
leisti į, kitoje pusėje esančią, Italiją. 
Širdis traukia atgal. 


(VII): grįžta į Frankfurtą. 

Ištikima Lili, pasiryžusi kovoti už 
abiejų laimę, pasiūlo Wolfgangui Ame- 
rikoje sukurti naują gyvenimą. Tačiau 
tas neturi tokio tvirtumo, nes yra 
jai neištikimas (susirašinėja su gra- 
faite Augusta von Stolberg ir kt.). Pa- 
aiškėjus dar Sesenheim'o įvykiams, jam 
viešai atsakoma. 


(IX.22): dar kartą kviečiamas į Wei- 
mar'ą.  Respublikoniškas tėvas atkal- 


(VI): Fragmentas „Prometheus“:. 
„Jahrmarktfest zu  Plundersweilen“,, 
„Pater Brey“. 


1774/75: jo meilė panelei Lili davė“ 


pamatą naujai krūvai eilėraščių (,,„Neue- 
Liebe, Neues Leben“, „An Belinden““ 


etc.). „Claudine von Villa Bella“. 


1775 (pavasarį): savo širdies klie- 
dėjimams pateisinti, rašo „Stella“. 
Joje pasisakė ne tik už laisvąją meilę,. 
bet dar ir už bigamiją. 


(vasarą ir rudenį): projektuojamas. 
„Egmont'as“, rašomas toliau „Faustas“. 
„Gedichte an Lili“. „Auf dem See“.. 
„Das hohe Lied Salomos“. „Jagers: 
Abendlied“. 


š42. 


Juozas Eretas: Jaunasis Goethe. 


binėja savo sūnų tarnauti kunigaikš- 
čiams. Bet veltui, nes Wolfgangas, 
įtartas padėjęs rašyti vieną satyrą, ga- 
lėjo būti išbrauktas iš advokatų tarpo, 
kas jį dar labiau paskatino palikti tė- 
viškę. 


(X.30): nesulaukęs Weimar'o herco- 
go pažadėtos karietos, apie tris savai- 
tes pasislapstęs, iškeliauja į Italiją. 
Heidelberg'e sulaikomas ir kviečiamas 
i Weimar'ą. 

Persikeldamas į Weimar'a, Goethe 
buvo pačiame savo kūrybos 
klestėjime. Jis vienas sukūrė per 
ketverius metus tiek meniškų vertybių, 
kiek visa jo tauta per keturius šimtme- 
čius. 

Jo kūrybos vertę Žymiai sumažino 
fatališkas apsiribojimas gamtos kosmu, 
išleidžiant iš akių viso pasaulio esmę 
ir prasmę apimančio didesnio kosmo, 
dėl to jo kūryba panaši į Prometėjaus. 
iš dievų pavogtą ugnį. 


2. Sturm und Drang'as Weimar'e. 


1775 (XI.7): atvyksta į Weimar'ą 
jauno hercogo aplankyti. 

(XI): susipažįsta su Wieland'u, ku- 
ris dabar ir pats įsitikina, kad Goethe 
yra genialiai gabus. Užmiršdamas sve- 
čio įžeidimus („Gė6tter, Helden, und 
Wieland“!) padeda jam įsitvirtinti 
Weimar'e. Tokios pagalbos Goethe 1a- 
bai buvo reikalingas, nes, savo laisvu 
gyvenimu užkrėtęs ir jaunąjį hercogą, 
nustato prieš save Žmones. 


1776 (IV): atsilanko Lenz'as, kuris 
ir čia, kaip anksčiau jau Sesenheim'e, 
imituoja Goethe. 

(V): dėl Goethes laisvo gyvenimo 
nutrūksta santykiai su Klopstock'u. 


(VI): Triukšmingas Goethes elgesys 
traukė ir audrininką Klinger'į į Wei- 
mar'ą. Bet Goethe kratosi savo drau- 
gų, nes bijo galėsią sutrukdyti jam įsi- 
kurti Weimar'e. 

(VI.11): Goethe, nepaisant kilmingų- 
jų ir valdininkų opozicijos, hercogo 
apgyvendinamas Weimar'e ir skiriamas 
Slaptosios Tarybos nariu. 

Pats Goethe laiškuose Lavater'iui, 
Herder'iui vis pikčiau ir net blasfemiš- 
kai atsiliepia apie krikščionybę ir 
„Kristaus istoriją“. Ė 

(X): Herder'is, Goethei tarpininkau- 
jant, paskirtas į vyriausius pastorius, at- 
vyksta į Weimar'ą. 

(XI): Kviečiama Goethes pažįstama 
artistė Corona Schrėter. Atidaromas 
mėgėjų teatras, kuris vėliau stato ir 
„Die Fischerin“. Ta proga panelė 
Schrėter dainuoja, Ruhig'o į vokiečių 
kalbą išverstą, lietuvišką dainelę („Ich 
hab's gesagt meiner Mutter etc.“). 


Į Weimar'a vežiasi, kaip brangiausį 
savo kūrybos turtą, „Fausto“ fragmen- 
ta, tiksliau sakant, „„Margaretės trage- 
diją“. Jo svajonė, toliau brendinti sa- 
vo kūrinį, nesirealizuoja, nes, aplinky- 
bių verčiamas, jis (dar ir savo paties 
lengvapėdiškumo stumiamas) tampa 
dvaro „maitre de plaisir“, rašydamas 
aibę lengvučių veikalėlių, visokių di- 
vertismentų, organizuodamas maskara- 
dus ir panašias atrakcijas. 


1776: eilės („Wanderers Nachtlied“, 
„Rastlose Liebe“. „An den Mond“. „Die- 
Geschwister“). 


Išeina iš spaudos „Stella“. Panelė: 
von Gėchhausen nurašo „„Urfaust'ą“. 


Pasaulis laukė iš savo išrinktojo — iš 


. naujo Herder'io draugystėje esančio 


naujų kūrinių, kurie, pagaliau, pakeltų: 
Vokiečių literatūrą į kitų tautų lygi. 
Tačiau Wolfgangas tos vilties nepatei- 
sino, nes iškart, visokioms nereikšmin- 
goms smulkmenoms panaudotas, bet. 
abejonės genialias, kūrybines jėgas to-ž 
liau nustelbė visuomeninė bei politinė 
jo darbuotė. 

Barner H., Zwei theologische Schriften G. etc., Leipzig; 

Blankmeister Fr., G. und die Kirche sėiner Zeit, Dresden 1923; 

Loew W., G. als religioser Charakter, Miinchen 1924; 

Janzer G., G. und die Bibel, Leipzig; 


Goethe ir katalikybė (ir vertinimai iš katalikybės požvilgio) 
Baumgartner-Stockmann S. J., G., 2 Bde, Freiburg i. Br. *11923/25; 
Hammerschmidt F., G. und der Katholizismus, Breslau 1932; 
Stockmann A,, S. J., G. und die Religion, Vierteljahrsschrift fūr wissenschattl. 
Pidagogik, Miinster 1932; 
2 „„L'Hėritage de G., La Vie intellectuelle, Juvisy 1932; 
Miller G., G. und der Katholizismus, Schėnere Zukunft n. 28, Wien 1932; 
Šš „ „Die Religiositūt G., Der katholische Gedanke, Miūnchen 1932; 
Braig Fr., Das Ewige in G. Leben und Lebenswerk, Der katholische Gedanke, 
Miinchen 1932; 
Lagrange M., O. P., La religion de G. La Vie intellectuelle, Juvisy 1932; 
„Hildebrand G. G. der Mensch, Miinchen 1932; 
Muckermann Er S. J, G. Bonn 1931; 
R „ „G. im Lichte des Katholizismus, Vierteljahrsschrift fir wissenschaft- 
 Jiche Pždagogik, Miinster 1932; 
Muth K., G. Gottverhalinis, Hochland, Minchen 1932; 


Lili Schėnemann 

Dirckheim-Bielschowski, Lilis Bild etc, Miūnchen '1894; 

Hener O., Lise von Tirckheim und G.4Lili, Frankfurter Zeitung 1901, n. 241; 
Arndt W., G. Briefe an die Grafin Auguste zu Stolberg etc., Leipzig *1881; 


"1 


Juozas Eretas: Jaunasis Goethe. 179 


Urlichs L., Briefe von G. an Johanna Fahlmer, Leipzig 1875; 

Koetschau-Morris, G. Schweizer Reise 1775 etc, Weimar 1907; 

Schulthess G. von, Frau Barbara Schulthess zum Sch6nkopf, die Freundin G. 
und Lavaters, Zūricher Neujahrsblatt 1903; 

Dintzer H., Frauenbilder aus G. Jugendzeit, Stuttgart 1852; 

Servaes J., G. Lili, Bielefeld- Leipzig 1916; 

Bielschowski A., Priederike und Lili, Miūnchen 1906; 

Kūhn P., Die Frauen um G., Graz etc., *1932; 

Theilhaber F. A, Sexus und Eros, Leipzig; 


Stella 

Urlichs L, Zu G. Stella, Deutsche Rundschau 1875, IV; 

Metz A., Stella, Preussische Jahrbicher 126; 

Scherer W., Bemerkungen iber Stella in Aufsūtze ūiber G., Berlin *1910; 
Luttner L, Das Problem in G. Stella, Euphorion 14; 

Kettner G., G. Stella, Sokrates 1914; 


Pirmi metai Weimar'e 
Froitzheim J., G. Flucht aus Frankfurt, Gegenwart 164; 
Bode W., Der weimarische Musenhof 1756 bis 1781, Berlin 1920; 
2 „„Amalie, Herzogin von Weimar, 3 Bde, I. Das vorgoethische Weimar, 
Berlin 1909; 
A „„,Karl- Augusts Jugendjahre, Berlin 1912; 
Bojanowski E. von, Louise, Grossherzogin von Sachsen - Weimar etc., Stutt- 
gart *1908; 
Gruber J. G., Chr. M. Wieland, 2 Tle, Leipzig - Altenburg 1815/16; 
Dintzer H., G. Eintritt in Weimar, Leipzig 1883; 
Diezmann A., G. und die lustige Zeit in Weimar, Weimar '1932; 
Wachsmuth W., Herzog Karl- August und G., Leipzig 1912; 
Diūntzer H., G. und Karl- August, 2 Bde, Leipzig 1861/65; 
Wahl H., Karl- Augusts Brieftwechsel mit G., Berlin 1915/18; 
Morris M., Herzogin Luise in G. Dichtung, G.- studien 2 Bd, Berlin *1902; 
Lyon O., G. Verhaltnis zu Klopstock, Diss., Leipzig 1882; 


Kalba ir kūryba 

Heun H. G., Der Satzbau in der Prosa des jungen G., Leipzig 1930; 

Loiseau, Contribution a Vėtude de la langue du Jeune G. etc., Paris 1911; 

Fittbogen G., Die sprachliche und metrische Form der Hymnen G., Halle 1909; 

Wolff E., Der junge G, G. Gedichte in ihrer geschichtlichen Entwicklung, O. 
1907; . 

Hefele H., G. lyrische Anfūnge, Vierteljahrsschrift fir wissenschaftliche Pžda- 
gogik, Miinster 1932; 

Baumgartner H., G. lyrische Dichtung in ihrer Entwicklung und Bedeutung, 
Heidelberg 1931; i 

Lichtenberger E., Etudes sur les poėsies lyrigues de G., Paris '1882; 

Martini W., Die Technik der Jugenddramen G., Weimar 1932; 

Teoi-Filonoijos Fakulteto eidiniai! S 
2 Knygos: Ža 


K P MsldLasaiė „Moterystės EE Kiuiis 1923, š2 2 4 L 


LViLI14 i in 89, 3 lit. | 

2 A Būčys, "Teologijos enciklopedijos kursas, Marijampolė 1995, 
“1-VIII-146 in 89 chebėrė). 

3) Al. Grigaitis, Senojo Įstatymo problemos, Marijampolė Les 


aaa dal. 174 in 87, 7 ls Kaunas 1925. 2-dal. 108 in 87, 4 lit. - 


4) J. Eretas, Heinrich Seuse, Kaunas 1929, 64 in 87,3 lit, 
**5) i: Eretas, Meister Eckehart, Kaunas 1930, I- VIII-146 in 8,4 lit 
6) J- Eretas; Jonas Tauleris, Kačgmė 1930, 198 in 875 lit.- 


7) J. Grinius, - V. Milašius — poetas, Kaunas 1930, 1-XV- 196 e, 


in-8?, 7'lit 


'8) Pr. "A Pas Gilijos gnoseologijos „klausimai, Kadlis 2 . 


1930, 104 in 8“, 3,50 lit. 

. 9). P; Malakauskis, Viešosios“ bažnytinės teisės. (Bažnyčia, vals 
iybė, jų dviejų santykiai ir-t.'t.), Kaunas 1931, I-X-268 in 87, 7 dit. | 
10); A. Maliauskis, Teodiceja, Kaunas 1931, 180 in "88 5 lit. 


11) J. Eretas, Vokiečių literatūros istorija, Kaunas 193], 8! tom, A 


Į-XII-250 in 8, 10 lit. 

: 12) Pr. Ven ckus,. Fundamentalinės teologijos paDA Kaunas 
1931, 1 dal. 192 in 89, 6 lit, + 

13) Pr. Ku raitis, Ontolo ija, Kaunas 1931, 160 in 8“, 6,50 lit. 


14) P. Malakauskis, ažnytinių. teisių šaltiniai, Kaunas 1931, 2 Ža + 


“ -I-X-H7 in 8", 4 lit i 
15) Pr. Venckus, „Puranenfalinės, teologijos, paskaitos (vadas), “2 

Kaunas 1932, 40 in'87, 

X 80] „Grinius, BSS lyrika, Kaunas 1932, 108 in 8,, 3 lit. 
17 P. Malakauskis, Moterystės teisės, Kaunas? 1932, AViasi. 
18) P. Malakauskis, „Bažnyčios teisės, Kaunas 1932. 

